
Introducere eara unei zile de iarnă, din anul 1949, la fabrica de 
hârtie „1 Septembrie” din Bușteni. 

Lucrătorii din schimbul al II-lea de la mașina de fabricat hârtie 
nr. 8, terminându-și orele de lucru, s-au retras în „camera fumătorilor” 
pentru a-și aprinde - conform unei tradiții nescrise - țigările și mai 
ales pipele. Poate că fumul lor liniștit ajuta la descărcarea ofului după o 
zi de lucru mai grea decât una obișnuită. De fapt, ore în șir, 
„năbădăioasa” maşină nr. 8 - prelucrătoarea hârtiei de ziar - nu a 
„wrut', în ruptul capului, să menţină constant gramajul hârtiei, 
„amuzându-se” parcă de pocnetele calandruluil, care sfărâma hârtia 
prea uscată, în loc să o satineze aşa cum s-ar fi cuvenit. 

După multă osteneală şi alergătură, mașina s-a „cuminţit' şi a 
început să înfășoare, din nou, cu mare viteză, uriaşele suluri de hârtie 
ce trebuiau să ia drumul marilor noastre cotidiane. 

1 Dispozitiv format din valțuri suprapuse în care, prin presare şi 
fricțiune, se obține netezirea şi lustruirea hârtiei. 

Că la această „cuminţire” rolul hotărâtor l-au avut maistrul de la 
sită 1, care a reglat cu precizie deschiderea cutiei de admisie a pastei 
de hârtie, şi electricianul de serviciu, care a sincronizat viteza 
periferică a tuturor agregatelor ce formează întregul maşinii, este un 
lucru binecunoscut de toţi acei care au fost vreodată într-o fabrică de 
hârtie. 

Dacă acest lucru nu era un secret pentru nimeni, mult mai greu 
a fost în schimb să se stabilească cauzele care au provocat „năbădăile” 
mașinii, pentru ca acestea să nu se mai repete în viitor. De aceea şi 
discuţiile aprinse din camera fumătorilor se învârtseau în jurul acestor 
cauze. 


Când taina dereglării mașinii a fost limpezită, unul dintre cei 
prezenți a pus întrebarea: 

„Cine o mai fi născocit şi mașina asta de fabricat hârtie?” 
Răspunsul stârni altă întrebare, apoi alta și iarăşi alta... 

„Dar mai înainte de inventarea hârtiei pe ce or fi scris 
oamenii?... Dar mai înainte?..." 

Povestirea care a urmat, şi care în linii foarte mari nu era decât 
rezumatul acestei lucrări, i-a purtat pe muncitorii mașinii nr. 8 într-o 
călătorie lungă, de-a lungul veacurilor, de la însemnările săpate pe 
despezi mari de piatră sau scrise cu migală pe papirusurile văii Nilului 
până la hârtia modernă pe care o fabricau ei. 

„Mare însemnătate au mai avut toate născocirile minții 
omeneşti pentru a servi arta scrisului!... 

Dacă n-ar fi fost ele, puţine lucruri am mai fi ştiut în zilele 
noastre. Poate chiar nimic”. 

„Cei care vor veni după noi, peste sute și sute de ani, vor afla, la 
rândul lor, istoriile noastre, scrise pe hârtia fabricată de mâinile şi 
mașinile noastre. Numai de-ar fi în stare şi hârtia asta să ţină piept 
veacurilor ce vor urma după noi, așa cum au izbutit să înfrângă timpul 
materialele pe care scriau strămoșii noştri”. „Frumoasă și veche ne mai 
e meseria”. 

1 Denumire convenţională dată maistrului care reglează partea 
umedă a unei mașini de hârtie. 

Comentariile călătoriei în trecutul istoric au fost multe și de tot 
felul până când moș Petre (sau moş Pipă cum îi spuneau ortacii când 
nu era prezent) întrebă: 

„Putem găsi undeva vreo carte în care să fie scrise toate câte 
le-am aflat în astă-seară şi poate chiar mai multe? Și dacă o asemenea 
carte nu se află la noi, de ce nu s-a scris una? Că pentru ea aș face o 
hârtie... aşa ca să mă pomenească toți cei ce-ar citi-o”. 

Altul adăugă: 

„O carte ca asta i-ar face pe mulți de-ai noştri să-și îndrăgească 
mai mult meseria, iar pe alții tineri i-ar îndemna să și-o aleagă. Uite... 
în familia mea, din tată-n fiu, cu toţii am lucrat aici în fabrica din 


Bușteni... Acum însă unul dintre feciorii mei vrea să plece la Brașov 
să-şi caute altă meserie..." 

Acesta a fost începutul. Gândul de a scrie o istorie a „artei albe”, 
timid în primul an, a început să prindă curaj și să crească pe măsura 
culegerii materialului documentar şi adâncirii cercetărilor. 

Căci este de necontestat că, de milenii, unul dintre produsele 
minții omeneşti, care a jucat și continuă să joace un cal din ce în ce mai 
important în toate domeniile de activitate umană, este cu siguranță 
hârtia; capabilă să ia aspecte multiple şi forme de prezentare diferite, 
hârtia, ca suport al scrierii - deci indirect al graiului și gândirii umane 
—, e în stare să lumineze sau să pervertească sufletele, să tempereze 
sau să agite pasiunile; aceste multiple forme de activitate afirmă hârtia 
ca un element de neînlocuit, prezent în toate manifestările culturii și 
ştiinţei omeneşti. 

Dacă la acest rol principal, de suport al scrisului, adăugăm 
multiplele ei întrebuinţări în industrie și comerţ, ne putem ușor 
explica de ce producţia de hârtie, cu tot începutul ei timid, a putut 
cunoaşte o dezvoltare atât de mare, încât în zilele noastre să 
depăşească - pe întregul glob - cantitatea de 70 milioane de tone, ceea 
ce echivalează cu un consum mediu anual de peste 27 kg de hârtie pe 
cap de locuitor. 

La noi în țară deşi consumul de produse papetare s-a triplat de 
la naționalizarea industriei până în prezent, ilustrând marile necesități 
de hârtie ale revoluţiei culturale aflate în plină desfășurare, Directivele 
celui de-al III-lea Congres al Partidului Muncitoresc Român prevăd, în 
continuare, o masivă creştere a producţiei de hârtie. Realizarea acestui 
program măreț de dezvoltare impune însă și atragerea - spre ramura 
industriei de celuloză şi hârtie a unui număr din ce în ce mai mare de 
cadre de înaltă calificare, cadre din a căror pregătire este potrivit să nu 
lipsească cunoaşterea minunatei istorii a hârtiei și precursoarelor sale. 

Cartea de față își propune să prezinte această evoluţie începând 
de la lespedea de piatră şi până la hârtia de azi tocmai pentru 
înţelegerea factorilor economici, sociali și politici care, în decursul 
veacurilor, au dus la necesitatea actualei producţii de hârtie. 


Deşi ne-am străduit să respectăm, în măsura posibilului, ordinea 
cronologică a faptelor, analogii sau contraste de idei ne-au făcut ca 
uneori să legăm tradiţii antice de evenimente petrecute în timpuri 
moderne sau invers, fără să ne abatem în schimb de la ideea 
conducătoare că, în istoria civilizaţiei, hârtia, prin carte, este 
instrumentul cel mai activ. Aceasta pentru că nu trebuie să uităm 
niciun moment că o carte, în primă analiză, nu este altceva decât un 
bloc de hârtie. 

În legătură cu conţinutul lucrării, vrem de la bun început să 
avertizăm cititorii că nici nu am intenţionat şi nici nu avem pretenția 
să aducem informaţii noi oamenilor de specialitate care s-au ocupat de 
studiul fabricaţiei și istoriei hârtiei. Ea cuprinde un rezumat succint, 
dar sperăm substanţial, al nenumăratelor lucrări care tratează, direct 
sau indirect, subiecte legate de tema lucrării, efortul nostru fiind dirijat 
în special spre sistematizarea informațiilor culese și spre încercarea de 
elucidare a unor contradicții care încă mai persistă în documentația de 
specialitate, în succesiunea etapelor prin care au evoluat materialele 
folosite pentru scriere, până a ajunge la hârtia zilelor noastre, vom 
urmări şi momentele capitale, care, în decursul veacurilor, au 
transformat ființa primitivă a cavernelor într-un călător interplanetar. 

Pe acest drum am căutat să ilustrăm una dintre cele mai 
fructuoase și spectaculoase întâlniri: aceea a omului cu cartea și 
ştiinţa... Fără îndoială că lucrarea va conţine și unele omisiuni și poate 
chiar ale unor fapte destul de importante. Vom rămâne recunoscători 
tuturor celor care le vor semnala, rugându-i să aibă în vedere totuși că 
această încercare a trebuit să îmbrățişeze, pentru prima dată în ţara 
noastră, într-un spaţiu extrem de restrâns, o artă și o industrie a căror 
vechime se numără în milenii. 

Gravează în piatră sau metal, Scrie pe bambus sau mătase 

moDZA 

La început s-a scris pe piatră 

Firul neîntrerupt al istoriei aduce nenumărate dovezi despre 
strânsa interdependenţă care a existat dintotdeauna între materialele, 
uneltele și metodele folosite pentru scriere şi scrisul propriu-zis. De 


aceea, pentru a cunoaște în ce vreme s-au folosit primele materiale 
pentru scris și cine au fost descoperitorii lor, va trebui să pătrundem 
în istoria scrisului pentru a cerceta de când datează scrisul și cine a 
fost inventatorul lui. 

Pentru a răspunde la aceste întrebări să facem apel, în primul 
rând, la informaţiile pe care ni le pot furniza cei vechi, rugându-i ca, 
după metoda adoptată de Lucian din Samosatal în Dialogurile 
morților, să ne ajute la dezlegarea enigmei. 

Vom începe cu renumitul călugăr benedictin2 Petru Venerabilul 
(1094 - 1156), abatele mănăstirii din Cluny şi erudit recunoscut al 
evului mediu. El ne-ar râs 

1 Vezi Lucian din Samosata, Scrieri alese, E.S.P.L.A., București, 
1959. 

— Ordin călugăresc fundat de Benedict din Nurcia în anul 529 
e.n. 

Punde: „Scrisul a fost dat oamenilor prin revelație divină și 
prima carte ce s-a scris vreodată a fost Geneza lui Moise”. 
Continuându-ne investigațiile în trecut şi apelând chiar la biblicul 
Moise, acesta s-ar arăta desigur de aceeași părere, căci ne va răspunde 
el - „sunt dator să arăt că eu am învăţat să scriu de la preotul etiopian 
Jetro - socrul meu” 2. Cât despre vechimea scrisului, se știe că, încă pe 
vremea faraonului Menes, scrierea egipteană era formată și scribii 
foloseau toate formele principale ale semnelor și toate procedeele 
fundamentale de combinare a lor3. 

Auzind de numele lui Menes, nu ar fi de mirare că se apropie de 
noi un bătrân uscățiv cu creștetul încununat de două coroane 
suprapuse: cea albă a Egiptului de Sus și cea roșie a Egiptului de Jos. „Îl 
căutați pe inventatorul scrierii? în acest caz, dacă toate cele ce mi s-au 
spus de către marele preot al templului regal din Thinis sunt adevărate, 
ea a fost adusă pe malurile Hapi de Toth, cel de două ori măreț, zeul 
farmecelor și al înțelepciunii” 4. În plus aş putea să adaug că Toth - 
mărit să-i fie numele - în drum spre noi, a lăsat în ţara Siriat un şir de 
coloane sfinte pe care a scris întreaga istorie a omenirii” 5. 

Dar chiar dacă ne-am îndepărta în negura mileniilor trecute și 


încă nu am ajunge cu ușurință la capătul firului. Să avem însă răbdare 
căci „înţeleptul” Toth încă nu şi-a spus cuvântul; să-l lăsăm şi pe dl să 
vorbească. 

„Nici eu nu mă pot mândri cu titlul de inventator al scrisului, 
deşi toți scribii egipteni mă consideră zeul lor; această artă, ca și multe 
altele, era cunoscută încă de pe vremea slăvitului meu bunic Atlas 6. 
Din păcate, nu știu dacă întrebându-l pe el veţi ajunge să 

1 M. Demimuid, Pierre le Venerable, Paris, 1873, p. 16. 

1 Cartea a II-a a lui Moise, cap. 3, 1. 

Vezi Istoria universală, vol. I, Editura Științifică, Bucureşti, 1959, 
p. 147. 

4 ME. M a t i e, Miturile Egiptului antic, Editura Științifică, 
București, 1955S, p. 49. Grecii l-au identificat pe Toth cu Hermes. 

5 Vezi B. Tur a ev, Bog Tot, Moscova, 1898, p. 15. 

— D io dor, Bibliothèque historique, în traducerea lui F. Hoeffer, 
Paris, 1851, III, 56. 

Dezlegațţi firul enigmei. De aceea v-aș propune să-l lăsaţi să-și 
poarte în pace universul lui pe umeri și să căutaţi altă cale care ar 
putea fi mai rodnică”. 

Ce cale să urmăm? Legendele sumeriene ne trimit să stăm de 
vorbă cu înțeleptul Oannes, cel despre care se spune că cu nenumărate 
milenii înainte de potop, a scris cartea despre originea lucrurilor şi a 
civilizației. (Numai că Oannes nu va răspunde la apelul nostru, de 
vreme ce s-a retras, pentru veşnicie, în oceanul din care a și apărut 
pentru a-i învăța pe oamenil. Legendele chinezeşti ne sfătuiesc la 
rândul lor să așteptăm cu răbdare, pe malurile Fluviului Galben, așa 
cum a făcut acum cinci milenii și străvechiul împărat Fu și, pentru a 
pândi apariția dragonului fantastic pe al cărui spate erau pictate, de o 
nună necunoscută, simboluri de diferite mărimi și forme care au 
format baza de plecare a scrierii chinezești2. Întrucât aşteptarea 
aceasta ar putea să fie lungă, e cazul să părăsim drumul pitoresc al 
legendelor, oricât de atrăgător ar fi el, şi să căutăm o cale mai modernă 
de cercetare care, cu siguranță, va izbuti să ne dea un răspuns corect. 
Această cale, în care analogia dintre culturile popoarelor în curs de 


dezvoltare ocupă un loc însemnat, ne va dovedi, în primul rând, că cele 
mai vechi reprezentări «rafice ale gâr ulirii umane le putem urmări 
până în îndepărtata perioadă magdaleniană *, sub forma pictografelor; 
că aceste pictografe, pentru a putea reprezenta și idei abstracte, au 
evoluat în ideograme şi apoi în hieroglife pentru ca, în cele din urmă, 
să se ajungă la scrierea alfabetică în care fiecare simbol ţine locul unui 
anumit sunet. În acelaşi timp, această metodă ne va arăta că la 
formarea scrisului, şi deci şi a materialelor pe care au scris oamenii, au 
contribuit, în răstimpul mileniilor, sute de generaţii și că scrisul a 
evoluat în paralel cu societatea omenească, oglindind, fidel, nivelul 
social și cultural al societății și epocii în care s-a for 

1 Vezi G. Mas per o, Histoire ancienne des peuples de V Orient, 
ed. A XIV-a, Paris, f.a., pp. 175 - 176. 

— A. Renker, Papier und Druck în Fernen Osten, Mainz, 1936, p. 
12. 

— Perioadă din paleoliticul superior. 

Mai. lar dacă vom dori totuși să găsim un asemenea inventator, 
«mai bine să-i lăsăm pe Toth, Oannes sau Fu și să se odihnească, iar pe 
„Zeul” al cărui grai s-a transformat în scris, să-l botezăm „munca”. 

Care au fost materialele pe care le-a folosit omul în primele 
începuturi pentru a-și materializa gândirea prin scris? Cercetările 
întreprinse până în prezent şi confirmate de descoperirile arheologice 
ne conduc la concluzia că ar trebui să se întocmească o nomenclatură 
extrem de vastă. De fapt, puține au fost acele materiale pe care 
omenirea să nu fi încercat a le folosi pentru scriere, până să ajungă la 
hârtia de azi. 

Studierea lor sistematică a prilejuit nenumărate încercări de 
clasificare. Așa, de exemplu, unii au împărțit materialele după cele trei 
regnuri ale naturii, şi anume: mineral, vegetal și animal; alții, le-au 
clasificat după ordinea cronologică a folosirii lor, lucru destul de greu 
de realizat din moment ce constatăm, în nenumărate cazuri, că la 
acelaşi popor şi în aceeași epocă s-au întrebuințat mai multe feluri de 
materiale. Plecând însă de la concluzia că, în ultimă analiză, elementul 
cel mai activ care a dus la inventarea și dezvoltarea scrisului și, ca 


urmare, a materialelor folosite pentru scriere a fost munca, noi vom 
încerca să clasificăm aceste materiale după „cantitatea de muncă” 
depusă de om pentru obținerea și transformarea lor în suporturi apte 
pentru scris. Folosind acest criteriu de clasificare respectăm într-o 
bună măsură şi ordinea cronologică în care au apărut, în aceeaşi 
societate, diferitele materiale utilizate pentru scris. 

Pe această bază, materialele noastre le-am împărțit în două 
grupe: în grupa I le-am introdus pe acelea care s-au folosit aproape în 
starea naturală (piatra, oasele, frunzele, coaja copacilor, lemnul) 
precum şi cele produse de om pentru alte scopuri și care fără o 
prelucrare suplimentară au fost adoptate pentru scris (foile metalice și 
ţesăturile textile). În grupa a II-a se cuprind materialele produse de om, 
cu scopul vădit de a fi folosite aproape exclusiv ca suport al scrierii. În 
această grupă se includ tăblițele de lut, pergamentul, papirusul, Imunul 
mayașilor, amata (amatl) aztecă și în ultimă analiză, hârtia. 

Cele mai vechi mărturii despre încercările oamenilor de a-și 
materializa gândirea prin desen sau pictură ne-au rămas pe pereții 
grotelor locuite de om în epoca de piatră. 

Să încercăm să retrăim un episod petrecut în peștera din 
Altamira (Spania) acum vreo 20.000 de ani. 

Unul dintre îndepărtaţii noștri strămoşi, îngrozit de atacul 
dezlănţuit al unui zimbru, năvăleşte în peșteră, unde scapă cu viaţă. 

Față de importanța evenimentului pe care l-a trăit, homo 
sapiens al nostru vrea să-i imortalizeze amintirea sau să pregătească 
ritualul magic al viitoarei vânători a zimbrului. Ce mijloace îi stau la 
îndemână? O porțiune din peretele grotei este destul de netedă, iar 
cărbunii stinşi de pe marginea vetrei pot lăsa o dungă neagră pe acest 
perete. 

În curând imaginea zimbrului, în plin atac, apare pe perete. Dar 
„în peştera întunecoasă, imaginea de-abia se putea distinge. Cu ocrul 
roşu şi galben, al cărui secret de preparare devenise cunoscut de 
îndată ce se utilizase focul în primele scopuri „tehnologice“, conturul 
devine mai vizibil; urmează vopsirea corpului şi în curând schița 
simplă de la început se transformă într-o adevărată pictură rupestră, 


spre marea satisfacție a arheologilor care au descoperit-o în anul 1875 
1. 

Pereții neprelucrați ai grotelor şi stâncilor au continuat, de-a 
lungul tuturor mileniilor şi la toate popoarele, să servească ca material 
pentru „înregistrarea amintirilor”, mărturie fiind desenele săpate pe 
stâncile Scandinaviei sau pe ale vulcanului Rano Kao din Insula 
Paștelui2 şi multe altele de pe întreg cuprinsul globului nostru. 

Dar acești pereţi, în stare naturală, fără nicio prelucrare 
prealabilă, ofereau cu greu o suprafață suficient de mare și de netedă 
ce ar fi putut satisface ambițiile unuia care ar fi dorit s-o acopere cu 

1 Vezi Istoria universală, vol. I, p. 49. 

— Vezi T. H e y e r d ah 1, Aku-Aku, Editura Ştiinţifică, Bucureşti, 
1961, p. 80. 

„Inscripţie lungi și „Pitească generațiilor despre faptele mărețe 
săvânite de el în viață. 

Omenirea trebuia doar să afle de p. Lda ca el, Darmsfiul lv’. 

„C a înlăturat, în anul 522 î.e.n., pe uzurpatorul Gaumata și a; «îi”, 
odată cu aceasta, vechile orânduir persane moșten, t de la Cirus și 
Cambise -, Pentru aceasta marele. 

„Lgje eludata stâncă de la Behistun situata în mima pe cei mai 
umblat drum comercial, unde, la o malț. me de IOCIM a po nineit 
armatelor de sclavi să netezească o suprafață suficient Tre' pe „are 
scribii» poată înregistra evenimentele arătate mai înainte Nu ne 
rămâne decât să ne imaginăm munca istovitoare a celor care, atârnaţi 
de frânghii sau sprijiniți pe schelele au reuşit să graveze, cu unelte 
primitive, uriaşa inscripţie lung pe 20 m și înaltă de 7 m’. 

Tot astfel, la mii de kilometri depărtare, sub msontul.ca a 
statului Magadha din India, Așoka poruncea sa se-graveze pe st 
edictele sale imperiale, care să reamintească trecătorilor de necesi 

„PunerU față de autorităţi, față de față de părinţi, i de cei 
vârstmci” „precum de măreț. A lv’. Care, cârmuitor fiind, îi întrecuse pe 
toţi regn şi împărăţii. 

Grotele și stâncile aveau însă un mare neajuns. Ca să 
citeşumsenpţiile de pe pereţii lor trebuia, în unele cazuri, să strabați 


dista enorme, ele fiind situate acolo unde le-au plasat evenimentele 

Pentru a cunoaște cum s-a remediat acest neajuns să popasun la 
curtea lui Olof, înțeleptul rege legendar al vikingilor. De mu a vreme 
chibzuia bătrânul Olof cum și în ce fe să scrie «*> timpurilor sale și a 
celor dinaintea lui”, astfel ca toţi ca din Hiardarhult şi urmaşii lor să 
poată citi oncind isprăvi e ui am., Radulf, Kugulf și ale celorlalţi vikingi 
vestiți care au babat spaima 

1960, p. 104. 

— Vezi Istoria universală, vol. Il, pp. 544, 5. 

— T Nehru, Descoperirea Indiei, E.S.P.L.P., Bucure*! 1956, p. 48. 

În populaţia de pe toate țărmurile europene ale Oceanului 
Atlantic și, aşa cum au procedat şi faraonii egipteni, şi regii mayaşi, 
Olof a dat ordin sclavilor să se ducă în munți și să aducă blocuri uriașe 
de piatră din care să înalțe o clădire pe ale cărei coloane să se scrie tot 
ce avea de transmis posterității. 

Drept urmai e a acestui ordin, au început să răsune loviturile 
dălților şi ale ciocanelor de piatră în carierele Scandinaviei, așa cum au 
răsunat şi în cele din Etiopia, Egipt şi Yucatán, pentru ca apoi, pe apele 
fiordurilor, ca şi pe acelea ale Nilului sau Usumacintei, să se transporte 
tonele de piatră ce urmau să fie date pe mâna arhitecţilor și scribilor 
vremii ca să ducă până la capăt porunca regală. 

lar despre munca celor care dăltuiau și transportau această 
piatră să lăsăm să vorbească desenele reproduse aici după vechi 
basoreliefuri mayașe care nu ne dau decât o palidă idee despre ce 
trebuie să se fi întâmplat aievea. Ca text însoțitor al acestor desene 
vom 

Cf. M. Koops, Historical account of the substances whicb bave 
been used io describe events and to convey ideas from the earliest 
date to the invention of paper, London, 1801, p. 131. 

Vezi N. Fryd, Mosolygă Guatemala, Budapest, 1960, pp. 257 - 
258. 

Folosi cuvintele lui Diodor din Sicilia care, acum două mii de ani, 
spunea „Nu poți să-i priveşti pe acești nenorociţi, care nu au nici măcar 
posibilitatea să-şi curețe trupul și să-şi acopere goliciunea, fără să 


deplângi soarta lor jalnică. Căci aici nu există milă și nici cruțare 
pentru cei bolnavi, pentru cei slabi, pentru bătrâni, pentru slăbiciunea 
femeilor. Mânaţi de lovituri, toți trebuie să muncească încontinuu, 
până ce moartea pune capăt suferințelor şi mizeriei lor” 1. 

Şi aceeași muncă, executată aproape în aceleași condiţii şi cu 
unelte asemănătoare, a dus desigur la înălțarea miilor de obeliscuri, 
coloane, stele comemorative, ziduri de temple și de palate care să 
poarte pe ele hieroglife egiptene sau mayașe, brethmi indiene -, rime 
scandinave sau litere ale alfabetelor civilizaţiilor mediteraneene. 

Înainte de a încheia această parte dedicată pietrelor, trebuie să 
arătăm că nu numai stâncile și blocurile mari au fost folosite de 
oameni pentru înregistrarea diferitelor inscripţii. Pietricelele de râu, în 
special cele cu o formă destul de plată, n-au întârziat să 

1 Diodor, III, 13. 

Vezi Istoriei universală, vol. II, p. 560. 

Atr agă atenţia că ar putea contribui și ele la evoluția artei „care 
poate picta gândirea pentru a vorbi ochilor”. 

Lăsând la o parte pietrele de râu vopsite, descoperite în peștera 
Mas d'Azil, identice de altfel cu cele din peșterile Croisade de lângă 
Narbonne, Riette din Munţii Cantabria (Spania) sau Birseck Elveţia), în 
care savantul francez E. Piette vede semnele celei mai vechi scrieri 
umane dar care, după concepţia modernă, nu ar fi decât simboluri 
totemice „purtătoare ale sufletelor” posesorilor lor”, este cazul să 
amintim aici de așa-numitele „tăblițe Hoffman”. 

Acestetăblițe, formate din pietre negre, s-au descoperit în 
Mesopotamia şi poartă pe ele, poate, cel mai vechi specimen de 
adevărată scriere ce s-a descoperit până în prezent: e vorba de o formă 
pictografică foarte primitivă a caracterelor precuneiforme, folosita în 
această regiune. Vârsta lor poate fi doar presupusă și este posibil ca 
datarea prin anul 6.000 î. En. Să fie destul de corectă. Tot cu o vechime 
ce se numără în multe milenii și gravate 

3 Lucan, Pharsale, III, vers 220. 

— Istoria universală, vol. I, p. 87. 

Cu aceleași caractere precuneiforme sunt şi cele două piese din 


piatră verzuie, înregistrate la British Museum cu numele de 
„Monumentele Albastre” 1. 

Marea vechime a folosirii pietrei ca suport al scrisului este 
atestată, printre altele, şi de faptul că în multe limbi vechi ca, de 
exemplu, în ebraică, cuvântul „a scrie” are sensul primitiv de „a grava” 
sau „a scobi” 2. 

Să lăsăm pietrele grele şi incomode să-și ducă mai departe 
milenara lor misiune și să pătrundem în marele palat în Siu3 unde, în 
prezența unui împărat din dinastia Șang (secolele XVIII-XII î.e.n.), se 
desfășura un ritual interesant în care un rol important îi revine unuia 
dintre străbunii - de acum 3.000 de ani ai hârtiei noastre 4. 

Înainte de a intra, să facem o scurtă prezentare a gazdei. Acest 
urmaş al legendarului Tşăng Tang, după ce a desființat sfatul 
bătrânilor, ultimă rămășiță a organizaţiei militare gentilico-tribale, s-a 
intitulat „Fiu al cerului”, luând în mână prerogativele de mare preot şi 
totodată de cel mai mare proprietar de sclavi5. În scurtă vreme. 

„Sub corul nemărginit nu există pământ care să nu fie ai regelui; 
în întreaga țară, până la marginea ei (până la mare) 

Nu există om care să nu fie slugă a regelui” 6. 

Pentru a-și dovedi originea divină, noul „Fiu al cerului nu lua 
nicio hotărâre importantă fără a cere părerea zeilor, strămoşii lui. 
Această practică superstițioasă şi neștiințifică a divinațţiei a devenit un 
obicei adânc înrădăcinat al vechilor Şang și se folosea 

1DC.MeMurtrie, The Book, The story of printing and 
bookmaking, ed. A III-a, New York, 1957, pp. 8 - 9. 

Le livre et les arts qui's y rattacbent, Paris, f.a., p. 3. 

Ruinele în Siu sunt situate în provincia Hunan, districtul Aniang, 
lângă actualul sat Sien-tung. 

— Vezi Liu Kuo-chun, Story of the Chinese Book, Pekin, 1958, p. 
11. 

1 Istoria universală, vol. I, p. 446. 

Ş a-l z în g, cf. Istoria universală, vol. I, p. 613. 

În toate ocaziile fie că era vorba de a porni un război, fie de a 
implora ajutorul zeilor pentru a scăpa de o secetă 1. 


Să trecem pe sub marele portal de la intrarea palatului, unde pe 
dreapta și stânga păzesc cei patru cin-gani uriași, iar în față, pe zidul 
care închide orice vedere spre curtea interioară, stau nouă dragoni 
amenințători. Nu trebuie să ne fie teamă de ei, căci rolul lor e să sperie 
doar duhurile rele şi nu pe vizitatorii pașnici care vor să se informeze 
despre obiceiurile timpului, în templul palatului era adunată lume 
multă, dornică să afle ce sentință vor da zeii pentru ca țara să scape de 
seceta îngrozitoare ce le pustia ogoarele. După un scurt ceremonial, în 
timpul căruia fumul lemnului de santal aprins se ridica spre „locașul 

1 Vezi Liu Kuo-chun, op. cit., pp. 12, 13. 

Strămoşilor marelui uang” | împăratul ia în mână o carapace de 
broască-țestoasă pe care o așază pe rugul aprins. După un timp, 
carapacea încinsă e scoasă şi aruncată într-un vas cu apă, pentru a se 
răci brusc. 

Pe suprafața ei apar o mulțime de crăpături curioase: sunt 
sfaturile zeului străbun. Unul dintre „înțelepţii” de la curte se apropie, 
studiază cu atenţie aceste crăpături și emite sentința: „Să se ardă de 
viu un sclav pentru ca ploaia să cadă pe pământ” 2. Despre rezultatul 
practic al sacrificiului care a urmat nu mai ştim nimic. Când ecoul 
urletelor de durere ale sclavului sacrificat s-a stins şi liniştea a cuprins 
din nou marele templu, pe fața crăpată a carapacei s-au gravat, cu 
ajutorul unui stil metalic, motivul cererii de ajutor şi textul sentinţei 
„divine”. Apoi, carapacea s-a depus cu mare atenţie în depozitul 
imperial, pentru a da posibilitatea unei verificări ulterioare a 
oracolului, și a așteptat să treacă peste 3.000 de ani până când 
cercetătorii Institutului de istorie şi 

1 Uang - titlul de rege sau împărat pe timpul statului sclavagist 
Șang (În). 5 Vezi Istoria universală, vol. I, p. 448. 

Filologie ai vechii „Academia Sinica” au dezgropat-o şi i-au 
descifrat mesajele pe care le purta 1. Altă dată, în locul carapacelor de 
broască-țestoasă, se consulta oracolul prin intermediul oaselor de 
bovine sau de cerbi. 

Chinezii din perioada Şang nu sunt singurii care au folosit oasele 
de animale ca suport al scrierii. Dacă la aceste oase adăugăm și fildeşul, 


din care romanii confecționau acele libri clephantini și din care - după 
tradiții - unele exemplare se găseau în biblioteca jurisconsultului 
Ulpian2 (170 - 228 e.n.), vedem larga răspândire a acestui gen de 
materiale pe întreg cuprinsul globului nostru. 

Cu titlu informativ mai adăugăm că, încă după trecerea a doua 
milenii de la ceremonialele oaselor-oracol, îl putem vedea în Arabia pe 
Mahomed (570 - 632 e.n.), redactând, pe omoplaţi de miel, versetele 
din Coran 3. 

Aşa cum era de așteptat, cochiliile scoicilor, al căror interior 
prezenta o suprafață albă și netedă, i-au determinat pe mulți scribi ai 
vremurilor trecute să le încadreze în inventarul lor profesional. 

1 Săpăturile arheologice au fost efectuate între anii 1928 şi 
1937 şi au scos la iveală mii de oase-oracol care conțin un „vast 
material pentru cercetarea istoriei dinastiei Șang. Cf. Liu Kuo-chun, op. 
cit., pp. 11, 12 şi Istoria univenală, vol. I, p. 439. 

2 Vezi M. Koops, op. cit., p. 115. 

S Vezi Le livre et les arts... p. 9. 

Amintirea acestor scoici au păstrat-o grecii în denumirea de 
ostrakon 1, dată ulterior și cioburilor de ceramică pe care se zgâriau, 
cu un stil, fragmente din versurile poeţilor2, precum și faimoasele 
sentințe de expulzare ale tribunalului atenian; un exemplar, gravat în 
anul 471 î.e.n., poartă numele de clema lui Temistocle (525 - 460 î.e.n.), 
eroul Salamineis. 

Pentru a cunoaște valoarea pe care o prezentau în ochii grecilor 
aceste cioburi de ceramică, lut sau oase și care toate erau cuprinse în 
noțiunea de ostrakon, îl vom lăsa pe Diogene din Laerte (prima 
jumătate a secolului la III-lea e.n.) să-l compătimească pe stoicul 
Cleante care „a fost atât de sărac, încât a fost nevoit să scrie numai pe 
oase și pe cioburi” 4. 

Tot aici, dar limitate numai la rolul de purtătoare de solii și nu 
de scriere, vom aminti de brâiele vampum, compuse din sfori pe care 
se înșirau discuri mici tăiate din scoică care se colorau apoi în funcție 
de conţinutul mesajului. Aceste vampum, vopsite în roșu, anunțau că, 
între două triburi de piei roşii, din America de Nord, s-a declarat 


războiul; vopsite în alb, pregăteau ceremonialul în care şefii triburilor 
vrăjmașe se întâlneau ca să fumeze pipa păcii. 

La începutul acestui capitol, am arătat că cele mai vechi mărturii 
despre încercările oamenilor de a-și materializa gândirea în scris s-au 
descoperit până în prezent pe piatră. Să reținem că e 

1 în limba greacă înseamnă scoică. 

8 Vezi P 1 în i u, Istoria naturală, XIII, 11 - 13, şi W. Schubart, 
Das Buch bei den Griechen und Romern, Berlin und Leipzig, 1921, p. 
14. 

— După celebra bătălie navală din apropierea insulei Salamina 
(480 î.e.n.), în care, sub conducerea lui Temistocle, grecii au zdrobit 
flota persană, au avut loc la Atena importante schimbări politice. 
Gruparea democratică a lui Temistocle trebui să cedeze locul 
curentului oligarhic condus de Aristide şi de Cymon. În urma intrigilor 
acestora, Temistocle a fost ostracizat și alungat din Atena. Vezi Istoria 
universală, vol. II, pp. 23 şi 32. 

4 Diogene din Laerte, VII, 174. 

5 Vezi E. Hering, Povestea scrisului, Editura Tineretului, 
Bucureşti, 1960, pp. 46 - 47. 

Vorba de mărturii descoperite, întrucât este de presupus că, 
înainte de a trece la pictarea sau încrustarea pietrei, omul a folosit - în 
acelaşi scop - materiale mai ușor accesibile printre care, probabil, 
frunzele și coaja copacilor ocupau un loc însemnat. Despre aceste 
materiale ne vorbesc doar tradiţii vechi, precum şi o serie de expresii 
rămase în limbajul popoarelor care denotă această origine, deşi 
înţelesul lor actual este mult diferit. De aceea pentru reconstituirea 
felului și scopului în care se foloseau frunzele pentru scriere, ne vom 
adresa autorilor antici, precum și cercetărilor etnografice cu privire la 
culturile triburilor înapoiate din zilele noastre. 

După Pliniu (23 - 79 e.n.) rezultă că primii care au folosit pentru 
scriere frunzele de palmier au fost egiptenii, pe vremea în care 
papirusul nu era încă cunoscut. Aceste frunze scrise au fost denumite 
degreci scrisori feniciene, deoarece în limba greacă phoenix are şi 
înţelesul de palmier1. 


Faptul că în Egipt nu s-a descoperit niciun manuscris vechi scris 
pe astfel de material nu poate constitui o dovadă care să infirme cele 
spuse de Pliniu, deoarece cea mai veche inscripție egipteană pe piatră 
cunoscută sub numele de inscripţia Send - de la încrustarea căreia ne 
despart vreo şase milenii2, este scrisă cu caractere atât de 
convenționalizate, încât în mod obligatoriu ele trebuiau să aibă o lungă 
genealogie rămasă, din păcate, până în prezent ascunsă. 

Obiceiul de a scrie pe frunze îl vom întâlni și la locuitorii 
Siracuzei unde, aşa cum ne spune Diodor din Sicilia (secolul I î.e.n.), 
judecătorii obișnuiau să scrie pe frunze de măslin numele persoanelor 
condamnate la exil. Aceste sentințe se numeau petalisme, după 
cuvântul grec petalon care înseamnă frunză 3. 

1 Vezi Pli mu, op. cit., XIII, 11; după Herodot, V, 58, această 
denumire s-ar explica prin faptul că fenicienii au introdus scrisul în 
Grecia. 

— Vezi D.C. Me Murtrie, op. cit., pp. 9 - 10. 

5 Vezi D. Hunter, Paper making, The History, and Technique of 
an Ancient Craft, London, 1957, p. 11. 

La romani, utilizarea frunzelor pentru scriere se limita la unele 
practici de divinaţie. O confirmare a acestei întrebuințări o găsim în 
versul: 

Credite me vobis folium recitare Sibyllae1, în care Juvenal (65 - 
123 e.n.) roagă să fie ascultat, întrucât vorbele lui sunt mai demne de 
crezare decât frunzele Sibilei. 

De fapt, acest obicei al sibilelor de a scrie pe frunze a fost atât de 
răspândit, încât s-a transformat în dictonul folium Sibyllae, folosit în 
înțelesul de „absolut adevărat” 2. 

În Orientul îndepărtat şi în special în India, Ceylon şi Assam, 
folosirea frunzelor de palmier și a celor de aloe nu s-a limitat numai la 
mesaje scurte. Texte întregi, în special cu caracter religios sau epic, 
sunt aşternute pe aceste frunze care, în vederea asigurării unei 
continuități a lecturii, sunt înşirate una după alta, cu ajutorul unei sfori. 
Unul din aceste exemplare, scris pe frunze de palmier de Malabar, este 
cunoscutul „Manuscris Brahman” păstrat la Muzeul din Oxford 3. 


Pentru a le face apte pentru scriere, indienii tăiau frunzele 
proaspete la dimensiuni potrivite, apoi le uscau și le netezeau. Scrierea 
se execută fie cu pană şi cerneală, fie prin crestare cu ajutorul unui stil 
metalic sau de fildeş4. Pentru a face crestăturile mai vizibile, ele se 
acopereau cu un pigment negru amestecat cu apă, reuşind astfel să se 
obţină o prezentare exterioară demnă de toată admiraţia 5. 

1 Credeţi ceea ce vă spun aşa cum credeţi în frunza Sibilei. 

= După Symmachius (340 - 416 e.n.), sibilele își scriau profeţiile 
nu numai pe frunze, ci şi pe pânză de in 

Profeţiile Sibilei din Eritreea au fost adunate într-o culegere de 
„cărți sibilice” care se consultau ori de câte ori o calamitate 
excepțională se abătea asupra Romei. În anul 671 de la fundarea 
Romei aceste cărți au ars printr-un accident și au fost înlocuite cu 
altele noi, care s-au folosit până în anul 389 e.n. 

— Vezi M. Koops, op. cit., p. 120. 

— Vezi E. Egger, Histoire du livre depuis ses origines jusqu'a 
nos jours, Paris, 1870, p. 8. 

Vezi D. Hunter, op. cit., p. 20. 

Dar nu în toate părțile globului oamenii au găsit frunze cu 
învelișul gros şi cerat, ca cele de palmier sau de măslin, care să fie 
potrivite pentru scris. Nevoia l-a împins pe om să descopere, destul de 
repede, că arborii mai puteau oferi şi altceva decât frunze. Între coajă 
şi lemn, copacii mai aveau liberul, acel strat moale format dintr-un 
țesut fibros, mai deschis la culoare decât coaja, și care putea oferi o 
suprafață întinsă și netedă foarte potrivită pentru scris. 

Este de presupus că descoperirea liberului nu s-a datorat 
necesităților impuse de scriere şi nici ingeniozității scribilor. Ei nu au 
făcut altceva decât să-şi însușească un material pe care omul primitiv îl 
utiliza cu succes pentru alte scopuri. Când afirmăm acest lucru ne 
gândim la unele triburi de negri din Africa ecuatorială care folosesc 
liberul unor arbori, specifici regiunii lor, pentru a face scutece 
pentrunou-născ uți sau îmbrăcăminte rituală pentru ceremoniile de 
circumcizie 1. 

Dar indiferent care ar fi fost intenţia celui care ar fi vrut să 


doboare un arbore pentru a-i jupui coaja, problema nu era simplă și, 
pentru înțelegerea complexităţii ei, trebuie să ne transpunem în 
concepțiile primitive despre viață ale celui care urma să facă operaţia 
respectivă. Vraciul tribului îi repetase doar, de nenumărate ori, că 
arborii sunt sfinți și că omul este legat de ei printr-un grad foarte 
strâns de rudenie. Chiar intrarea în pădure era socotită ca un 
sacrilegiu, dacă nu era precedată de anumite jertfe și incantații 
speciale, menite să îmblânzească copacii. Căci - așa cum spunea 
vraciul - omul şi copacul erau descendenţii aceleiaşi divinităţi 2. În 
unii copaci își găseau adăpostul spiritele etengena, ale căror voci 
puteau fi ușor auzite în zgomotele crăcilor și în foşnetul frunzelor. 

Dar erau cazuri şi mai grave. Sufletul omului putea fi împărțit în 
două, jumătate sălășluind într-un copac iar cealaltă în corpul 

1 Vezi B. Gutman, Die Ehrerbietung der Dschagga Neger gegen 
ihre Nutzpflanzen und Haustiere, în „Archiv für die gesamte 
Psvehologie*, 1924, pp. 124 şi 127. 

— Vezi E. Best, The Maori, vol. II, London, 1925, p. 452. 

Unui om: în acest caz era „absolut sigur” că vătămarea copacului 
sau doborârea lui echivala cu mutilarea sau uciderea omului respectiv. 

Noroc că tribul avea un vraci atât de priceput, încât cunoştea 
toate tainele care erau de neînțeles pentru oamenii de rând. O dată 
pericolul cunoscut, s-a găsit şi mijlocul pentru evitarea lui. Aşa se face 
că omul nostru, înainte de a intra în pădure, sacrifică „spiritelor 
străbunilor săi” o găină; apoi, în schimbul găinii, vraciul tribului îi 
arăta care sunt „forțele pădurii” ce pot îmblânzi spiritul copacului. 
După ce oferă ca ofrandă câte o coroniță de frunze fiecărui arbore, 
indicat de vraci, şi în special „puternicului Hohu” 2, nu-i mai rămâne 
altceva de făcut decât să doboare şi să jupoaie copacul ales, fără să se 
mai teamă de vreo urmare neplăcută. 

Cu timpul, se pare că acest gen de ritualuri fie că s-a simplificat 
treptat, fie că spiritele străbune, adică vraciul tribului, au căzut la 
învoială ca, pentru o găină, să se poată dobori mai mulți copaci; cert 
este că folosirea scoarței copacilor, ca material pentru scris, a ajuns 
atât de răspândită, încât romanii au adoptat pentru noțiunea modernă 


de „carte” cuvântul liber, prin care strămoşii lor desemnau, pe vremuri, 
numai scoarța interioară a copacului. Cuvântul circulă până în zilele 
noastre și îl regăsim în franțuzescul livre, precum şi în „librărie” etc. 

Dar acest material, ca şi frunza de altfel, era prea fragil şi prea 
puţin durabil. De aceea, paralel cu liberul a început să se folosească şi 
lemnul. Acesta, tăiat în fâșii lungi și înguste, oferea o suprafață netedă 
şi rezistentă, care putea fi utilizată la nevoie pe ambele feţe, permițând 
totodată întrebuințarea unei game mari de unelte de scriere. 

Nici tăblițelor de lemn nu li se poate găsi o patrie de origine, 
după cum nu se poate determina nici data apariţiei lor. S-ar părea 

1 Vezi L e vy-Sruhl, L'’Âme primitive, Paris, 1927, pp. 24 - 25. 

— W. Skeat, Malay magic, London, 1923, pp. 194 - 195 şi J. 
Cremer, Les Bobo, Paris, 1921, pp. 88 - 90 

că ele s-au folosit în toate timpurile de majoritatea popoarelor 
civilizate, până pe la sfârșitul evului mediu, și probabil că cei mai mulți 
elevi, care s-au perindat de-a lungul, veacurilor pe la şcolile Chinei, 
Greciei sau Romei antice, ne vor spune că primul lor „caiet de școală” a 
fost o tăbliță de lemn, asemănătoare cu tachta, ce este utilizată chiar 
până în zilele noastre de şcolarii din India de nord 1. 

Descoperirile arheologice au dovedit că și egiptenii foloseau, 
acum 5.000 de ani, tăblițe de lemn pe care se înregistrau acte de 
proprietate, contracte şi altele 2. 

Vechii evrei le utilizau încă din timpul în care s-au scris Cărțile 
regilor, iar în Cartea lui Isaia găsim şi menţiunea că tăblițele de lemn se 
legau între ele pentru a forma o carte 3. 

Cicero (103 - 43 î.e.n.) ne informează că, într-o străveche 
carieră de piatră, s-au descoperit nişte tăblițe de lemn parfumat, pe 
care se aflau o serie de inscripţii ciudate, nemaivăzute de nimeni până 
atunci, şi care erau colorate în roz. Transportate într-un templu din 
Roma, tăblițele au dispărut fără urmă 4. 

Tacit, pe de altă parte, ne trimite în Galia să asistăm la 
misterioasele ceremonii ale druizilor: în funcţie de ordinea în care se 
aşezau tăblițele mici de lemn cu inscripţii pe ele, atunci când erau 
aruncate la întâmplare, se putea cunoaște sentința divină pentru 


rezolvarea unei probleme importante a comunității5. 

Nu putem trece nici peste enigmaticele Konau rongo-rongo ale 
băștinașilor din Insula Paştelui. Aceste scândurele înguste, măsurând 
vreo 90 cm în lungime și 10 cm în lățime, poartă niște semne ordonate, 
în genul hieroglifelor 6, ce sunt zgâriate cu aşchii ascuţite de obsidiană 
sau cu dinţi de rechin. Ele așteaptă cu nerăbdare ea. 

1 Vezi M. Aurel S t ei n, Sand buried mins of Kbotan, London, 
1903, p. 311. 

2 Vezi Le livre et les arts... p. 6. 

3 Isaia, XXX, 8. 

— Cicero, De divinationibus, II. 

5 Vezi E. Hering, op. cit., p. 110. 

8 Ibidem, pp. 12 - 13. 

din munca entuziastă a lui Thor Heyerdahl, combinată cu 
măiestria lui I.V. Knorozov, să iasă la lumina zilei nepătrunsul lor 
conținuti. 

Până atunci, bazaţi pe ultimele determinări științifice, făcute cu 
ajutorul carbonului radioactiv, putem informa cititorii că vechimea 
tăblițelor din Insula Paștelui este anterioară secolului al XI-lea î.e.n. 2. 

Despre o întrebuințare pe scară largă a tăbliţelor de lemn nu se 
poate vorbi decât în Grecia, Roma și China antică, unde, aşa cum este 
scris în Hou Han Șu (Cronica dinastiei noi Han): „documentele de altă 
dată erau scrise pe tăblițe de lemn și de bambus” s. Ce noi factori au 
apărut în secolul al XII-lea î.e.n. Ca să impună renunțarea la 
oasele-oracol şi să se caute un alt suport al scrierii Istoria ne arată că, 
în vremea aceea, sub puterea dinastiei Djou, se afla un teritoriu mult 
mai vast decât sub puterea statului Șang. La răsărit, granițele statului 
Djou ajungeau la Marea Galbenă, la nord cuprindeau actualele 
provincii Hăbei, Șănsi și Gansu, iar spre sud o parte din Sătșuan până 
dincolo de fluviul lang-tză 4. Garnizoanele care apărau frontierele fiind 
tot mai îndepărtate, semnalele optice de anunţare a unui pericol erau 
adesea greșit interpretate de cei care le primeau. Curierii, la rândul lor, 
puteau și ei să transmită deformat dispoziţiile şi ordinele date; s-a 
simţit deci necesitatea unor ordine scrise; așa au apărut tăbliţele de 


bambus sau de lemn de tamarisc care se așezau două câte două una 
peste alta. Tăbliţa de jos conţinea textul corespondenței; 

1 Vezi V. Zaharcenko, Pe îndepărtate drumuri în necunoscut, în 
„Ştiinţă şi tehnică” nr. 11, 1962. 

În cursul anului 1962, Thor Heyerdahl s-a deplasat la Moscova 
pentru ca, în colaborare cu I.V. Knorozov, să stabilească un plan comun 
de acțiune pentru descifrarea scrierii rongo-rongo. 

2 Vezi V. Zaharcenko, op. cit., p. 17. 

S A. W y lie, Notes on Chinese Literature, Shanghai-London, 
1567, p. 4;, Hou Han Şu sau Cronica dinastiei noi Han a fost scrisă prin 
secolul al V-lea e.n. De cronicarul F a n le. 

4 Vezi Istoria universală, vol. I, p. 611. 

Celei de deasupra - strămoș al plicului de astăzi - îi revenea 
rolul de a o proteja pe prima și de a purta adresa. Ambele tăblițe se 
legau apoi cu o panglică, pe nodul căreia se aplică o bucată de lut pe 
care, în cele din urmă, se imprima o ștampilă cu caractere scobite în 
relief]. 

Că erudiții timpului au profitat și ei de această inovație este de 
la sine înțeles și, ca urmare, tăbliţele lungi și subţiri au început să fie 
tot mai numeroase. 

Procesul lor de fabricaţie nu era chiar atât de simplu cum s-ar 
presupune; o scândurică tăiată dintr-un bambus sau lemn proaspăt 
trebuia protejată contra atacului carilor; pentru aceasta ea se usca cu 
grijă deosebită (ca să nu crape) deasupra unui foc potrivit 2; urmau 
apoi șlefuirea şi lustruirea piesei astfel, încât să poată prinde, mai 
uniform, culoarea ci3 cu care se pictau semnele, în felul acesta, 
tăblițele ajungeau la o valoare atât de mare, încât cronicarul oficial al 
lui Șăma Siang-ju (secolul I î.e.n.) a considerat ca demn de înregistrat 
faptul că Siang-ju a primit în dar, de la un prinţ, „o pensulă și tăblițe de 
bambus pentru a scrie o poezie” 4. Folosirea tăblițelor de bambus sau 
de lemn nu era lăsată la voia întâmplării sau la bunul plac al 
scriitorului. În vechea carte a ritualurilor (I-li) se arată foarte clar că: 
„Textele care numără mai mult de o sută de caractere se scriau pe fâşii 
de bambus: cele sub o sută se scriau pe scânduri de lemn”. 


Dacă textul era foarte lung, el se scria pe mai multe fâșii care, 
aranjate în ordinea secvenţelor textului, erau legate împreună pentru a 
forma un bien, adică un capitol. 

Şi acest obicei, confirmat de descoperirile arheologice făcute în 
nenumărate părți ale Chinei, s-a menţinut timp de aproape două 

1 Vezi Liu Kuo-chun, op. cit., p. 21. 

„Ibidem, p. 20. 

3 Un fel de lac folosit încă în mileniul al treilea pentru lăcuirea 
uneltelor de jertfă; cf. F. H i r t h, Die Erfindung des Papiers în China, în 
T'oung Pao, vol. I, 1890, p. 6. 

— Chien Han Shu, capit. 57 A, ediția Palast, 1739, p. 3. 

Milenii pentru ca, prin secolul al IV-lea e.n., să dispară completi, 
Această dispariţie trebuie însă înțeleasă numai în sensul ei fizic, 
întrucât amintirea folosirii tăblițelor de lemn şi de bambus s-a păstrat 
în scrierea chineză până în zilele noastre, aşa cum de altfel e scris în 
Ban țao gang mu, și anume: „În timpurile vechi tăblițele de bambus 
erau legate împreună pentru a face cărți; de aceea semnul care indică 
bambusul intră în compunerea caracterelor folosite pentru a desemna 
cărțile şi scrierile” 2. 

Vechile tradiţii ale grecilor, imortalizate, în parte, în operele lui 
Homer, ne arată că utilizarea tăblițelor de lemn în Grecia antică urcă 
până la un trecut tot atât de îndepărtat ca şi la vechii chinezi, încă pe 
timpul războiului troian (prin secolele XIII-XII î.e.n.), îl vedem pe 
Proitos, craiul Argosului: „Semne de moarte scriind 

O mulţime pe o placă - ndoită” 3. 

Aceleași tradiții vechi ne informează că, înaintea timpurilor lui 
Homer (secolul al IX-lea î.e.n.), tăblițele se acopereau, în vederea 
ușurării scrierii, cu un strat subţire de var sau ipsos, pe care se zgâria 
cu ajutorul unui stil metalic sau de os 4. 

Tot din acele vremuri îndepărtate se mai ştie că tăblițele se 
făceau numai din lemn de esențe tari, preferat fiind, înaintea tuturor, 
lemnul de lămâi. 

Plutarh (45 - 125 e.n.) ne spune că Solon (640 - 558 î.e.n.), după 
ce a stabilit, în anul 594 î.e.n., legile sale, pe care le-a considerat că vor 


fi valabile timp de 100 de ani, le-a scris pe table mari de lemn, care 
s-au montat într-un dispozitiv ce se putea învârti în jurul unui ax în 
vederea ușurării lecturii. Pe vremea lui Plutarh. 

1 Cf. Liu Kuo-chun, op. cit., pp. 20 - 21. 

2 On the making of Chinese Paper, în „Journal and proceedings 
of the Asiatic Society of Bengal”, vol. XXIII, 1834, pp. 477 - 479. 

3 Homer, Iliada, E.S.P.L.A., București, 1955, VI, 169; îndoită, 
trebuie înțeles în sensul de dublă, respectiv formată din două tăblițe 
găurite la o margine și legate împreună cu curelușe sau şnur (Diptye 
h o n); vezi și E u ri p i de Ijigenia în Taurida, vers 727. 

4 Vezi D. Hunter, op. cit., p. 9. 

Sfatul din Atena mai deținea unele relicve din aceste table ale lui 
Solon 1. 

Herodot ne aduce şi el o informație deosebit de prețioasă, când 
ne povesteşte că „Demarate a luat tăblițe duble, a ras ceara de pe ele şi 
a scris pe lemnul tăblițelor planurile regelui. După aceea a acoperit 
literele cu ceară...” 2. Din acest scurt citat rezultă că, în timpul 
războaielor medice (494 - 449 îe.n.), grecii foloseau deja tăblițele 
acoperite cu ceară, pe care apoi romanii le-au preluat pentru a le 
răspândi pe întreg cuprinsul imperiului lor. lar dacă mai multe tăblițe 
erau legate împreună, în forma unei cărți, se obținea un codex, 
denumire păstrată până astăzi pentru toate manuscrisele ce sunt pliate 
în formă de carte și care, în ultimă analiză, derivă din cuvântul latin 
caudex (trunchi de copac), începând de la copiii de școală, ale căror 
isprăvi, legate de tăblițe, au fost cântate de Plaut (254 - 184 î.e.n.), şi 
până la marii poeți ai antichităţii romane care spuneau că: 

„Non illas fixum caras effecerat aurum Vulgari buxo sordida 
cera fuit” *, toată activitatea administrativă, culturală și politică a 
Romei se înregistra - pentru un timp mai lung sau mai scurt - pe 
aceste pugillaris cerei. Dovada acestui lucru o găsim, între altele, în 
tăblițele de ceară descoperite la Pompei și care datează din secolul | 
e.n. 

Tăblițele, fiind confecționate dintr-un material care se găsea 
relativ uşor şi putând fi folosite ori de câte ori stratul de ceară era 


netezit 

1 Plutarh, Viața lui Solon, în traducerea lui Amyot, Paris, 1801, 
cap. LII, p. 334. 

B Herodot, Histoire d'Herodote, în traducerea lui Larcher, F'aris, 
1855, VII, 239. 

— Properțiu, Elegii, I, 24 (Tăbliţele mele nu sunt făcute din aur 
preţios, ci pe o scândură obișnuită s-a aplicat ceara murdară). 

4 De la pugillum, fiindcă tăblițele se ţineau într-o mână, cf. M. K 
o o p’s, op. cit., p. 111. 

Din nou, au rezistat, cu succes, vreme îndelungată concurenței 
altor materiale utilizate pentru scriere. 

Întrebuințate mai ales pentru schițări de ciorne 1 şi luări de 
notițe, tăblițele au fost menținute și la curtea lui Carol cel Mare (768 - 
814) care „se exersa în arta scrisului şi obișnuia să țină tăblițe de lemn 
în pat, sub perne, pentru ca să-și deprindă mâna cu scrierea literelor” 
2. 

Din aceleași motive le vom găsi și în cancelariile regilor Franței 
până la Filip al IV-lea (1285 - 1314), precum şi în notariatele din 
Florența și Genova (de unde numele de tabellion, dat pe vremuri 
notarilor) 3, ultimele lor vestigii supraviețuind în Anglia unde, după 
mărturia lui Geoffrey Chaucer (1340 - 1400), au rezistat până la finele 
secolului al XIV-lea. 

Larga lor întrebuințare justifică existența la Paris, chiar în 
cursul secolului al XIII-lea, a corporației producătorilor de tăblițe. 
Epoca metalului nu a putut trece fără să-i determine pe scribii acelor 
vremuri să încerce utilizarea noilor materiale, sub forma plăcilor de 
plumb sau de bronz, la înregistrarea scrisului. Este drept că gravarea 
lor necesita o muncă mai migăloasă și mai dificilă, dar folosirea lor 
prezenta şi avantaje de netăgăduit în privința durabilităţii 
documentelor și a posibilității de transport sub formă de suluri. 

De aceea să nu ne mire dacă, într-o epocă mai veche decât a 
domniei lui Solomon (973 - 935 î.e.n.), îl auzim pe lov spunând: „Aș 
vrea ca vorbele mele să fie scrise pe plumb cu un stil de fier şi să fie 
cuprinse într-o carte” 4. Nu ştim dacă dorinţa lui lov s-o fi îndeplinit 


sau nu, dar, bazându-ne pe mărturia lui Pausania, operele lui Hesiod 
(secolul al VIII-lea î.e.n.) au fost scrise pe plăci de plumb. Pausania 
afirmă de fapt că a văzut în templul de pe Muntele Helicon, lângă 
fântâna muzelor, plăcile de plumb foarte 

1 Vezi Ovidiu, Metamorfozele, IX, 521. 

C Cf. E. Hering, op. cit., p. 122. 

— Vezi Le livre et les arts... p. 8. 

4 Cartea lui lov — XIX, 23 - 24. 

Alterate, de vechi ce erau, pe care era scris celebrul poem Munci 
zile 1. Alte informaţii ne relatează că și egiptenii foloseau tăblițe de 
plumb, dar exclusiv în ceremonii legate de practica divinaţiei2. Acest 
lucru ar confirma cele spuse de Herodot despre originea egipteană a 
oracolului din Dodona 3, unde întrebările și răspunsurile se scriau tot 
pe plăci de plumb 4. 

Din păcate niciunul dintre aceste documente străvechi, scrise pe 
plumb, nu a supraviețuit până în zilele noastre. Romanii obișnuiau și ei, 
din când în când, să scrie pe tăblițe de plumb, dovadă fiind informația 
transmisă de Pliniu că tablele de plumb se înfășurau în formă de suluri 
formând astfel un volumen5, de la verbul volvere (a se înfășura). 

Din vremuri mai apropiate de-ale noastre mai deţinem 
informaţia că papa Leon al III-lea (795 - 816), precum și Liutorând 
(712744), regele longobarzilor, obișnuiau să folosească foile de plumb 
pentru înregistrarea documentelor oficiale8, în timp ce arhiepiscopii 
din Bremen, care au păstorit între anii 839 şi 1043, au ţinut să fie 
înmormântați alături de biografia lor săpată pe câte un hrisov de 
plumb 7. 

La fel de vechi ca şi tăblițele de lemn, dar fără să atingă vreodată 

O folosire atât de largă, erau inscripţiile gravate pe vase de 
bronz pe care le găsim în China încă pe timpul dinastiei Șang, respectiv 
prin secolul al XIV-lea î.e.n. Fiind un lucru mult mai de preț decât 
lemnul, inscripţiile pe bronz erau completate fie cu numele 
proprietarului, fie cu al artistului care le-a gravat 8. Textele gravate pe 
plăci de bronz nu erau prea lungi; numărul caracterelor varia de la 100 
- 200 şi excepţiile, piese care purtau 300 - 400 de carac 


1 Vezi Pausania, Descriptio Graeciae, Lipsiae, 1838 - 1839, IX, 
31, 4. 

5Sehubart,Einfihrung in die Papyruskunde, Berlin, 1918, p. 
36. 

3 Vezi Herodot, II, 57, 58. 

4 Vezi Pausania, IX, 31, 4. 

3 Vezi Pliniu, op. cit., XIII, 11. 

e Vezi M. Koops, op. cit., p. 103. 

7 Vezi E. Hering, op. cit., pp. 122 - 123. 

8 Vezi Liu Kuo-chun, op. cit., pp. 14 - 16. 

Terc, sunt destul de rare. Între aceste „rarităţi”, merită să fie 
citate cele două vase vechi păstrate astăzi în Palatul-muzeu Gu-gung 
care se află în piața Tien An Măn din Pekin, pe care am avut ocazia să le 
vedem; este vorba de San să pan și de Gui Dzi Dză-bei pan ale căror 
inscripţii lungi prezintă un material interesant pentru cei care vor să 
studieze istoria dinastiei Djou, despre care am mai amintit. 

Dacă îl credem pe Herodot care spune că Heracle, fiul Alcmenei, 
a trăit cu vreo 900 de ani înaintea luil, și legăm această dată de 
informaţia lui Plutai h că la Haliarte din Beoţia, pe mormântul 
Alcmenei, era o placă de bronz care conţinea o inscripție uitată de 
vremuri2, ajungem la concluzia că, în Grecia antică, folosirea bronzului 
ca suport al scrierilor comemorative urcă, ca şi în China, tot până prin 
secolul al XIV-lea î.e.n. 

Informațiile care ne trimit să căutăm mai departe - în trecut - 
urmele scrierilor pe bronz aparțin domeniului legendar, 
introducându-l în scenă pe Cadmus, regele Tirului, în momentul când 
predă zeiței Atena alfabetul fenician gravat pe un vas de bronz 3. 
Revenind la timpuri mai apropiate, să-l însoțim pe împăratul roman 
Claudiu (41 - 54 e.n.) în timpul vizitei pe care a făcut-o în anul 21 e.n. 
La Lugdunum (Lyon), oraşul său natal. Este de presupus că nu 
nostalgia locurilor natale l-a obligat pe Claudiu să renunţe la luxul și 
confortul Romei. În ultima vreme aristocrația din Galia stârnise la 
Roma multă nelinişte prin desele răscoale pe care le provoca. Ca să 
lupte împotriva acestei aristocrații, Claudiu s-a gândit să folosească 


două căi: pe de o parte, să rupă legăturile ei cu alte provincii romane, 
iar pe de altă parte, să o lege mai strâns de imperiu, înlesnindu-i 
accesul în Senat4. Aşadar, pentru această reglementare a relaţiilor cu 
aristocrația din Galia, a ajuns Claudiu la Lugdunum, unde ţine un 
discurs celebru în care anunță 

I Vezi Herodot, II, 145. 

II Vezi P 1 u tar h, De genio Socratis, V, 575. 

— Vezi M. Koops, op. cit., pp. 104 - 105. 

— Vezi Istoria universală, vol. II, pp. 617 - 619. 

Că a decis ca o parte din cetăţenii de frunte ai coloniei să fie 
primiți ca membri ai venerabilului Senat al Romei]. 

Şi, pentru ca localnicii să nu uite de această zi memorabilă, cea 
mai mare parte a acestui discurs s-a gravat pe uriașa tablă de bronz 
care acoperă aproape în întregime peretele din fața intrării Muzeului 
din Lyon. 

Toate exemplele pe care le-am dat, la care am putea adăuga 
Tabula alimentaria a lui Traian (98 - 117) sau acele honestare 
missiones acordate de autorităţile militare soldaţilor romani lăsaţi la 
vatră 2, sau chiar și renumita placă bengaleză pe care erau gravate 
decretele rajahului Bideram Gunt3, dovedesc că plăcile de bronz au 
avut o utilizare limitată, în general, la acte oficiale legislative sau 
comemorative. 

lată că o întâmplare din vremea noastră vine să ateste că, în 
unele regiuni ale globului, plăcile metalice pot fi identificate cu un 
material veritabil destinat scrierii. 

Această întâmplare banală, în care un păstor beduin, 
căutându-și 

O capră pierdută într-o grotă situată pe țărmurile Mării Moarte, 
după ce o găsește, aruncă o piatră ca să vadă adâncimea grotei, a dus, 
în anul 1947, la descoperirea uriaşelor vase de lut în care stăteau 
ascunse, de peste două milenii, celebrele „manuscrise de la Marea 
Moartă”. Întrecerea dintre arheologi şi beduini duce, în anul 1952, la 
descoperirea sulurilor de aramă care, derulate în 1956, s-au dovedit a 
fi opisul unui tezaur îngropat în 60 de tainițe, rămase încă 


nedescoperite4. Textele descifrate ne trimit să căutăm și o serie de 
suluri de plumb pentru a dovedi, în acest fel, că arta folosită pe vremea 
lui lov a trăit pe malurile Iordanului aproape un mileniu și că cuvântul 
ebraic megillah, care corespunde 

1 Vezi E. Egger, op. cit., p. 17. 

2 Ibidem, p. 5. 

3 Vezi M. K o o p’s, op. cit., p. 108. 

4 Vezi I.D. Amu se în Manuscrisele de la Marea Moartă, Editura 
Ştiinţifică, București, 1963, pp. 37 - 39, 56, 122. 

Cu latinescul volumen, se aplică la aceste suluri metalice și nu la 
sulurile de papirus, aşa cum au presupus uniil. 

Faptul că piatra, lemnul și plăcile metalice erau prea grele și 
incomode de purtat, iar liberul și frunzele fragile nu asigurau 
documentelor o viață destul de lungă, i-a îndemnat pe oameni să 
folosească, într-o măsură destul de largă, şi ţesăturile textile ca 
material pentru scris. Cele mai vechi mărturii despre această utilizare 
a lor ne-o oferă mumiile egiptene, ale căror feșe lungi, confecționate 
din pânze de in se acopereau cu hieroglife2. Pe lângă incantaţiile care 
trebuiau să asigure sufletului celui mort intrarea în Amenţi - locașul 
lor de veci -, banderolele conţineau o descriere a plăcerilor de pe 
lumea cealaltă în culori atât de îmbietoare's, încât citindu-le un mort, 
care ar fi preferat să se reîntoarcă cu Ka-xă* (Ahu) lui în Egipt, și-ar fi 
schimbat de bună seamă gândul. 

Clasicii antichităţii latine ne-au transmis, la rândul lor, o serie de 
informaţii prețioase referitoare la utilizarea țesăturilor în scopuri 
grafice. Așa, de exemplu, Titus Livius ne spune că, încă în anul 300 de 
la fundarea Romei, analele romane - acele torax linteus, care se 
păstrau în templul din Moneda - erau scrise pe pânză de in 5. 

Pentru a ne informa mai în amănunt asupra răspândirii și 
vechimii utilizării acestui material de scris pe plaiurile Italiei, același 
Titus Livius ne trimite în regiunea Samnium să asistăm la strania 
ceremonie de iniţiere a războinicilor samniţi. Suntem în anul 326 î.e.n.; 
în tabăra samnită din Aquilonia era vâlvă mare, întrucât acolo s-a 
strâns un număr impresionant de soldați pentru a în 


1 Veri Le livre et les arts... p. 4. 

— Vezi W. Schubart, Einfuhrung... p. 47. 

— Vezi J. L i p's, op. cit., p. 539. 

— Prin Ka, vechii egipteni denumeau sufletul, care după moarte 
continua să trăiască și se hrănea din ofrandele aduse morților, cf. G. M 
a's per o, op. Câtpp. 43, 44, 64. 

— Vezi Titus Livius, IV, 7. Pentru aceleaşi registre-anale s-a mai 
utilizat fi denumirea de mappas linteas, cf. Codex Theojosiurtus, XXVII, 
11. 

Fruntea expansiunea Romei la să fie siguri de victorie, 
conducătorii samniți, neîncrezători numai în tăria armelor 
strălucitoare2, au apelat la ajutorul divin. Pe o colină din mijlocul 
taberei, s-a înălțat un cort uriaş acoperit cu pânză de in 

Şi acum, să-l lăsăm pe Titus Livius să ne povestească ce a urmat: 
„În interiorul cortului s-au făcut sacrificii după toate regulile prescrise 
de un străvechi ritual scris pe pânză de in Sacerdotul care îl citea era 
un bătrân numit Ovius Pactius. El susținea că aceste formule sacre 
erau moştenite de la vechea religie samnită şi că aceleași ritualuri s-au 
folosit de strămoșii lor atunci când au hotărât, în secret, să cucerească 
de la etrusci orașul Capua. După terminarea sacrificiului, comandantul 
taberei a chemat, printr-un ofițer, soldaţii cei mai renumiţi prin 
naştere şi virtute. Ei au intrat în cort unul ci te unul. În afară de faptul 
că întreg misterul sacrificiului era în stare să umple de groază sufletul 
celui care intra, în mijlocul cortului s-au înălțat altare înconjurate de 
victimele sacrificate și de centurioni care stăteau în picioare cu săbiile 
în mână. Soldatul intrat se apropia cu groază de altar şi semăna mai 
mult cu o victimă decât cu unul care participă la ritual; aici era obligat 
să se angajeze prin jurământ că nu va spune nimic din tot ce va vedea 
sau va auzi în continuare. Apoi, era constrâns să pronunţe un blestem 
teribil contra lui, a familiei şi a copiilor săi dacă nu s-ar duce în orice 
loc de luptă în care l-ar fi trimis conducătorii lui, dacă ar dezerta de pe 
câmpul de luptă sau dacă n-ar ucide imediat pe cel care ar încerca să 
fugă. Unii au refuzat, la început, să pronunţe acest blestem; au fost 
imediat ucişi în jurul altarelor. Cadavrele lor, care zăceau printre 


victimele sacrificate, au constituit pentru alții argumentul de a se 
supune... 

Numele celor care au depus jurământul era scris, de marele 
preot, pe o «filă» nouă de pânză de in corpul lor era îmbrăcat în armuri 
strălucitoare, iar pe cap aveau dreptul să-şi pună un coif cu 

1 Vezi Istoria universală, vol. II, p. 111 Vezi Titus Livius, IX, 40 

panaş, semn distinctiv al celor care făceau parte din nobila 
«legiune pânzată»"1. 

Cam în aceeași vreme în care pe malurile Tibrului se înălțau 
primele ziduri ale Romei (753 î.e.n.), în China se desfășura așa-zisa 
perioadă a „Primăverii și Toamnei” (770 - 475 î.e.n.) în timpul căreia, 
în plină întrebuințare a tăblițelor de bambus și de lemn, numite dzien, 
au început să apară primele documente scrise pe mătase, cunoscute 
sub numele de bo. Această întrebuințare în paralel ne-o confirmă Șu 
Dien Bu în care putem citi: „În antichitate scrierile erau trasate pe 
bambus și pe ţesături de mătase” 2. 

Mai târziu, în perioada „statelor războinice” (475 - 221 îe.n.), 
mătasea a ajuns atât de răspândită, încât renumitul filosof Modză 
(secolul al IV-lea î.e.n.) nu a ezitat să-și sfătuiască concetățenii zicând: 
„Gravează pe metal şi piatră, scrie pe bambus și pe mătase” 3. 

Totuşi, cu tot acest îndemn și cu toate avantajele incontestabile 
pe care le prezenta o mătase netedă, moale și ușoară în comparaţie cu 
celelalte materiale grele și rigide, utilizarea ei nu a ajuns la nivelul 
aşteptat; uneltele de scriere - stiluri metalice sau de os, bețe de 
bambus și altele - nu erau prea potrivite pentru a scrie pe mătase. A 
trebuit să se aştepte venirea anului 250 î.e.n. Ca să apară generalul 
Măng-Tien care, pe lângă că a împins frontiera Chinei până la fluviul 
Huanghă şi a contribuit cu soldaţii săi la construirea Marelui Zid 
Chinezesc4, a dat chinezilor şi un lucru mult mai util: penelul din păr 
de cămilă5. Această invenție, aparent de importanţă foarte mică, nu 
numai că a revoluţionat forma caracterelor chineze, dar a contribuit la 
răspândirea mătăsii ca material de scriere în aşa măsură, încât, alături 
de papirusul egiptean și de pergamentul Asiei Mici, a pus bazele 
manuscrisului 


1 Titu's Livius, X, 38. 
„Cf. A.B 1aaeh et, Essai sur l’histoire du papier, Paris, 1900, p. 


— L i u K u o-o hun, op. cit., p. 24. 

4 Vezi Istoria universală, vol. II, p. 470. 

— Vezi D. Hunter, op. cit., p. 4. Şi s-o u 1 i e de Morant, Histoire 
de la Chine, Paris, 1929, p. 77. 

Sul, prima formă de carte în adevăratul ei înțeles. Nu e de 
mirare deci că, în catalogul bibliotecii împăratului Tşăng-di din 
dinastia Han, găsim un număr de suluri de mătase (dziuen) aproape 
egal cu numărul legăturilor de bambus (bien) |. 

Cuprinsul acestor documente era diferit. Actele guvernamentale 
continuau să fie scrise pe tradiționalele plăci de lemn și bambus, în 
timp ce literaților le era rezervată mătasea. Dar mătasea era prea 
scumpă; valoarea ei reiese clar mai ales când citim că: „Liu Siang şi-a 
editat scrierile pe această mătase scumpă atunci când a transcris 
cărțile vechi 2, precum şi în textul „cei săraci care nu-și puteau procura 
mătase scriau pe bambus” 3. 

Viața mătăsii, ca suport al scrierii, a durat până prin secolul 
m-lea când, așa cum vom vedea, a cedat definitiv locul altui material, la 
fel de apt pentru scris, dar incomparabil mai ieftin - hârtia. 

În încheiere vom aminti, doar în treacăt, că mătasea nu a fost 
apanajul exclusiv al „Imperiului Ceresc”. Perșii au folosit-o aproape în 
aceeași măsură, iar mai târziu, de la chinezi, au preluat-o şi japonezii 
care, din când în când, pentru anumite lucrări artistice, o mai utilizează 
şi astăzi. 

1 Vezi Liu Kuo-chun, op. cit., p. 26. 

1 Cin Uen, capit. XXXII, p. 12. 

— Cia Șue Ki, cf. A. B I a ne h et, op. cit., p. 7. 

4 Vezi Le livre et les rts... p. 8. 

„Apoi trudit, întors din calea lunga Strădaniile toate-n lut le-a 
scris”. 

Poemul lui Ghilgarae 

Ei scriau pe lut 


Despre epoca ce a fost dezvăluită omenirii cu ajutorul „cărţilor 
de lut” s-au scris, până acum, sute şi sute de volume. 

De la cele mai vechi tăblițe cu inscripţii pictografice descoperite 
la Uruk, de care ne despart aproape șase milenii*, şi până la tăblița „cea 
mai modernă” pe care un rege al părţilor a lăsat-o în urma lui, pentru a 
se conforma poate unui obicei străvechi, rămas proverbial2, „cărțile de 
lut” au oglindit întreaga evoluţie culturală, politică și socială din 
frământata istorie a popoarelor care s-au perindat pe imensul teritoriu 
cuprins între India și Peninsula Italică. 

Tăblițele descoperite în Uruk, Lagaş, Umma, Nippur, Babilon sau 
Ninive ne poartă pe timpurile lui Ghilgameș, Ente 

1 Vezi Istoria universală, vol. I, p. 186. 

2 Este vorba de regele Pacorus al II-lea (77 - 101 e.n.) în timpul 
domniei căruia a început destrămarea regatului părților (Istoria 
universală, vol. II, p. 673); prin „obicei proverbial” autorul face aluzie 
la obiceiul părților de a trage cu arcul peste umăr în timp ce se 
retrăgeau; de aici proverbul „a trage o săgeată partă” - N.R. 

Mena, Sargon sau Aşşurbanipal; cele din Mohenjo-Daro ascund 
încă taine ale istoriei; cele dezgropate din ruinele cetăților Suza, 
Persepolis sau Hattuşaş ne dezvăluie tradiţiile şi obiceiurile din Elam, 
Persia şi din regatul hittiților; la Ras Şamra, ele aruncă o lumină asupra 
celei mai vechi culturi feniciene, pentru ca în Gnososul stâncoasei 
Crete sau în „nisiposul” Pylos să evoce figura legendarului Minos sau a 
preaînţeleptului Nestor. În același timp, tăbliţele de lut ne arată cum 
s-au dezvoltat și s-au format, de-a lungul vremurilor, scrierile tuturor 
popoarelor care au locuit pe acele meleaguri. 

Aşa, de exemplu, cele din Sumer ne arată cum, după primele 
încercări stângace de scriere pictografică care nu depășea desenul 
schematic al obiectelor și ca atare nu putea fi folosită decât pentru 
înregistrarea celor mai simple acte administrative, scribii și învățații 
sumerieni au modificat şi au modelat, încetul cu încetul, tehnica 
scrisului lor până au ajuns să poată exprima, fără greutate, opere 
istorice şi literare din cele mai complexe. 

Textele înregistrate pe aceste tăblițe variază de la câteva 


rânduri, întrerupte sau deteriorate, până la aproape 1.000 de rânduri, 
împărțite în 12 coloane, al căror conţinut ne îndreptățește să spunem 
că, cel puțin cu 1.000 de ani înainte ca grecii să-și fi scris Iliada sau 
Odiseea lor, în Sumer literatura era în plină floare 1. 

Dar nu numai subiectele literare sau administrative îi 
preocupau pe scribii şi învățații vremii. Tăblițele ne dezvăluie că 
gândirea matematică era la fel de dezvoltată și că termenii ştiinţifici 
sumerieni, privitori la astronomie sau chimie, îi vom regăsi, în şcolile 
din Babilon, în epoca primei dinastii babiloniene (prima jumătate a 
mileniului al doilea înaintea erei noastre). 

Desigur că acest nivel cultural și științific ridicat nu a putut să 
nu influenţeze și alte popoare care au venit, direct sau indirect, în 
contact cu civilizația sumero-akkadiană. Limitându-ne la 

1 Vezi S.N. Kramer, Istoria începe h Sumer, Editura Științifică, 
București, 1962, pp. 59 - 60. 

Domeniul lucrării noastre, această influență o vedem în faptul 
arătat că tăbliţele de lut, oricât ar fi fost ele de incomode, au devenit 
„hârtia” de toate zilele, din Persia antică până în îndepărtatul Argos. 

În vremea epocii lor de glorie, pe timpul marilor dinastii 
babiloniene, ele purtau întreaga corespondență diplomatică a tuturor 
regilor din Orientul Apropiat. Ilustrarea cea mai vie a acestei 
„hegemonii a lutului” ne-o fac tăblițele descoperite la Tel-el Amarna în 
Egiptul de Sus. Acolo, în fosta reşedinţă a faraonului reformator 
Echnaton (Amenhotep al IV-lea), unde Aton, discul solar „viu”, a luat 
locul vechilor divinități egiptene, au fost scoase la lumina zilei o parte 
din scrisorile adresate aliaților din Siria și Mesopotamia, care erau 
imprimate pe tăblițe de lut; tot acolo s-au descoperit şi faimoasele 
îndreptare, după care funcționarii faraonului învățau scrisul şi cititul 
sumero-akkadian 1. 

Prin descifrarea tăblițelor de lut, descoperite până în prezent, 
s-a putut ajunge la concluzia că pe ele - alături de papirus - s-au pus 
bazele dezvoltării gândirii ştiinţifice a Lumii Vechi. 

Dar ce i-a determinat pe vechii locuitori ai Ținutului dintre cele 
două fluvii ca, în timpul în care alte popoare desenau sau scriau pe 


piatră, oase, metale sau lemn, ei să se mulțumească cu umilele „caiete 
de însemnări” și „cărți” mulate din lut? 

Răspunsul este simplu: în afară de lut, în Mesopotamia nu exista 
niciun alt material mai ieftin care să poată fi folosit pentru scriere sau, 
într-o formulare poate mai exactă, în afară de lut niciun alt material nu 
a rezistat intemperiilor vremii ca să ajungă să-l cunoaștem. 

Am ţinut să facem această precizare, întrucât din unele 
documente s-ar putea deduce că, în diferite ocazii, sumero-akkadienii 
au folosit și un fel de papirus, precum și pielea netăbăcită. Dar despre 
acest lucru vom vorbi mai târziu. 

Până atunci să vedem cine ar putea să ne informeze mai bine 
despre felul în care se „fabricau” şi se utilizau aceste tăblițe. 

1 Vezi Istoria universală, vol. I, pp. 346 şi 357. 

Pentru aceasta, din mulțimea de școli care existau în toate 
orașele din Mesopotamia, să vizităm școala din Mari pe Eufrat, pe care 
arheologii francezi, conduși de André Parot, au descoperit-o în 
decursul iernii 1934 - 1935 1. 

Suntem pe la începutul mileniului al II-lea î.e.n. În piaţa din 
centrul orașului se înalță unul dintre acele temple mari cărora ei le 
spuneau Ziggurat şi care îşi avântă în sus cele şapte etaje suprapuse şi 
retrase mult față de celelalte; întregul ansamblu se aseamănă mult cu o 
piramidă în trepte. O scară principală urcă până la platforma 
superioară pe care este clădită capela din care „zeul patron îşi păzeşte 
orașul” cu aceeași grijă cu care, în locuinţele bogate așezate în jurul 
templului, preoţii „păzesc“, la rândul lor, bunurile și comorile „zeului”. 

În fața Zigguratului se află palatul de reşedinţă al 
guvernatorului local. Palatul e clădit pe o movilă artificială pentru a 
putea fi mai uşor apărat în cazul unei revolte a populaţiei subjugate 
sau al unui atac inamic. 

Pe o scară fortificată, ornată cu basoreliefuri şi inscripţii, se 
putea ajunge până în sala de audienţe care era accesibilă publicului; 
urmau în continuare apartamentele private ale guvernatorului, 
cazărmile gărzilor, locuinţele curtenilor, arsenalele, magaziile şi 
trezoreria orașului. 


1 Vezi S.N. K ra în er, op. cit., p. 71. 

Încolo, de jur-împrejur cât poți cuprinde cu ochii, nu vedeai 
decât căsuțe şi bordeie clădite din cărămizi nearse, îngrămădite una în 
alta de-a lungul străzilor înguste și al canalelor care traversau orașul 1. 

„Casa tăblițelor”, adică şcoala, este așezată chiar lângă templu. 
Să intrăm; ea nu are decât două încăperi în care sunt înșirate mai 
multe rânduri de bănci făcute din cărămizi nearse pe care stau așezați 
doi până la patru elevi2. În prima cameră, șezând pe un fel de fotoliu 
din cărămidă şi sprijinindu-şi picioarele pe un piedestal, nmrnia, adică 
profesorul, controlează tăblița unui şcolar; rezemat de un perete și 
plictisit că încă nu i s-a dat nimic „de lucru”, stă „responsabilul cu 
biciul”. 

Suntem la ora de „caligrafie”. După exemplul profesorului, toți 
şcolarii au luat un bulgăre de lut, cam de mărimea unei portocale, şi au 
început să-l frământe bine până când el a devenit un aluat omogen, 
lipicios şi dens. Bulgărele trebuie întins pe o cărămidă arsă şi îi vedem 
pe toți cum se căznesc să-i dea o formă cât mai dreptunghiulară, și cu 
marginile pe cât posibil mai regulate. Ei știau doar că „nota” cea mai 
bună o primea acela care reușea să facă o tăbliță de grosime uniformă 
şi a cărei lungime să fie ori egală, ori de două ori mai mare decât 
lățimea. Celor mai avansați, ummia le pretindea să prevadă tăblița cu 
un fel de cadru care se obținea prin înălțarea ușoară a marginilor ei3. E 
uşor de zis să înalți marginile unei tăblițe de lut. Dar câtă trudă și 
perseverenţă ca să iasă un lucru frumos. Nu e mai puțin adevărat că, în 
caz de reușită, întreaga tăbliță căpăta un aspect deosebit, făcând-o 
demnă să intre în „biblioteca” unui prinţ sau chiar a unui rege. Până 
atunci, din ochii speriaţi ai elevilor care priveau pe furiș spre 
„responsabilul cu biciul”, putem citi uşor că, în drumul 

1 Cf. G. Ma sper o, op. cit., pp. 158 - 159. 

— Vezi S.N. K ra în e r, op. cit., p. 70. 

l Vezi F. Funke, Bnchkuncie, Leipzig, 1959, p. 47. 

Tăbliței spre o bibliotecă regală, biciul îşi va lua, cu prisosință, 
tributul. 

Lutul o dată întins este lăsat să se usuce puțin; acum fiecare are 


în față o „filă proaspăt fabricată din „caietul de exerciţii”. Urmează 
confecționarea „creionului”. Bețişoarele de trestie trebuiau să capete 
în secțiune forma unui triunghi ascuţit, pentru ca viitoarele semne să 
apară citețe, iar „condeiul” să nu se „răsucească în minăl. Pentru ca 
rândurile să fie drepte și echidistante, fiecare și-a liniat tăblița cu 
ajutorul unei sfori. 

O dată pregătirea terminată, tăblița e luată și așezată în palma 
mâinii stângi, în timp ce cu dreapta, cu ajutorul beţișorului de trestie, 
fiecare începe să imprime, semn după semn, textul dictat de dascăl. Și 
pe lutul moale apar astfel de semne, compuse din mici triunghiuri 
asemănătoare cu un cui sau pană, pe care specialiştii de mai târziu le 
vor denumi caractere cuneiforme, de la cuvântul latin cuneus (cui) 2. 

După controlul tăblițelor și corectarea semnelor greşite, 
dascălul urmează să decidă dacă ele trebuiau netezite din nou, în 
vederea altui exercițiu, sau puse la uscat, la soare, pentru a deveni, 
după zeci de secole, obiecte de studiu pentru savanți și de inventar 
pentru muzee. 

În felul acesta viitorii scribi, generaţie după generaţie, învățau 
arta de a scrie şi de a-și confecționa singuri materialele şi uneltele 
pentru scris, pentru ca, la rândul lor, s-o transmită mai departe, în 
cazurile în care importanţa textului impunea ca documentul să fie cât 
mai rezistent, tăblițele de lut se ardeau în cuptoare, transformându-se 
astfel în adevărate cărămizi. În alte cazuri, cum a fost acela al 
„bibliotecii” regelui cărturar Aşşurbanipal, descoperită de Layard în 
ruinele Ninivei, rolul de protector al tăblițelor l-au avut incendiile 
uriașe ce au distrus din temelii palatele în care erau depozitate 3. 

1 Cf. L. Lipin şi A. Bel o v, op. cit., pp. 193 - 194. 

Cf. D.C. Me Mur trie, op. cit., p. 11. 

3 Vezi L. Lip m şi A. Bel o v, op. cit., pp. 71 - 73 şi 196. 

Am văzut că hiotivul principal care i-a determinat pe locuitorii 
Mesopotamiei să folosească tăblițele de lut a fost lipsa altui material 
mai adecvat de care să poată dispune în cantitățile imense, solicitate 
de o cultură și o organizare administrativă atât de înaintate. Dacă 
afirmația de mai sus este valabilă pentru Ținutul dintre cele două fluvii, 


țară de mlaștini şi de lacuri acoperite de trestie nu același lucru se 
poate spune despre regiunile în care trăiau hittiţii şi fenicienii, unde 
piatra sau lemnul se găseau din abundență. 

Pentru a explica totuși folosirea şi de către aceştia a tăblițelor de 
lut, credem că, pe lângă influența culturii sumero-akkadiene, mai 
trebuie luat în considerare încă un fapt, şi anume: lutul ca suport aii 
scrierii oferea posibilitatea reproducerii documentelor într-un număr 
nelimitat de exemplare, într-un fel care se aseamănă oarecum cu 
ştampilele și cu tiparul zilelor noastre. Când spunem acest lucru ne 
referim, în primul rând, la peceţile-cilindri, foarte răspândite încă de 
pe timpul sumerienilor. Este de necontestat că pe vremea aceea ele 
reprezentau o invenţie de valoare neasemuită, în ce constau aceste 
peceţi? Pe un cilindru, de mărimea în general a unui mosor cu aţă, 
confecționat dintr-o piatră dură (jasp, agat, onix etc.) sau chiar numai 
din argilă arsă, erau gravate diferite desene, precum şi numele 
posesorului peceţii și al zeului său ocrotitor. De-a lungul axei sale, 
cilindrul era găurit - exact ca mosorul de aţă - pentru a se introduce 
un băț, cu ajutorul căruia cilindrul putea fi rostogolit pe lutul moale. 
Prin această operaţie, pe tăbliță apărea limpede amprenta desenului și 
a inscripţiei, certificând autenticitatea documentelor, acordurilor sau a 
contractelor comerciale cuprinse în text. Și este de la sine înţeles că, 
pentru a nu îngădui un abuz, posesorii peceţilor le purtau întotdeauna 
asupra lor atârnate de un şnur trecut prin ax. 

O dată rezolvată posibilitatea reproducerii unui text scurt, 
drumul până la multiplicarea unui document însemnat ca, de exemplu, 
dis 

1 Vezi Istoria universală, vol. I, p. 186. 

Poziția unui suveran care trebuia să ajungă în toate orașele 
imperiului, nu mai era atât de lung. 

Pentru aceasta, așa cum au dovedit descoperirile din ruinele 
vechiului Babilon 1, se confecționa o matriță mare pe care era 
reprodus, în relief, negativul textului unei tăblițe întregi; cu această 
matriță, a cărei execuţie nu prea era uşoară, dintr-o singură apăsare se 
obținea, în lutul moale, copia fidelă a textului respectiv2. Pe lângă 


aceste avantaje, tăblițele de lut mai asigurau, într-un mod deosebit de 
ingenios, păstrarea nefalsificată a unui document oarecare. Să 
presupunem că era vorba de un contract în care două părți se angajau 
să execute, la anumite termene, diferite obligaţii. Cum se proceda în 
acest caz ca niciuna dintre părți să nu poată falsifica textul? Pentru 
aceasta, ei scriau pe o tăbliță da lut întregul text pe care voiau să-l 
păstreze, prevăzut cu toate peceţi le necesare; apoi, acopereau tăblița, 
încă neuscată, cu un înveliș, tot de lut, pe care mai scriau încă o dată 
acelaşi text prevăzut și el cu toate sigiliile. După un timp oarecare, dacă 
cineva şi-ar fi exprimat temerea că s-ar fi adus vreo modificare textului 
original, nu avea decât să ceară o verificare oficială, care se făcea 
desfăcându-fse învelișul şi comparându-se textele între ele. Orice 
schimbare ulterioară în textul exterior s-ar fi constatat numaidecât, 
căci nimeni nu putea scoate învelișul fără a.4 sparge şi, o dată spart, 
nimeni n-ar fi putut înveli din nou miezul vechi cu un înveliș falsificat. 
Nu numai că nu ar mai fi avut la dispoziţie toate sigiliile necesare, „dar 
orice strat nou de argilă așternut în stare umedă peste placa interioară 
uscată ar fi crăpat, deoarece argila uscându-se își reduce volumul 
considerabil” s. 

În acelaşi fefl se închideau în „plicuri de lut” şi scrisorile oficiale 
sau particulare. În acest caz pe „plic” se scria, cum e și natural, numai 
adresa destinatarului și, în unele cazuri, numele curierului 4. 

1 Vezi E. Egger, op. cit., p. 4. 

2 Vezi L. Lip m şi A. Be lov, op. cit., pp. 207 - 208. 

3 E. Hering, op. cit., pp. 31 - 32. 

4 Vezi L. Li p m şi A. Belov, op. cit., p. 206. 

Am văzut că, atunci când a fost vorba de a scrie texte lungi pe 
frunze de palmier sau pe tăblițe de bambus și de lemn, pentru a 
asigura continuitatea lecturii, piesele separate se şnuruiau, una după 
cealaltă, în ordinea secvențelor textului. Cum se proceda în cazul 
tăblițelor de lut când pentru transcrierea unui textcomplet era nevoie 
de un număr mare de tăblițe? Răspunsul îl putem obține imediat 
vizitând „biblioteca” din Ninive, pe vremeaân care palatul lui 
Aşşurbanipal „regele universului și al Asiriei” clocotea de viață. 


Întrucât „paginile” de lut nu puteau fi legate laolaltă, asirienii au 
introdus tăblițele în lădițe de lemn, care înlocuiau copertele din zilele 
noastre. lar pentru a asigura succesiunea unei astfel de „cărţi, ale 
cărei tăblițe s-ar fi putut încurca, scribii au avut grijă ca în partea de jos 
a fiecărei tăblițe să repete titlul operei, iar alături de titlu să noteze, 
printr-un semn distinctiv (kolophon) 1, numărul ei de ordine. A 

O ialtă metodă, practicată în paralel, era de a repeta ultimul und 
al fiecărei tăblițe la începutul celei următoare 2. 

Rezolvată fiind şi această problemă, rămâne încă una deschisă, 
şi anume: cum putea un cititor să transporte o „carte* pentru a cărei 
transcriere ar fi trebuit, de exemplu, 50 sau 100 detăblițe și care 
cântărea, în medie, cam tot atâtea kilograme? Niciuna din tăblițele 
descoperite şi descifrate până în prezent nu ne-a oferit vreun răspuns. 
Vom căuta... Dar nu numai lutul crud a servit la scriere. Nici ceramica 
nu a fost neglijată. 

De folosirea cioburilor am amintit, în treacăt, când am vorbit 
despre cochiliile scoicilor. În completare, adăugăm că nu numai 
cioburile, dar şi vasele ceramice au constituit, din cele mai vechi 
timpuri, şi la multe popoare, obiecte pe care, alături de desenele 
geometrice sau artistice, maeștrii anonimi adăugau și texte scurte ce 
aveau, în majoritatea cazurilor, un rol explicativ al figurilor pictate. 
Este suficient să amintim de ceramica meșterilor greci din 

1 Vezi F. Funk e, op. cit., p. 47. 

— Vezi L. Li p m și A. B e 1 ov, op. cit., p. 204. 

A treia etapă a dezvoltării stilului orientall, de vasele 
descoperite în Egipt la Kahun de Flinders Petrie 2 sau de nenumăratele 
vase modelate de olarii etrusci care erau acoperite cu o scriere ce a 
rămas încă o enigmă pentru arheologii și epigrafiștii zilelor noastre 3. 

În această lume a tăblițelor şi vaselor de lut, un caz aparte îl 
constituie tăblițele purtătoare de inscripţii cretane. De fapt, dacă la 
celelalte popoare, începând cu indienii din Mohenjo-Daro şi terminând 
cu fenicienii de pe țărmul Mediteranei, putem deduce că introducerea 
tăblițelor de lut este, în ultimă instanţă, de influență sumeriană, an 
cazul Cretei lucrurile se pare că stau altfel. Tăblițele cretane nu au nici 


grosimea, nici forma pătrată sau dreptunghiulară şi nici dimensiunile 
armonioase ale tăblițelor sumeriene; subțiri și lungi, ele sunt în cele 
mai multe cazuri perforate pentru a putea fi reunite cu un șnur sau 
agățate ca nişte etichete 4. 

Numai cu timpul, respectiv în decursul a vreo cinci secole, 
printr-o transformare autohtonă, ele au căpătat o dimensiune mai 
mare în lățime, asemănându-se până în cele din urmă cu tăblițele 
asiatice. Dar pe această formă dreptunghiulară, cu dimensiunile 15X10 
sau 27X15 cm, găsim caracterele scrierii liniare de tipul B, deci 
tăblițele aparțin unei perioade destul de recente din istoria Cretei 
(1900 - 1750 î.e.n.) 5. 

Întrucât corăbierii lui Minos duceau odată cu ei şi sistemul de 
scriere cretan, precum și metodele de înregistrare a lui, nu trebuie să 
ne mire faptul că ele au fost adoptate, pe vremuri, pe întreg cuprinsul 
lumii egeene, din Melos și Thera până în străvechile cetăți Micene şi 
Orchomenos 6. 

Vezi M.I. Maximo va Arta Greciei antice, în Grecia antică, Editura 
Ştiinţifică, București, 1958, p. 599. 

„Vezi G. Glotz, La civilisation Egeene, Paris, 1937, p. 491. S Vezi 
Le livre et les arts... p. 6. 

Vezi G. Glotz, op. cit., pp. 422 şi 426. 

3 Vezi A. Evans, Scripta Minoa, vol. I, pp. 48, 138, 144, 152, 263. 
A Vezi G. Glotz., op. cit., p. 423. 

lar dacă vestitele litere „cadmeene” de care ne vorbesc vechii 
greci erau sau nu, în ultimă analiză, de origine cretană, așa cum 
presupun unii, este o problemă pe care o vor putea dezlega epigrafiștii, 
după ce vor descoperi tăblițele de bronz pe care le păstra Alcmena în 
mormântul ei din Haliarte 1. 

Până atunci, nu ne rămâne decât să ne continuăm drumul pe 
urmele materialelor folosite de omenire pentru înregistrarea scrisului. 

1 Vezi Plutarh, Moralia, 579. Denumirea de litere cadmeene a 
fost dată de greci celor mai vechi forme de litere din alfabetul lor, 
întrucât, după tradiţii, alfabetul ar fi fost inventat şi introdus în Grecia 
de Cadmus, regele legendar al Tirului. 


„Zens îşi nota cronicile pe piei de animale”. 

ZENON DIN ELEA 

Tributul animalelor 

Contribuţia regnului animal la progresele scrierii, debutată 
timid cu oase, carapace sau cochilii, a devenit deosebit de importantă 
din momentul în care s-a trecut la utilizarea drept suport al acesteia a 
pieilor de animale, în evoluţia folosirii acestui nou suport pentru scris, 
care prezenta avantaje vădite față de celelalte materiale trecute în 
revistă până acum, se pot distinge două etape capitale, şi anume: prima 
etapă în care pielea se utiliza crudă sau tăbăcită, deci fără o pregătire 
specială impusă de necesitățile scrisului, și etapa a doua în care din 
piele - ca materie primă - se fabrica un produs nou utilizat exclusiv 
pentru scris: pergamentul. 

Pentru a parcurge împreună aceste etape, va trebui să ne 
întoarcem la vremurile, în care istoria şi faptele omenirii se 
transmiteau prin povestiri legendare şi prin cântecele aezilor 1 
rătăcitori. A căuta să determini data la care s-a scris prima oară pe o 
bucată de piele, sau patria de origine a acestui obicei, ar fi curată pier 

1 Poet - cântăreţ din Grecia antică. 

Dere de vreme, deoarece este absolut sigur că vânătoarea și 
creșterea animalelor domestice - furnizoarelor acestei materii ps mie 
- au precedat sau au mers, în cel mai rău caz, mână în mână cu evoluţia 
scrierii, deci cu necesitatea de a obține un suport acceptabil pentru ea. 
Că, din miile de texte care s-au scris pe piei, au ajuns prea puține până 
în zilele noastre, este un lucru ușor de explicat, o dată ce se știe cât de 
perisabilă este o piele nepreparată în mod special, în vederea 
conservării ei. 

Dar chiar admițând o astfel de preparare, făcuta cu cele mai 
moderne mijloace pe care știința de astăzi ni le-ar putea pune la 
dispoziție, să nu uităm că de timpurile la care ne referim ne despart nu 
numai secole, ci milenii întregi, a căror amintire au păstrat-o elenii în 
zicala: „mai vechi decât pielea animalelor, ori de câte ori voiau să 
desemneze un lucru străvechi]. 

Plecând de la obiceiurile constatate la unele triburi înapoiate ca 


nivel cultural, putem afirma că, încă în neolitic, oamenii foloseau din 
când în când pielea animalelor vânate, pentru a înregistra pe ea, 
pictografic, anumite evenimente sau pentru a transmite unele mesaje. 

Exemplul acestui fel de întrebuințare a pielii netăbăcite îl găsim 
la triburile de indieni din America de Nord care își desenau până într-o 
epocă nu prea îndepărtată de-a noastră, curioasele lor pictograme pe 
piele uscată de bizon2. 

În Egiptul antic, alături de papirus şi poate chiar cu mult 
înaintea lui *, documentele de mare importanţă istorică erau scrise pe 
suluri de piele. Aşa, de exemplu, se ştie în mod sigur că, potrivit acestui 
obicei, cronicile în care s-au înregistrat campaniile de cucerire duse de 
Tutmes al III-lea (1500 î.e.n.) au fost transcrise cândva pe suluri de 
piele pentru a fi apoi depozitate în templul lui Amoni din Kamak4. 

1 Vezi W. Schubart, Das Btteb... p. 18. 

— Vezi D.C. Me Murtrie, op. cit., p. 10. 

— Vezi F. Funkt, op. cit., p. 37. 

— Vezi Istoria universală, rol. I, p. 357. 

În cancelariile regilor asirieni, scribii arameici erau angajaţi în 
mod special ca să înregistreze, pe suluri de piele, epoca de glorie 
asiriană din secolele X-VIII î.e.n.1. Din păcate, ca și în cazul cronicilor 
egiptene, aceste suluri care trebuiau să transmită posterității victoriile 
unui Salmanasar al III-lea (859 - 824 î.e.n.) sau ale unui Tiglatpalassar 
al III-lea (745 - 727 î.e.n.), nu au mai ajuns până la noi2. 

Scrierile ebraice, care urcă în vechime până pe vremea 
„judecătorilor” (secolul al XI-lea î.e.n.) și ale căror urmașşe au ajuns 
până în zilele noastre sub forma „Sulurilor Thora”, au fost scrise de 
asemenea pe pielea animalelor, menţionând că este vorba numai de 
animalele „pure”, adică de acelea a căror consumațţie era admisă de 
prescripţiile religioase3. Vechii evrei au păstrat tradiția de a scrie pe 
piele până prin secolul I e.n., dovadă fiind sulurile de piele descoperite 
în grotele de pe litoralul Mării Moarte. Faptul că aceste suluri erau 
înfăşurate în ţesături de in îmbibate cu substanţe rășinoase4, atestă că 
în răstimpul unui mileniu scribii au constatat ce ușor se distrug 
manuscrisele pe piele, dacă nu se iau măsuri speciale de conservare a 


lor. 

Diodor din Sicilia ne trimite în Persia să constatăm că, pentru a 
transcrie textele lor sfinte, perșii au jertfit la un moment dat peste 1 
200 de boi. 

Pentru acei care s-au obișnuit să-i vadă pe vechii perși 
sacrificând, ca și Xerxe (485 - 465 î.e.n.), mii de boi pe altarul Atenei 
din Troia lui Priam 5, cifra nu va apărea prea mare și cu siguranţă că 
este chiar foarte mică față de numărul boilor care „și-au dat” pielea la 
tăbăcit pentru ca scribii să poată însemna pe ea toate faptele și 
isprăvile marilor regi persani. 

1 Vezi Istoria universală, vol. I, p. 560. 

Vezi O. Schroeder, „Orientalische Litteraturische Zeitung”, nr. 20, 
1917. P. 204. 

Vezi K.]. L îi t h i, Das Pergament; seine Geschichte und seine 
Anwendung, Bern, 1938, p. 7. 

4 Vezi I.D. Amusin, op. cit., p. 39. 

5 Vezi Herodot, VII, 43. 

Aceste cronici cunoscute de cei vechi sub numele de diphtere 
regale, adică „piei regale” nu-s poveşti; informații foarte precise despre 
conținutul și felul lor de întocmire ne-au fost transmise, prin gura lui 
Diodor, de medicul grec Kiesias care a trăit vreme îndelungată la 
curtea marilor regi persani şi care ne spune: 

O lege le ordonă perșilor să scrie istoria pe piei, care purtau 
numele de diphtere regale. Aceste diphtere conţineau analele naţiunii 
şi se depuneau în arhivele regale. 

Vechii greci ne trimit să căutăm utilizarea pieilor de animale ca 
suport al scrisului într-un trecut și mai îndepărtat. Dacă dam crezare 
acestor tradiţii imemoriale, însuși Zeus, stăpânul Olimpului, apela 
numai la diphtera ori de câte ori simţea nevoia să-şi manifeste talentul 
lui de scriitor2. Zenon din Elea (secolul al V-lea! e.n.) nu ne spune oare 
că „Zeus îşi nota cronicile sale pe piei de animale”, în timp ce celorlalți 
zei le-a dat dreptul să aleagă în funcție de rangul fiecăruia - între 
papirus (deltoi), tăblițe de lemn (akytalai) sau cioburi de oale sparte 
(ostraka)? 


Dar să lăsăm aceste amintiri mitologice, utile totuși în măsura în 
care atestă vechimea mare a folosirii pieilor pentru scris, și să ne 
apropiem, cu ajutorul lui Herodot, de timpuri care ne sunt mai 
accesibile. Vorbind în general despre cărţi, Herodot ne relatează că 
ionienii le denumeau diphtheras, fiindcă în trecut, pe vremurile în care 
biblosul (papirus) era rar, se scria pe piei de capră sau de miel; și chiar 
în prezent, adaugă Herodot: „sunt încă mulți barbari care scriu pe 
astfel de piei” 3. 

Aceste date par suficiente pentru a convinge pe oricine de 
vechimea și de larga răspândire a acestui material de scris la 
civilizațiile Lumii Vechi, de la care apoi le-au preluat romanii iar mai 
târziu arabii şi nubienii, ale căror opere scrise pe piele de gazela rămân 
una din minunăţiile acestei arte 4. 

1 Diodor, II, 32. 

— Vezi Diogene din Licrte, III, 2. 

1 Herodot, V, 58. 

— Vezi W. Schubart, Das Buch... p. 19. 

Ceea ce putem regreta e că în niciun document vechi nu s-a găsit, 
până în prezent, vreo descriere a modului de preparare a acestor piei, 
afară doar de indicaţia - și aceea destul de vagă - că unele dintre ele 
erau tăbăcite. 

Un scurt popas dincolo de Oceanul Atlantic ne va convinge că și 
mixtecii, zapotecii şi aztecii, care locuiau, pe vremuri, pe podișul 
Anahuac8, au înţeles, din primele timpuri, avantajele pe care le oferea 
pielea animalelor pentru înregistrarea documentelor scrise. Din 
puţinele informaţii culese până în prezent, reiese că ei foloseau în 
special pielea de cerb, de căprioară și de jaguar şi că, înainte de a scrie 
pe ea, aveau grijă să o afume sau să o tăbăcească în vederea 
conservării era. 

Dar se pare că pielea căprioarelor a fost considerată de azteci ca 
nefiind suficient de moale şi de subţire ca să poată satisface rafinatele 
lor gusturi. Poate era şi prea rară, și prea scumpă. Ca urmare, au 
„descoperit” că pielea jupuită de pe prizonierii de război putea să 
devină un material excelent pentru scris, prezentând și avantajul că nu 


costa nimic, în afară de faptul foarte apreciat de azteci că, jupuirea ei, 
pe viu, oferea, celor care asistau la ceremonial, un spectacol de 
neuitat4. 

De altfel, tot aztecii au mai „descoperit” că transmiterea fidelă a 
soliilor era asigurată foarte bine prin imprimarea unor ștampile, pe 
care era gravată solia, în carnea curierilor aleși de obicei din rândul 
sclavilor 5. 

Nu este lipsit de interes să arătăm că unele popoare au înţeles 
să scrie chiar şi pe intestinele animalelor. Așa, de exemplu, din 
mărturiile cronicarilor bizantini care au asistat la „ceremonialul* 
respectiv, reiese că, din ordinul împăratului Vasile I, zis Macedoneanul 
(867 - 886), s-a ars la Constantinopol un manuscris lung de 

1 Vezi K.J. Ltithi,op.cit.,p.7. 

— Denumirea aztecă a podișului mexican. 

— Vezi S.G. Morley, The ancient Maya, London-Stanfard, 1947, p. 
296. 

— Vezi R.I. Mirquez, Biicher im alten Mexko, în „Buchkunst”, vol. 
III, 1959, p. 126. 

8 Ibidem, p. 116. 

Aproape 40 în format din intestine de bou, pe care, cu litere ce 
aur, erau scrise versurile Iliadei şi Odiseu lui Homer1... A 

Obiceiul de a scrie pe intestine se pare că era „la moda și în 
India, cu deosebirea că tributul respectiv era impus elefanților. Acestea 
fiind zise, am ajuns la pergament, respectiv la acel material pe care 
omul, folosind ca materie primă pielea animalelor, l-a „fabricat”, așa 
cum am mai spus, în mod special, cu scopul de a servi exclusiv 
necesităţilor scrisului. 

Tradițiile vechi transmise de Pliniu în a sa Istorie naturala vor 
de astă dată ca pergamentul să aibă şi un inventator şi unjoc, și o dată 
certă a nașterii sale. După Pliniu, în Pergamul Asiei Mici, din ordinul 
regelui Eumene al II-lea (197 - 158 î.e. N), au început, prin anul 190 
î.e.n., primele fabricații ale adevăratului pergament. Ce motive l-au 
putut determina pe Eumene să dea aceasta dispoziție, când el era 
moștenitorul unei biblioteci colosale ce număra peste 200.000 de 


manuscrise3 și când Egiptul îi furniza sulurile de papirus necesare 
dezvoltării ei? La această întrebare Pliniu ne răspunde că tocmai în 
renumele prea mare al acestei biblioteci trebuie căutat motivul 
descoperirii pergamentului: biblioteca din Pergam ar fi ajuns la un 
moment dat atât de vestita, încât ar fi eclipsat şi biblioteca Ptolemeilor 
din Alexandria. Invidios pe acest renume, unul dintre Ptolemei, 
cunoscut sub numele de Epilanul (205 181 î.e.n.), a interzis exportul de 
papirus şi de aici urmarea4: cei din Pergam au fost nevoiţi să-şi 
îndrepte privirue din nou spre turmele de oi și de capre - aşa cum au 
făcut şi alte civilizaţii asiatice anterioare lor. Noul produs, preparat în 
mo special pentru a ajunge la o fineţe, pe care n-a mai putut s-o atingă 
niciunul dintre pergamentele fabricate ulteriora fost botezat de 
romani membrana sau charta pergamena în amintirea Pergamului, 
capitala lui Eumene. 

1 Vezi M. Koops, op. cit., p. 132. 

2 Ibidem, p. 133. 

8 Vezi Istoria universală, vol. II, p. 238. 

4 Vezi Pliniu, op. cit., XIII, 11 13. 

5 Vezi W. Schubart, Das Buch... p. 174. 

Oricât de mult l-am stima pe Pliniu, sunt anumite fapte care nu 
prea concordă cu întreaga lui povestire. În primul rând, am văzut că 
folosirea pieilor de animale a fost extrem de răspândită la toate 
popoarele din bazinul Mediteranei orientale; dacă am afirmat la timpul 
său că nu ştim cum erau preparate aceste piei, nu înseamnă nicidecum 
că ele nu ar fi fost preparate într-un anumit fel, poate chiar asemănător 
cu pergamentul. Când spunem acest lucru ne gândim la unele texte 
biblice, cu siguranță anterioare epocii lui Eumene al II-lea. Acestea 
aduc precizarea că o parte din manuscrisele pe piele erau alcătuite din 
file | deci aveau o formă de codex. Dar codexul, ca înlocuitor al sulului 
obișnuit, nu a apărut datorită unei întâmplări sau imaginaţiei unui 
scrib plictisit de sulurile „demodate pe care le avea în jurul lui. 
Necesitatea de a scrie mai economic, și anume pe ambele fețe ale 
materialului, justifică apariția codexului. 

Dar pentru a putea scrie pe ambele fețe ale unei piei, ea trebuia 


preparată în mod special şi, în orice caz, această preparare nu putea să 
difere prea mult de fabricaţia pergamentului, în afară de aceasta, 
interdicția exportului de papirus - care sună prea modern - nu o mai 
găsim menționată în niciun alt document istoric. Dimpotrivă, relaţiile 
Pergamului cu regatul Ptolemeilor, atât în secolul al III-lea cât şi în 
secolul al II-lea î.e.n., au fost în general bune. 

În consecinţă, ni se pare mai verosimil să presupunem că, pe 
vremea lui Eumene al II-lea s-a hotărât să se revină asupra folosirii 
pieilor prelucrate, întrucât sutele de mii de manuscrise ale bibliotecii 
dovediseră că, în climatul Pergamului, pielea rezistase mult mai bine 
decât papirusul. 

Nu este exclus ca la această hotărâre să fi contribuit în același 
timp şi o reală criză de papirus datorită, mai degrabă, unei recolte 
slabe decât invidiei celor din Alexandria. 

O criză similară de papirus a avut loc pe timpul împăratului 
Tiberiu, din care cauză a fost complet dezorganizată activitatea 

1 Vezi Eremia, XXXVI, 2, 4, 23. 

Comercială și obştească a Romei. Or, pe vremea lui Tiberiu, când 
Egiptul era o colonie romană, atât producția cât şi vânzarea 
papirusului erau dictate de Roma, excluzând astfel, din capul locului, 
posibilitatea unei interdicții a „exportului 1. 

Oricum ar fi, un lucru este cert, și anume: începând - cu secolul 
al II-lea î.e.n., pergamentul se impune, tot mai mult, într-o serie de țări 
aparținând civilizaţiilor mediteraneene, antrenind, odată cu aceasta, şi 
schimbarea radicală a formei documentelor. Codexul ia locul 
volumenului, care dispare treptat, menținându-se până astăzi sub 
forma cărții moderne. Totuși încă multă vreme, și în special la romani, 
volumenul era socotit ca cea mai nobila forma 

Dar ce era pergamentul și prin ce se deosebea „fabricaţia” lui de 
aceea a sulurilor obișnuite din piele? 

Întrucât în niciun document antic nu găsim, aşa cum am imn 
spus, nicio indicație, vom reconstitui această fabricaţie, pe baza 
miormațţiilor culese din mănăstirile medievale, cu precizarea că este 
mai mult decât sigur că, între fabricaţia „modernă” și aceea antica, 


diferenţele nu puteau fi în niciun caz esenţiale. 

Să căutăm deci, în Pergamul de acum 2 200 de am, unul dintre 
atelierele în care se fabrica acel pergament ce a dus faima cetăţii mai 
departe - în timp și spațiu - mai mult decât ar fi putut să 

O facă toate războaiele Eumenizilor la un loc. 

Suntem în plină epocă de înflorire a cetăţii pe vremea în care, 
după ajutorul esenţial pe care l-a dat Romei, în războaiele purtate 
contra Macedoniei, regatul Pergamului s-a întins până dincolo de 

Munţii Taurusă...” 

În spatele palatului care adăpostea celebra biblioteca a lui 
Eumene al II-lea, sunt înşirate, pe o străduță îngustă, atelierele 
fabricanţilor de diphtera, căci grecii vechi au păstrat pentru pergament 
denumirea vechilor suluri de piele4. 

1 Plin în, XIII, 13... 

s Vezi W.H. la n g e, Das Bucb im Wandel der Zeiten, Berlin, 1941, 


3 Vezi Istoria universală, vol. II, pp. 305 306. 

— H.W. Lange, op. cit., p. 31. 

Să intrăm într-un astfel de atelier. Curtea e plină de piei crude 
de oaie şi de capră (pielea de vițel nu se folosea încă pe vremea aceea), 
aşezate una peste alta și adăpostite sub un șopron pentru a nu se usca 
prea tare; câteva sclave aleg pieile, eliminându-le pe acelea care au 
tăieturi sau sunt incomplete; acestora le va veni rândul să intre mai 
târziu în „fabricație”, după ce se va termina lotul comandat de casa 
regală pentru nevoile cancelariei și ale bibliotecii de sub oblăduirea sa. 
După „sortarea” prealabilă, pieile sunt introduse într-un bazin din 
piatră, în care un sclav spală bine fiecare piele în parte. Apoi pielea 
trece într-un alt bazin „de înmuiere” în care trebuie să stea până îi va 
veni rândul la „tuns”. Tunsul lânii se face tot în curte, pe mese 
rudimentare cu ajutorul unor foarfece mari. Peste pielea tunsă, alții, 
ale căror mâini sunt pline de răni, presară un strat gros de var şi apoi 
aşază pieile una peste alta în niște încăperi întunecoase, unde urmează 
să se desfășoare procesul chimic de degresare, prin care, în câteva zile, 
se îndepărtează ultimele resturi de grăsime. De aici, pieile trec la altă 


prelucrare; după ce se scutură varul, ele sunt întinse din nou pe niște 
mese în jurul cărora sunt o mulțime de femei care, cu degetele şi cu un 
fel de pensete, smulg toate firele de păr ce au mai rămas. Alt strat de 
var, altă depozitare în beciuri şi alte zile de așteptare. În sfârşit, după 
ce se constată că de pe piele a dispărut şi ultima impuritate, și că ea a 
căpătat culoarea albă-gălbuie, urmează întinderea pe o ramă cu 
ajutorai unor şireturi petrecute prin găurile ce s-au făcut pe marginea 
ei. Întinsă în felul acesta, ea este aşezată să se usuce la soare. Acum 
vine munca „specialistului”; pielea întinsă începe să se răzuiască cu 
mare atenţie, folosind un cuțit, pentru ca grosimea ei să devină 
uniformă și pentru a elimina cât mai mult din stratul interior care e 
poros și aspru. Cea mai mică nebăgare de seamă poate compromite 
întreaga muncă, iar urmele de bici de pe spinarea sclavului care face 
această operație sunt mărturia „statistică” a acestor neglijențe. Dacă 
pielea, care nu mai seamănă de loc cu cea inițială, trece cu succes și de 
controlul „calitativ” care urmează, e așezată din nou pe alte mese unde 
urmează ultima fază a procesului de fabricaţie. Alt şir de sclavi, în 
special femei şi copii, freacă, din zori și până în noapte, fiecare piele cu 
praf de cretă și cu piatră ponce, până când se obţine o coală albă și 
strălucitoare care, nu rareori, a fost confundată - mai târziucu o hârtie, 
bine satinată, fabricata din cârpe. Coala de pergament, subțire şi 
translucidă, se taie la formatul comandat, pentru a fi dată apoi pe mâna 
scribilor ca să înregistreze pe ea cronicile regale și gândirea 
înțelepților vremiil. Din această vizită trebuie să reținem, pe lângă 
altele, observaţia, valabilă de altfel pentru toate fabricaţiile de 
pergament din toate timpurile: pielea folosită nu se tăbăcea niciodată, 
pentru a-i menţine o culoare cât mai deschisă2. 

1 Cf. K.J. Luthi, op. cit., pp. 10 - 12; W. Schubart, Das Buch... p. 21; 
W.H. la n g e, op. cit., pp. 31 - 32; F. F u n k e, op. cit., p. 37. 

2 Vezi D. Hunter, op. cit., p. 15. 

Pentru a avea o idee despre măiestria la care ajunseseră unii 
meşteri pergamentari din antichitate, Pliniu ne spune că Cicero a văzut 
un sul minuscul de pergament, ce încăpea ușor într-o coajă de nucă, și 
pe care era scrisă toată Iliada lui Homer1. Este interesant că eruditul 


prelat francez Pierre-Daniel Huiet (1630 - 1721) a demonstrat că 
execuția unei astfel de opere migăloase este posibilă 2. 

Culoarea deschisă a pergamentului care contrasta cu cerneala 
neagră, folosită pe atunci, rezistența şi netezimea sa au fost factorii 
care au contribuit ca, în scurtă vreme, fabricaţia lui să fie însuşită de o 
serie de popoare din bazinul Mării Mediterane, cu mici modificări 
despre care, din păcate, ştim prea puţine lucruri. Așa, de exemplu, din 
faptul că, în insula Cipru, scribului i se zicea diphteraloifos 3, adică 
„ungătorul de piele sau de pergament”, s-ar putea deduce că scribii 
ungeau pergamentul cu un ulei sau cu o grăsime oarecare pentru a-l 
face mai moale sau mai durabil, fără însă a putea preciza dacă această 
operație se făcea înainte sau după ce era scris. 

O „inovaţie”, introdusă de romani pentru a conserva mai bine 
cărțile vechi şi care se aplică în măsură egală atât pergamentului, cât şi 
papirusului o constituie, după spusele lui Pliniu, acoperirea lor cu un 
strat subţire de ulei de cedru sau de lămâi. 

Aceste libri cedrati sau libri citrati nu numai că se păstrau 
vreme mai îndelungată, dar şi miroseau foarte plăcut în timpul lecturii, 
satisfăcând concomitent şi rafinatele gusturi ale patricienilor romani 4. 

Făcând o legătură între această informație și „ungătorii de 
pergament ciprioţi, amintiți mai sus, devine destul de verosimilă 
ipoteza după care „inovaţia” romană nu ar fi fost decât o copiere a 
obiceiului din Cipru, clarificându-se, odată cu aceasta, şi adevăratul 
înţeles al termenului de diphteraloifos. 

1 Vezi Pliniu, VII, 85. 

— Vezi Le livre et les arts... p. 15. 

— Vezi W. Schubart, Das Buch... p. 174. 

4 Cf. M. K o o p’s, op. cit., pp. 84 - 85. 

Despre fabricaţia pergamentului la romani, din dovezile ce 
ne-au rămas, putem spune că în primele începuturi era mai mult decât 
nereușită. Foile erau grosolane și murdare1 până când, după spusele 
lui Marțial, s-a reuşit, la un moment dat, să se producă sortimentul 
denumit Viteliana2 care a ajuns extrem de căutat, întrucât prezenta 
îmbunătățiri calitative vădite față de producția anterioară, fiind mai 


alb şi mai moale. Din păcate, odată cu aceasta informaţie, Marţial nu 
ne-a transmis niciun cuvânt despre metoda lui de fabricaţie pentru a 
vedea dacă era diferită sau nu de aceea clasică din Pergam. C”. 

În curând şi „baza de materie primă” începe să fie lărgită. În 
afară de pielea de gazelă utilizată de nubieni, pe măsură ce 
pergamentul începe să fie folosit pentru opere mai voluminoase, locul 
pieilor de oaie sau de capră îl ia tot mai mult pielea de vițel. 

Acest pergament, căruia romanii i-au dat denumirea de vellum, 
era din punct de vedere calitativ net superior pergamentelor obișnuite. 
Calitatea superioară se reflecta în rezistență și uniformitate, pe lângă 
suprafața mai mare pe care o oferea pentru scris. În plus. 

O serie de manuscrise, păstrate în muzeele din Europa, atestă ca 
la vellum, diferența între fața exterioară (pe care era părul) și partea 
interioară era sensibil mai mică decât la pergamentele fabricate din 
piele de oaie sau de capră. 

Cuvântul vellum, care mai târziu s-a aplicat şi pergamentelor 
fabricate din pielea iezilor sau a mieilor nenăscuți, s-a generalizat în 
înţelesul de „pergament de calitate superioară” 4 asigurând - și, prin 
aceasta, păstrarea până în zilele noastre în denumirea de „velină ce se 
dă celei mai bune hârtii de scris și tipărit. 

Despre fabricaţia propriu-zisă a vellumului se ştie doar atât, că 
durata de ședere a pielii crude în carbonat de calciu sau în var stins era 
deosebit de lungă și că era urmată de răzuirea părului cu 

1 Vezi Le livre et les arts... p. 13. 

2 Vezi Marţial, II, 6, 5. 

5 D. Hunter, op. cit., pp. 12 - 13. 

4 K.]. Liitni, op. cit., p. 14. 

Un cuţit cu formă rotunjită şi apoi de o lustruire cu piatră ponce 
(pumex). Înainte de expediere, colile de vellum erau pudrate cu praf de 
talc 1 sau, pentru a le da un oarecare apret, se acopereau cu un strat 
subțire de clei de amidon2. 

Tot între înlocuitorii pieilor obișnuite, s-ar părea că trebuie să 
adăugăm și pielea de om. De data aceasta nu mai trebuie să mergem să 
o căutăm la zapotecii şi aztecii din Mexic, căci o găsim mult mai 


aproape... în Franța medievală. Din fericire pentru oamenii care au 
trăit pe vremurile acelea, pergamentul fabricat din piele de om se pare 
că nu a căpătat o răspândire prea mare, ci 

1 D. Hunter, op. cit., p. 13. 

2 Larousse du XX-eme siècle, vezi Parchemin. 

S-a limitat la un număr foarte restrâns de lucrări, dintre care 
două au ajuns cunoscute până la noi. Este vorba de un exemplar al 
Decretalelor despre care ne vorbeşte Gayet de Sansale și de o biblie 
latină din secolul al XIII-lea, care se păstrează în Biblioteca națională 
din Paris şi al cărei pergament - după părerea abatelui Rive - ar fi fost 
la origine o piele de femeie. Este de remarcat că într-adevăr 
pergamentul pe care e scrisă această biblie „nu şi-a găsit încă nicăieri 
în lume perechea cu care să se compare în fineţe și subțirime |. 

Din mărturiile erudiţilor vremii rezultă că în decursul mileniilor 
în care pergamentul a fost nelipsit de pe masa oricărui scrib 
mediteranean, chiar dacă uneori alături de el mai existau și alte 
materiale destinate scrisului, oamenii nu s-au mulțumit numai cu 
culoarea lui naturală, ci au căutat să o modifice, potrivit gusturilor și 
cerințelor epocii sau, mai bine zis, ale unui mecena care finanța 
transcrierea unei lucrări oarecare. 

Primele începuturi s-au făcut, după cum ne informează Ovidiu, 
numai cu foile de pergament ce serveau drept înveliş pentru sulurile 
mari, care conțineau textele unor lucrări mai importante, sau cu prima 
foaie (coperta) a unui codex. 

În curând însă, acest obicei a fost extins chiar și asupra foilor pe 
care se scria textul și din relatările călugărului sirian Ephrem (306 - 
378) reiese că, pe vremea sa, vopsirea pergamentului era una dintre 
cele mai rentabile preocupări ale călugărilor din mănăstiri. 2 Din 
scurta informare lipseşte orice aluzie privitoare la culoarea preferată 
sau la pigmenții coloranți folosiți. 

Dar nu numai cele comunicate de părintele Ephrem ne-au făcut 
să ne oprim asupra acestui proces de „înnobilare” a pergamentului. 
Obiceiul de a vopsi pergamentul în culoarea roşie a purpurei, pentru ca 
apoi să se scrie pe el cu litere de aur sau de argint, a devenit atât de 


obişnuit la curtea împăraților bizantini, încât a provocat chiar revolta 
marilor părinţi ai bisericii. Într-adevăr, în 

1 Le livre et les arts... p. 14. 

— Cf. K.J. L îi t h i, op. cit., p. 14. 

Secolul al IV-lea asistăm la atacul înverşunat dus de apologetul 
leromm (342 - 420), primul traducător al Bibliei în limba latină, sau de 
loan Cnsostomul (347 - 407), patriarhul Constantinopolului, 
contraluxului nemaipomenit care se făcea la editarea unor manuscrise, 
între care se amintește de operele lui Homer scrise cu 

1, a. Ur pe un velium Purpuriu, pe care împăratul Maximin cel 
Tmar le-ar fi moştenit de la mama lui. Urmare acestui atac, s-a ajuns k 
un compromis care să împace atât gusturile bibliofililor vremii, cât şi 
sobrietatea dogmatică: onoarea unei ediții princiare s-a rezervat 
exclusiv cărților „sfinte”; acelea cu conţinut laic trebuiau să se 
mulțumească cu pergamentul obişnuit, între operete de artă realizate 
pe pergament şi care au supraviețuit până în zilele noastre, merită să 
amintim câteva, şi anume: Codex Ar gen te ms păstrat la Uppsala, care 
conţine traducerea Bibliei în limba gotică, făcută de episcopul Ulfila 
(311 - 383) al vizigoților şi care e scris pe un fond purpuriu cu litere 
de argint (literele de la începutul capitolelor sunt aurite); Wiener 
Genesis adică Geneza vieneza, o capodoperă a artei grafice, în care cele 
24 de foi care o compun conțin, pe lângă textul cu litere de aur, şi un 
număr de 48 de ilustraţii cu totul originale; în sfârşit cele două cărți de 
rugăciune păstrate tot la Muzeul din Viena (Codex 1856 şi 1857) care 
sunt scrise cu litere de aur şi argint pe un pergament vopsit în negru 1. 
Obiceiul de a vopsi pergamentul îl întâlnim încă în secolul al IX-lea 
(Pergamentele carolingiene), pentru ca apoi, încetul cu încetul, să fie 
părăsit; începutul s-a făcut cu reducerea numărului de pagini colorate, 
apoi cu colorarea numai a marginilor sau a frontispiciului pentru ca, în 
secolul al IX-lea, să se mențină doar pentru literele de cap de capitol 
sau pentru cuvintele ce trebuiau scoase în relief. Și așa, am ajuns pe la 
mijlocul evului mediu, când apar atelierele de fabricaţie a 
pergamentului pe teritoriile Spaniei, Italiei şi Franţei de sud, pentru ca 
de aici să se răspândească, mai târziu, în nordul Franţei și în Germania. 


Tradițiile unei fabricaţii corespunzătoare s-au păstrat în general în 
țările sudice și, ca urmare. 

1KJ].Lîithi,op.cit.,pp. 16-17. 

Calitatea pergamentului produs aici era net superioară în 
comparație cu calitatea producției germane, de exemplu 1. Totuși, 
chiar şi în ţările din sudul Europei diferenţa între fața și spatele unei 
foi de pergament este tot mai accentuată şi pentru a corecta această 
deficiență vedem grija deosebită cu care se aranjau paginile unui codex 
pentru ca la deschiderea lui să se vadă pe ambele părți aceeași față a 
pergamentului. 

Între timp, codexul a câştigat definitiv bătălia dusă, timp de 
secole, cu sulul, nelăsându-i acestuia din urmă decât un rol cu totul 
minor, limitat la textele discursurilor funebre sau la citațiile 
judecătoreşti. De la această ultimă întrebuințare, până în zilele noastre, 
listei care cuprinde ordinea proceselor ce urmează a se judeca i s-a 
menținut denumirea de „rol”. 

La această victorie a codexului, contribuţia cea mai mare a 
avut-o criza de pergament care, prin secolele VIII şi IX, devine tot mai 
acută, urmată, în mod logic, de creşterea considerabilă a prețului de 
achiziție. Informaţiile lui Aristeas despre sulurile luxoase pe care evreii 
își transcriau textele biblice2, precum și versurile lui Horaţiu (65 - 8 
î.e.n.) şi Juvenal, care preamăreau sulurile lungi de pergament 
destinate operelor celor avuţi, păreau de domeniul basmelor; erudiţii 
evului mediu trebuiau să se mulțumească doar cu darul destinat de 
Marţial omului sărac 3. 

În aceste condiţii, nu mai trebuie să ne surprindă faptul că-l 
vedem, la un moment dat, pe un călugăr din bogata mănăstire 
benedictină Saint-Gall din Elveţia umblând, din oraş în oraș, ca să 
adune, foaie cu foaie, pergamentul necesar editării unei cărți4. La 
începutul secolului al XII-lea, criza de pergament ia forme atât de acute, 
încât, în anul 1120, călugărul Martin Hughues, pe care mănăstirea 

1 K.J. Lut hi, op. cit., p, 15. 

— Cf. W. Schubart, Das Buch... p. 74. 

Aluzie la poemul lui Marţial în care acesta înşiră ce cadouri se 


făceau de Anul nou la Roma, punând faţă în față cele scumpe destinate 
bogaților şi cele ieftine pentru săraci. Sulul de pergament e trecut în 
lista cadourilor scumpe, iar codexul în lista celor ieftine. - N.R. 

4 Vezi Le livre et les arts... p. 18. 

Din Bury Saint Edmunds îl însărcinase să facă o copie a Bibliei, 
nu a putut găsi în toată Anglia pergamentul necesar 1. În curând 
pergamentul a devenit un obiect care constituia un cadou de valoare 
princiară. Aşa, de exemplu, se spune că, prin anul 1300, contele Guy de 
Nevers a vrut să dăruiască mănăstirii din Grenoble niște vase de argint. 
La auzul acestei vești, starețul mănăstirii i-a comunicat contelui că 
„i-ar face mult mai multă plăcere să primească pergament în locul 
acelor vase” 2. 

Pentru a trece peste această criză, măsurile nu au întârziat să 
apară, în primul rând s-a făcut apel la deșeurile de pergament, 
respectiv 

1 C.M. Briquet, La fabrication du papier, în Briquet's opuscula, 
Hilversum, f.a., p. 2. 

2 Ibidem, p. 3. 

Hi marginile rezultate după scoaterea unei coli întregi dintr-o 
piele oarecare. Aceste deșeuri, aruncate pe vremuri, au devenit „marfă 
comercializabilă”, pe care corporația pergamentarilor avea dreptul să 
o vândă neguțătorilor şi particularilor1. În al doilea rând, s-a recurs la 
„abrevierea” textelor. Această scurtare a cuvintelor şi chiar a unor 
propoziții, făcută cu scopul de a folosi cât mai economic suprafața colii, 
a dus la o astfel de prefacere a textelor, încât lectura lor a devenit 
extrem de dificilă, impunând cititorului un efort de imaginație mai 
mult decât obositor, în continuare mănăstirile mai mari și mai bogate 
au început să-și organizeze ateliere proprii de fabricaţie, ajungându-se 
chiar să se creeze oficiul de frater pergaminarius, care deținea un loc 
destul de important în ierarhia mănăstirii respective. Unele din aceste 
ateliere, cum a fost cel creat în secolul al XII-lea la abația din Cluny - pe 
vremea în care Petru Venerabilul tuna şi fulgera contra hârtiei 
proaspăt apărute pe scena Europei occidentale - au ajuns renumite în 
toate țările Apusului2. 


În sfârşit, ultima dar totodată cea mai tragică măsură de a 
procura material pentru scris a fost aceea de a recurge la palimpseste. 
Ce poate însemna acest cuvânt grec care se traduce prin „șters din 
nou” sau poate mai corect spus „înnoit prin ștergere”? 

Să intrăm în mănăstirea din Solesmes pe care au fundat-o 
călugării benedictini ai secolului al XI-lea... 

După ce trecem de zidurile groase, prevăzute cu contraforturi, 
care puteau stârni invidia oricărui castelan din împrejurimi, iată-ne 
ajunși într-una din curţile interioare în care de jur-împrejur sunt 
aşezate, pe două caturi, chiliile călugărilor. Mijlocul curții principale 
este ocupat de capela al cărei turn ascuţit - construit în stil gotic - 
domină toată colina pe care e clădită mănăstirea, în spatele capelei 
sunt apartamentele abatelui, precum și biblioteca ale cărei rafturi mai 
conţin, la ora aceea, multe opere celebre scrise de clasicii antichității 
greco-romane sau copiate după ele. Se pare 

1 ljxrousse du XX-eme siècle, vezi Parchemin. 

— Cf. Le livre et les arts... pp. 14 - 20. 

Că cei care au început construirea și dotarea bibliotecii au ținut 
foarte mult la conţinutul ei, căci altfel nu s-ar explica numărul mare de 
libri catenaţi, adică de cărți legate cu lanțuri lungi de raftul respectiv 1. 
Dar vremurile s-au schimbat; noul abate vrea să mai editeze o biblie 
sau un catehism și nu are pe ce. Degeaba și-ar mai trimite călugării 
prin târgurile pariziene, căci nu o dată s-au întors cu mâna goală, iar 
timpurile „bune” când seniorii feudali făceau cadouri bogate, din care 
niciodată nu lipsea pergamentul, se pare că au apus pentru totdeauna. 
Dar nu cu astfel de regrete se rezolvă problema. Hotărârea s-a luat în 
acelaşi fel cum au mai luat-o, pe vremea aceea, și alți stareți din alte 
mănăstiri. 

lată un călugăr, rupând lanţul ce era sortit să lege cartea pentru 
veşnicie; o aşază pe pupitrul care de data aceasta nu va mai servi 
pentru citit, aşa cum s-ar fi cuvenit. Cu un cuțit bine ascuţit, începe să 
radă textul vechi cu o sârguință pe care n-ar putea-o justifica decât 
obscurantismul religios al evului mediu, în care trăia el. 

Și în acest fel, răzuind cu cuțitul, frecând cu piatră ponce sau 


spălând cu apă fierbinte2, literele încep să dispară și odată cu ele încă 
una din vechile comori ale literaturii antice; ordinul abatelui a 
încununat, în acest fel, opera de distrugere făcută de timp, umiditate și 
de șoareci, sau de războaie. 

Din fericire, pentru a adeveri proverbul că „în tot răul e şi un 
bine”, au existat şi cazuri în care răzuirea s-a făcut atât de incomplet, 
încât între rândurile noi se putea distinge, suficient de citeţ, textul 
scrierii iniţiale. 

Ca urmare, datorită strădaniei unui Angelo Mai (1782 - 1854) şi 
a discipolilor săi s-au putut reconstitui, între altele, Republica şi 
fragmente din Discursurile lui Cicero, precum și o bună parte din 
Institutiones scrise de juristeonsultul roman Gaius, în secolul al 

II-lea al e.n. 3. 

1 W.H. Lange, op. cit., p. 39. 

4 Vezi Le livre et les arts... p. 14. 

3 Ibidem, p. 16. 

Nu putem încheia această parte rezervată palimpsestelor fără să 
aducem un omagiu erudiţilor Bruns, Knittel sau Niebuhr care, alături 
de Angelo Mar, citat mai sus, au reușit să „reînvie”, prin procedee 
chimice 1, un număr însemnat din textele antichităţii care, până la ei, 
erau socotite pierdute 2. lar pentru respectul adevărului trebuie să 
arătăm că nu numai textele bisericeşti au profitat de cele laice; lucrul 
s-a întâmplat şi invers, fiind confirmat, între altele, de decretele emise 
prin secolul al XIV-lea de împărații Germaniei prin care interziceau 
notarilor să folosească palimpseste, obligându-i să scrie numai pe 
pergament „absolut nou” 3. 

Şi cu aceasta, am ajuns într-o perioadă în care nimeni nu mai 
trebuie să plătească 1.000 de ducați pentru pergamentul necesar 
tipăririi unei Biblii, aşa cum a plătit Carol al V-lea (1337 - 1380) 4; de 
asemenea nici pentru Gutenberg (1400 - 1468) n-a mai fost o 
problemă să-și procure pergamentul pe care a apărut prima Biblie; 
tipărită şi pentru a cărei fabricaţie se folosise pielea a 300 de oi 5. 

1 În afară de procedeele chimice, care au dezavantajul că pot 
distruge textul respectiv se folosesc, pentru citirea palimpsestelor, o 


serie de procedee fizice, și anume: 

— Lectura textului cu ajutorul lămpii de cuarț cu mercur, 
prevăzută cu filtrul lui Wood pentru selecționarea razelor ultraviolete; 

— Fotografiere cu lumină refractată printr-o placă groasă de 
cristal, pe un film pancromatic, cu diafragmă mică și filtru galbert sau 
roşu. 

1 Larousse du XX-eme siècle, vezi Palimpseste. 

— Cf. Le livre et les arts... p. 16. 

4 Ibidem, p. 18. 

5 D. Hunter, op. cit., p. 16. 

„Hârtia* se prepară împărțind papirusul, cu ajutorul unui vârf 
ascuțit, în fâşii foarte subțiri, dar cât mai late posibil”. 

PLINIU 

„Hârtia™ Marelui Hapi 

Vreme de mii de ani, mărturiile scrise ale gloriosului trecut al 
Egiptului se înălțau pe malurile Nilului sau zăceau îngropate sub 
nisipul pustiului, aşteptând clipa în care târnăcoapele arheologilor să 
le scoată la iveală, iar geniul unui Champollion (1790 - 1832) să le 
descifreze înțelesul. Din clipa aceea, Egiptul legendelor şi al 
ceremoniilor de inițiere pline de mistere a intrat în istorie, dezvăluind, 
încetul cu încetul, întreaga viață a generațiilor de oameni care au făurit 
şi dezvoltat milenara sa cultură şi civilizație. Dacă uriașelor lespezi de 
temple şi morminte din Memfis, Gizeh, Luxor sau Karnak le-a fost dat 
să preamărească victoriile şi cruzimile şirului de faraoni care s-au 
perindat pe tronul Egiptului de-a lungul atâtor veacuri, rolul de a 
informa generațiile viitoare despre credințele, obiceiurile şi 
frământările poporului, respectiv despre problemele dezvoltării 
istorice a societății egiptene, i-a revenit în schimb modestului papirus. 

lar astăzi, când „Papirusul Harris” ne dezvăluie credințele 
populare despre facerea lumiil, când „Papirusul din Turin” ne 
informează despre frământările interne care s-au încheiat odată cu 
formarea statului egiptean2, când „Papirusul Ebers” ne dezvăluie 
rețetele medicale redactate de înțeleptul Imhotep 3 și, în sfârşit, când 
miile de papirusuri descoperite până acum4, ne vorbesc de modul în 


care se învăţa în școli şi se lucra în atelierele din valea Nilului sau ne 
povestesc despre revoltele populaţiei împotriva claselor asupritoare, 
putem să afirmăm cu toată convingerea că papirusul și-a dus cu cinste 
misiunea până la capăt. 

Dar ce trebuie să se înțeleagă prin cuvântul papirus?” După 
Herodot, el nu e decât o plantă ce crește în Delta Nilului 5; după Pliniu 
- e „hârtia” care se fabrica în Egipt din planta respectivă 6, în timp ce 
după definiția egiptologilor - e însuși manuscrisul făcut pe acest 
material7. 

De la bun început trebuie să recunoaștem că, după terminologia 
în vigoare8, toate cele trei înţelesuri arătate mai sus sunt perfect 
valabile şi, prin urmare, vorbind despre papirus, va trebui să trecem în 
revistă în primul rând planta, apoi materialul pe care se scria și, în cele 
din urmă, documentul gata scris. 

Să amintim câteva lucruri despre papirusul (Cyperus papyrus) 
care, până într-un trecut nu prea îndepărtat, creştea, din abundență, în 
mlaștinile Deltei Nilului şi pe care vechii egipteni îl denumeau berdi9. 

1 M.E. M atie, op. cit., p. 19. 

2 Vezi A. W ei g a 11, Histoire de l'Égypte ancienne, Paris, 1935, 
p. 8. 

3 Vezi N. P e tr o v’s kişi A. Be 1 o v, Țara Marelui Hapi, Editura 
Tineretului, București, 1958, pp. 361 - 369. 

— Vezi W. S e h u b ar t, Das Buch... p. 22, precum și W.H. lan ge, 
op. cit., p. 36. 

5 Vezi Herodot, II, 92. 

Vezi Pliniu, XIII, 74 şi 77 - 82. 

7 Vezi W. Schubart, Einführung... p. 1. 

8 Vezi Dicționarul limbii române literare contemporane, vol. III, 
Editura Academiei R.P.R., 1957, p. 316, vezi „papirus”. 

„Vezi M. Koops, op. cit., p. 134. 

Aceasta plantă, ce a furnizat egiptenilor materia primă pentru 
fabricarea „hârtiei” și a jucat timp de milenii un rol atât de important 
în viața de toate zilele a celor din valea Nilului, astăzi nu mai poate fi 
practic văzută decât în câteva grădini de aclimatizare 1 sau, în mase 


mai compacte, prin mlaștinile din jurul lacului Victoria şi ale altor 
lacuri din Uganda, unde formează, împreună cu alte plante de baltă, 
insule mari de plaur 2. 

Din exemplarele existente, precum şi din reprezentările lui în 
vechile picturi și basoreliefuri egiptene reiese că papirusul avea o 
tulpină dreaptă a cărei înălțime ajungea până la 2 - 3 m. Frunzele, 
înguste şi ascuţite, nu creșteau din acest trunchi, ci porneau direct din 
rizomul care ţinea loc de rădăcină. Floarea papirusului avea forma de 
umbrelă și era înconjurată de puf. 

Este de presupus că existau mai multe varietăți de papirus, dar 
este aproape sigur că tipul folosit pentru fabricarea „hârtiei” nu 
creștea sălbatic, ci era cultivat din cele mai vechi timpuri. 

Unii, între care merită să-l cităm pe Dureau de la Malle, au 
întreprins studii foarte sistematice pentru a determina patria de 
origine a papirusului, fără să poată totuși să ajungă la un rezultat 
absolut cert. 

Pliniu era convins că, în epoca lui Homer (secolul al IX-lea î.e.n.), 
papirusul încă nu exista în Delta Nilului, pentru simplul motiv că Delta 
nu era formată pe vremea aceea e. 

Informația lui Pliniu nu prea poate fi luată în serios, întrucât noi 
ştim că, încă în perioada care a precedat formarea Regatului Timpuriu 
(mileniul al IV-lea î.e.n.), Egiptul era împărțit în două părți, și anume: 
Egiptul de Sus şi Egiptul de Jos 4. Or, emblema monarhilor din „casa 
albinei”, cum se numea prima dinastie ce a domnit la Buto și mai târziu 
în Sais, era un mănunchi de papirus, de unde 

Vezi N. L e w is, L'Industrie du Papyrus dans L'Egypte 
Greco-Romaine, Paris, 1934, p. 3. 

— Vezi G.S. Carter, The papyrus swamps of Uganda, Cambridge, 
pp.5-6. 

3 Vezi Pliniu, XIII, 69 - 70 şi 88. 

4 Vezi Istoria universală, vol. I, pp. 137 - 138. 

Şi denumirea curentă de „Țara papirusului” pe care o dădeau 
egiptenii acestei regiunil. 

După Strabon, papirusul creştea de asemenea și în Etiopia pe 


malul „lacului cu apă dulce” 2, ceea ce ar concorda cu cele spuse în 
legătură cu insulele de plaur ce mai plutesc și astăzi pe lacurile 
Ugandei. 

Nu este exclus ca și papirusul, urmând exemplul poporului, pe 
care l-a servit apoi milenii de-a rândul, să fi coborât spre Delta Nilului 
pornind de pe înaltele plaiuri ale Etiopiei 3. 

Dar dacă trecem în revistă datele pe care ni le-au transmis cei 
vechi, rezultă că în trecut papirusul se mai găsea și în alte părți ale 
globului, deşi Pseudo-Calistene afirma sus și tare că „papirusul nu 
crește nicăieri în afară de Egipt” 4. 

Teofrast în Istoria plantelor atestă că, pe vremea lui, papirusul 
se întâlnea în Siria şi Palestina, ype lângă lacul în care creşte și trestia 
cu miros plăcut” 5 (după toate probabilitățile e vorba de lacul 
Tiberiadei). Este posibil, după cum ne spune Naphtali Lewis, ca în 
această regiune să fi existat şi oraşul Papyron, unde, în anul 65 î.e.n., au 
fost masacrate armatele lui Hyrcan al II-lea (79 - 38 î.e.n.) de către 
oastea lui Aristobul al II-lea (70 - 63 î.e.n.). Dacă acest papirus a fost 
vreodată utilizat sau nu pentru a produce „hârtie”, nu o știm; ceea ce 
este sigur e că într-o vreme el s-a folosit pentru fabricarea funiilor de 
corăbii 6. 

Să sperăm deocamdată că „manuscrisele de la Marea Moartă” 
vor arunca o lumină și asupra acestui papirus al Tiberiadei. 

Este interesant că, pe vremuri, papirusul creştea și pe malurile 
Eufratului. În acest sens Pliniu e foarte explicit când spune: „s-a 
descoperit, nu de multă vreme, că papirusul ce creşte pe Eufrat, în 
jurul Babilonului, poate fi folosit de asemenea pentru fabricarea 

1 Vezi A. W ei ga 11, op. cit., pp. 19 - 20 şi G. Maspero, op. cit., p. 
10. 

1 Strabon, Rerum geographicarum, cap. XVI, Lipsiae, 1829. 

3 Vezi G. Maspero, op. cit., pp. 15 - 16. 

— Pseudo-Calistene, |, 9, 21. 

S Teophrastus, Historia plantarum, cap. IV, Lipsiae, 1838, 8 - 10. 

— Vezi N. Lewis, op. cit., pp. 5 - 7. 

«hârtiei» (chartaie) „1. Deşi textul e suficient de clar ca să reiasă, 


aşa cum crede şi Sayce, că „descoperirea nu de multă vreme” se referă 
la fabricarea „hârtiei” şi nu la faptul că papirusul crește de-a lungul 
Eufratului2, un fapt rămâne totuși cert, şi anume: papirusul nu poate fi 
considerat ca o plantă indigenă a Ținutului dintre cele două fluvii, ci cu 
siguranţă el a fost transplantat. Acest lucru reiese din denumirea de 
„trestie egipteană” pe care asirienii i-o dădeau încă în secolul al VIII-lea 
î.e.n. 3 Nu vom aprofunda mai mult problema cercetării epocii în care a 
putut să aibă loc această transplantare, ci vom lua drept bună 
socoteala, foarte documentată de altfel, făcută de N. Lewis după care 
acest fapt s-ar fi petrecut pe timpul regatului Seleucizilor, respectiv 
între începutul secolului al III-lea şi mijlocul secolului al II-lea î.e.n. 4 
Pentru noi este de reținut doar faptul că, dacă Pliniu spune că acest 
papirus poate fi folosit pentru fabricarea „hârtiei”, înseamnă că această 
fabricație avusese loc, pe vremea lui, în Babilon. 

După Strabon, papirusul ar fi crescut și prin mlaștinile Etruriei 
şi în special pe malurile lacului Trasimene. Această informaţie sună 
textual astfel: „Lacurile de asemenea contribuie la bogăţia regiunii... 
Ele furnizează mari cantități de typhe, de papyros şi de anthele, care 
sunt transportate la Roma”. Or, plecând de la faptul că papirusului din 
care se făcea „hârtia” vechii greci îi spuneau bybloi5 și că la Roma, aşa 
cum reiese din datele pe care le posedăm până în prezent, niciodată nu 
s-au fabricat foi de papirus, ajungem la concluzia că „papirusul lui 
Strabon” era o plantă 

1 Pliniu, XIII, 73. 

2 A.H. Sayce, The Use of Papyrus as a Writing Material among 
the Accadians, în „Transactions of the Society of Biblical Archaeology”, 
vol. I, 1872, pp. 343 - 345. 

8 Vezi E.M. Thompson, An Introduction to Greek and Latin 
Paleography, Oxford, 1912, p. 22. 

4 N. Lewis, op. cit., pp. 8 - 11. 

5 Vezi D. Hunter, op. cit., p. 17. A nu se confunda cu byblos prin 
care grecii desemnau manuscrisele pe foi sau suluri de papirus de 
unde și numele de biblie. 

Acvatică, diferită de bybloi şi probabil foarte asemănătoare cu 


papura noastră (Typba luţi folia și Typha angustifolia). 

În sfârşit, Strabon ne mai spune că bybloiul, deci adevăratul 
Cyperus Papyrus, creştea și în India 1, în timp ce Pliniu ne atestă 
existența lui în insulele Fortunate (arhipelagul Canarelor) 2. Cu 
aceasta, am epuizat oarecum informaţiile privitoare la răspândirea 
papirusului şi vom încheia prin citarea unui pasaj din Mitridate al lui 
Apian (secolul al II-lea e.n.) în care, pe țărmurile Pontului Euxin, „el a 
luat în templu un papirus și l-a folosit în loc de coroană pentru a-l 
încorona pe rege” 3. 

În ceea ce priveşte multiplele utilizări ale papirusului egiptean, 
informaţiile de care dispunem sunt suficient de concludente. Așa, de 
exemplu, Teofrast ne spune că „orice străin ştie că papirusul din Egipt 
se foloseşte mai ales pentru a face cărți. Dar întrebuințarea lui cea mai 
frecventă este ca aliment. Toată lumea din regiune mănâncă papirusul 
fie crud, fie fiert, fie prăjit; sucul lui se suge, aruncându-se resturile” 4. 
De fapt, folosirea papirusului ca aliment reiese şi dintr-o serie de 
fresce găsite în mormintele aparținând Regatului Timpuriu, în care 
sunt reprezentate recoltările plantei în scopuri alimentare5, precum și 
din faptul că obiceiul de a mânca tulpina de papirus a fost preluat mai 
târziu de grecii stabiliți în Egipt, precum și de arabi. 

În completarea celor de mai sus, Diodor lasă să se întrevadă că 
papirusul era alimentul preferat al oamenilor săraci6, deși într-o 
frescă aflată în mormântul lui Teti din Teba putem vedea cum 
servitorii îi aduc stăpânului lor tot felul de bunătăţi, între care și o 
tulpină de papirus 7. 

1 Vezi Strabon, XVII, 14. 

— Vezi Pliniu, VI, 205. 

3 Cf. N. L e w is, op. cit., p. 21. 

4 Teofrast, IV, 8, 4. 

5 Cf. F. Hartmann, L'agriculture dans l'ancienne Égypte, Paris, 
1923, p. 152. 

O Vezi Diodor, I, 80, 5. 

7 Cf. N. Lewis, op. cit., p. 25. 

Totuşi informațiile autorilor greci - aşa cum foarte just remarcă 


N. Lewis - par să conțină o doză destul de mare de exagerare, 
justificată de altfel de faptul că ei, ca vizitatori străini, țineau să scoată 
xn relief orice lucru care li se părea mai straniu și neobișnuit din viața 
egiptenilor. Pe de altă parte, se știe că în toate timpurile Egiptul a fost 
unul dintre marile grânare ale globului, aşa că probabil rolul alimentar 
al papirusului era destul de limitat. 

Cu totul alta este situația când ne referim la utilizarea lui pentru 
a împleti coșuri, rogojini, saltele sau funii de corăbii, în acest caz, 
trebuie să recunoaștem că, pentru fabricaţia acestor materiale casnice 
şi de navigaţie, papirusul era de neînlocuit şi că arta meșteșugarilor 
egipteni a depășit cu mult graniţele ţării lor. 

Ce poate fi mai concludent în această privință decât informația 
lui Herodot din care aflăm că Xerxe, pentru a-și construi vestitul pod 
peste Helespont, a folosit funii de in precum și din papirus (byblos) pe 
care le-au împletit meşterii fenicieni, respectiv egiptenil. Dovada cea 
mai elocventă a vechimii imemoriale pe care a avut-o 

1 Vezi Herodot, VII, 25 şi VII, 36. 

Papirusul în viața Egiptului o găsim în faptul că el e nelipsit în 
toate ritualurile religioase străvechi, legate în special de cultul lui 
Osiris. Aşa, de exemplu, sarcofagul lui Osiris, în misterele în care acesta 
„moare şi învie”, este acoperit cu o rogojină de papirus; coroana pe 
care o poartă pe cap este făcută din tulpini de papirus; luntrea lui sacră 
cu care traversează „apa cea mare” pentru a ajunge în Amenţi este 
confecționată tot din papirus; în sfârşit şi fetișul său „Djed” este 
alcătuit din câteva mănunchiuri de papirus vârâte unul într-altul 1. 

Dar oricâte rogojini şi funii de corăbii s-ar fi împletit din papirus, 
oricâte ritualuri s-ar fi desfășurat în prezenţa lui și oriciți egipteni l-ar 
fi consumat din zori până-n noapte, niciuna dintre aceste întrebuinţări 
nu ar fi putut să-i creeze papirusului, și odată cu el Egiptului, o faimă 
mai mare decât faptul că, din tulpina lui, egiptenii au reușit să „fabrice” 
cel mai potrivit material pentru scris. „Inventând” papirusul, egiptenii 
au rezolvat problema. 

Este bine să precizăm de la bun început că oricâtă asemănare ar 
avea cu hârtia din zilele noastre, papirusul egiptean nu este o hârtie. 


Între ele există o deosebire fundamentală care pleacă de la formarea 
colii respective şi asupra căreia vom veni cu amănunte mai târziu, 
după ce cunoștințele noastre tehnologice vor fi ceva mai bogate. 
Deocamdată, pentru a nu se produce vreo confuzie regretabilă, rugăm 
să se rețină doar faptul semnalat că papirusul nu poate fi definit ca 
hârtie; iar dacă romanii i-au spus papirusului charta iar grecii sulu 

1 Vezi M.E. M a ti e, op. cit., p. 58. 

lii de papirus hartis x, cuvinte pe care noi le-am preluat în 
înțelesul de hârtie, aceasta e o chestiune pentru care nu avem decât 
să-i tragem la răspundere pe strămoşii noştri care ne-au format 
vocabularul. 

Şi acum să ne grăbim paşii, pentru a asista la sosirea luntrilor 
uşoare, confecționate din tulpini de berdi care trebuiau să-i aducă 
marelui preot al lui Neit papirus proaspăt, recoltat din mlaștinile care 
se întindeau cât vedeai cu ochii, în jurul frumosului Sais, devenit 
capitală a faraonului Psammetic I (663 - 609 î.e. N) De ce avea oare 
nevoie marele piromis de papirus proaspăt? Cei apropiați de templu 
spuneau că din el voia să fabrice coli subțiri și albe prin care să poată 
„sta de vorbă” cu zeii, ca să le facă cunoscute suferinţele îndurate de 
Egipt pe vremea năvălirii barbarilor din Aşşur şi actele de vitejie 
săvârşite de faraon până la alungarea lor. 

Toate au trecut însă; templul a revenit la vechile lui bogății; 
faraonul îi asigura tot necesarul de vite, păsări, combustibil și cereale, 
precum şi mari cantităţi de argint. Numai el, piromisul, ştie 

1 Vezi N. Lewis, op. cit., p. 41. 

Cu câtă greutate a reușit să ocupe acest loc de frunte în ierarhia 
sacerdotală care îi asigura tot controlul finanțelor statului, de vreme ce 
în tot Egiptul circula „argintul din tezaurul lui Neit” 1. În jurul 
templului au răsărit diferite ateliere, între care un loc deosebit de 
important îl ocupa atelierul în care se transforma în pah-Pl-rus 2, acel 
berdi pe care-l dăruia Egiptului, în fiecare an, Marele Hapi. De aceea, în 
acest atelier lucrau sclavii cei mai instruiți, pe care cu mare greutate a 
putut să-i procure, deşi a oferit pe ei un preţ de trei ori mai mare decât 
cel plătit pentru sclavii obişnuiţi. Între ei erau şi câţiva care s-au 


autovindut, renunțând deci „pe veci” atât la libertatea lor, cât și a 
copiilor lor pentru a se achita, în acest fel, de ajutorul primit de la 
templu într-un moment de nevoie 3. 

Pe țărmul îndepărtat al braţului Canopic al Nilului se vede 
mişcare și agitație. Au sosit mult aşteptatele bărci, care își descarcă 
acum snopii de papirus pe spinarea sclavilor, ca să fie căraţi, cu mare 
trudă, până în curtea atelierului. Noroc că era încă răcoare, dat fiindcă 
Ra nu-și terminase lupta pe care o purta noapte de noapte de milenii 
cu Apop, uriașul șarpe al lumii întunericului4. 

De fapt, papirusul trebuia recoltat noaptea, ca să fie adus cât 
mai verde la atelier. Altfel, sub soarele puternic al Egiptului, el se usca 
repede, nemaifiind bun decât pentru împletitul rogojinilor şi al 
sandalelor. 

Să lăsăm convoiul de sclavi să-și vadă de căratul snopilor de 
papirus, iar noi să intrăm în templul în care accesul străinilor, în 
general, era interzis. 

Suntem în fața intrării principale, unde peste vreo cincizeci de 
ani faraonul Amasis va ridica somptuoasele propilee pe care le va 

1 Cf. Istoria universală, vol. I, pp. 582 - 588. 

2 Numele egiptean al hârtiei din papirus; cf. The World Book 
Encyclopedia, vol. 13, 1957, p. 6088. 

3 Cf. Istoria universală, vol. I, p. 583. 

— Vezi M.E. Mai le, op. cit., p. 37. 

Admira mai târziu Herodot. În templu, în semiobscuritatea 
zorilor, se fac pregătiri pentru a aduce salutul apariţiei lui Ra. Preoții 
cu capetele rase, îmbrăcați în tunici albe de in şi încălțaţi cu sandale 
împletite din papirus, au terminat abluţiunea rituală? şi se înşiră pe 
două rânduri, purtând în mâini coronițe de papirus pe care le vor 
depune ca ofrandă pe altarul zeului. Cu torţe aprinse în mină, șirul iese 
în curte în momentul când la răsărit, deasupra orizontului, Ra își 
aruncă primele săgeți de victorie. lar în liniștea dimineţii, în curtea 
templului răsună, aşa cum a răsunat timp de peste trei milenii: 

„Mărire ţie Ra! 

Cinstescu-te cu mare cinste ai Saisului locuitori Smeriţi ţi se 


închină toţi cei în iad sălășluitori. 

Laude-ți cântă, ţie, carele vii pe lume...” se în templu nu a mai 
rămas nimeni, aşa că putem privi între timp, în liniște, coloanele 
maiestuoase acoperite cu inscripţii tainice care cuprind, aşa cum ne 
spune Platon, istoria a peste zece milenii4. 

1 Vezi Istoria universală, vol. I, p. 589. 

Cf. Herodot, II, 37. 

Cf. M.E. Matie, op. cit., p. 43 (cuvântul Duat s-a înlocuit cu Sais). 

Vezi Platon, Oeuvres completes, în traducerea ilui M. Chauvet, 
vol. VI, Paris, 1869; Timaios, p. 169; Kritias, p. 307. 

Ca să nu intrăm în atelier cu totul nepregătiți, să recitim în fugă 
pasajele scrise de Pliniu în legătură cu fabricarea papirusului1. Dar de 
ce apelăm la Pliniu și nu la un text egiptean, deoarece e de presupus că 
egiptenii, de la care ne-au rămas atâtea descrieri ample despre arte şi 
meşteşuguri, ar fi putut să ne lase mărturii și despre fabricarea 
„hârtiei” lor? Mai mult ca sigur că s-a scris şi despre această artă, 
numai că niciunul dintre texte n-a mai ajuns până în zilele noastre. Ca 
urmare, considerând că între fabricaţia papirusului pe vremea lui 
Pliniu şi aceea din antichitatea egipteană diferenţele nu pot să fie prea 
mari, am făcut apel la informaţiile lui, el fiind singurul autor vechi care 
ne-a lăsat o descriere destul de completă. 

„«Hârtia» se prepară - scrie Pliniu - împărțind tulpina 
papirusului, cu ajutorul unui vârf de cuţit, în fâșii foarte subțiri, dar cât 
mai late posibil; cea mai bună fâșie este aceea din mijlocul tulpinii şi 
urmează apoi în ordine celelalte calități până la marginea ei. Hârtia 
fabricată din foiţele interioare se numea pe vremuri, «hieraţi că, și era 
rezervată numai cărților sfinte”. 

În timpul acesta, în atelier lucrul începuse, sub conducerea unui 
preot, reprezentant al templului, și al câtorva discipoli care trebuiau 
să-şi completeze cunoştinţele teoretice însușşite la școala de scribi. 
Trecuse de mult vremea când fabricaţia papirusului era socotită 
secretă şi „sfântă” şi ca urmare executată exclusiv de preoți. Papirusul 
devenise o marfă rentabilă al cărei surplus era încărcat în corăbiile 
feniciene şi grecești, pentru a fi transportată în toate țările din bazinul 


Mediteranei. Deci trebuia muncit din greu, pentru a produce cât mai 
mult, şi la asemenea muncă mai potriviţi erau sclavii decât slujbaşii lui 
Neit. 

Tijele sunt despicate pe jumătate cu ajutorul unui cuţit bine 
ascuţit; urmează acum partea cea mai delicată a lucrului în care, după 
ce se îndepărtează scoarța aspră şi fibroasă 2, câțiva sclavi 
îndemânatici 

1 Vezi Pliniu, XIII, 74 și 77 - 82; vezi şi Teophrastus, Historia 
plantar um, IV, 8. 

1 Imposibilitatea de a face „hârtie* din coaja papirusului a fost 
arătată de G. Seyffart în Ueber das Papier der Alten nach Plinius und 
der Papyrusâncep să separe fâşii după fâşii din miezul moale al 
papirusului cu ajutorul unei unelte ascuţite și subțiri. După ce s-au 
scos din fiecare tulpina fâșiile cele mai late, respectiv singurele care 
erau admise pentru fabricarea „hieraticei, restul se trimitea în altă 
încăpere unde alți sclavi, mai puţin exersaţi, urmau să producă 
„hârtiile” de calități inferioare care se vindeau altora pentru a fi 
folosite fie pentru scris, fie pentru ambalarea mărfurilor. Scoarța 
papirusului şi rizomul lui lemnos erau folosite drept combustibil la 
atelierul de turnat fierul și arama 1. Să privim în continuare. 

„Texitur omnis madente tabula Nili aqua...” 2 şi pe o tăblie 
înclinată, udată cu apă tulbure de Nil, s-au întins benzile albe şi moi, 
astfel ca marginile lor să se suprapună puţin. În prealabil, marginile 
fâşiilor s-au corectat cu un cuțit, pentru ca să fie absolut paralele cu 
fibrele. Dar de ce în atelierul din Sais fâșiile, în loc să se alăture una de 
cealaltă, s-au suprapus puţin. A greşit oare Pliniu când a spus ca 
„schidă adlinituv longitudine papyri quae potuit esse” e? Preotul 
supraveghetor înclină din cap în semn afirmativ, pentru ca apoi să ne 
explice că, dacă nu s-ar lua această măsură de precauţie, benzile s-ar 
separa unele de altele, întrucât în timpul uscării la soare ele se 
contractă4. Or, corectarea acestui defect care reduce mult calitatea foii 
de papirus cere o muncă suplimentară foarte migăloasă, în care 
spaţiile create prin contracție trebuie să se umple cu alte fâșii înguste 
fixate cu clei5. 


Întrucât, din experiența milenară, valoarea acestei contracții 
este binecunoscută, ştiindu-se totodată că ea depinde de lățimea benzii 
şi de umiditatea ei inițială, „specialiștii au grijă să prevadă, stande im 
botanischen Garten zu Leipzig, Berlin, 1842, pp. 33 - 47 şi 49 - 56, 
precum şi de H. Blimner în Technologie und Terminologie der 
Gewerbe und Kiinste bei Griechen und Romern, vol. I, Leipzig, 1875, pp. 
309 - 310. 

1 Vezi N. Lewis, op. cit., p. 38. 

2 Se lipește totul pe o masă, cu apă tulbure de Nil... 

3 Fâşiile de papirus se alătură pe lungimea lor... 

4 Vezi G. S e y f far t, op. cit., p. 44. 

5 Vezi N. Lewis, op. cit., p. 50. 

De la bun început, acest „adaos de contracție” și ca urmare 
suprapun fâşiile. 

S-a format primul strat, în care şirurile de benzi sunt aşternute 
vertical. Urmează o stropire tot cu apă de Nil și așezarea stratului al 
doilea, în care benzile sunt orientate perpendicular pe primele, 
menținându-se aceeaşi măsură de a suprapune uşor marginile. Peste 
foaia astfel formată s-a așezat, cu atenţie, o scândură netedă peste care 
s-a bătut bine cu un mai. Apoi coala fragedă este introdusă între două 
scânduri peste care s-au pus greutăți mari; în această presă este lăsată 
să se usuce la soare. 

Să profităm de intervalul de timp în care se usucă coala, pentru 
a verifica încă o dată dacă nu cumva, între cele două straturi de benzi, 
s-a pus vreun clei oarecare, ca să se asigure astfel aderenţa lor. Este 
drept că Pliniu spune că „turbidus liquor vim glutinis praebetadică apa 
tulbure (a Nilului) formează un fel de clei, dar câţi nu l-au contrazis 
după aceea și câte discuţii și comentarii nu s-au purtat pe marginea 
acestei fraze. Unii au crezut că este o greşeală de transcriere a textului 
original și au propus o formulare nouă, respectiv mai „corectă” 2. 
Totuşi analizele chimice ale papirusurilor vechi descoperite până 
astăzi dovedesc că, între cele două 

1 Vezi The eneyclopedia Britannica - vezi Papyrus. 

— N. Lewis, op. cit., pp. 50 - 52. 


Straturi suprapuse, egiptenii nu au adăugat niciodată cleil. Și 
atunci rămâne o singură explicație pentru acest proces de încleiere, 
care fără clei special a reuşit să menţină lipite straturile de papirus 
de-a lungul atâtor veacuri: papirusul conţine o materie glutinoasă care 
se dizolvă în apă, formând un liant foarte bun când apa nu e în 
cantitate prea mare. Deci, avem de-a face cu un proces de 
„autoîncleiere” în care agentul reactiv - în cazul nostru și al lui Pliniu 

— Este apa tulbure a Nilului 2. De altfel, această teză a fost 
confirmată în mod strălucit de fabricaţiile experimentale executate de 
Landolina, Kafka și Ibscher care au realizat foi de papirus fără niciun 
adaos suplimentar de clei 3. 

Între timp, în curtea atelierului din Sais, colile de papirus, 
proaspăt fabricate, s-au uscat bine la soarele fierbinte al Egiptului. 
„Scabritia levigatur dente conchave...” 4 spune acum Pliniu și vedem 
cum coala gata formată este întinsă pe o masă uscată, pentru a i se 
netezi asperitățile. Această operaţie se execută fie cu o unealtă specială 
din fildeș (dente), fie cu cochilia unei scoici. 

Lucrul nu este prea greu şi nici nu pretinde o îndemânare 
specială; netezirea aceasta nu trebuie de altfel nici exagerată până la 
lustruire, pentru a nu duce la scăderea capacității de absorbţie a 
papirusului. „Plagulae inter se lunguntur...” 5 și, în acest timp, după ce 
toate colile s-au tăiat la aceeași lățime, începe lipirea lor, cap la cap, 
pentru a forma o bandă lungă (scapus), care se înfășoară apoi în formă 
de sul. În mod obișnuit, un astfel de scapus era format din 

Vezi G. la f a g e, Papyrus, în Dictionnaire des Antiquités 
grecques et romaines, vol. IV, pp. 311 - 322, precum și W.Sehubart, 
Das Buch... p. 5. 

— Vezi W. Schubart, Einfiibrung... p. 37; Dureau de la M a 11e, 
Mémoire sur le papyrus et la fabrication de papier chez les anciens, în 
Mémoires de / Academie des Inscriptions et Belles-Lettres, XIX, 1851, 
p. 178; V. G ar th au’s e n, Das Buchwesen im Altertum und im 
byzantinischen Mittelalter, Leipzig, 1911, p. 56. 

3 Vezi N. Lewis, op. cit., p. 52. 

4 Asperităţile se netezesc cu un os de fildeş concav... 


5 Colile se lipesc între ele... 

Douăzeci de coli (aproximativ 10 m lungime), dar excepţiile de 
la această regulă sunt suficient de numeroase 1. 

Lipirea foilor între ele se făcea cu un clei preparat din făină 
fiartă în apă, la care se adăuga puţin oțet. Condiţia principală ce se 
cerea cleiului era să fie, nici mai vechi, nici mai proaspăt, de o zi. 

Înnădirea colilor se efectua cu atâta grijă, încât scribul nu 
trebuia să ţină cont de ea, ci putea să scrie liniștit în continuare. 

Se pare că pe timpul Ptolemeilor s-a modificat rețeta de 
preparare a cleiului, obținându-se unul mult superior calitativ celui 
egip tean. Importanța descoperirii a fost considerată atât de mare, 
încât atenianului Philtatius, care a propus-o, i s-a ridicat în Alexandria 

O statuie 3. 

Dar de ce, înainte de a începe lipirea, preotul supraveghetor a 
ținut neapărat să facă el cu mâna lui o sortare a colilor, așezându-le pe 
diferite calități: doar toate făceau parte din sortimentul hieratica. 
Înseamnă că, în cadrul aceluiași sortiment, puteau să existe coli mai 
reușite şi altele mai puţin reușite. Şi chiar aşa. Era. Cele mai bune erau 
formate din fâşii absolut egale ca lățime și pe ele nu se puteau distinge 
nicio suprapunere de benzi şi nicio despărțitură între ele. Și cu astfel 
de coli trebuia să se înceapă întotdeauna un 

1 Cf. N. Lewis, op. cit., p. 56. 

2 Vezi W.H. Lange, op. cit., p. 30. 

3 Vezi C.M. B ri g u et, La fabrication... p. 2. 

Sul, pentru ca să continue apoi cu colile mai puțin reușite, în 
ordinea descresemda a calităţii. Nu știm de când datează acest obicei şi 
mei care sunt motivele care i-au determinat pe egipteni să procedeze 
astfel. Este de presupus că până în cele din urmă era o chestiune de 
ordin „comercial” sau, folosind expresia lui Dureau de la Malle, „o mică 
fraudă, comună tuturor fabricanţilor, de a scoate la vedere piesele cele 
mai reuşite” 1. 

Văzând că preotul care ne-a condus nu face niciun semn de 
dezaprobare față de această presupunere, să mulțumim gazdelor 
noastre în Saisul de acum 2600 de ani şi să urmărim mai departe 


drumul papirusului, atât în trecut cât şi în viitor. 

fă A ™“njU ne mai spune:» Ali” S igitur iterum texendis Labor, 
lăsând să se înțeleagă că am trecut cu vederea o operaţie importantă 
din fabricaţia papirusului. Să vedem despre ce este 

lu* îxtul IstU nec ar care urmează, sună așa: „Apoi (hârtia., fund 
lipită) se nivelează cu un mai și se aşterne un strat de clei; dacă cutele 
se formează din nou, ele se întind a doua oară cu maiul'. Această 
operație, pe care nu am văzut-o în atelierul din Sais, a dat naștere de 
asemenea la multe discuţii. În pasajul respectiv, și în special în 
cuvintele Malleo tenuatur et glutino percurritur3, mulți au presupus că 
deasupra foilor de papirus se așternea un strat subțire de clei4. 
Această presupunere părea pe deplin justificată prin faptul că analiza 
chimică a suprafeţei unor papirusuri a dovedit prezența acestui clei. 
Totuși, anumite observaţii, pe care i le datorăm lui N. Lewis, par să 
infirme această presupunere. În primul rând, analizele s-au făcut pe 
bucățele mici de papirus şi nici chiar pe acesta cleiul nu era întins pe 
toată suprafața. De aceea este posibil să se fi regăsit urme sau pete de 
in r, impui HPirii „lilor între ele odată cu formarea sulului. Pe de altă 
parte, Pliniu, care atrage atenţia că un papirus 

1 Dureau de la Malle, op. cit., p. 172. 

2 Urmează altă operaţie importantă... 

Se bate cu maiul și se acoperă cu olei... 

4 Vezi G. Lafage, op. cit., p. 320; V. Garthausen, op. cit., p. 56. 

Prea lustruit nu prinde bine cerneala, cunoştea desigur, ceea ce 
ştiu de altfel toţi fabricanțţii de hârtie, că adaosul de clei micșorează în 
măsură foarte mare capacitatea de absorbţie - în special and este 
aplicat pe suprafața unei coli. 

În consecință, credem că, în fabricaţia curentă de papirus 
destinat scrisului, nu s-a aplicat niciodată clei pe suprafața colilor. 

Din această parte a descrierii fabricaţiei papirusului, este de 
reținut ca o completare la afirmaţia că papirusul nu este hârtie ca 
formarea foilor de papirus s-a făcut prin alipirea benzilor mate din 
miezul plantei și nu printr-un proces de destrămare şi apoi de 
împâslire a fibrelor din care era format acest miez. 


Multă lume ar dori să ştie când au început egiptenii prima lor 
„fabricaţie* de papirus S1 când s-a răspândit acest material la alte 
popoare, care au avut o legătură oarecare cu Egiptul. 

Pentru a răspunde la aceste întrebări, să trecem în revista o 
serie de informaţii pe care scriitorii antichităţii sau descoperirile 
recente ni le-au pus la dispoziţie. A „A 

Dacă ne-am călăuzi după vârsta papirusurilor descoperite până 
în prezent şi care se păstrează în diferite muzee de pe glob, arh 
imposibil să determinăm data apariției papirusului în Egipt și iată de 
ce: 

În primul rând, greu se găsesc doi autori care s-au ocupat de 
problemă și care să cadă de acord asupra celui mai vechi papirus 
existent; aşa, de exemplu, în timp ce unii susțin că „recordul vechimii 
l-ar deține papirusurile descoperite de Champolhon și că vârsta lor 
„autentică” ar fi de vreo 3.500 de ani *, alţii afirma că „cele mai vechi 
suluri de papirus ce s-au descoperit în sarcofagele egiptene ar data din 
anul 1 800 î.e.n.”. 3 şi, în sfârșit, ultimii „le urcă până prin anul 3500 
î.e.n.”. 4; cu alte cuvinte, ar întrece cu vreo două milenii papirusurile 
lui Champollion. 

1 Cf. N. Lewis, op. cit., pp. 52 53. 

2 Vezi Le livre et les arts... p. 10. 

3 Larousse du XX-eme siècle, vezi Papyrus. 

4 D.C. Me Mur trie, op. cit., p. 13. 

În al doilea rând, datările nu s-au făcut încă pe o bază pur 
ştiinţifică folosind o metodă obiectivă, cum ar fi, de exemplu, aceea a 
carbonului radioactiv, decât în cazuri foarte rare. În al treilea rând 
chiar dacă s-a determinat foarte exact numele faraonului care a domnit 
pe vremea când a fost scris acel papirus, iar din listele regale existente 
s-a putut stabili din ce dinastie a acut parte acel faraon, plasarea 
acestor dinastii în timp este încă obiect al nenumăratelor discuții. 

Istorici ca Breasted şi Steindorff plasează începuturile primei 
dinastii prin anul 2900 î.e.n., în timp ce A. Weigall presupune că acest 
început s-ar fi petrecut prin anul 3400 î.e.n.1. Între aceste limite s-au 
mai propus încă o sumedenie de cronologii între care le cităm pe ale 


lui H.P. Hali, Kenyon, Gauthier şi iidward Meyer. 

Pentru a avea totuși o posibilitate de raportare în timp a datelor 
ce vor urma, vom plasa Regatul Timpuriu egiptean (dinastiile 

I şi II) prin preajma anului 3.000 î.e.n.2, urmând ca Regatul 
Vechi (dinastiile I-VIII) să-l plasăm în câteva secole din mileniul al III 
î.e.n. 

Şi acum să vedem ce date ne pot oferi izvoarele egiptene 
privitoare la istoria papirusului lor, înțelegând prin aceste izvoare: 

Inscripții pe piatră, fresce murale sau referiri culese din 
papirusuri mai vechi. 

Într-unul dintre mormintele din marea necropolă de la Gizeh, a 
cărei vechime urcă până la începutul dinastiei a V-a 3, există relieful, 
reprodus alăturat, în care patru scribi, aşezaţi în postură similară țin în 
mina lor stângă câte un sul de papirus pe care scriu cu un Kash 4 
confecționat din pipirig; pe lângă cele două Kashuri pe care le poartă 
după urechi şi a căror prezență ne semnalează că se scria în două 
culori, scribii mai ţin, alături de sul, o paletă prevă 

1 Vezi A. Weigall, op. cit., p. 240. 

2 Vezi Istoria universală, vol. I, p. 138. S Ibidem, p. 151. 

4 World Book Encyclopedia, p. 6088, vezi Papyrus zută cu două 
scobituri rotunde în care se preparau cele două cerneluri tradiționale: 
roșie şi neagră. 

Paleta era legată cu o sfoară de o sticlă, în formă de balonaș, în 
care se ținea apa, așa încât întregul echipament - de care scribul era 
nedespărțit - să poată fi ținut în mână sau să fie atârnat deasupra 
şoldului. 

Era normal, dacă ne reamintim de procesul de formare al 
hieroglifelor, ca reprezentarea grafică a acestui echipament să devină 
simbolul pentru noţiunile de „scrib”, „a scrie” şi „scriere”, așa cum de 
altfel se poate ușor observa deasupra celor patru scribi din figură. 

Privitor la cernelurile folosite, vom aminti doar că analizele 
chimice au dovedit că cerneala neagră se prepara din negru de fum 
amestecat cu o soluție apoasă de clei vegetal, în timp ce cea roșie avea 
la bază un oxid roşu de fier. 


Folosirea cernelii roşii era rezervată pentru cuvintele de 
introducere și pentru începuturile de paragrafe. Această utilizare 
convențională a fost preluată atât de greci, cât și de romani, 
supraviețuind până în zilele noastre în cuvântul „rubrică” care vine de 
la cuvântul latin ruber - roșu. 

Kashul scribului egiptean era o trecere între peniță și pensulă, 
întrucât trestia din care era confecționat avea fibrele desfăcute la unul 
dintre capete; probabil că această desfacere a fibrelor se făcea 
mestecând în gură capătul trestieil. 

Cu alte cuvinte, încă pe vremea aceea scribul poseda aceleași 
scule cu care îl vom regăsi echipat şi peste trei milenii2. 

Dar să mergem mai departe. 

Săpăturile efectuate în perimetrul arheologic din Gizeh au scos 
la iveală statui de scribi, a căror vechime urcă până la timpurile 
vestitului faraon Keops (dinastia a IV-a); scribii lui Keops ţin în mână 
tot un sul de papirus 3. Așadar, am ajuns până pe vremea 
construcțiilor marilor piramide, fără să dăm încă de începutul acestei 
arte. În continuare, lectura „Papirusului Prisse”, ce se păstrează la 
Biblioteca naţională din Paris, ne trimite să-l căutăm pe autorul 
papirusului original, după care s-a copiat „Papirusul Prisse”, pe timpul 
în care cele două coroane ale Egiptului de Sus și Egiptului de Jos erau 
purtate de faraonul Huni4 (dinastia a III-a). 

Autorul textului original era învățatul Kagemni, iar maximele 
morale conţinute în lucrarea sa au fost citite secole de-a rândul de toţi 
care voiau să meargă pe drumul înţelepciunii, căci „ele erau mai 
frumoase decât orice lucru de pe lume”. 

Să ne continuăm investigaţiile. Am ajuns deci pe vremea 
Regatului Timpuriu. Aici îl întâlnim pe Teti (dinastia I), care, pe lângă 
că a fundat palatul regal din Memfis, a scris pentru urmașii săi „un vast 
tratat de anatomie”. În plus, așa cum reiese din textul „Papirusului 
Medical din Berlin”, o parte din cuprinsul lui s-a copiat după 

1 Vezi D.C. Me Murtrie, op. cit., pp. 12 - 13. 

2 Cu începere din secolull al III-lea î.e.n., kashul din pipirig 
moale (cu care se putea scrie pe ambele fețe ale papirusului) a fost 


înlocuit cu kalamus care se confecționa din trestie spintecată și 
ascuţită oblic; în secolul al IV-lea e.n. S-a introdus pana de gâscă. Vezi F. 
Fun ke, op. cit., p. 42. 

3 Vezi N. Lewis, op. cit., p. 81. 

4 Ibidem, p. 80. 

Un papirus descoperit în zilele sfinției sale regelui celor două 
Egipturi, Husaphati cel Drept*, care a făcut parte tot din dinastia I. 

Şi ca să nu rămână nicio urmă de îndoială dacă pe vremea aceea 
se cunoştea sau nu fabricarea adevăratului papirus, vom completa cele 
spuse cu informația după care „de la mijlocul dinastiei I ni s-a păstrat 
un întreg rulou de «hârtie» fibroasă preparată din miezul acelei plante 
înalte de baltă, de felul rogozului, numită papirus, în acea «hârtie» de 
papirus erau înfăşurate unelte de silex” 2. 

Cu alte cuvinte constatăm că, încă pe vremea dinastiei I, de care 
ne despart peste cinci milenii, papirusul începuse să fie folosit chiar și 
ca material de ambalaj. 

Considerăm că nu are rost să urmărim în acelaşi fel istoria 
papirusului pe vremea regilor predinastici, întrucât oricărei informații 
i s-ar putea obiecta că aparține de domeniul legendei; afară doar de 
una singură: scrierea. Ce ne poate spune scrierea egipteană, al cărei 
caracter hieroglific l-am văzut? Glifele ei artistice, atât de potrivite 
pentru a forma inscripții pe lespezile de piatră ale monumentelor sau 
care se puteau desena, cu un stil metalic, pe o tăbliță de lemn acoperită 
cu un strat de ipsos, erau totuşi prea greoaie pentru a servi la 
compunerea unor lucrări mai lungi de anatomie sau de morală. Din 
această cauză, constatăm că, de la primele începuturi, respectiv chiar 
din timpul dinastiei I, paralel cu scrierea cu caractere monumentale s-a 
dezvoltat o formă cursivă de scriere, în care glifele ce se gravau pe 
monumente erau reduse la liniile esențiale prin care se puteau 
recunoaşte 3. Această scriere, mult mai rapidă şi comodă, ce se putea 
picta uşor cu Kashul, a primit denumirea de hieratica, fiind în general 
rezervata clasei sacerdotale. Faptul că această scriere a fost 
întrebuințată într-o vreme care precede dinastia I este dovedit de 
inscripțiile de pe 


1 Cf. G. Maspero, op. cit., p. 54. 

2 Istoria universală, vol. I, p. 140. 

1 Vezi D.C. MeMurtrie,op.cit.,p.13. 

Vasele care conțineau provizii, al căror scris se distinge prin 
cursivitate și siguranţă 1. 

Or, este limpede că o scriere cursivă nu se putea forma atâta 
vreme cât la dispoziția scribilor nu existau decât lespezi de piatră, 
tăblițe de lemn sau vase pentru depozitarea alimentelor; pentru 
formarea ei, trebuie să admitem, în mod logic, că exista un material 
care putea reține culoarea pigmențţilor din cerneală, fiind în același 
timp suficient de suplu ca să permită mișcarea liberă a unei pensule 
din trestie. Acest material care a contribuit, ca și mătasea la chinezi, la 
modificarea scrierii, credem că a fost, fără nicio îndoială, papirusul. De 
altfel este de subliniat că în decursul timpului, s-a format o scriere 
cursivă mult mai simplificată decât hieratica, în care originea 
pictografică a caracterelor a dispărut complet și care a primit 
denumirea de demotică, adică populară. 

Revenind la vechimea „hârtiei” din papirus, din cele arătate 
până acum, se poate afirma că ea a luat parte activă la viața poporului 
egiptean, mergând în pas cu el în toate veacurile care s-au scurs de la 
formarea statului până la cucerirea lui de către arabi (640 e.n.). 

Poate că nu era cazul să insistăm atât de mult asupra problemei 
papirusului cu toate că este cea mai apropiată rudă a hârtiei noastre, 
dacă acesta s-ar fi limitat să slujească exclusiv interesele culturale, 
politice şi administrative ale Egiptului antic. Dar, aşa cum vom vedea 
în continuare, încă din timpuri străvechi, papirusul a trecut peste 
hotarele Egiptului pentru a trăi alături și de alte popoare toate 
evenimentele din frământata lor istorie; prin „alte popoare”, ne-am 
referit în special la greci şi la romani. 

Faptul că papirusul a fost folosit de antichitatea greco-romană 
este demonstrat de numărul mare de manuscrise ce s-au descoperit 
până în prezent şi care s-au dovedit că aparţin unei epoci cuprinse 
între secolul al IV-lea î.e.n. Și secolul al VII-lea e.n., adică de pe timpul 
dominaţiei macedonene până la expansiunea arabă. Inte 


1 Vezi Istoria universală, vol. I, p, 148. 

Restant de remarcat este că, în afară de papirusul găsit în anul 
1962, într-un vast cimitir macedonean din localitatea Derveni de lângă 
Salonic, a cărui vârstă urcă până în timpul domniei lui Filip al II-lea 
(359 - 336 îe.n.), aproape toate celelalte papirusuri purtătoare ale 
culturii elene au fost descoperite în Egipt1 sau în Asia Mică. 

Această constatare este explicabilă dacă ne gândim, pe de o 
parte, la focarul de cultură elenă ce s-a creat pe timpul Ptolemeilor în 
special în jurul Bibliotecii din Alexandria, iar pe de altă parte, la 
diferența dintre climatul Egiptului şi cel al Greciei, cunoscând că cel 
mai mare dușman al papirusului a fost, în toate timpurile, umezeala. 

Dar numai cucerirea lui Alexandru cel Mare (336 - 323 î.e.n.) a 
făcut legătura între grecii vechi și papirus? O serie de mărturii ne 
atestă că ar fi cu totul greșit să presupunem acest lucru, mai ales dacă 
ne gândim că perioada lui Alexandru a fost precedată de 

O epocă de mare avânt al creației literare elene, culminând în 
secolul al V-lea și al IV-lea î.e.n. Cu apariția unor titani, ca Eschil, 
Sofocle, Euripide, Aristofan și Aristotel. Privind din punctul nostru de 
vedere, aceştia, ca să-şi scrie operele, au avut în primul und nevoie de 
un material adecvat scrisului, adică de papirus. Despre drumul urmat 
de „hârtia” din papirus pentru a ajunge din Egipt pe plaiurile Greciei și 
despre epoca în care a fost folosită pentru prima dată de scribii greci, 
informaţiile sunt destul de sărace și confuze. 

Din unele informaţii s-ar putea deduce că prima „escală” a 
papirusului spre alte țări s-a făcut în Fenicia, de unde sprintenele 
corăbii feniciene l-au purtat, în lung și în lat, de-a lungul țărmurilor 
Mediteranei. Această deducție pare destul de verosimilă dacă ne 
gândim la nenumăratele legături care au existat, de-a lungul 

1 >, Scânteia” - nr. 5773 clin 15 ianuarie 1963, p. 3. 

Până la descoperirea din Macedonia s-a considerat că cele mai 
vechi papirusuri elene ar fi: Plângerea Artemisei și un fragment din 
Perşii lui Timotheos din Milet, cf. F. Funke, op. cit., pp. 24 și 48. 

Timpurilor, între Egipt şi Fenicia. Nu numai faptul că navigatorii 
fenicieni asigurau transporturile de lemn de cedru din Byblos spre 


palatele faraonilor sau că, fiind în slujba faraonilor, ei au plecat să 
descopere pământuri noi necunoscute încăl, dar știm că, în secolul al 
XI-lea î.e.n., o solie egipteană trimisă în Fenicia a dus cu ea, între altele, 
„cinci sute de suluri de papirus foarte fin” 2. În plus, constatăm că în 
acea epocă, fenicienii, care foloseau până atunci caracterele 
cuneiforme, cu care scriau pe tăblițe de lut, și-au schimbat scrisul, 
adaptându-l unei tehnici noi, impusă de folosirea penelului și a cernelii, 
ceea ce duce implicit la concluzia că papirusul era foarte mult folosit. 

Larga întrebuințare a papirusului pe țărmurile răsăritene ale 
Mediteranei este atestată în chip strălucit de sutele de manuscrise și 
de fragmente descoperite în peşterile de la Wadi Murabba'at de pe 
malul Mării Moarte. Numai din peştera cunoscută sub numărul şase, au 
ajuns în mâinile oamenilor de ştiinţă, prin intermediul beduinilor, 718 
fragmente de manuscrise de papirus. Vârsta acestor manuscrise 
cuprinde o perioadă lungă de aproape un mileniu, dacă ținem seama că 
între ele există un papirus-palimpsest încă nepublicat, a cărui parte 
ştearsă este scrisă cu alfabetul ebraic arhaic („fenician”) şi care - după 
Roland de Vaux - ar data din epoca anterioară robiei babiloniene 
(adică din secolele VIII-VII î.e.n.) 3. 

O altă cale de pătrundere a papirusului în Grecia probabil că se 
datorează coloniilor greceşti din Asia Mică. Herodot e foarte explicit în 
acest sens când spune că ionienii scriau pe piei de capră și oaie pe 
vremea când papirusul (byblos) se procura mai greu 4. Cu alte cuvinte, 
din textul lui Flerodot rezultă că a fost o vreme în care ionienii nu erau 
forțați să folosească pielea, întrucât papirusul se găsea din abundență. 

Vezi Herodot;, IV, 42; este vorba de ocolul Africii făcut de 
corăbierii fenicieni din ordinul faraonului Nechao (secolul al VII-lea 
î.e.n.). 

2 N. Lewis, op. cit., p. 82; raportul acestei solii, scris pe papirus, a 
fost publicat de A. Erman în anul 1900. 

3 Vezi I.D. A mu sân, op. cit., pp. 59 - 64. S Vezi Herodot, V, 58. 

Cum a ajuns însă papirusul la ionieni? Pentru aceasta am putea 
lua drept bună informația dată de consulul Mucian după care, pe 
vremea când el era guvernatorul Lyciei, a văzut, într-un templu. 


O scrisoare de-a regelui Şarpedon scrisă pe papirus 1. Dar 
regatul lui Şarpedon care a plecat din Creta pe vremea domniei lui 
Minos, pentru a se stabili în Asia Mică 2, aparţine domeniului 
legendelor. Oricum și pe orice cale ar fi venit papirusul în Grecia, un 
lucru e sigur, şi anume: în secolul al VI-lea î.e.n. Papirusul era foarte 
utilizat, ocupând probabil un loc de cinste în arhivele publice ale 
Atenei, precum și în renumitele biblioteci care, după tradiţii, s-ar 
datora lui Pisistrate şi Policrate din Samosă. În tot cazul ei a devenit un 
lucru atât de comun în Grecia, încât Herodot, care era extrem de 
grijuliu să povestească despre toate curiozitățile pe care le vedea în 
țări străine, nu mai găseşte cu cale - atunci când vorbeşte despre 
utilizările papirusului în Egipt - nici măcar să amintească vreun cuvânt 
despre fabricarea „hârtiei” din el4. 

Dovada că foarte curând a început să se extindă utilizarea lui în 
viața de toate zilele a atenienilor ne-o dă inscripţia care relatează 
despre lucrările de reconstruire a Erehtheionului5, ce s-au executat 
prin anul 407 î.e.n. Şi în care, printre cheltuieli, este menționată 
cumpărarea a doua suluri de papirus necesare pentru a transcrie pe 
curat „bilanțul” de încheiere a lucrărilor e. 

În ceea ce privește vechimea papirusului la romani, Pliniu, 
citându-l pe Cassius Hemina, ne povesteşte că scriitorul Terenţiu (190 
- 159 î.e.n.), în timp ce săpa o bucată de pământ în Muntele laniculum, 
a descoperit o cutie de piatră în care, scrise pe papirus 

1 Cf. M. K o o p’s, op. cit., p. 139 și W. Schubart, Das Buch... p. 10. 

— Vezi Herodot, I, 173. 

— Vezi N. Lewis, op. cit., pp. 83 - 84; după Schubart, papirusul a 
pătruns în Grecia în secolul al VII-lea î.e.n. (Das Buch...i p. 10). 

Vezi Herodot, II, 92. 

— Templu construit pe Acropole din Atena în cinstea lui 
Erehtheu, unul dintre regii legendari ai Atenei. 

— Cf. The eneyclopedia Britannica, vezi Papyrus. 

Egiptean, erau faimoasele cărți de filosofie și de drept religios 
ale legendarului rege Numa Pompiliu. 

Păstrarea lor nealterată, timp de atâtea secole, se datorează - 


după Pliniu - faptului că sulurile de papirus au fost îmbibate cu ulei de 
cedru 1. 

Dacă îl credem atât pe Pliniu cât şi pe Titus Livius care ne spune 
că Numa a fost al doilea rege al Romei2, ajungem la concluzia că 
papirusul ar fi fost prezent pe malurile Tibrului ab Urbe condita (de la 
fundarea Cetăţii), respectiv de prin secolul al VIII-lea 

Aoîe.n.$. 

Precizăm că această datare este făcută după tradiţii legendare, 
care trebuie privite cu multă prudenţă. De fapt, pe baza săpăturilor 
făcute pe colinele Romei, arheologii de astăzi înclină să dateze 
fundarea Romei la începutul secolului al VI-lea î.e.n. 4. 

Acestei date îi corespunde de altfel și vechimea renumitei pietre 
negre, găsită în fostul Forum al Romei, cunoscută sub numele de 
„Piatra lui Romulus” şi care este purtătoarea celei mai vechi scrieri 
latine descoperite până în prezent5. 

În legătură cu soarta „cărților”, se povesteşte că „regele 6, 
răsfoind memoriile lui Numa, a găsit menţionate în ele sacrificiile care 
trebuiau oferite în secret lui Jupiter Ellicus şi s-a încuiat în templu 
pentru a îndeplini aceleași ceremonii. Dar, în timpul pregătirilor, sau în 
cursul ceremoniei, a neglijat o formalitate oarecare; ca urmare, în loc 
să obțină manifestarea bunăvoinţei zeilor, l-a supărat pe Jupiter prin 
această profanare; lovit de trăsnet el a ars împreună cu întregul lui 
palat” 7. Cu alte cuvinte, dacă operele lui Numa au existat vreodată, în 
primul rând ele nu au fost în 

1 Vezi Pliniu, XIII, 84. 

2 Vezi Titus Livius, I, 18. 

3 O serie de istorici au fixat data fundării Romei în anul 753 


4 Vezi Istoria universală, vol. I, p. 96. 

5 Vezi F. Funke, op. cit., p. 28. 

6 Este vorba de Tullus Hostilius, urmașul lui Numa, care după 
tradiţii ar fi domnit între 670 şi 630 î.e.n. 

7 Titus Livius, I, 31. 

Gropate într-o casetă de piatră, ci se găseau în palat unde le-a 


citit Tullus, iar în al doilea rând, ele nu puteau fi descoperite de vreme 
ce, cu siguranţă, au ars împreună cu întregul palat. 

După altă tradiţie, primele suluri de papirus ar fi fost trimise la 
Roma de Ptolemeu al VI-lea, zis Philometor (181 - 146 îe.n.), deci 
foarte târziu. Se pare că epoca sosirii papirusului în Roma ar trebui 
plasată între cele două extreme arătate mai sus și probabil prin secolul 
al III-lea î.e.n., odată cu stabilirea primelor relații comerciale oficiale cu 
Egiptul Ptolemeilor. 

Acceptarea acestei date ar fi confirmată de vechimea 
papirusului care conţine o scrisoare adresată unui oarecare Macedo şi 
care e cea mai veche dovadă, existentă până azi, de scriere cursivă 
latină 1. 

Fără să exagerăm importanța papirusului în viața Romei 
presupunând - aşa cum au făcut-o unii - că numai datorită lui s-a 
născut literatura romană, va trebui să recunoaștem că apariția lui a 
avut o contribuţie însemnată la dezvoltarea acestei literaturi, de vreme 
ce scoarța de copac, tăblițele de lemn, sulurile de plumb sau țesăturile 
de in erau atât de incomode. 

O dată papirusul ajuns în mâinile lor, romanii, și-au dat imediat 
seama de rolul important pe care acesta îl poate juca în toată 
activitatea culturală, politică şi economică a imperiului lor. 

În anul 30 î.e.n. Romanii cuceresc Egiptul. I-a fost dat Cleopatrei 
(52 - 30 î.e.n.) să joace ultimul act al dramei desfăşurate de-a lungul 
mileniilor pe țărmurile Marelui Hapi. 

În tot acest răstimp, Marele Hapi a spălat ochi înlăcrimaţi și a 
oglindit fețe fericite; i-a urmărit pe criminali şi i-a felicitat pe eroi; a 
cărat pietre pentru temple și a asistat la prăbușirea lor; a jelit morții și 
s-a-nveselit la nașteri; s-a ferit de cei netrebnici și i-a urmat pe 
înţelepţi. Și toate cele trăite le-a purtat pe apele lui, ca să le transmită 
papirusului ce-l aștepta, în Deltă, la sfârşitul lungului său drum. 

1 Vezi F. Funke, op. cit., p. 28. 

lar papirusul şi-a notat tot, pentru ca posteritatea să nu uite că, 
deşi toți zeii şi faraonii „nemuritori” au dispărut cu totul, nemurii ea au 
păstrat-o doar poporul și undele Marelui Hapi, ca să poată scrie 


împreună, în continuare, și fila următoare a istoriei egiptene. 

Odată cu cucerirea, romanii au trecut la „organizarea” 
producţiei şi desfacerii papirusului atât de temeinic, încâc atunci când 
un geograf anonim a spus că „Alexandria exportă sulurile de papirus în 
lumea întreagă, prin noțiunea de „lume” a înțeles exclusiv Imperiul 
Roman 1. 

Una dintre primele măsuri pe care au luat-o romanii în legătură 
cu papirusul, când s-au văzut stăpânii Egiptului, a fost de a schimba 
numele sortului hieratica (hartis basilikos al Ptolemeilor) în charta 
Augusta în onoarea împăratului Caesar Octavianus Augustus (63 î.e.n. 
- 14e.n.). 

În acest sens, Pliniu e foarte categoric când spune: „hieratica 
appelabantur antiquitus... quae adulatione Auguști nomen acceptt” 2 şi 
odată cu aceasta i s-a fixat și lățimea obligatorie de 13 degete (24, 03 
cm). 

Ca să avem o imagine asupra acestui sortiment, vom aminti doar 
că era suficient de neted și de fin ca să suporte cu ușurință chiar scrisul 
cu o peniță metalică3. 

Dar Augustus nu era singur pe tronul Romei. Alături de el se afla 
Livia, sfetnicul de toate zilele şi urzitoarea iţelor palatului 4. 
Ambiţioasă, Livia nu putea admite ca numele ei să nu fie pronunţat de 
toţi „iterații vremii”, aşa cum era pronunțat numele lui August, atunci 
când cumpărau un sul de papirus. Pentru a drege această „nedreptate, 
nepotul ei Claudiu emite un decret prin care se crea un nou sortiment 
charta Liviana. Acest charta Liviana era un papirus de calitatea a doua. 
Era mai puţin fin ca 

3 Cf. N. Lewis, op. cit., pp. 87 - 88. 

S Pliniu, XIII, 78 - 80; (în trecut se numea hieratică acea hârtie 
căreia din lingușşire i s-a dat numele lui August). 

8 Vezi W. Schubart, Das Buch... p. 6 și W.H. la n g e, op. cit., p. 2S. 

4 Vezi Sueton iu, Oeuvres de Suetone, în traducerea lui M. 
Cabaret-Dupaty, Paris, 1862, Claudiu, IV, p. 268. 

Precedentul, dar, din considerație pentru Livia, i s-a menținut 
aceeaşi lățime de 13 degete. 


Papirusul „Augusta” era prea fin pentru anumite lucrări și 
totodată mult prea scump; el nu era suficient de rezistent la apăsarea 
calamusului și în plus era transparent, lăsând să se vadă scrierea şi pe 
verso, lucru care dădea un aspect destul de neplăcut scrisorilor. Pentru 
a realiza un papirus fin, dar rezistent şi netransparent, tot pe vremea 
lui Claudiu, s-a făcut o inovaţie importantă, și anume: s-a obţinut un 
sortiment nou al cărui strat inferior era de calitatea „Liviana”, în timp 
ce stratul superior, pe care se scria, era de calitatea „Augusta”. Cu 
această ocazie i s-a mărit și lățimea la 32 cm. Noul sortiment a fost 
botezat charta Claudiana, în cinstea împăratului. 

După ce toți membrii familiei imperiale îşi aveau propria lor 
„hârtie”, cu excepţia lui Tiberiu care nici nu voia să audă de litere şi 
literați, puteau să urmeze celelalte sorturi cu denumiri mai modeste 1. 

Papirusului de calitatea a treia i s-a spus prin urmare charta 
hieratica, în amintirea acelei „hârtii” sfinte a egiptenilor care pe 
vremuri 

— O tempora! - stătea în fruntea ierarhiei. 

Urmare acestei „reaşezări ierarhice”, i s-a redus lățimea la 11 
degete (20, 33 cm). 

Sortimentele care urmează, respectiv Amphiteatrica, Saitica, 
Taeneotica (denumiri care derivă de la amfiteatrul din Alexandria, de 
la orașul Sais şi de la localitatea Taenea de lângă Alexandria) „purtau 
numele generic de charta plebeia, indicând prin aceasta că erau de 
calități comune care nu puteau avea deci nicio legătură cu aristocrația 
Romei. 

Ultimul sortiment, impropriu pentru scris și care servea 
exclusiv pentru ambalarea mărfurilor, era charta emporetica. 

1 Pe vremea în care Cornelius Gallus era guvernatorul Egiptului 
a botezat unul dintre sorturi (probabil Liviana) charta Corneliana. Cf. 
W. Schubart, Das Buch... p. 7. 

În sfârşit, ar mai fi de menționat așa-numita charta Fanniana, 
care a provocat suficiente discuții în rândul specialiştilor, în legătură 
cu întrebarea dacă la Roma s-a fabricat vreodată „hârtie” din papirus 
procurat din Egipt, sau dacă, în toate timpurile, numai Egiptul a fost 


singurul furnizor al imperiului. 

Considerăm că nu este cazul să ne oprim asupra argumentelor 
pro şi contra aduse de unii sau de ceilalţi; e suficient să arătăm că 
ultimele cercetări au dus la concluzia că charta Fanniana era o „hârtie” 
plebee de tipul Amphiteatrica, pe care un oarecare Fannius a 
îmbunătăţit-o cu ajutorul unui procedeu, deosebit de ingenios, încât a 
reuşit să o plaseze printre cele mai bune sortimente 1. Unul dintre 
motivele hotărâtoare care au determinat ca papirusul să nu se 
„fabrice” niciodată la Roma este acela că, în timpul transportului din 
Egipt până la Roma, tijele de papirus s-ar fi uscat atât de mult, încât 
n-ar mai fi putut fi folosite nici pentru împletitul rogojinilor. 

Pentru a exclude posibilitatea de înşelare a cumpărătorului, 
romanii au impus atelierelor egiptene să aplice pe fiecare sul de 
papirus o ştampilă oficială denumită „protocol, prin care se indicau 
sortimentul căruia îi aparținea sulul respectiv, precum şi dovada plăţii 
taxelor fiscale. Cu alte cuvinte, papirusul a devenit un monopol 
imperial. 

Despre preţul papirusului pe piața romană nu știm, în mod 
practic, nimic; în tot cazul ei nu putea fi prea ieftin din moment ce 
constatăm că suprafața sulului era folosită la maximum şi nu rareori 
sulul era scris pe ambele părţi - recto și verso —, deși pentru scris era 
indicată folosirea numai a feței recto, în care benzile de papirus erau 
aşezate orizontal (paralel cu scrisul) 2. 

Căderea Imperiului Roman din Apus nu a influenţat în niciun fel 
industria papirusului din Egipt. Alexandria a continuat încă timp de 
secole să-şi expedieze sulurile în toate direcţiile. În secolul al VII-lea 
papirusul încă mai sosea la Marsilia, de unde era ex 

1 Vezi N. Lewis, op. cit., pp. 76 - 77. 

2 Vezi W. Schubart, Einjiibrung... p. 36. 

Pediat în interiorul Galiei1. Doar că, între timp, a început să se 
rărească din ce în ce mai mult. Încă de la finele secolului al VI-1— un 
copist se plângea că nu a putut a-ît papirus, încât să-și poată termina 
opera. În același timp, pe foarte multe cioburi de vase (ostraka) se 
poate citi ca menţiune introductivă sau finală „scuzaţi-mă, dar n-am 


putut găsi papirus”. 

Începând cu anul 677 e.n., cancelaria regilor Galiei france nu mai 
foloseşte decât pergament. 

Ce evenimente au putut provoca această lipsă generală? 
Răspunsul e destul de simplu. În anul 640, Egiptul a fost cucerit de 
arabi. Întreg comerțul mediteranean a intrat în mâinile lor şi papirusul, 
a cărui fabricație a continuat încă patru secole, nu se mai vinde decât 
țărilor din imperiul islamului. Singura excepţie de la această regulă o 
constituie... cancelaria papală din Roma unde, în anul 1057, asistăm la 
semnarea, de către Victor al II-lea (1054 - 1057), a ultimei bule papale 
ce s-a scris pe un papirus 2. lar dacă din întâmplare unele porturi ca 
Marsilia, de exemplu, primeau încă o mică cantitate, ea nu mai servea 
la scris, ci la fabricarea candelelor și fitilurilor de lampă, aşa cum 
reiese dintr-un pasaj, foarte semnificativ, al lui Gregoire de Tours (538 
- 594) în care se spune: „Candelas execra ac papiro formatas” 3. Pe 
lângă această „blocadă” exercitată de arabi, la lipsa papirusului a 
contribuit desigur şi formarea treptată a economiei naționale în 
Europa de apus, care a avut ca urmare restrângerea treptată a 
schimburilor comerciale cu exteriorul. 

Arabii au preluat de la romani, odată cu atelierele, şi monopolul 
fabricaţiei, dovadă fiind „protocoalele” bilingve (arabă și greacă) ce au 
continuat să se aplice pe sulurile de papirus 4. 

1 Vezi N. Lewis, op. cit., p. 88. 

— Vezi G. Marini, |. Pap mi „Diplomatici”, nr. 50, 1805, Roma. 

1 „Candele făcute din ceară şi papirus”; Gregoire de Tours, De 
virtulibus Sandi Martini, III, 50; cf. A. B 1 u m, Les origines du papier, 
de l'imprimerie et de la gravure, Paris, 1935, p. 16. 

4 Vezi C.H. B ce k e r, Das Lateinische în den arabischen 
Papyrusprotokollen, în „Zeitschrift für Assyriologie”, XXII, p. 166. 

Printre curiozitățile cauzate de protocoalele arabe se situează 
„Epistola de Paști” a unui episcop alexandrin din secolul al VII-lea, 
scrisă pe un splendid sul de papirus de 6 m lungime! şi care purta în 
frunte ștampila cu chipul... profetului Mahomed 1. 

Între timp, în mlaștinile din Delta Nilului nimeni nu se mai 


îngrijea de cultura papirusului. De aceea zonele acoperite cu papirus 
s-au redus tot mai mult și, pe la sfârşitul secolului al XI-lea, după ce a 
servit timp de milenii atâtea imperii, papirusul a dispărut complet din 
Egipt. Ca „hârtie”, se mai folosea din ce în ce mai rar. Literaţii au 
început să scrie pe versoul documentelor vechi sau pe „palimpseste”. 

Un astfel de exemplar, publicat în anul 1933 de P. Maas și A. 
Deissmann, poartă pe ambele margini o dată din secolul al XII - ea. 
Spre deosebire însă de pergament, palimpsestele din papirus erau 
extrem de fragile 2, după cum o dovedesc documentele din cancelariile 
regilor Franţei din secolul al VIII-lea, care au fost scrise pe vechi 
papirusuri merovingiene, mutilate de scribii regali prin radere şi tăiere 
la alt format 3. 

Dar de ce califii arabi au neglijat această fabricaţie, care într-o 
vreme se bucura de mare trecere chiar la curţile lor? 

Nu mai aveau nevoie de un suport al scrierii? Oare învățații și 
cărturarii lor renumiţi au încetat să scrie? 

Nimic din toate acestea; doar că, între timp, dinspre Bagdad și 
Samarkand, caravanele au început să aducă un alt material mai potrivit 
scrisului: hârtia din cârpe. Așa cum se întâmplă întotdeauna, s-a 
întâmplat şi în cazul papirusului: a trebuit să cedeze locul altuia mai 
bun. 

1 Vezi W. Schubart, Das Buch... p. 17. 

— Vezi D.C. Me Mur trie, op. cit., p. 15. 

A Vezi Le livre et les arts... p. 12. 

„Aceşti oameni utilizau anumite semne de scriere cu care notau 
în cărți vechile lor tradiţii şi înțelepciunea lor”. 

DIEGO DE LANDA 

În „împărăţia şarpelui cu pene”. 

Dacă conchistadorii spanioli pot fi acuzaţi că au fost atât 
descoperitorii, cât și groparii civilizaţiilor americane precolumbiene, 
pe rolul procesului lor de acuzare locul de frunte trebuie, fără îndoială, 
să-l ocupe delictul că au distrus aproape toate documentele scrise 
lăsate de aceşti „sălbatici superstițioși”. 

Aşa se explică faptul că, deşi vastul teritoriu cuprins între 


platoul Anahuac și peninsula Yucatán este înțesat cu vestigiile lăsate 
de arhitecții Mexicului antic, comorile spirituale ale acestor culturi au 
fost atât de repede uitate de posteritate, încât însăși existența 
popoarelor care le-au creat a început să devină legendară. Pentru 
reconstituirea măcar parţială a acestor bogății spirituale, oamenii de 
ştiinţă ai secolului nostru au trebuit să depună eforturi supraomenești. 

Pe de altă parte, codexurile mayașe - trei la număr - care au 
supraviețuit până în zilele noastre, sunt prea puţine pentru ca să ne 
poată oferi un tablou complet al literaturii mayașe și al felului în care 
era preţuită această literatură de vechii locuitori ai Mayapanuluil1. 

La fel de puţin precise sunt și datele care ne informează despre 
„hârtia” pe care erau redactate aceste manuscrise, iar cercetările 
întreprinse până în prezent sunt destul de sumare şi de contradictorii. 
Ca urmare, pentru reconstituirea, măcar parțială, a acestor elemente, 
la care vom face apel în lucrarea noastră, vom proceda în primul rând 
la culegerea informațiilor pe care ni le pot furniza cronicarii din timpul 
cuceririlor spaniole, ei fiind de fapt singurii martori care au scris ceva 
despre acest subiect. 

Să începem deci să-i ascultăm la început pe cei care ne pot 
informa despre „cărțile” băștinașilor din America Centrală, pentru a 
continua apoi cu cei care aduc anumite precizări în legătură cu 
materialele ce s-au folosit pe vremuri pentru scriere. Completarea 
informaţiilor care să ne poată conduce la reconstituirea fabricaţiei 
acestor materiale o vom face apelând la actualele triburi - urmași 
direcți ai vechilor mayaşi - cu rugămintea de a ne face câteva 
demonstraţii practice, la baza cărora cu siguranţă că stau o serie de 
tradiții moștenite din strămoși. 

Călăuziți de acest „plan de acțiune”, să-i dăm cuvântul lui Pedro 
Martir de Angleria (1459 - 1526), care, într-o scriere adresată în luna 
decembrie a anului 1519 contelui de Velez y Mondejar, scrie 
următoarele: „Aș dori ca în această scrisoare să vă vorbesc despre 
unele orașe mari, despre rânduiala străzilor și pieţelor, despre 
legislație, despre cărți și alte lucruri din viaţa localnicilor...” pentru ca 
mai departe să-l asigure pe conte că „ei (adică vechii mexicani) țineau 


în mâini multe cărți” 2. 

Ludovico de Varthema din Bologna, cronicarul expediției 
condusă de Juan de Grijalva (1465 - 1527) pe coastele nordice ale 
Yucatâănului, menţionează de asemenea cărțile mexicanilor într-o 
lucrare 

1 Denumirea mayașă a „Ţării Maya. 

2 Pedro Martir de Angleria, De rebus Occeanicis et orbo novo 
Decades, Coloniae, 1574, p. 353, precum şi R.J. Márquez, Biicher în 
alten Mexico, în „Buchkunst”, vol. III, 1959, p. 117. 

Remarcabilă tipărită în anul 1522 la Veneţia și pe care a 
dedicat-o prințesei de Albi. Cam în aceeași vreme, apare la Sevilla 
darea de seamă a lui Hernan Cortes (14851547), intitulată Relaci6nes, 
din care aflăm că, din nenumăratele cărți pe care le-a găsit în 
„bibliotecile” Tenochtitlanului, capitala lui Montezuma (Moctezuma) 
(14401469) 1, a adus în Spania două exemplare deosebit de 
interesante pe care, în anul 1519, le-a dăruit regelui Carol al V-lea 


(15161558). 
Informaţii ceva mai detaliate ni le furnizează cronicarul 
Francisco Lopez de Gomara (1511 - 1553?), care în relatarea 


cuceririlor lui Cortés spune, plin de admiraţie, printre altele: „Indienii 
mexicani aveau cărţi din hârtie și pergament, înalte de o palmă și late 
de douăsprezece palme, împăturite ca un burduf de foaie și pe care, pe 
ambele fețe, erau scrise cu semne colorate în albastru, purpuriu şi în 
alte culori, toate lucrurile demne de ţinut minte” 2. 

Un secol mai târziu, preotul Francisco Ximenez, care însoțea una 
dintre expedițiile spaniole făcute în anul 1696 în districtul Peten din 
Guatemala, ne informează că unii membri ai expediției au descoperit 
multe cărți aparținând indienilor din triburile itzâ. Aceste cărți „erau 
scrise cu un fel de litere 

1 Numele în limba aztecă era Motecuh-zoma și se traduce prin 
„prințul năvalnic”. 

Francisco Lopez de Gomara, Historia general de las indias, 
Zaragoza, 1540 - 1552. 

Care se întâlnesc în scrierile uzuale ebraice și chinezeşti” 1. 


00 


Între ele, cea mai des întâlnită era „cartea comună” a mayașilor cărora 
ei îi spuneau Popol Vuh 2. 

În continuare, Ximenez regretă cu amărăciune că, „deşi fiecare 
carte originală este pictată atât de frumos, înţelesul ei rămâne ascuns 
cercetătorului și gândi torului” 3. 

Informații, mai mult sau mai puţin concludente, ne-au transmis, 
în continuare, călugărul Bernardino de Sahagun 4, părintele Francisco 
Xavier Clavigero în Istoria vechiului Mexic scrisă pe la finele secolului 
al XVIII-lea, precum și Fernando de Alva Ixtlilxochitl, istoriograful 
Mexicului 5. 

Înainte de a ajunge să tragem vreo concluzie din informaţiile 
reproduse până acum, este bine să precizăm că Pedro Martir de 
Angleria și Lopez de Gomara nu au foști niciodată în America și, din 
această cauză, cronicile lor conţin destul de multe inexactități. Totuși, 
datele privitoare la cărţile vechilor mexicani se bazau pe rapoartele 
cuceritorilor şi pe examinarea cu propriii ochi a exemplarelor aduse de 
aceştia în Spania. Între; sursele lor de informare, se numără desigur şi 
acel jurnal, nedatat și nesemnat, păstrat la biblioteca catedralei San 
Marco din Veneţia, care a fost retipărit în Germania prin anul 1522 și 
în care se amintește din nou de „mulțimea cărților care circulau 
printre indigenii din Noua Spanie” 6. 

Dar nu le-a fost dat „cărților” mayașe și aztece să-şi ducă, multă 
vreme, la îndeplinire rolul lor de purtătoare ale străvechilor tradiţii 
istorice sau ale concepţiilor despre viață ale populațiilor din Mexicul 
precolumbian. 

1 Asemănarea făcută de Ximenez între scrierile mayașe, ebraice 
şi chinezești se explică doar prin similitudinea unora dintre caractere. 

— Popol Vuh se traduce în limba quișilor idin Guatemala prin 
„cartea străvechiului consiliu”. 

3 R.I. M-ar q u ez, op. cit., p, 119. 

4 Vezi Bernardino ide Sahagun, Historia general de las cosas de 
Nueva España, Madrid, 1905. 

5 Ixtlilxochitl, Ohras Histâncas, México, 1891. 

e Cf. R.I. Márquez, op. cit., p. 117. 


Soarta lor a fost pecetluită odată cu apariția primilor trimiși ai 
papii care au înţeles ca, în numele „dreptei credinţe”, să distrugă orice 
manuscris „păgân” ce le ieșea în cale. În acest sens, nimic nu poate fi 
mai convingător decât declarația episcopului Diego de Landa care, 
referindu-se la vechile opere literare mayașe, spune: „Acești oameni 
utilizau anumite semne de scriere cu care notau în cărți vechile lor 
tradiţii şi înțelepciunea lor; cu aceste semne, completate cu figuri, 
precum și cu anumite simboluri așezate lângă figuri, ei puteau să-şi 
scrie textele şi să-i înveţe și pe alții cum să le citească. Noi am 
descoperit un mare număr de cărţi scrise cu aceste caractere; dat fiind 
că ele nu conțineau nimic care să nu fie superstiții sau minciuni 
diavoleşti, noi le-am ars pe toate; acest lucru i-a mișcat pe ei foarte 
mult şi le-a produs o mare durere” 1. Nici lacrimile băștinașilor, nici 
propunerea lor de a-şi răscumpăra cărțile cu aur nu i-au putut opri pe 
trimişii papii Alexandru al VI-lea Borgia (1492 - 1503) și ai urmașilor 
lui să ducă până la capăt acțiunea de „purificare” a templelor şi 
bibliotecilor de „minciunile diavolești”. Drept urmare, în timp ce aurul 
şi pietrele prețioase au luat drumul Spaniei iar populaţia, în stare să se 
întristeze chiar şi pentru pierderea unor cărți lua drumul sclaviei, 
cărțile au continuat să fie destinate rugurilor. 

lar dacă cavalerii sfintei Hermandad trebuiau să se ostenească 
pentru a culege din casele mayașilor cărțile pe care să le ardă pe rugul 
aprins de episcopul de Yucatân, misiunea celor ce se ocupau de 
„purificarea” aztecilor a fost, în schimb, mult mai ușoară. Agenţii 
fratelui Juan de Zumarraga, care o dată instalat în scaunul episcopal al 
Mexicului s-a hotărât, în anul 1529, să înceapă asaltul asupra 
comorilor spirituale aztece, și-au îndreptat paşii spre biblioteca regală 
din Texcoco. Aici, în inima culturii aztece „deţinătoare a celor mai 
impunătoare arhive naționale”, lovitura a fost deosebit de „rodnică”. 
Din zecile de mii de manuscrise s-a reușit să se clădească în 

1 Diego de Landa, Relation des choses de Yucatán, în traducerea 
lui Brasseur de Bourbourg, Paris, 1864, p. 44. 

Piaţa din Tlatelolco - devenit reședință episcopală - o piramidă 
uriașă, căreia Zumarraga i-a dat foc 1. 


Și în timp ce urmașii constructorilor marilor piramide de piatră 
din Teotihuacân și Monte Alban vedeau cum, odată cu mistuirea 
piramidei de „hârtie', se pierd toate comorile moştenite de la 
legendarii tolteci, Juan de Zumarraga şi-a înscris în istorie locul cuvenit, 
alături de califul Omar (634 - 644), incendiatorul bibliotecii din 
Alexandria. 

Continuarea „operei” lui Zumarraga a făcut-o călugărul iezuit 
Pablo Jose de Arriaga, care a sosit în Lumea Nouă prin anul 1579. 
Opere de o inestimabilă valoare au fost victimele zelului său fanatic. 
Toate arhivele oficiale, toate listele de vămi și de tributuri, culegerile 
de legi, scrierile religioase și istorice au fost cărate spre ruguri, în timp 
ce soldaţii scotoceau prin ascunzișurile palatului şi ale clădirilor 
publice, în căutarea hranei pentru foc 2. 

Dar, ar fi cu totul nedrept să-i acuzăm pe toţi misionarii de astfel 
de acte de barbarie. Între ei au existat unii care au vrut să cunoască 
aceste opere şi au cerut indienilor, trecuţi la creştinism, să le 
reproducă, transcriindu-le cu caractere latine, aşa cum s-a întâmplat 
cu codexul Popol Vuh 3; alții, ca Bartolomé de las Casas (1474 1566), 
pătrunşi de un înalt spirit umanitar, au luptat din răsputeri să pună 
capăt crimelor şi ororilor săvârșite de cuceritorii noilor ţinuturi, 
trudindu-se totodată să salveze ce a mai rămas din operele 
remarcabile ale civilizațiilor băștinașe, între care un loc de frunte îl 
ocupau monumentele arhitectonice şi cărțile. 

1 Vezi W. Prescott, History of the Conquest of Mexico, New York, 
1843, pp. 31 - 32 şi Pierre Honore, Venigme du dieu blanc 
precolombien, Paris, 1962, p. 61. 

2 Vezi P. Honore, op. cit., p. 62. 

— Codexul Popol Vuh a fost transcris în perioada cuceririlor de 
indianul Diego Reinoso; codexul a fost descoperit spre finele secolului 
al XVIII-lea de preotul Francisco Ximenez într-un perete al mănăstirii 
din Chichicastenango; cf. N. F r y d, op. cit., p. 197. 

Într-una din cele două opere pe care ni le-a lăsat Bartolomé de 
las Casas 1 el scrie: „Erau, printre indieni, cronicari și istorici care 
cunoşteau toate problemele legate de: religie, istoria formării 


popoarelor şi statelor, începuturile domniei regilor şi feudalilor, 
faptele lor memorabile, felul de guvernare și de alegere a urmașilor. Ei 
cunoşteau isprăvile marilor eroi, călătoriile vestite peste mari, 
războaiele ce s-au petrecut, datinile şi obiceiurile vechi şi toate 
evenimentele care aparțin istoriei...” şi apoi adaugă: „Acești cronicari 
ştiau socoteala zilelor, lunilor şi anului și, deşi nu scriau la fel ca noi, 
aveau figurile şi semnele lor cu care puteau exprima tot ceea ce doreau 
să exprime; cu aceste figuri ei îşi scriau cărțile lor voluminoase şi încă 
cu atâta fineţe și subtilitate artistică, încât trebuie să recunoaștem că 
noi, cu literele și cu cărțile noastre, de-abia cu puțin îi întrecem” 2. 

Dar astfel de persoane care, înțelegând importanţa culturală a 
noilor descoperiri, îndrăzneau să protesteze în fața regelui Spaniei 
împotriva tratării ca sclavi a unor oameni „care nu sunt făcuţi să fie 
sclavi”, nu aveau ce căuta printre acei hidalgos pe care nu îi atrăgeau în 
aventură decât minele de aur şi de argint din Mexic și din Potosi sau 
fabuloasele comori ale legendarului El Dorado. Drept consecinţă, 
fratele Bartolomé a fost expulzat din Cuba şi excomunicat din ordinul 
călugăresc din care făcea parte. După ce a plătit în acest fel îndrăzneala 
de a fi luat apărarea celor oropsiţi, el s-a mutat în Yucatán, ca să aline, 
ca laic de data aceasta, suferinţele celor pe care i-a iubit o viață 
întreagă. 

Dat fiind că astfel de oameni puteau fi numărați pe degetele unei 
singure mâini, din toată comoara spirituală a mayașilor au rămas trei 
codexuri, iar din vestita bibliotecă din Texcoco au ajuns până în zilele 
noastre şaptesprezece documente, dintre care numai patru sunt scrise 
în limba aztecă 3. 

1 Bartolomé de las Casas, Destruccion de las Indias și Historia 
general de las Indias. 

2 Cf. R.I. Márquez, op. cit., ip. 118. 

3 Vezi H. Trimborn, Le civiltă precolombiane, în Le grandi civiltă 
del țassato, vol. 8, Roma, 1960, pp. 15 și 54. 

Aceste documente, păstrate astăzi în diferite muzee ale lumii, 
sunt totuşi suficiente ca să ateste nivelul înalt de cultură pe care l-au 
atins băştinașii din America Centrală înaintea cuceririi ei de către 


spanioli şi să demonstreze, în același timp, că scrierea era concepută în 
acelaşi sens ornamental și multicolor ca și fastuoasele lor construcții. 

Creatorii anonimi ai acestor cărți trebuiau să stăpânească o 
mulțime de noțiuni și de cunoştinţe artistice şi, în același timp, să aibă 
la dispoziție diferite materiale adecvate înregistrării lor. 

Pe baza acestor documente și a cercetărilor moderne efectuate 
în ultima vreme, s-a putut reconstitui, încetul cu încetul și cu oarecare 
aproximaţie, drumul pe care l-au parcurs artiştii străvechilor „imperii” 
până să ajungă să poată realiza forma elegantă şi practică a unui codex 
cum este, de exemplu, codexul mayaș Tro-Cortesianus. 

Aceste cercetări au dovedit că drumul urmat de mayași, olmeci, 
tolteci și azteci nu se deosebește cu nimic de acel al civilizaţiilor 
cunoscute din Lumea Veche prin care ele au ajuns de la gravarea 
pietrei la caligrafierea codexurilor pe pergament şi apoi pe hârtie. 
Într-adevăr, de la inscripţiile pe stele funerare şi de la picturile murale 
care ornau pereții templelor şi care erau, într-un fel oarecare, niște 
cărți monumentale menite să facă cunoscute, unui public numeros, 
regulile de jurisprudenţă şi evenimentele mai importante ale epocii, 
artiştii indigeni au ajuns să-și graveze hieroglifele în lemn. 

A urmat apoi, în mod logic, descoperirea posibilităţii de 
imprimare a textelor pe tăblițe de lut. Tăblițele de lut arse și apoi 
vopsite în diferite culori, între care cea mai uzuală era culoarea brună, 
au demonstrat avantajele pe care le prezenta pentru înregistrarea unui 
eveniment o suprafață mare şi ieftină pe care să se poată scrie repede. 
Un text mai lung se scria pe mai multe tăblițe și, pentru a nu le încurca, 
erau marcate în anumit fel - ca şi la sumerieni - sau erau înșirate pe un 
şnur, formând astfel prototipul viitorului codex. 

Istoria peceţilor și a cilindrilor-sigiln, confecționați din piatră 
(Chiapas şi Tabasco), argilă (Yucatân), oase (Xochimilco) sau din 
aramă (Pazcuaro, Michoacdn), nu se deosebește cu nimic de istoria 
obiectelor similare de dincoace de Atlantic. 

Despre folosirea pieilor crude, tăbăcite sau preparate într-un e 
special, rămas necunoscut nouă, am amintit la timpul său. De aici până 
la descoperirea „hârtiei”, nu a mai fost decât un singur pas care, dacă îl 


credem pe misionarul Burgoa, s-a făcut aproape concomitent... 
într-adevăr, Burgoa, vorbind despre codexurile vechilor mexicani, ne 
spune destul de explicit următoarele: 

„Se găseau la ei multe cărți compuse din foi sau benzi fabricate 
din coaja unui anumit copac, din piei de animale, precum şi din piei de 
oameni jupuiţi de vii, pe care le tăiau și le prelucrau ca pe un 
pergament și care era cam de mărimea unui terţ (aproximativ \ 3 cm). 
Fiecare coală de carte era lipită de coala următoare până obțineau o 
singură bucată, cât doreau de lungă, pe care înscriau, cu semne 
prescurtate, întreaga lor istorie. Cărţile erau scrise atât de compact, 
încât o singură față a unei coli putea să cuprindă localitatea, anul, luna, 
ziua şi numele zeilor, precum şi descrierea ceremoniilor divine şi a 
victoriilor” 2. „Pentru a adânci puţin informaţia lui Burgoa privitoare la 
cărțile fabricate „din coaja unui anumit copac”, este util să amintim ca, 
la fel ca și la vechile civilizații din Sumer și Egipt, scribii de dincolo de 
Ocean aveau o poziţie socială deosebit de importanta. În fond era şi 
normal să fie aşa, de vreme ce la toate culturile vechi scrierile 
exprimau, în ultimă analiză, concepțiile ideologice ale regimului social 
respectiv, indiferent dacă ele tratau despre subiecte religioase, despre 
tradiţii şi datini sau căutau: să răspândească datele științifice ale 
vremii. 

Or, toate acestea făceau parte din cunoştinţele ermetice ale 
clasei conducătoare și, în primul rând, ale celei sacerdotale şi, ca 
urmare. 

1 Vezi R.I. Mdrquez, op. cit., p. 136. 

— Ibidem, p. 120. 

Tlacuilo - scribul - ajungea vrând-nevrând, prin scriere, la 
înţelesul și cunoașterea lor. De aceea, el trebuia îndepărtat cât mai 
mult de mase și apropiat de cei ce le exploatau. 

Tlacuilo era un adevărat artist, fiind în același timp scrib, pictor, 
sculptor și aurar. El era, cu alte cuvinte, un funcționar specializat 
având un rol oarecum asemănător cu al călugărilor caligrafi din 
mănăstirile medievale. Sculptorii din epoca precolumbiană au 
confecționat nenumărate figurine mici care îi reprezintă pe aceşti 


scribi așezați într-o poziţie tipică în timp ce desenează sau crestează în 
lemn 1. 

Formarea unui tlacuilo nu era o chestiune prea uşoară. Pentru 
aceasta existau anumite temple ca, de exemplu, cel din Calmecac, pe 
lângă care funcționau şcoli superioare în care tinerii, din înaltele clase 
sociale aztece, erau inițiați în misterele cultului, precum și în științele 
şi artele epocii. Aici era focarul de cultură în care ucenicii învățau 
graiul cărților pictate şi tălmăcirea tradiţiilor orale. Ei mai învățau să-şi 
confecționeze penelul, să prepare cleiul şi culorile şi să fabrice „hârtia” 
pe care să-și aştearnă apoi învățăturile 2. 

Cu acestea, am ajuns la „hârtia” a cărei prezenţă la aceşti 
„sălbatici” l-a uimit atât de mult pe Francisco Lopez de Gomara și 
despre care am citat mai sus informaţia transmisă de Burgoa. 

Din ce materiale și prin ce metode își preparau vechii mexicani 
hârtia? 

Pentru a răspunde la întrebare, să apelăm tot la informațiile 
cronicarilor şi călugărilor spanioli din epoca cuceririlor. 

Aşa, de exemplu, părintele Alonso Ponce menţionează, în darea 
sa de seamă scrisă în 1556, că mayașii „erau renumiţi pentru 
multiplele lor îndemânări, între care un loc de frunte îl ocupau literele 
şi semnele de scris preistorice cu care ei îşi scriau istoria, ceremoniile, 
ritualurile cultului și ale jertfelor divine, precum și calendarul lor; 
toate acestea se așterneau pe cărți făcute din coaja unui anumit copac; 
cărțile erau compuse din benzi foarte lungi 

1 Vezi R.I. Márquez, op. cit., pp. 116 ţi 124. 

S Ibidem, p. 126. 

De hârtie, în format dreptunghiular sau asemănător unui 
dreptunghi, pe care le pliau (sau le îndoiau) una peste alta, încât 
rezulta ceva asemănător unei cărți sau unui caiet, într-un format mai 
mic, dar tot dreptunghiular...” 1. 

Informația de mai sus este completată, într-o măsură oarecare, 
de călugărul franciscan Avendano y Loyola care, în jurnalul întocmit cu 
ocazia celor două călătorii pe care le-a făcut în districtul Peten, ne 
asigură că „el a văzut cărțile pe care le foloseau vechii mexicani” și că 


„aceştia le denumeau anathees sau amatles, după numele copacului 
din care se preparau. Fiecare dintre ele spune Loyola în continuare - 
era o carte, din coajă de copac, lustruită și apoi acoperită cu ghips; 
cărțile conțineau figuri şi semne multicolore care descriau trecutele 
timpuri eroice... Cărțile aveau lungimea unui cot (60 cm) și o lățime de 
vreo cinci degete; erau împăturite ca un evantai și scrise pe ambele 
feţe” 2. 

După Diego de Landa, „ei scriau cărți pe o coală lungă de hârtie 
îndoită în pliuri... şi fabricau hârtia din rădăcinile unui copac, 
acoperind-o după aceea cu o culoare albă pe care se putea scrie foarte 
bine” s. 

1 R.I. Marquez, op. cit., p. 118. 

8 Ibidem, p. 119. 

— Diego de Landa, op. cit., pp. 46 - 47. 

Cronicarul Andres de Olmos, care a trăit prin secolul al XVI-lea, 
spune că aztecii fabricau „«hârtia» din coajă de maguey sau metl 
(agave americană) și atribuie invenţia acestei hârtii triburilor de 
indieni otomis care, alături de olmeci și nahuatl, sunt unele dintre cele 
mai vechi triburi mexicane. Otomii fabricau «hârtia» din maguey 
pentru a-și înveli cu ea statuile zeilor”. 

Despre „hârtia” fabricată din maguey sau metl ne vorbeşte în 
continuare călugărul Toribio Benavente zis Motolinia precum și 
istoricul spaniol de origine italiană, Lorenzo Boturini Benaduci 
(16981749), care a trăit multă vreme în America Centrală şi ne-a lăsat 
lucrarea Ideea de una nueva historia general de la America 
Septentrional, pe care a publicat-o în anul 1746 2. 

În această lucrare putem citi, spre deosebire de cele spuse de 
Andres de Olmos, că „«hârtia» indiană se prepară din frunzele 
cărnoase ale arborelui metl sau maguey căruia spaniolii îi spun pita3. 
Indienii lăsau frunzele să se macereze pentru a le putea scoate apoi, 
prin spălare, nervurile pe care le înmuiau și le striveau prin lovire; din 
acestea făceau apoi coli de «hârtie» groase sau subțiri pe care, în final, 
le lustruiau cât să se poată scrie şi desena pe ele” 4. 

Interesantă este această descriere pe care ne-a lăsat-o Benaduci; 


dacă lucrurile stau aşa și dacă suntem de acord să admitem o mică 
licenţă tehnică (în legătură cu măcinarea fibrelor), s-ar părea că am 
putea să renunțăm la ghilimelele în care am încadrat până acum 
„hârtia vechilor mexicani. Dar, odată cu aceasta, se ridică o problemă 
nouă legată de paternitatea fabricării hârtiei, pe care vom căuta s-o 
analizăm la sfârşitul acestui capitol. Până atunci vom 

1 Vezi Benavente T. Motolinia, Historia de los Indios de Nueva 
España (sec. XVI), Barcelona, 1914, cap. XIV. 

1 Vezi R.I. Márquez, op. cit., p. 129. 

Plantă din familia amarilidaceelor (agave amexicana). 

4 Victor Wolfgang von H a g e n, The Aztec and Maya 
Papermakers, New York, 1944, p. 43; se referă la „Catalogo del Museo 
Historico Indiano del Caballero Lorenzo Boturini Benaduci”, Madrid, 
1746, pp. 95 96. 

Continua să încadrăm şi pe mai departe în ghilimele „hârtia” 
mexicană. 

Alexander von Humboldt (1769 - 1859), sosit în Mexic, găseşte 
în casa-muzeu a lui Boturini Benaduci un codex aztec pe care îl trimite 
în Europa cu următoarea adnotare: „Aus Agavefasem gemacht” 1, adică 
făcut din fibre de agave. 

În Decadele lui Pedro Martir de Angleria - despre care am mai 
amintit - găsim o descriere a fabricaţiei diferitelor sorturi de „hârtie” 
la mayași. Din această descriere rezultă că „ei - adică mayașii - 
spuneau că fac foile de hârtie din coaja subțireinterioară, care creștea 
sub coaja exterioară a copacului căruia îi spuneau philira (?). După 
cum ne-am putut da seama, acest copac nu era nici salcie, nici ulm, ci 
un soi de palmier pitic, ale cărui fructe se mănâncă și a cărui coajă are 
o textură tare din care se poate face hârtie. După ce înlătură straturile 
de coajă exterioară, ei scot un strat subțire care se aseamănă cu o sită 
cu ochiuri foarte dese şi mici, pe care îl ung din abundență cu un clei. 
Când colile astfel preparate sunt încă moi, li se dă forma și mărimea 
dorită şi apoi se acoperă din nou cu un strat de clei peste care se 
aşterne unul de ipsos sau ceva asemănător; pentru a se folosi din nou, 
ei ștergeau scrierea veche cu un burete sau cu o cârpă udă Acest 


procedeu este confirmat și de cronicarul Diego Lopez de Cogolludo 
care, în lucrarea sa intitulată Istoria Yucatânului, scrie că: „ei aveau 
cărți din coajă de copac, unse cu o pastă albă de pământ” și continuă 
spunând că „această hârtie ajungea până ia-o lungime de 10 - 12 coți 
spanioli (aproximativ 6 - 7 m) şi se tăia în foi care se pliau 
perechi-perechi” 3. 

Un timp oarecare după cucerirea ținuturilor mexicane, indigenii 
au mai continuat să fabrice „hârtie”, după procedeele moștenite de la 
strămoşii lor. Acest lucru ni-l confirmă Francisco Hernandez 

1 A. Humboldt, Researches concerning the Institutions and 
Monuments... London, 1814, pp. 135 - 136. 

— Pedro Martir de Angleria, op. cit., p. 354. 

— Cf. R.I. Márquez, op. cit., p. 130. 

Care n-a fost nici conchistador, nici preot, nici cronicar, ci un om 
de ştiinţă - doctor și naturalist. Între anii 1570 şi 1575, Hernandez a 
editat o lucrare importantă în care ne asigură că „el i-a văzut pe 
indienii din Tepoztlan fabricând o hârtie căreia îi ziceau amatl 
(spaniolii, pentru a-l pronunța mai ușor, au transformat cuvântul în 
amate)”. 

„Pentru a fabrica hârtia - scrie Hernandez - ei taie crengile cele 
mai mari ale copacului amaquahuitl (Cordia noissiere - C.D.); acestea 
sunt înmuiate în apă și aşezate apoi pe țărmul râului, unde rămân 
toată noaptea. 

În ziua următoare coaja exterioară este înlăturată complet cu 
ajutorul unor răzătoare de piatră adecvate scopului... Coaja rămasă 
este bătută apoi cu ajutorul unor maiuri de piatră, până când devine 
foarte moale şi pliabilă. După aceasta ea e tăiată în fâșii care sunt 
împreunate cu ușurință între ele prin batere cu o piatră mai uşoară”. 

Foile de „hârtie” amatl erau întărite cu un suc extras din 
rădăcinile lui amatzauhtli „cel care dă trăinicia amatei”. 

Coala formată și încleiată cu acest suc răşinos se presa și se 
netezea pentru ca, în cele din urmă, să se lustruiască cu scule de piatră 
denumite xicaltetl, asemănătoare oarecum cu maşinile noastre de 
călcat. 


Referindu-se mai departe la calitatea „hârtiei” fabricate în acest 
fel, Hernandez spune: „ea este destul de asemănătoare în unele 
privinţe cu hârtia noastră, cu deosebirea că a lor este mai albă și mai 
groasă, în timp ce a noastră e mai ordinară şi mai grea. Cu toate 
acestea, ea nu este la fel de bună ca cea mai bună hârtie de Castillia. Eu 
cunosc că şi alte popoare îndepărtate fac hârtie, prin alte mijloace, din 
coajă de copaci şi, între toate acestea, hârtia fabricată de chinezi e mai 
subțire şi mai fină, chiar decât propria noastră hârtie din Spania, care 
se producea pe vremuri din papură (?) iar astăzi se face din în „1. 

Hernandez, Rerum Medicarum Novae Hispaniae Thesuurus seu 
Plantarum, Liber III, cap. XLVII, Rome, 1549, p. 81. 

În legătură cu metoda de încleiere a hârtiei descrisă de 
Hernandez, cercetătorul Nicolas Leon citează dintr-un manuscris, 
studiat de el, următoarele: 

„Indienii fabricau hârtia dintr-o textură străvezie și permeabilă 
pe care o obțineau din coaja unui anumit fel de palmier căruia îi ziceau 
tezoyatl. Ei suprapuneau mai multe straturi de astfel de texturi și le 
lipeau între ele cu sucul rădăcinii tzauhtli. Ei denumeau pe vremuri 
această hârtie tezamatl sau zoyamatl. De la cucerire încoace, toate 
sorturile de hârtie s-au denumit amatl sau amata, întrucât se 
produceau din diferite plante, care aparțineau familiei amatelor 
(ficus) ” 1. 

Ne putem opri deocamdată la informațiile autorilor care au trăit 
în intervalul cuprins între secolele al XV-lea și al XIX-lea. De fapt, dacă 
am continua investigațiile am afla că mayașii şi aztecii fabricau „hârtia” 
şi din alte plante, și anume: henequen (?), bumbac, arborele hule 
(Castilloa elastica), izotl (palmierul de Yuca), siranda (Ficus rândulina 
S. Wats), camichine (Ficus padifolia H.B.K.), campac (?), xalamatl (Ficus 
Goldmanii), copo (Ficus colonifolia) etc. 2. Numărul atât de mare al 
denumirilor de plante indigene din care, așa cum ne-au relatat diferiți 
autori, se fabrica „hârtia” se explică, pe de o parte, prin faptul că 
familia ficusului, de exemplu, numără 55 de genuri cu peste 700 de 
specii3, iar pe de altă parte, numărul de dialecte care se vorbeau de 
către indigenii din America Centrală, pe timpul cuceririlor, se ridică la 


vreo 600 4. 

Ca și când acest număr n-ar fi fost suficient pentru a nu mai ști 
de unde să apuci firul cel bun care să te ducă spre fabricaţia „hârtiei la 
mayași şi azteci, pe la mijlocul secolului al XIX-lea, Alexander von 
Humboldt menționează, în opera sa Politischer Versuch iiber das Neue 
Spanien, că: 

1 Cf. R.I. M-ar q u e z, op. cit., p. 129. 

— Ibidem, p. 126. 

— Vezi D. Hunter, op. cit., p. 26. 

4 Vezi H. Trimborn, op. cit., p. 11. 

„În crengile copacului madrorão (?) atârnau nişte săculețe care 
păreau a fi cuiburi de păsări. Localnicii au dat săculețelor denumirea 
de «țesături de cuib de madrono» și spuneau că erau făcute de niște 
insecte care trăiau în roiuri. Aceste țesături, formate din fire de o 
albeață remarcabilă, se puteau desface în straturi subțiri, pe care, fără 
nicio prelucrare prealabilă, se putea scrie”. În încheiere Humboldt 
adaugă: „Într-adevăr este o hârtie naturală pe care mexicanii puteau să 
o folosească prin faptul că încleiau între ele mai multe straturi subțiri 
suprapuse, obținând, în felul acesta. 

O coală de hârtie albă și strălucitoare. Acestei hârtii ei i-au dat 
denumirea de amatitonotzi, adică «hârtie de mătase»”1. 

Lăsând la o parte această ultimă „hârtie” de mătase care e cu 
totul diferită de celelalte, cercetările întreprinse până prin anul 1950 
au dus la concluzia că toate sortimentele de hârtie mayașe (Jonote, Poa, 
Jolocin) nu sunt decât denumiri locale ale aceleiași „hârtii” căreia 
majoritatea mayașilor îi zic huun, în timp ce aztecii ar fi folosit trei 
sortimente distincte calitativ, şi anume: maguey, amatl și izote. După 
acești cercetători, dacă între „hârtia” maguey şi amatl era o mare 
deosebire (prima era aspră şi tare, în timp ce a doua era moale, ușoară 
şi fină la pipăit), între izote şi amatl diferențele erau atât de mici, încât, 
până în cele din urmă, au convenit să renunţe la izote. 

În timpurile moderne a început o polemică interesantă între 
unii care - pe baza mărturiilor lui Olmos, Motolinia, Benaduci şi 
Humboldt - susțineau existenţa „hârtiei” maguey și alții care contestau 


existența acestei „hârtii”, afirmând că în toate timpurile aztecii nu au 
fabricat decât amatl. 

Cei din a doua tabără, conduşi de doctorul Rudolph Schwede, se 
bazau pe afirmaţia lui Pedro Martir: „Ex ficuum tabellis frunt libelli” 2, 
precum şi pe observațiile lui Hernandez. 

1 Cf. R.I. Márquez, op. cit., p. 129. 

— Din coajă de ficus ei fac colile, R. Schwede, Uber das Papier 
der Maya Codices, Dresden, 1912, pp. 13 - 17. 

Considerăm că nu are niciun rost să intrăm în amănuntele 
acestei polemici care se aseamănă, în linii mari, cu aceea de mai tnziu, 
în legătură cu hârtia fabricată din bumbac, ci vom încheia doar cu 
concluziile la care s-a ajuns în ultimii ani, şi anume că nici mayașii, nici 
aztecii nu au folosit vreodată fibre de maguey (agave) pentru 
fabricarea „hârtiei”, ci numai coaja diferitelor specii de amatl (ficus) 1. 

Această concluzie explică foarte bine de ce în hieroglifele aztece 
radicalul ama, care înseamnă „hârtie” (prescurtat din amatl), îl găsim 
în toate cuvintele legate de carte, precum și în denumirile localităților 
şi regiunilor unde creştea copacul amatl. 

Aşa, de exemplu, cărților li se zicea tonalamatl (carte care 
conţine textele sfinte); muntelui pe care creştea acest ficus, Amatepec, 
iar localităților renumite pentru fabricaţia „hârtiei, Amacoztitlan, 
Amaquemecam, Amatitlan și așa mai departe2. 

Simbolul cuvântului ama reprezintă, stilizat, un sul de „hârtie, 
aşa cum de altfel se poate bine vedea în schița alăturată care e glifa 
orașului Amatitlan 3. 

1 Vezi G. Morley Sylvanus, La civilización Maya, în traducerea lui 
Adrian Recinos, México, Buenos Aires, 1956, p. 20. 

Vezi V.W. Ha gen, op. cit., p. 39. 

3 Alături de sul, se vede un templu în flăcări, care simbolizează 
evenimentul în care orașul a fost, pe vremuri, cucerit şi distrus. Cf. V.W. 
Hagen, op. cit., p. 74. 

Aşadar s-au redus la două sortimente „hârtiile” vechilor 
popoare din America Centrală: huunul la mayași şi amatl la azteci1 
Pentru a lămuri complet problema fabricației de „hârtie” 


precolumbiană, mai trebuie să răspundem la câteva întrebări capitale, 
şi anume: 

Care era procesul de fabricaţie al „hârtiilor” huun și amatl? 

Care dintre cele două sorturi erau mai vechi și până la ce dată 
urcă această vechime? 

Care era domeniul de utilizare al acestor „hârtii'? 

Pentru a răspunde la prima întrebare să-l punem pe Victor 
Wolfgang von Hagen să ne povestească cum a reușit să fabrice huunul 
mayașilor. 

„Am plecat în junglă cu un indian din tribul sumu 2, și l-am rugat 
să-mi aleagă o creangă mare dintr-un smochin sălbatic înalt (pe care 
doctorul Paul Standley l-a identificat ca fiind Ficus padifolia, deci unul 
dintre arborii folosiți de «fabricanţii» de hârtie din Mexic); după ce a 
tăiat creanga, a urmat procesul de despicare şi de jupuire a cojii de pe 
ramură, exact aşa cum a afirmat şi Francisco Hernandez că ar fi văzut 
în orăşelul mexican Tepoztlan în anul 1571. Ceea ce am văzut era cheia 
de început a fabricaţiei hârtiei huun a mayașilor și a hârtiei amatl a 
aztecilor. Ramura de smochin sălbatic, care măsura 25 cm în diametru 
şi 50 cm în lungime, a fost despicată de-a lungul generatoarei şi coaja 
i-a fost jupuită într-o singură fâşie. Așadar, aveam în față o coală 
dreptunghiulară lungă aproape de 80 cm şi lată de 20 cm. Înfășurată în 
formă de sul și îngreuiată cu un pietroi mare, coaja a fost lăsată, timp 
de câteva zile, să se înmoaie în apa unui râu ca să se elimine sucul 
lăptos (latex) pe care-l conținea. După această înmuiere, coaja a fost 
scoasă afară şi sucul, care s-a coagulat între timp într-o masă groasă şi 
lipicioasă, a fost ras de pe ea. Apoi, coaja a fost pusă să se usuce la 
soare, ceea ce a pro 

1 Vezi D. Hunter, op. cit., pp. 25 - 29 şi V.W. Hagen, op. cit., pp. 
63 - 64. 

— Trib indigen de origine mayașă din Honduras. 

Vocat o oarecare contracție a ei. După aceea coaja a fost 
dezdoita şi udată din nou în vederea baterii ei. Întinderea cojn 
s-adefinitivat, aşezând-o pe o buturugă netedă și bătând-o cu grija cu 
un mai de lemn. 


Acestei faze indianul sumu i-a zis lanlan, iar maiului cu care a 
executat-o, para. Coaja a fost apoi bătută din nou, cu ajutorul unei 
buturugi mici, brăzdată de-a lungul ei de o mulțime de stnuri mici, 
până când fibrele subțiri ale smochinului sălbatic au început să se 
separe între ele, transformându-se într-o masă omogenă și moale care 
se putea împâsli într-o formă oarecare. 

După câteva ore de tratament, întreaga coajă s-a transformat 
într-o coală de «hârtie» moale, pliabilă şi relativ subţire. Acestei coli 
indienii sumu îi spuneau huun” K 

Pe vremuri huunul era folosit de cei din tribul sumu în mod 
exclusiv pentru a-şi confecționa din ea tunicile poncho cu care se 

«V. \V. H a gen, op. cit., pp. 50 - 52. 

Îmbrăcau!... în vremurile noastre aceste tunici poncho, 
confecționate din coajă de smochin sălbatic, sunt purtate încă de tribul 
primitiv al lacandonilor care locuiesc lângă Bonămpăk, din districtul 
Peten din Guatemala. 

lar de la această utilizare, ca îmbrăcăminte, la adaptarea 
huunului pentru nevoile scrisului n-a mai fost nevoie să se facă decât 
un pas: acoperirea hârtiei cu o pastă absorbantă care, așa cum au 
dovedit cercetările moderne, nu era ghips, ci o substanţă de origine 
vegetală, asemănătoare cu scrobeala (amidon) 2. 

Pentru a reconstitui fabricaţia „hârtiei” amatl a aztecilor, Dard 
Hunter a vizitat triburile indienilor otomis, urmașii vechiului trib care 
locuia, pe vremuri, în Tepoztlanul vizitat de Hernandez. Începutul 
fabricaţiei, până la înlăturarea răşinii coagulate, este, identic ca la 
huunul mayașilor. După această operaţie indienii otomis, mai precis 
femeile lor, înlătură stratul exterior de coajă care e prea închis la 
culoare şi introduc coaja interioară într-un ceaun în care e lăsată să 
fiarbă la un foc potrivit. În apa din ceaun se adaugă și 

O cantitate anumită de cenușă de lemn pentru a obţine o leşie 
slabă, prototip al viitoarelor soluţii alcaline de fierbere a celulozei 
moderne. 

După fierbere, fâşiile fibroase, rămase din coajă se așază una 
lângă cealaltă pe o scândură dreptunghiulară, a cărei mărime se alege 


în funcție de dimensiunile finale dorite ale colii. Fiecare fâșie se 
suprapune puțin peste cealaltă și apoi, după ce sunt acoperite cu altă 
scândură, încep să fie bătute cu maiul. Urmează uscarea la soare, timp 
în care foaia de „hârtie” stă așezată tot pe scândură pe care s-a 
preparat, după care ea e netezită cu o piatră 3. 

1 Vezi E. Conzemius, Etnographical Survey of the Miskito and 
Suma Indians of Honduras and Nicaragua, Washington, 1938, p. 48. 

8 Vezi V.W. Ha g e n, op. cit., pp. 62 - 63; după R. Schwede (op. 
cit, PP17), codexul mayaş din Dresda ar fi acoperit cu o pastă 
preparată pe „bază de bicarbonat de calciu; cercetările ulterioare au 
infirmat această presupunere, dovedind că filele Codexului Dresdensis 
sunt acoperite tot cu un extract de origine vegetală, de genul 
amidonului. 

3 Vezi D. Hunter, op. cit., pp. 26 - 29. 

Nu este nevoie de prea multă imaginaţie ca să ne cam - 
fabricaţia „hârtiilor” vechi mexicane este foarte asemănătoare cu a 
papirusului egiptean, cu diferența că, în primul caz, asistam și a un 
început de delignificare mecanică sau prin fierbere. 

Dacă nu vrem să exagerăm identificând amatl cu papirusul, 
putem în schimb să grupăm papirusul, huunul, amatl - ca și-i tapa 
insularilor din Pacific - în aceeaşi categorie, precizând ca, dat tund la 
niciuna nu se face o destrămare în fibre elementare urmata de o 
reîmpâslire a fibrelor, niciuna nu poate fi definită ca o hârtie 
adevărată...? 

Nu considerăm necesar să ne mai ocupăm și de fabricaţia 
„hârtiei tapa din Hawaii, întrucât, în primul rând, ea nu se deosebeşte 
cu nimic de aceea din Mexic, iar în al doilea rând, tapa nu a ajuns să fie 
folosită niciodată ca suport pentru scriere 1. 

Să încercăm acum să stabilim vechimea fabricaţiei huunului şi 

Pentru aceasta nu ne mai sunt de folos amintirile triburilor 
moștenitoare ale vechilor culturi de dincolo de Ocean, întrucât ele sân 
mai mult decât confuze. Nici din codexurile rămase nu putem deduce 
mare lucru, deoarece majoritatea lor tratează subiecte legate de cultele 
religioase. Ne mai rămâne o singură cale şi anume: să-i însoțim pe 


arheologi și pe istorici prin oraşele de piatra, astăzi înecate în junglă, 
dar în care, pe vremuri, fremata viața cu necazurile și bucuriile ei. În 
fața noastră apar deci impunătoarele oraşe 

1 Vezi D. Hunter, op. cit., pp. 29 35. 

Copan, Quirigua, Ixcun, Uaxactun, Yaxchilan şi Palenque; suntem 
aşadar prin secolul al V-lea e.n., în aşa-zisul „imperiu vechi Maya”. Pe 
vremea aceea mayașii vechiului imperiu erau la apogeul culturii lor. 
Șosele tăiate prin jungla verde leagă între ele orașe-state 
(asemănătoare cu polisurile grecești). Orânduirea sclavagistă este în 
plină putere şi emoționantele fresce descoperite, în anul 1946, în 
templul Jaguarului din Bonămpăk, nu sunt decât reflexul palid al sorții 
crude ce le era rezervată sclavilor; astrologia se dezvoltă odată cu 
cunoștințele înaintate legate de mișcările planetelor şi ale Soarelui; se 
stabilește un calendar complex și extrem de precis; astronomii mayașşi 
ajung chiar la conceperea cifrei zero (ceea ce romanii nu au izbutit 
niciodată); de la sculptarea glifelor în piatră reușesc să-și dea seama că 
tunicile fabricate din coaja copacilor pot oferi o suprafață perfectă 
pentru înregistrarea simbolurilor lor hieroglifice. 

Odată cu aceasta, tunicile din pâslă din coajă de copaci încetează 
să fie folosite exclusiv pentru a acoperi trupurile mayașe; ele 
evoluează în „hârtie. Şi această hârtie se dovedește a fi, atât ca textură 
cât şi ca durabilitate, superioară papirusului egiptean. Prezenţa ei a 
dus la modificarea caracterelor scrisului, la posibilitatea înregistrării 
tradițiilor orale şi a întocmirii planurilor de construcţie a uriașelor 
temple și palate. 

Și întocmai ca și la celelalte civilizaţii ale Lumii Vechi, primele 
cărți, în care preoțţii-astrologi au redactat cunoștințele acumulate de 
poporul mayaş de-a lungul mileniilor, au avut forma de sul. 

Am spus „de-a lungul mileniilor”, deoarece, în pofida zgârceniei 
istoricilor în ceea ce priveşte vechimea culturii şi civilizației Maya, unii 
căutând s-o aducă cât mai aproape de timpurile noastre, anul de 
plecare al calendarului „lung” al mayașilor, care cu siguranță a marcat 
anumite evenimente importante din istoria lor, este cuprins între anii 
3113 1 şi 3433 2 î.e.n. Şi acesta e doar începutul perioadei „istorice” 


mayașe; cât despre perioadele a căror amintire s-a păstrat doar în 
miturile şi legendele lor, ele urcă până într-un trecut mult mai 
îndepărtat. 

Prin secolul al VI-lea e.n. Urmează, din nu se ştie ce motive, o 
prăbușire a acestei civilizații străvechi. Orașele grandioase sunt 
părăsite și întreaga populaţie pleacă în migrațiune, așa cum poate au 
făcut și legendarii lor strămoşi de nenumărate ori în trecutul 
îndepărtat. 

Unii o pornesc spre sud pentru a clădi alte piramide, temple şi 
palate pe țărmurile lacului Amatitlan, în timp ce alţii o iau spre nordul 
peninsulei Yucatân. 

Este posibil ca una dintre cauzele acestei plecări în masă să fi 
fost și atacurile triburilor de tolteci care locuiau, în acele timpuri, pe 
înaltul podiș al Anahuacului. 

De asemenea nu este exclus ca amintirea acestor evenimente 
îndepărtate să o regăsim în legendele toltece care ne descriu luptele 
dintre „Cavalerii Vultur” (toltecii) și „Cavalerii Jaguar” (mayașii), 
precum și în basoreliefurile marelui templu din Tallan (Tuia), capitala 
toltecilor. 

Cert este că, în intervalul cuprins între secolele al VI-lea și al 
X-lea e.n., procesul de metisare dintre triburile toltece și mayașe s-a 
des 

1 Vezi H. Trimborn, op. cit., p. 57; şi E.H. Thompson, The rise and 
Fall of Maya civilisation, Oklahoma, 1954, p. 89. 

8 Vezi H.J. S p în de n, Ancient Civilisations of Mexic o and 
Central America, New York, 1948, p. 113. 

Făşurat în mod neîntrerupt și odată cu aceasta mayașii au 
împrumutat de la tolteci cultul lui Quetzalcoatl - Şarpele cu pene -, 
căruia i-au spus Kukulcan. 

Inspirându-se în mare măsură de la arta toltecă, arhitecţii 
mayași construiesc splendidele orașe Urmak și Chichén Itzá, în timp ce 
astrologii-preoţi continuă să înregistreze pe huunul lor străvechi 
mersul stelelor și al destinelor omenești. Dar odată cu declinul puterii 
mayașe, numărul de sclavi s-a micșorat și, ca urmare, nici huunul nu se 


mai producea în cantități atât de mari, încât să acopere tot necesarul. 
Se impunea deci economisirea lui; mayașii au început să scrie pe 
ambele părţi ale foii şi, pentru ca textul să se poată urmări uşor, sulul 
s-a transformat în codex. În această perioadă cuprinsă între anii '900 și 
1100, a văzut lumina zilei „almanahul sacru”, scris pe 45 de pagini, 
cunoscut nouă sub numele de Codex Dresdensis 1. 

Dar mayaşii n-au rămas datori toltecilor; în schimbul lui 
Quetzalcoatl şi al legendelor legate de numele lui, ei le-au dăruit un 
lucru mult mai de preţ: arta de a fabrica „hârtia” și odată cu ea pe zeiţa 
Mayahuel, protectoarea arborelui din care se fabrica „hârtia”. Dacă 
dăm crezare vechilor tradiţii, toltecii au asimilat de la mayaşi această 
fabricaţie, chiar de la primele începuturi ale contactului dintre ei, deci 
pe la sfârşitul secolului al VI-lea e.n. Ca o confirmare a acestui fapt, 
putem spune că, prin secolul al VII-lea, toltecii citeau deja vestita 
„enciclopedie sacră” căreia, în limba lor, îi ziceau Teoamoxtli și pe care 
a scris-o, în Tallan, preotul astrolog Huemotzin, în anul 660 2. 

Câțiva ani mai târziu, asistăm la apariţia Istoriei Cerului și 
Pământului, în care se pare că erau cuprinse toate cunoștințele 
toltecilor despre  cosmogonie, constelații, împărțirea timpului, 
migrațiunile popoarelor, tradițiile mitologice şi preceptele filosofice de 
morală's. 

1 Vezi V.W. Hagen, op. cit., p. 10 şi D. Hunter, op. cit., p. 26. 

— Vezi E.K. K în g'sborou gh, Antiquities of México, London, 
1830 - 1848, vol. I, p. 6; Teoamoxtli se traduce exact „hârtie divină” 
căci amoxtli este sinonim cu amatl. 

— Vezi V.W. Hagen, op. cit., p. 12. 

Din păcate, în urma cuceritorilor spanioli nu a mai rămas decât 
amintirea palidă a acestei opere vaste care ar fi putut să dezvăluie 
atâtea enigme din frământata istorie a celor ce au trăit în vechiul 
Anahuac. 

„Hârtiei” huun, a cărei fabricație au preluat-o de la mayași, 
toltecii i-au spus la început amoxtli și apoi amatl de la numele generic 
al copacilor din coaja cărora au început și ei să o producă. 

Ne-a mai rămas o întrebare fără răspuns: care era domeniul de 


utilizare a „hârtiei” mexicane? 

În afară de folosirea pentru scriere, „hârtia” huun și amatl juca 
un rol deosebit de important în ceremoniile legate de cultul religios și 
de magia neagră 1. 

Aşa, de exemplu, călugărul Bernardino de Sahagun ne 
informează că la sărbătoarea zeului focului2 aztecii „atârnau de un 
stâlp foarte 

1 Vezi D. Hunter, op. cit., p. 46. 

— Zeul Huehueteotl; cf. G.C. Vaillant, Les azteques du Mrxique, 
Paris, 1951, p. 187. 

Înalt, pe care îl duceau balansându-l în mână, benzi de hârtie 
late de 

O jumătate de braţ (80 cm) și lungi de zece braţe (16, 7 m) 
cărora le dădeau apoi foc în fața altarului. Formate și mai mari de 
hârtie se întrebuințau la sărbătoarea zeului Huitzilopochtlil, ajungând 
până la 16 braţe lungime (33, 5 m) şi o lăţime de un braț (1,67 m)”. De 
la aceste ceremonii şi procesiuni pașnice, „hârtia” ajungea în luna a 
treisprezecea a anului aztec (Tepeilhuitl - luna munților) să participe 
la jertfele aduse în cinstea munților înalți din Mexic. „La începutul 
sărbătorii munților, aztecii alegeau patru femei și un bărbat pe care îi 
îmbrăcau în hârtii colorate stropite cu ulii sfinţit (un fel de ulei 
aromatic) şi pe care îi purtau pe umeri în litiere luxoase până în vârful 
primului munte unde urmau să fie uciși” s. 

„În timpul sărbătorilor Anului nou, în primele zile ale celei 
dintâi luni, căreia îi ziceau «Atlaoalo», făceau ceremonii impunătoare 
dedicate lui Tlaloc, zeul apelor și al mărilor. 

Cu această ocazie, ei ucideau un mare număr de copii pe diferite 
vârfuri de munți. Ei înălțau în toate casele și palatele stâlpi în vârful 
cărora atârnau hârtii, stropite uşor cu picături de ulii. Copiii ucişi pe 
primul munte erau împodobiţi cu hârtie vopsită în roşu. Pe al doilea 
munte, erau îmbrăcaţi în hârtii colorate în negru. Pe al treilea munte, 
ucideau o fată pe care o îmbrăcau în hârtie albastră. Pe al patrulea pisc 
sacrificau copii pe care îi împodobeau cu hârtie stropită cu ulii... în al 
şaselea loc de sacrificiu îi înveleau în hârtii jumătate roșii, jumătate 


cafenii, iar pe al şaptelea pisc hârtia care orna nenorocitele cadavre era 
cafenie...” 4. 

În zilele „de lucru” zeii azteci se mulțumeau și cu inimile smulse 
- cu un cuţit de silex - din piepturile prizonierilor de război și ale 
sclavilor. 

Să părăsim aceste ceremonii pline de cruzime şi să ne 
îndreptăm paşii spre unul dintre nenumăratele temple-piramidă, unde, 
pe terasa 

1 Zeul fecundității, cf. H. Trimborn, op. cit., 1951, p. 187. 

Bernardino desahagun, op. cit., vol. V. Pp. 66 - 69. 

S Ibidem p. 73. 

1 Ibidem, p. 8). 

Superioară care conduce la cele trei încăperi ce formau templul 
propriu-zis, un preot-astrolog priveşte cerul înstelat, ca să-i pătrundă 
atât tainele lui, cât şi ale înțelepciunii omenești. 

Un om care, după haina din piele de jaguar ce o purta pe umeri, 
părea să fie un războinic, urcă din greu, în bezna nopții, sutele de 
trepte ale scării abrupte de piatră ce conducea spre locașul divin. 
Ajuns sus, îngenunchează şi, cu capul rezemat pe dalele de piatră, 
așteaptă ca preotul să-şi termine gândurile. Întrebat fiind de motivul 
vizitei sale, omul nostru îi spune că vrea să mulțumească zeului care 
l-a scăpat de boala grea ce l-a țintuit vreme îndelungată la pat. Preotul 
se uită iar la stele și, după ce constată că așezarea planetelor este 
favorabilă ofrandei, intră în templu, de unde scoate un pumn de 
„hârtii” mici, tăiate, în anumit fel, pe care le stropeşte cu ulii sfinţit, în 
timp ce rosteşte o incantaţie al cărei înțeles nu îl știe decât el. La 
sfârşitul ceremoniei, predă „hârtiile” şi rosteşte cu glas tare și răspicat 
numele zeului căruia i se cuvine ofranda. De acum, războinicul nostru, 
fericit că şi-a descoperit tămăduitorul, ştie ce are de făcut. Va merge 
acasă şi în zorii dimineţii, odată cu răsăritul soarelui, va arde, pe micul 
altar de piatră clădit în fața casei, una câte una, toate „hârtiile” stropite 
cu ulii pe care le-a primit. În timp ce fumul „hârtiei” arse se înalță spre 
cer, el şi ai lui vor rosti încontinuu numele zeului căruia i se cuvine 
ofranda, mulțumind în sinea lor că zeul - prin gura preotului - nu i-a 


cerut viața vreunui copil. Cenușa de pe altar o va strânge cu grijă și o 
va îngropa apoi în curtea din fața caseil. 

Dar ce ceremonie se desfășoară alături, în casa în care s-a strâns 
atâta lume îmbrăcată în haine de doliu? Aflăm imediat. Se fac 
pregătirile de înmormântare a unui slujbaș al guvernatorului local. 
Toate „notabilitățile” oraşului s-au strâns pentru a-l conduce pe 
defunct spre împărăţia celor patru spirite ale infernului, în ale căror 
urne sau și introdus - ca ofrandă - măruntaiele mortului. Dar 

1 Cf. V.W. Hagen, op. cit., p. 88. 

„Sufletul” celui mort nu poate părăsi pământul, pentru a se muta 
în sălașul de veci, fără o instruire specială. 

Sclavii nu au voie să participe la ceremonia ce va urma. De fapt, 
ei nici nu ştiu dacă trebuie să se bucure că au scăpat de fostul lor 
asupritor sau să se întristeze la gândul că urmașul lui îi va lua locul. În 
casă, lângă catafalc, stau doi oameni: unul dintre ei este cel mai bătrân 
om din oraș, iar celălalt - „tăietorul oficial de hârtie”; amândoi lucrează 
de zor să confecționeze, din benzile lungi de amatl, un fel de armonici 
care să poată fi strânse sau întinse, după cum cei doi se vor ghemui la 
pământ sau se vor ridica în picioare. 

După ce au făcut numărul de „mătănii”, prescris de datini, ei își 
toarnă pe cap şi pe „hârtie” puţină apă, spunându-i celui mort: „vezi, 
asta e apa de care te-ai bucurat în timp ce trăiai pe pământ”. Apoi, 
dintr-un vas de lut, scot câteva „hârtii” tăiate în mod special pentru 
această ceremonie şi, aruncându-le pe corpul defunctului, îi spun: „vezi, 
astea îţi vor folosi ca să treci peste lanţurile celor doi munţi înalţi, care 
se împreunează la capăt”. Alte „hârtii” şi alte sfaturi: 

„Cu acestea vei putea trece peste drumul păzit de marele Șarpe; 
cu acestea vei putea merge pe drumul pe care se plimbă numai 
Xochitonal, șopârla cea verde; când vei ajunge în fața demonului 
Mictlantecutli îi vei oferi aceste «hârtii», care îți vor deschide drumul 
spre locul numit Chicunamictlan, unde vei rămâne pentru veșnicie”. 

După cum se vede, sfera de utilizare a „hârtiei” la azteci era 
destul de largă. Menită să-i instruiască pe cei tineri, să transmită 
gândurile celor instruiți, să participe la cruzimile sărbătorilor şi să-i 


însoțească pe cei morţi pe ultimul lor drum, nu e de mirare că „hârtia”, 
la un moment dat, a atins un consum extrem de ridicat. Tot așa nu 
trebuie să ne uimească faptul că niciun suveran aztec nu uita să 
prevadă, între birurile pe care i le plăteau vasalii, o anumită cantitate 
de amatl. 

1E.K.Kîng'sborough,op.cit.,vol.l,p.6. 

Din manuscrisul aztec, cunoscut sub numele de Codex Mendoza, 
aflăm că, pe timpul lui Montezuma, orașele vasale trebuiau să 
plătească anual, printre altele, „24.000 de pilii de amatl pentru 
cancelaria conducătorului din Tenochtitlan”. 

Or, socotind că pilii în limba aztecă se traduce prin 20 de coli, 
înseamnă că Tenochtitlanul încasa anual, numai din biruri, o cantitate 
de 480.000 de colil mari de „hârtie”, ceea ce trebuie să recunoaștem că, 
pe vremea aceea, reprezenta o cantitate enormă. 

1 După R.I. Márquez (op. cit, p. 133), tributul plătit lui 
Montezuma le ridica la 640.000 de coli de amatl. 

„Ţai Lun a propus să se fabrice hârtia din scoarța copacilor, din 
resturi de cânepă, din cârpeţi din plase vechi de pescarr FAN IE 

Întâlnire cu Țai Lun şi un părăsit Imperiul Ceresc prin secolul al 
III-lea î.e.n., lăsându-i pe supușii „Fiului Cerului” să-și aştearnă 
gândurile fie pe tăblițe de bambus, fie pe suluri de mătase. Vremurile 
care au urmat de la plecarea noastră nu au fost dintre cele mai liniștite, 
căci între timp: „cei bogați şi-au întins proprietățile de-a lungul şi de-a 
latul statului”, iar cei săraci erau ținuți „în ţarcuri și vânduți în 
târgurile de sclavi” 1. Ing Djăng (246 - 210 î.e.n.) supune toate statele 
din China, devenind Huang-di (împărat) peste uriașul imperiu Cin 2, în 
timp ce Ții-Uan cântă în poemele sale: 

„Suferințele poporului mă mâhnesc 

Mă înăbuș şi-mi ascund lacrimile” s. 

Se înalță Marele Zid Chinezesc, iar trupurile celor care l-au 
construit sunt îngropate în valurile de pământ ale zidului; se răscoală 
sclavii şi agricultorii şi se prăbu 

1 Istoria universală, vol. II, p. 473. 

Ibidem, pp. 467 - 468. 


5 Ții-uan, Poemul mâhnirii și mâniei, cf. Istoria universală, vol. II, 
p. 466. 

Şeşte dinastia Cin (207 î.e.n.) 1; meșteșugarii toarnă fierul și 
topesc sarea în ateliere, iar pe câmp, țăranii „iau cazmaua în locul 
norilor şi sapă canale în loc de ploaie” 2; U-di „taie hunilor mâna 
dreaptă”, cucerind „Marele drum al mătăsii' (102 î.e.n.) s, iar 
Uang-mang (8 - 23 e.n.) este ucis în palatul imperial cucerit de 
„Sprâncenele roșii” ale ţăranului Fan Djung 4; învăţătura lui Confucius 
pătrunde la curte, în timp ce tezele lui Huan Tan (40 î.e. N30 e.n.) luptă 
contra superstiţiilor și ignoranței poporului. 

Şi în această perioadă de războaie, de revoltă şi de frământări, 
matematicienii scriu tratatul Matematica în noua capitole, astronomii 
studiază petele solare, agronomii stabilesc cum să se alterneze 
semănăturile, iar medicii alcătuiesc primul tratat chinezesc de 
farmacologie. 

Istoriografii, filosofii, literaţii și scribii din cancelarii voiau cu 
toţii să scrie; în schimb mătasea devenea din ce în ce mai rară și tot 
mai scumpă. În această epocă de lipsă acută a materialelor de scris, a 
apărut - aşa cum era normal să apară - un Țai-Lun care a propus să se 
folosească coaja de copaci, cânepa, cârpele și plasele vechi pescărești 
pentru a face din ele hârtie 5. 

Cine a fost Țai Lun şi în ce a constat „invenţia” sa? Pentru a 
răspunde la aceste întrebări, să apelăm la datele furnizate de Istoria 
dinastiei noi Han, întocmită în secolul al V-lea de către eruditul Fan lIe, 
de a cărui autoritate, în general, nu se îndoiește nimeni. lată ce e scris 
în această istorie: 

„Ţai Lun, supranumit Dzing Djung, este originar din Gui Iang la 
sfârşitul domniei lui lung-ping, el deținea o slujbă la curte. Sub domnia 
lui Dzien-tsu, el făcea parte din garda imperială. Împăratul 

1 Vezi Istoria universală, vol. II, pp. 470 - 475. 

* Ibidem, pp. 479 - 482. 

— Denumirea drumului de caravane ce lega China antică de 
Kaşgar şi Samarkand. 

4 Vezi Istoria universală, vol. II, pp. 505 - 506. 


5 Vezi Fan le, Hou-Han Şu (Istoria dinastiei noi Han) secolul al 
V-lea e.n.; cf. Li u Kuo-chun, op. cit., p. 32. 

— Gui-lang era capitala unui district din provincia Hunan. 

Hă-di (din timpurile luen-sing), la urcarea sa pe tron, cunoscând 
că Ţai-Lun era un om plin de talent și de zel, l-a numit consilier al său 
(în jurul anului 75 €.n.). În această funcție, Ţai Lun nu-l scutea pe 
maiestatea sa nici de laude, dar nici de reproșuri. De fiecare dată când 
își termina lucrul, el închidea uşa tuturor prietenilor săi și»dezbrăcând 
u-se de hainele scumpe, se ocupa de lucrările câmpului. Mai târziu a 
fost numit conducătorul unei cancelarii. În al nouălea an de domnie a 
lui lung-iuen (89 e.n.), Tai Lun a devenit inspector al atelierelor; 
urmând sfaturile și recomandările sale, meşterii şi lucrătorii au 
fabricat diferite săbii și arme, din metale de cea mai bună calitate, 
generațiilor următoare nemairămânându-le altceva de făcut decât să 
imite metodele sale de lucru, în timpurile vechi, inscripţiile erau 
trasate, în general, pe o tăbliță de bambus sau pe o țesătură de mătase 
care purta, pe atunci, numele de djă. Dar mătasea era scumpă și 
bambusul greoi; deci aceste două materiale nu puteau fi folosite cu 
ușurință. Tai Lun a propus să se fabrice hârtia din scoarța copacilor, 
din resturi de cânepă, din cârpe și din plase vechi de pescari. 

El a prezentat un raport împăratului, în primul an al dinastiei 
luen-sing 1 (105 e.n.), asupra procedeului de fabricare a hârtiei şi a 
primit mari laude pentru iscusința sa. 

Din această zi, hârtia a început să se folosească de toată lumea și 
a primit numele de Țai-hou-djăs (hârtia nobilului Țai). În primul an al 
domniei lui Luan-tșu, împărăteasa-mama Tang i-a acordat lui Țai Lun 
titlul onorific de nobil de Lun-ting ca răsplată pentru multiplele 
servicii aduse palatului; odată cu titlul, a primit ca venit impozitele 
agricole şi produsele pământului de la trei sute de familii. 

Mai târziu, Țai-Lun a devenit unul dintre administratorii 
palatului din Tsanglă (Palatul bucuriei veșnice). 

În al patrulea an de domnie, împăratul, descoperind că în cărțile 
de istorie s-au strecurat unele greşeli, i-a ordonat lui Lou-Ciun și lui 
Lang să doi literați competenţi, să facă, în palatul Tung-guan, 


corectarea acestor greşeli, respectând regulile adoptate încă de pe 
timpul dinastiei Han. Țai Lun a fost însărcinat cu supravegherea 
acestei lucrări. 

Ţai Lun primi însă de la împărăteasa Do ordinul secret să o 
calomnieze pe Sung Gui-jen, bunica lui An-di. După moartea 
împărătesei, An-di, urcându-se pe tron, i-a poruncit lui Ţai Lun să se 
predea în mâna judecătorilor pentru a fi judecat. Țai Lun, regretând 
fapta săvârşită și rușinându-se la gândul că la bătrâneţe a ajuns să fie 
judecat, după ce şi-a făcut o baie şi s-a îmbrăcat după prescripțiile 
rituale, se otrăvi” 3. 

Într-o lucrare ceva) mai nouă Ciu-Tien-Pu se confirmă şi se 
completează informaţiile privitoare la Ţai Lun, astfel: 

1 În primul an al dinastiei luen-sing a domnit împăratul să-di. 

2 în mod curent s-a folosit și pentru hârtie același termen djă ca 
şi pentru țesăturile din mătase sau pâslele subțiri formate din deșeuri 
de mătase. 

— Pan le, Hou Han-șu, capit. 108, după traducerea lui A. 
Blanchet, Essai sur l’histoire du papier, Paris, 1900, pp. 13 - 14. 

„Toată lumea îl stima mult pe Ţai Lun și renumele lui încă mai 
dăinuie; prin iscusinţa lui el a inventat hârtia care se fabrică azi de 
toată lumea din scoarța copacilor. Fabricanţii din Sătșuan folosesc 
metoda lui Țai Lun pentru a face diferite hârtii, cum sunt: iu-dan, 
gung-iu, dzin-siu şi biao-gang, dintr-un amestec de cârpe vechi, papuci 
găuriți şi cânepă destrămată”. 

Pe acei care se vor mira că în scurta biografie a lui Țai Lun apar 
atâţia împărați, îi rugăm să răsfoiască puţin istoria Chinei din secolul 1 
al e.n., ca să constate că unii dintre ei s-au urcat pe tron la vârsta de 
100 de zile şi au fost detronaţi la frumoasa vârstă de 280 de zile. În 
privința numeroaselor palate în care se petreceau 

1 Vezi George s-ou 1 it de Morant, Histoire de la Chine, Pari. 

1929, p. 149. 

Acţiunile, este suficient să spunem că, numai în timpul domniei 
unuia dintre împărații dinastiei Cin, au fost construite peste 700 de 
palate imperiale 1. 


Pentru a cunoaște în ce a constat invenţia lui Țai Lun, cel mai 
bun lucru pe care îl putem face este să ne deplasăm, pe la începutul 
secolului I, în vechiul Lei-iang din provincia Hunan unde, pe malul 
râului Handjou-fu2, se află castelul în care se retrage de obicei Țai Lun 
în timpul vacanţelor, când, printre altele, se mai ocupa uneori și de 
fabricarea hârtiei. 

În dreptul castelului, râul formează un lac destul de mare, căruia 
cei din partea locului îi zic Ţaiţă; pe malul lui este așezată ves 

1 Vezi Istoria universală, vol. II, p. 472. 

— Vezi F. H i r t h, op. cit, p. 10; Districtului Lei-iang îi 
corespunde astăzi districtul Han djou din departamentul Hunan. 

Ti ta piuă de piatră, în care Țai Lun împreună cu ucenicul său 
Ţuo-Bo, prepară pasta pentru hârtia lor 1. 

La intrarea în parcul palatului ne întâmpină un om înalt, uscăţiv, 
cu o mustață lungă, care, ocolind colțurile gurii, se împreunează sub 
barbă. Pe cap poartă o tichie de mătase neagră, iar ca îmbrăcăminte 
are un halat negru, lung până la pământ, legat în dreptul mijlocului, cu 
un şnur gros de mătase. Îl recunoaștem imediat - e Ţai Lun în 
persoană. 

După cuvenitul salut - format dintr-o plecăciune uşoară, cu 
mâinile încrucișate pe piept - ne spune: 

„Cunosc motivul vizitei voastre. Doriţi probabil să vedeţi cum se 
fabrică hârtia, pe care astăzi curtea împărătească o foloseşte în mod 
curent. 

Aşadar, să mergem până la groapa de alături în care, după cum 
vedeți, am introdus cârpe vechi de cânepă sau bețe de trestie, udate cu 
apă. Aici, în decurs de câteva zile, se produce un început de putrezire a 
cârpelor sau, cum îi ziceţi voi, un început de «macerare» cu scopul de a 
ușura apoi desfacerea lor în fibre. Cârpele macerate, pe care dacă vreţi 
le puteţi amesteca și cu puţină coajă de dud, le vom introduce acum în 
piua de piatră unde ucenicul meu le va bate bine cu un pisălog de lemn 
până nu mai rămâne din ele decât 

Vezi A. Blanchet, op. cit., p. 17 şi D. Hunter, op. cit., p. 53. 

O pastă uniformă de fibre, în care nimeni nu va mai putea găsi 


măcar urma unei bucăţi de cârpă. Din pasta asta groasă, vom lua acum 
o cantitate oarecare, pe care o vom introduce în cuva de alături, unde o 
vom amesteca cu foarte multă apă curată, astfel ca la două părţi de 
fibre să revină aproape o sută de părți de apă. Materialul din cuvă 
trebuie amestecat tot timpul, fiindcă fibrele au tendința să se depună 
foarte repede pe fund. Şi acum urmează formarea colii de hârtie. 

Pentru aceasta mă voi servi de ciurul de formă pătrată, pe care 
l-am confecționat cu mâna mea din fire de aramă și pe care, după cum 
vedeți, am întins bine o pânză țesută destul de grosolan. Alții, cu spirit 
mai inventiv, au înlocuit pânza mea cu un grătar format din fire subțiri 
de bambus sau de dju-mă (Boehmeria nivea) sau chiar din fire de 
mătase perfect întinse pe care le-au legat între ele cu păr de call. 
Introducând această «sită» în apă, prin ochiurile țesăturii apa se va 
scurge încet, în timp ce deasupra ei fibrele vor forma o pâslă subțire şi 
uniformă. Aceasta este hârtia. Doar că, aşa udă cum este, nimeni nu o 
va putea folosi. Pentru a o usca nu avem decât să așezăm pânza la 
soare. O dată uscată, observați ce ușor se dezlipește de pe suportul ei şi 
ce subțire și rezistentă coală a rezultat. Dacă vă uitaţi prin ea la lumină, 
veți observa nişte dungi mai 

1 Vezi F. F u n ke, op. cit., p. 38 și D. Hunter, op. cit., p. 83. 

Deschise la culoare, cărora voi le spuneți «linii de apă» şi care 
nu sunt decât urmele țesăturii printre care s-a scurs apa. Ca să fie 
netedă și bună pentru a scrie pe ea cu penelul ce a fost inventat, după 
cum știți, de vestitul Mâng-Tien, nu ne mai rămâne decât să o 
reumezim puțin și s-o netezim cu o piatră lustruită sau cu o bucată de 
fildeş K Este adevărat că pentru a produce hârtie multă trebuie să ai la 
dispoziție «site» foarte multe. În privința aceasta cei care folosesc 
ciurul din bambus sunt mai avantajaţi, căci ei pot prelua coala umedă 
de pe ciur pe o pânză subțire şi curată pe care apoi se va usca hârtia. 

După cum vedeți nimic nu poate fi mai ușor decât să fabrici o 
coală de hârtie, dar de pe acum vreau să vă atrag atenţia asupra unui 
fapt, pe care puţină lume îl ştie, şi anume că nimic nu e mai greu decât 
să faci o hârtie într-adevăr bună. 

Văd că vă mai frământă un lucru, continuă el. 


Aţi vrea desigur să știți dacă eu am fost sau nu inventatorul 
acestei arte, pe care voi ați denumit-o «arta albă»? Nu vreau să vă port 
până pe vremea răposatului Fu-și, care şi pentru noi e tot atât de 

Cf. A. Renker, op. cit, pp. 2 - 10 și Paper, its making, 
merchantinţ and usage, London, 1956, pp. 1-2. 

Legendar ca şi pentru istoricii voştri şi pe care tradiţiile noastre 
îl fac inventatorul scrisului și al hârtieil: de fapt de la el nu ne-au 
rămas niciun fel de dovezi de felul celor lăsate de contemporanii săi 
egipteni sau sumerieni. Ca urmare, revenind la timpuri mai apropiate 
de mine, voi arăta că ideea de a face un material nou prin împâslirea 
unor fibre elementare este destul de veche. Este drept că pâsla făcută 
în acest fel era confecționată din păr de animale sau, cu alte cuvinte, 
din «fibre» de origine animală? şi nu din fibre de origine vegetală ca în 
cazul hârtiei, dar principiul lor de fabricaţie în fond e absolut identic's. 

Această artă de a fabrica pâsla, pe care eu o consider mai veche 
decât arta țesutului, noi chinezii am preluat-o încă de acum vreo 400 
de ani de la triburile turkmene așezate la granița de apus a imperiului 
nostru 4, care erau neîntrecute în măiestria lor. În acest timp, așa cum 
bine ştiţi, predecesorii mei scriau pe țesături de mătase care însă erau 
foarte scumpe. Dar de la țesutul și croitul mătăsii rămâneau o 
(mulțime de resturi care nu se foloseau la nimic. «Ce s-ar putea face cu 
ele?» se întrebau toți acei care vedeau cum se aruncă un material pe 
care, dacă l-ar fi putut asambla într-o țesătură lungă, l-ar fi vândut cu 
un preţ destul de 

1 Vezi F. H i r t h, op. cit., p. 3; epoca lui Fu şi s-ar plasa pe la 
începutul mileniului al III-lea î.e.n. 

— Vezi lacob Georg, Sinica, 1931, VI, 4. 

— Vezi B. L au fe r, Ancient felt making, în „The Ami nr. 32, 
1930, şi A. Renker, Weg und Werden des 1 Museum Abhandlungen 
und Berichte”!” ieft 3, 1938, Beri 

4 Vezi H.H. Bockwitz, Zur Geschichte des Pa; 

F. Hoyer, Einführung in die Papier Runde, Leipzig, bun. «Dar 
cine să cumpere asemenea petice?» Nimeni. Și atunci, făcând legătura 
între dorinţa de a valorifica resturile şi aceea de a realiza un câştig 


suplimentar cu ajutorul procedeului de fabricare a pâslelor, nu e de 
mirare că încă cu multă vreme înaintea mea oamenii au început să 
destrame bucăţelele de mătase, ca să le asambleze din nou, prin 
împâslire, cu ajutorul apei. 

Desigur că intenţia lor, la început, nu a fost să facă un material 
pe care să se scrie, ci ca să servească tot pentru îmbrăcăminte. Dar asta 
nu a reușit și atunci s-au mulțumit să ofere noul material celor care 
scriau cu tuş şi cu penel 

Dar noul produs, căruia i se spunea tot djă ca și hârtiei fabricate 
de mine, ce era altceva decât hârtie făcută din deșeuri de mătase? Și 
atunci, dacă vreţi să-l știți pe adevăratul «inventator» al hârtiei, nu 
aveți altceva de făcut decât să-l căutaţi printre miile de țesători şi 
croitori anonimi care şi-au «recuperat» în acest fel deșeurile. Poate că 
cele ce vi le-am spus o să vi se pară de necrezut şi o să vreți neapărat 
dovezi. lată-le: 

Cu câțiva ani înainte de a mă prezenta la împărat cu raportul 
meu, învățatul Siu Şăng scria aceste rânduri: «Bagă mătasea în apă şi 
amestec-o până ajunge o pastă groasă. Adaugă apă și așterne-o peste 
un ciur făcut din fire subţiri de bambus. Când s-a uscat, coala e formată. 
Aceasta e hârtia» 2. 

Dar nu numai atât, Siu Șăng preciza mai departe în Dicţionarul 
său că dză, hârtia, este o împâslire deşi, adică de deșeuri de mătase» 3. 

Sub ochii mei, vedeam torcându-se cânepa ca şi mătasea; apoi, 
atât firele de cânepă, cât şi cele de mătase se transformau în mâna 
țesătorului, printr-o muncă absolut identică, în material de 
îmbrăcăminte, cu proprietăți asemănătoare. 

1 Vezi A. Renker, Weg und Werden... p. 63. 

S şi u Șăng, Şuo-văn dzie dză (Dicţionarul analitic al caracterelor) 
anul 100 e.n., cf. Liu Ku o-o hun, op. cit., p. 33. 

3şiuŞan g, op. cit., Cheia 467, p. 8. 

Analogiile dintre cele două materiale de origine atât de diferită 
trebuiau să continue în mod logic și după ce ele se destrămau în fibre 
elementare. Ca urmare, consider că nu e nimic surprinzător că am 
încercat şi am reușit să fac hârtia așa cum ați văzut. Acest lucru l-am 


raportat împăratului și împăratul m-a felicitat. Pentru a fi mai limpede, 
folosind expresiile cu care v-aţi obişnuit voi, eu nu am făcut altceva 
decât «am lărgit baza de materie primă» a fabricaţiei de hârtie de pe 
timpurile mele. Introducând plantele textile, am reuşit să o fac mai 
ieftină şi să o pun astfel la îndemâna tuturor”. 

Din toate câte le-am aflat, să reținem că înlocuirea mătăsii cu 
alte materiale, care se găseau mult mai la îndemână, a fost, fără 
îndoială, o mare perfecționare tehnică, ce a permis ca hârtia să ajungă 
la o producție de masă, dar care nu poate fi, în niciun caz, definită ca o 
invenție originală. 

De altfel, pe lângă mărturia lui Siu Șăng, se știe că, încă pe timpul 
domniei lui Han Tşăng-di, deci prin anul 12 î.e.n., hârtia din mătase a 
fost mult întrebuințată la curtea imperială pentru a ambala 
medicamentele 1. În plus, faptul că Țai Lun a reținut vechea noţiune de 
chih, pentru a defini produsul său, este încă o dovadă că hârtia lui nu 
era ceva nou, ci numai o perfecționare a ceea ce exista pe vremea lui. 

În acest sens, nimic nu poate fi mai explicit decât textul din 
lucrarea să ming care spune că: „cei vechi foloseau piatra pentru a 
măcina deşeurile de mătase. Sub domnia lui să-di din dinastia Han, Ţai 
Lun a început să fabrice hârtie din scoarță de copaci, cârpe vechi și 
plase de pescuit; dar el nu a fost primul inventator” 2. 

Aceeași idee este formulată de Tse-Ceng-Djou astfel: „ai Lun 
era un om foarte renumit pe timpul dinastiei Hou Han; dar cartea 
Văn-dză-dziuen, întocmită pe timpul dinastiei Cien-Han, a fost scrisă 
pe o hârtie foarte subțire numită hă-ți. Deci hârtia exista încă de pe 
timpul dinastiei Cien-Han și Țai Lun nu este inventatorul ei; el, pur şi 
simplu, i-a perfecționat fabricaţia” 3. 

O legendă ne spune că împăratul U din dinastia veche Han, care 
a trăit prin secolul al II-lea î.e.n., a căzut greu bolnav la pat. Prințul Uei 
4, moștenitorul tronului, ținea mult să meargă să-l vadă, deși ştia că 
această vizită l-ar putea înfuria pe împărat: acestuia nu-i plăceau 
oamenii cu nasul mare, iar prințul era renumit în tot imperiul pentru 
mărimea nasului său. Ce să facă? Ciang-Ciun, sfetnicul curții, 
gândindu-se că i-a venit în sfârșit și lui apa la moară ca să-i plătească 


prințului o poliţă mai veche, i-a zis: „Lipeşte-ţi pe nas o bucată de 
hârtie (djă) şi cu siguranță că împăratul va fi plăcut impresionat de 
delicateţea gestului tău”. Zis 

1 Vezi Liu Kuo-ctun, op. cit., p. 34. 

1Cf.A.B 1aneh et, op. cit., p. 8. 

S Tse-Ceng-Djou, Guo dză dzing iuen, cap. XII, Shanghai, 1903, p. 
8 f la aceeaşi concluzie au ajuns și alți erudiți chinezi care au cercetat 
problema în decursul veacurilor, cum ar fi: Sul-dzien (957 - 995), Mao 
Huang (secolul al XII-lea) și să-şăng-dzu (secolul al XIII-lea); cf. Chang 
Siuming, Notă asupra datei invenţiei hârtiei în China, în „Papier 
Geschichte”, nr. 5, 1959, pp. 51 - 52. 

4 Prinţul Uei, același cu Liu T să din Istoria dinastiei vechi Han, 
s-a născut la anul 128 şi a murit în anul 91 î.e.n. 

Şi făcut. Efectul vizitei a fost însă cel prevăzut de Ciang-Ciun și 
nu de bietul Uei, căci, la vederea prinţului cu nasul acoperit cu hârtie, 
împăratul a început să răcnească, ca ieșit din minţi: „Ai crezut că am 
murit și ţi-ai lipit hârtie pe nas ca să nu-mi simţi mirosul?” La porunca 
lui, gărzile l-au dat afară pe prinţ, iar împăratul i-a ridicat, pentru 
totdeauna, dreptul de moștenitor al tronului. 

Dar tot răul e spre bine. Cu preţul moștenirii tronului, graţie 
acestei întâmplări, am putut afla că, pe la finele secolului al II-lea î.e.n., 
exista deja hârtia din deșeuri de mătase. 

Desigur că, în afară de principiul de fabricaţie care, aşa cum am 
spus, este absolut identic, fabricarea hârtiei din cârpe sau scoarță de 
copaci a ridicat probleme mult mai numeroase și mai complexe, care 
nu îşi aveau rostul în fabricarea hârtiei din mătase. Noile materiale, 
mult mai greu de măcinat, impuneau o macerare prealabilă, pentru a 
pune în libertate fibra, precum şi spălări multiple ale pastei măcinate, 
ca să elimine impuritățile. 

În consecință, cel care a făcut acest lucru a pus într-adevăr 
bazele industriei de hârtie și procedeul propus de el rezumă şi 
îmbrățișează, după o distanță de nouăsprezece secole, toate 
procedeele folosite de fabricile noastre moderne pentru a pregăti 
pasta de hârtie din cârpe. 


Cert este că, în decursul veacurilor, opinia publică din China s-a 
pronunțat în favoarea lui Țai Lun pe care l-a numit „părintele hârtiei”. 
Popor şi împărați au văzut în piua lui de piatră simbolul caracteristic al 
unei industrii noi care, în scurtă vreme, s-a răspândit în tot imperiul. 

Valoarea acestui „utilaj” modest, care stătea în curtea casei lui 
Țai Lun, a ajuns atât de mare, încât pe timpul dinastiei Tang, districtul 
Han-jou, condus pe atunci de la Siun, l-a oferit împăratului, în locul 
tributului anual; ca urmare, piua lui Țai Lun 

1 Cf. Chan g Siu-mi n g, op. cit., p. 51. 

A ajuns la muzeul imperial1. Onorurile excepționale primite de 
această piuă, se a cărei existență nu a uitat să pomenească niciun 
cronicar chinez şi a cărei valoare istorică a fost recunoscută ca 
suficientă pentru a ține locul unui tribut, marchează prețul just acordat 
de urmași perfecționărilor lui Țai Lun. 

Dar asta nu e totul. Meşterii papetari l-au ridicat pe Țai Lun la 
rolul de divinitate protectoare a meseriei lor, adorându-l ca atare, în 
templul Siu-fang, pe lângă Hang-djou, în fața altarului lui Ţai Lun, anual, 
în fiecare primăvară şi toamnă se ard „bani' din hârtie argintată și 
tămâie ca ofrandă pentru „singurul binefăcător 

1 Vezi A.B 1 a ne h e t, op. cit., p. 17. 

Al atâtor sute de familii”, care își câștigă pâinea datorită 
inovației lui şi, în timp ce Țai Lun a rămas pe altarul unui templu și în 
inimile celor care îl adorau, hârtia nu s-a oprit în loc, ci şi-a continuat 
drumul. 

Acest drum i-a fost asigurat, în primul rând, de Ţuo Bo, fostul lui 
ucenic care fabrica, așa cum afirmă Siao Dză-lung, într-o scrisoare 
adresată unui cunoscut, „o hârtie superbă și foarte deschisă la 
culoare”. 

Dar meșterii papetari chinezi nu s-au mulțumit numai cu 
folosirea materiilor prime indicate de Țai Lun. În afară de cei din 
Sătşuan care, așa cum am amintit, au adăugat şi papucii uzați şi rupți, 
meșterii din Fudzien trec la măcinarea tijelor de bambus2, în timp ce 
acei din nordul Chinei şi din Huguang trebuie să se mulțumească cu 
coaja duzilor şi cu mlădiţele de salcie3; iar atunci când papetarii de pe 


malul mării au început să folosească algele, iar cei din Djădziang paiele 
de orez şi cârpele de in4, hârtia a ajuns atât de ieftină şi de populară, 
încât, aşa cum scrie un călător arab, care a vizitat China în secolul al 
IX-lea, „toată lumea - sărac și bogat, mic și mare - învaţă să scrie şi să 
deseneze pe hârtie” 5. 

Desigur că metodele de fabricare difereau, într-o măsură mai 
mică sau mai mare, de metoda lui Ţai Lun, în funcție de materia primă 
care se folosea. 

Ne vom mulțumi să reproducem doar o singură informaţie 
privitoare la fabricarea hârtiei din scoarța de dud. Am ţinut să ne 

1 Vezi A. Blanchet, op. cit., p. 15. 

* după unii autori bambusul a început să se folosească pentru 
fabricare* hârtiei prin secolul al XI-lea, în timp ce paielor de orez le-a 
venit rândul. De-abia prin secolele XIV-XV (cf. D. Hunter, op. cit., p. 57). 

3 Vezi Tse Ceng-Djou, op. cit., capitolul XXXVII, p. 11, precum și 
Băn Țao Gang-mu, capitolul XXXVIII, p. 13. 

1 Pen Tsao Ka n g-m u, On the making of Chinese Paper, în „The 
Journal of Asiatic Society of Bengal”, vol. VIII, pp. 477 - 479. S.M. 
Reinaud, Relations de voyages faits par les Arabes et les Persans dans 
l'Inde et dans la Chine, în „Chaîne de Croniques”, Paris, 1845, pp. 24 şi 

oprim puțin asupra acestei fabricaţii, întrucât, așa cum vom 
vedea, scoarța diferitelor specii de dud a stat, şi mai stă şi astăzi, la 
baza fabricaţiei de hârtie în numeroase ţări. 

lată ce putem citi în lucrarea Dong la, în legătură cu folosirea 
scoarței de dud: „se introduce scoarța arborelui dju în apă pentru a-i 
înlătura culoarea galbenă; se zdrobește şi se bagă apoi într-un vas plin 
cu apă; din cauza fermentaţiei, deasupra apei se formează 

O spumă lipicioasă care se scoate cu un ciur mare, format din 
fire de bambus, obținându-se astfel, deasupra lui, o foaie subţire de 
hârtie; pentru a fabrica o hârtie groasă, ciurul se scufundă de cinci sau 
şase ori consecutiv. Foile sunt uscate la cuptor. Foile întregi poartă 
numele de fan iar cele pliate în două, ban; 100 de foi formează un dao, 
iar 500 de foi un dadao 1”. 


Revenind la răspândirea hârtiei pe teritoriul imperiului chinez, 
trebuie să arătăm că aceasta nu s-a făcut fără anumite jertfe materiale; 
tăblițele de bambus și sulurile de mătase au fost abandonate. 

Mătasea a luptat cât a putut, aciuindu-se pe lângă aristocrații 
timpului care, în orice noutate ce tindea să rupă o tradiţie, vedeau un 
pericol pentru clasa pe care o reprezentau. lar din corespondența celor 
pe care războaiele, sau intrigile de la curte, i-au sărăcit, nu arareori se 
poate citi că „sunt atât de sărac, încât nu pot să-mi permit să folosesc 
mătasea şi trebuie să apelez la hârtie ca să-mi scriu scrisorile” 2. 

Tăblițele de bambus s-au menținut cam până prin secolul al 
IV-lea. Într-un ordin lapidar, dat de conducătorul de oşti Huan Siuan. 
Se spune: „În timpurile vechi s-a folosit bambusul, fiindcă nu era hârtie. 
Acum hârtia galbenă va înlocui bambusul” s. E limpede că la o 
dispoziție atât de categorică nu puteau rezista nici „ambiţioasele” 
plăcuțe de bambus. Este important să adăugăm că „hârtia galbenă” a 
generalului Huan Siuan era o hârtie tratată ulterior cu 

1 Vezi Dong la, capitolul XXXII, p. 14. 

8 Li u Kuo-chun, op. cit., p. 35. 

8 Ibidem. 

Un insecticid extras din coaja unui copac, în scopul de a o 
proteja contra atacurilor furnicilor şi a insectelor în general. 

Revenind la hârtie, ne vedem obligați să relatăm că, până la 
urmă, ea nu s-a dovedit atât de ingrată, încât să nu păstreze nicio 
amintire de la predecesorii ei. De la mătase, al cărei ultim reprezentant 
se pare că îl putem găsi prin secolul al III-lea e.n.1, ea a preluat forma 
de dziuen sau rulou pe care și-a menținut-o apoi foarte multă vreme. 
Pentru corespondenţa oficială şi particulară se apela uneori și la forma 
de coală pliată care, prezentând marele avantaj de a se putea introduce 
într-un plic, era ușor portabilă. 

Cât timp i-a trebuit hârtiei ca să cucerească întregul imperiu? 
Faptul că în anul 137 e.n. O şi găsim într-un colţ îndepărtat al Chinei, 
ne îndreptățește să spunem că hârtia s-a dovedit mai puternică decât 
orice armată mobilizată vreodată de vreunul dintre împărați 2. 

Istoria răspândirii hârtiei a putut fi reconstituită datorită în 


special descoperirilor făcute de arheologul Mare Aurel Stein în 
Turkestanul chinez cu ocazia expedițiilor din anii 1901 - 1916. Cine a 
fost acest Mare Aurel Stein căruia omenirea îi datorează atâtea date 
importante cu privire la istoria hârtiei, iar China îi reproşează 
pierderea atâtor documente de valoare care, trecând prin mâinile lui, 
au ajuns la British Museum din Londra? 

Născut la Budapesta în anul 1862, urmează cursurile 
universităților din Viena, Tübingen și Oxford pentru ca, în anul 1888, 
să-l vedem bibliotecarul Universităţii din Punjab (India) şi director al 

1 VeziF.Hirth,op.cit.,p.7. 

— Vezi Liu Kuo-chun, op. cit., p. 34. 

S M.A. Stein, Sand buried ruins of Khotan, London, 1903 și Ruins 
of desert Cathay, London, 1912; pentru documentare în legătură cu 
materialele descoperite de A. Stein, vezi M.A. Stein, Ruins, p. 441, 
precum şi E. Chavannes, Les documents chinois découverts par Aurel 
Stein dans les sables du Turkestan oriental, Oxford, 1913 și H. Maspero, 
Les documents chinois de la troisieme expedition de sir Aurel Stein en 
Asie Centrale, London, 1953. 

Seminarului de orientalisticăl. Ca arheolog, a făcut săpături în 
Kaşmir, în Gobi şi în Turkestanul chinez cu care prilej a scos la iveală 
cele mai vechi specimene de hârtii descoperite în China, pe care nisipul 
uscat al deșerturilor a reuşit să le conserve. 

Aşa, de exemplu, urmând ordinea cronologică a descoperirilor, 
vom Începe cu sulurile de hârtie, scrise cu caractere sanscrite, pe care 
ruinele de la Dandan-Uilic2 le păstrau de 15 secole. Din fosta așezare 
Lisie sau Li-dza, Stein a scos la iveală suluri de hârtii subţiri, cu linii de 
apă, din care unele purtau data de: ziua a şasea din a doua lună din al 
16-lea an din perioada Tali (781 e.n.) 3; urmează apoi manuscrisele 
tibetane din ruinele templelor din Endere și Miran care, analizate ila 
microscop de profesorul Wiesner, s-au dovedit a fi făcute din fibre de 
coji de dafin 4. 

În sfârşit, vom trece peste sutele de manuscrise descoperite prin 
diferite părți ale Turkestanului chinez sau în vasta „bibliotecă” zidită în 
templul „celor 1.000 de Buda” din Dung-huang 5 pentru a ne opri mai 


mult asupra hârtiilor găsite în anul 1907, în apropiere de Dung-huang, 
într-unul din turnurile de pază ale Marelui Zid Chinezesc, denumit 
„Podul de Jad”. 

Cele nouă manuscrise erau înfășurate laolaltă în mătase şi 
probabilașa cum presupunea Aurel Stein - aveau aceeași vechime ca și 
tăblițele de lemn de tamarisc lângă care s-au găsit. Dar să-i dăm 
cuvântul lui A. Stein, ca să ne arate ipotezele sale cu privire la aceste 
hârtii enigmatice, scrise într-un dialect vechi persan (Sogdian), cu 
caractere arameice. 

„După poziția în care am găsit aceste hârtii, printre tăblițe 
chinezeşti din lemn, părea foarte posibil ca ele să-și fi făcut loc în 
învelitoarea lor murdară, aproximativ în aceeași perioadă. Or, dintre 
tăblițele de lemn, peste o duzină la număr, două au putut fi datate în 
anii 1 respectiv 20 e.n.; între celelalte, erau unele care. 

1 Vezi Ujvări Peter, Zsido Lexikon, Budapest, 1929, pp. 805 - 
806. 

— Vezi M.A. Stein, Sand buried... pp. 295 - 299. 

5 Ibidem, pp. 308 - 311. 

4 Ibidem, pp. 416 - 417 şi în M.A. Stei n, Ruins... p. 441. 

— Ibidem, pp. 171 - 183. 

După stilul dinastic folosit pentru a denumi anumite unități 
militare, dovedeau că aparțin epocii uzurpatorului Uang-mang (8 - 23 
e.n.). Forma primitivă a scrierii arameice, arătată de documente, 
concorda în măsură suficientă cu această datare. Dar cum să faci 
legătura dintre aceste manuscrise cu tradiția după care prima 
fabricație de hârtie s-a realizat în China în anul 102 e.n.1. O explicaţie 
ar fi posibilă admițând că hârtia a fost fabricată din deşeuri de 
mătase... Din textele lor apărea că trei civilizații, din Est, Vest şi Sud, 
s-au adunat ca să-și lase urmele lor scrise, precum şi cele mai vechi 
materiale de scris pe care le aveau în acest îndepărtat turn de pază 
pierdut în deşert. 

Cercetările experților, făcute îndată după întoarcerea mea în 
Europa, au confirmat aceste împrejurări. Profesorul ]. Von Wiesner. 

O autoritate de frunte în fiziologia plantelor legate de istoria 


manufacturii hârtiei, a dovedit prin analize microscopice că 
materialele care s-au întrebuințat pentru aceste documente reprezintă 
cel mai vechi efort cunoscut pentru a produce hârtie din cârpe' 2. Cu 
alte cuvinte, după părerea lui Aurel Stein, hârtiile din cârpe (de cânepă) 
s-ar fi fabricat aproape cu un secol înaintea lui Țai Lun. Problema a fost 
întoarsă pe toate laturile pentru ca, în cele din urmă, prin studiile lui J. 
Wiesner3, citat şi de A. Stein, precum şi din studiile altora 4 să se 
ajungă la următoarele concluzii: Manuscrisele descoperite de A. Stein 
în turnul „Podul de Jad” sunt cele mai vechi dovezi ale fabricaţiei 
hârtiei din cârpe. Vechimea acestor manuscrise trebuie plasată între 
anii 10 şi 150 e.n. În general chinezii nu fabricau hârtie numai dintr-o 
singură materie primă, ci dintr-un amestec, în care proporția cea mai 
mare era formată din cârpe de cânepă. 

1 După cele mai recente date am văzut că e vorba de anul 105 
e.n. 

— MA. Stein, Ruins... pp. 113 - 115. 

— Vezi J. Wiesner, Uber die altesten bis jetzt aufgefundenen 
Hadempapiere, în „Sitzungsberichte der Kais. Akademie der 
Wissenschaften în Wien”, 1911, vol. 168, secțiunea 5, pp. 1 - 26. 

4 Vezi A. Renker, Papier und Druck... p. 11. 

Până în secolul al IV-lea, nu s-a fabricat în China nicio hârtie 
încleiată |. 

Rezumând informaţiile privitoare la răspândirea hârtiei în 
China antică, se poate afirma că, în primii cincizeci de ani, de la data 
când Țai Lun a făcut prima comunicare oficială despre această 
fabricaţie, ea a ajuns până în actualele regiuni Gansu și Sindziang; prin 
anul 200 ea apare în Loulan, iar prin anul 400 în Turfan* adică în inima 
deşertului Gobi2. 

Dar chinezii nu s-au mulțumit să folosească hârtia numai în 
scopul de purtător al scrierii. Relativ la scurtă vreme după inventarea 
ei, s-a văzut că ea poate substitui cu succes monedele metalice în 
schimburile comerciale și în relaţiile administrative şi, ca atare, pe la 
mijlocul secolului al VII-lea, asistăm la apariția primelor bancnote de 
hârtie. După cele relatate în lucrarea Ciuen-bu tungdjă, al cărei 


manuscris datează de prin anul 1480 e, reiese că primele bancnote de 
hârtie au apărut pe vremea domniei lui Gaodzung (650 - 683) din 
dinastia Tang (618 - 907). 

O legendă chineză, legată de fabricarea bancnotelor, ne 
povesteşte că, pe vremea împăratului U (1368 - 1398), calitatea hârtiei 
de bancnote era foarte proastă, ceea ce a provocat nemulțumiri destul 
de mari în rândul celor care dispuneau de ele. Ca urmare, U s-a 
consultat cu sfetnicii lui pentru a stabili ce măsuri ar trebui luate 
pentru îndreptarea calităţii acestei hârtii. Unul dintre cei consultaţi l-a 
sfătuit că singura măsură pe care o vede capabilă să îndrepte această 
deficiență ar fi să amestece, în pasta din coaja de dud din care se 
fabrica hârtia, inimile, bine măcinate „ale marilor literați. 

Se zice că împăratul a luat drept bun acest sfat, dar a stat mult în 
cumpănă înainte de a-l duce la îndeplinire, căci i se părea că ar fi un 
sacrificiu prea mare să ucidă toți scriitorii şi poeţii din 

1 Vezi J. Wiesner, op. cit., p. 20. Este vorba de un document 
descoperit într-o ruină situată la nord de lacul Lob-Nor care este datat 
exact: anui 312 e.n. 

Liu Kuo-chun, op. cit., pp. 34 - 35. 

— Vpţi D Hunter, ou. Cât., o. 607. 

China, pentru ca să îmbunătăţească cu inimile lor calitatea unei 
hârtii - fie ea chiar destinată imprimării bancnotelor. În timpul acestor 
frământări, împărăteasa i-a sugerat o idee, plecând de la premisa că 
inima şi sufletul oricărui om de litere stă în fond în opera lui. Ideea e 
uşor de dedus. Împăratul nu avea decât să adune toate cărțile scrise de 
acești oameni și să le macine, pentru ca materialul rezultat să-l 
amestece cu pasta din coajă de dud. Așa a și făcut „preaînţeleptul” U, 
fără să se gândească că valoarea conținută în această „maculatură” 
depășea cu mult valoarea bancnotelor ce vor rezulta din ea. 

Oricum ar fi, manuscrisele au fost date la măcinat și adăugate la 
coaja de dud; iar ca un fapt demn de remarcat de cronicarul vremii a 
fost culoarea gri-închisă pe care au luat-o noile bancnote, datorită 
tuşului cu care erau scrise operele măcinate, în legătură cu folosirea 
timpurie a hârtiei pentru alte scopuri, ar mai fi de semnalat 


următoarele „curiozităţi”: la fel cum am văzut și la vechile populații din 
America Centrală, chinezii au rezervat hârtiei un rol - și încă destul de 
important - într-o serie de ceremoniale religioase. Explicaţia acestei 
utilizări rezidă probabil, așa cum am arătat în cazul mayașilor şi 
aztecilor, chiar în faptul că scrisul în sine apărea, în ochii oamenilor, de 
domeniul lucrurilor „hieratice”, adică sfinte. Era și normal să fie aşa, o 
dată ce arta „de a picta gândirea” era cunoscută numai de către o castă 
sacerdotală care făcea tot ce îi stătea în putinţă ca ea să nu ajungă un 
lucru comun al maselor. 

Care erau ceremonialele mistice şi religioase care se desfăşurau 
în vechea Chină cu participarea hârtiei? Pentru a răspunde la întrebare, 
va trebui să ajungem din nou pe timpul formării dinastiei Han (de Vest, 
205 - 25 î.e.n.), deci înainte de apariţia hârtiei. Pe vremea aceea 
chinezii introduceau în mormintele rudelor apropiate 

O cantitate apreciabilă de monede de argint şi cupru, nu de alta, 
dar ca mortul să-și poată procura toate lucrurile necesare în timpul 
îndelungat pe care îl va trăi în lumea spiritelor; căci era 

1 Vah n T-T îi n t» r fit n *70, 4 

un lucru binecunoscut „că nici spiritele nu înțelegeau să dea 
ceva de pomană”. 

Autenticitatea acestui obicei vechi - pe care de altfel nu-l 
practicau numai chinezii, ci şi majoritatea populațiilor antice - ne-o 
confirmă cronicile vechii dinastii Han (Cine Han Şu), compilate de Ban 
Cu, în care ni se spune că, pe vremea domniei împăratului U-di (140 - 
86 î.e.n.), barbarii au profanat mormântul lui Uăn-di, strămoșul lui 
(179 - 156 î.e.n.), din care au jefuit toate monedele de argint. 

După descoperirea hârtiei, cronicile noii dinastii-Han (Hou Han 
Şu) ne relatează că, pe vremea în care țara era cârmuită de Hdl (86 - 
106), banii de argint destinați morților s-au înlocuit cu bucățele de 
hârtie argintată. Mai târziu, în timpul dinastiilor Uei și Dzin (221 - 420) 
se spune că „curteni îndemânatici taie hârtia în formă de monede și o 
oferă spiritelor în locul adevăraților bani de argint şi aramă..." 

În timpul împăratului Tang Siuan dzung (713 - 739), care 
ajunsese proverbial datorită superstițiilor sale, a fost numit maestru 


de ceremonii Uang lu. Acest ministru a socotit că dacă spiritele 
morţilor se mulțumesc cu hârtii în loc de bani adevăraţi, de ce nu s-ar 
putea înșela, în același fel, și divinitățile celor vu. Ca urmare, la 
sacrificiile făcute în templele curții imperiale a început să ardă 
bancnote din hârtie false, în locul bancnotelor ventabile. 

Din cronicile dinastiei Tang (Dziu Tang Şu), aflăm că numeioși 
oameni de vază au condamnat acest obicei, care s-a răspândit extrem 
de repede în masă, după cum era şi de așteptat, de vreme ce în 
schimbul unei valori extrem de mici puteai dobândi orice ajutor din 
partea zeilor. Cu toată opoziția lor, obiceiul de a arde hârtie în locul 
banilor s-a păstrat până în zilele noastre, aut în China cât și în ţările 
asiatice în care au emigrat chinezi. 

Fiindcă acest obicei le-ar fi putut da prin gând unora să treacă 
într-adevăr la falsificarea bancnotelor, și asta nu cu un scop de 
sacrificii, ci cu unul mult mai practic, s-a emis un decret prin care 
imitarea exacta a bancnotei reale era pedepsită cu decapitarea. De data 
asta erau în joc interesele personale ale „Fiului Cerului şi nu ale 
părintelui său divin. 

Se povesteşte că Uang Şu-dzung, unul dintre prefecţii 
împăratului Djăn-dzung (998 - 1023) şi unul dintre cei care au luptat 
împotriva obiceiului de a face false sacrificii, a văzut, cu groază, pe 
când era pe patul de moarte, că familia lui a început să ardă hârtii 
pentru a câştiga bunăvoința spiritelor. Văzând acest lucru, cu ultimele 
lui puteri, a exclamat: „Dacă spiritele sunt inteligente, aşa cum 
pretindeţi voi, cum credeţi că pot să accepte astfel de momeli? 1. Apoi 
şi-a dat duhul, verificând „cu propriii ochi” felul în care reacționau 
spiritele la aceste sacrificii false. Dar în legătură cu concluziile la care a 
ajuns Uang Șu-dzung, nu mai avem. În schimb, nicio informaţie. 

1 D. Hunter, op. cit., pp. 203 - 205. 

„Hârtia din Sama. Rka. Nd este pentru Orient ceea ce e papirusul 
din Egipt pentru Occident”. 

DJAHEZ 

Dincolo de Marele Zid 

Multe secole de-a rândul fabricaţia hârtiei a fost bine „păzită” de 


chinezi, ca să nu iasă peste hotarele imperiului lor. De fapt, acest vechi 
obicei chinezesc de a nu ceda altora „secretul” fabricaţiei nici unui 
produs important nu se referă numai la hârtie. Același lucru l-am 
întâlnit în cazul acului magnetici, al prafului de pușcă, precum și al 
manufacturilor de porțelan 3 şi de mătase4. Or, hârtia era cotată ca 
fiind cel puțin la fel de importantă ca oricare dintre invențiile arătate 
mai sus. În partea de nord şi de apus a imperiului, Marele Zid 
Chinezesc, înconjurat pe dinafară cu benzi de nisip afânat pe care să se 
poată vedea 

1 Vezi Klaproth, Lettre a M. Le Baron A. De Humboldt sur 
V'invention de la Bonssole, Paris, 1534. 

2 Vezi M e y e r's, On the introduction and use of gunpowder and 
fire arms among the Chinesc, în „Journal of the chinese Branch of the 
Royal Asiatic Soc.”, vol. VI, p. 73 şi urm. 

3 Vezi F. H i r t h, Ancient Porcelain, Leipzig, 1888. 

4 Vezi C or dier, Bibliotheca Sinica, vol. I, pp. 712 - 713. 

Orice urmă de paşi străini1, precum și imensele pustiuri păreau 
că pot păzi ieşirea hârtiei cel puțin cu același succes cu care păzeau 
imperiul de atacurile hunilor și ale triburilor turkmene. O singură 
poartă a rămas deschisă în nesfârşitul zid: poarta de lângă Şanhai-guan, 
situată la nord de Pekin. De la această poartă pornea, pe vremuri, 
drumul care ducea spre Kudura (Coreea) și pe aici - Odată cu 
caravanele - a reușit să se strecoare, într-un târziu de tot, şi hârtia. Au 
adormit oare paznicii din turnul de strajă al porţii? Este greu de 
presupus acest lucru. Doar că, din anul 108 î.e.n., de cându-di a trimis 
pe mare și pe uscat „expediţia de pedepsire” pentru uciderea unui sol 
chinez, Coreea de Nord (Sitiuan) a fost anexată la imperiul Han și 
împărțită în patru regiuni conduse de guvernatori chinezi. De aici, 
influența chineză, susținută de afluxul permanent de noi imigranți, 
care fugeau de „soarta amară” din patria lor, a pătruns în sudul Coreei 
şi, în continuare, în Japonia 2. 

Aşadar, pentru nevoile administraţiei chineze, hârtia a fost 
trimisă şi în Coreea, ca şi în regiunile apusene ale imperiului. 

Din Coreea până în Japonia, drumul nu a mai fost lung și nici 


prea bine păzit. La ce te puteai aștepta de fapt din partea unei populații 
insulare care, înaintea secolului al III-lea e.n., nu avea încă un limbaj 
scrisă? în lipsa limbajului scris, japonezii aveau în schimb legende. lar 
legendele, culese și propagate de preoții lui Amanohiwushinomikoto, 
spuneau că acestui zeu - al cărui nume promitem să nu-l mai repetăm 
- îi revine meritul de a fi fabricat, din scoarță de dud, pentru prima 
dată în lume, atât hârtia, cât și pânza vuţu. 

Această dublă invenţie ar urca într-un trecut foarte îndepărtat, 
întrucât pânza yufu apare încă din epoca în care Amaterasu, zeița 
Soarelui, tremurând de frica fratelui ei Susanovonomikoto, zeul 

1 Vezi H. Masper o, op. cit., p. 6. 

— Vezi Istoria universală, vol. II, pp. 496 şi 566 - 567. 

— Vezi Kyushir6 Nakayama, History of Japanese Printing, 
Tokyo. 

1930, vol. I, pp. 29 - 41. 

Oceanului şi primul suveran al Japoniei, s-a refugiat într-o grotă 
din muntele Ama no Ivato (poarta stâncii cerului). 

Adânc îndurerați de dispariția ei, zeii au venit, cu alai mare, să o 
roage să-și părăsească închisoarea voluntară; dar toate rugămințile au 
fost zadarnice; Amaterasu n-a ieșit din grotă decât după ce unul dintre 
zei i-a făcut cadou o oglindă, o piatră deosebit de prețioasă și pânză 
yufu. Atunci, în mijlocul dansurilor, în care strălucea, în toată 
splendoarea ei, zeița Okane, prima dansatoare a cerului şi 
personificarea aurorei, zeița Soarelui a „răsărit” din peştera întunecată 
1. 

Este de presupus că, pentru confirmarea acestei origini divine, 
hârtia a devenit unul dintre simbolurile religioase ale șintoismului2. 
De fapt, obiectele aparţinând acestui cult sunt prevăzute cu un suport 
de care sunt legate benzi lungi de hârtie. Să vedem ce ne spun datele 
istorice. La începutul capitolului, am arătat că Japonia a avut, din 
timpuri foarte vechi, relaţii comerciale şi culturale cu Coreea care, în 
timpul noilor Han, făcea parte din imperiul chinez şi era deci în măsură 
să cunoască în toate amănuntele „invenţia” lui Țai Lun. Așadar, pe 
acest drum al Coreei îl vedem, în secolul al III-lea e.n., pe prințul 


coreean Atogi aducându-i în dar împăratului Ojin al Japoniei, într-al 
15-lea an al domniei lui (285 e.n.), cartea lui Buda (Keitin) scrisă pe 
hârtie. Este prima operă 

— Cf. A. B 1 a ne h et, op. cit., p, 19 şi A. Renker, Papier und 
Druck... p. 17. 

1 Religia națională a Japoniei. 

Scrisă care, după datele istorice pe care le posedăm până în 
prezent, a intrat pe pământul Japoniei1. 

Mai trec încă trei secole fără ca să avem vreo informație 
referitoare la subiectul nostru. Este mai mult ca sigur că, în acest 
interval de timp, s-au mai adus cărți în Japonia, dar, după cum am spus, 
nu ne-a parvenit nicio informație care să ateste că cititorilor li s-ar fi 
furnizat, în continuare, cărți pentru instruire sau scriitorilor materiale 
pe care să-şi exercite arta. În sfârşit, în al 18-lea an de domnie a 
împărătesei Suiko, deci prin anul 610 e.n., soseşte din Coreea vestitul 
călugăr budist Doncho (Dokyo), aducând cu sine o colecție întreagă de 
cărți religioase şi de drept. Doncho era foarte erudit; pe lângă faptul că 
era medicul și mai târziu sfetnicul împărătesei, el cunoştea pictura, 
precum şi arta de a „fabrica” cerneală și hârtie. Din Nibonshoki, vechea 
carte de istorie a Japoniei, aflăm că, în scurtă vreme de la sosirea sa, 
Doncho a început să fabrice hârtie. Din păcate, aşa cum reiese din 
această istorie, hârtia fabricată de Doncho, ca şi aceea pe care a adus-o 
cu el gata fabricată, nu era rezistentă şi se destrăma uşor. 

1 Vezi Kyushir6 Nakayama, op. cit., p. 41. 

Pentru a corecta acest lucru, prinţul Shotoku (572 - 623), fiul 
împărătesei Suiko, s-a apucat și el să fabrice hârtia, folosind scoarța de 
dud. Şi de atunci, scoarța de dud a devenit materia primă obișnuită a 
Japonieil. 

Cum a fabricat prințul Shotoku hârtia din coaja de dud? 
Răspunsul nu este greu de dat pentru cel care a avut ocazia să viziteze, 
încă în zilele noastre, una dintre manufacturile de hârtie din Japonia. 

Bucăţile de coajă se înmoaie, în prealabil, în apă caldă într-un 
butoi de lemn acoperit sau se scufundă într-un şuvoi de apă până când 
ele se contractă cam cu 15 mm la ambele margini. Atunci se scot şi se 


pun la uscat. Urmează apoi o spălare abundentă cu apă curată, după 
care, cu ajutorul unui cuţit, se separă partea albă interioară de cea 
verde exterioară. Numai partea albă este proprie pentru fabricarea 
hârtiei şi, ca atare, se introduce în lapte de var până se desface în fibre. 
O dată destrămată, se spală din nou pentru a se îndepărta orice urmă 
de var, după care începe măcinarea propriu-zisă care se execută prin 
bătaie cu bețe lungi și grele de bambus, până când totul se transformă 
într-o pastă 

1 Vezi A.B 1 a ne Îi e t, op. cit., p. 20; D. Hunter, op. cit., p. 53; A. 
Renker, Weg und XVerden... p. 68. 

Omogenă. Restul procesului de fabricație nu se deosebeşte cu 
nimic de-al lui Țai Lun1. 

În timp foarte scurt, industria papetară japoneză câștigă tot mai 
mult teren. În Taiborei, primul cod de legi japonez, se vorbeşte că, prin 
anul 703, existau deja patru meşteri care au primit însărcinarea 
oficială de a fabrica hârtie. 

În perioada Tempioshoho (749 - 756), pe când capitala 
imperiului era în Nara, industria papetară era foarte prosperă, folosind 
în paralel, pe lângă coaja de dud, şi deşeurile de cânepă. 

Hârtii fabricate din această epocă se găsesc şi astăzi în cantități 
destul de mari în templele Horiuji și Todaiji din departamentul Yamato. 
Despre calitatea hârtiilor fabricate pe timpurile acelea ne vorbeşte în 
modul cel mai convingător exemplarul din cartea sfântă a lui Buda, 
scris în anul 770, din ordinul împăratului Konin, şi care chiar în zilele 
noastre, când se derulează, își revine la forma pe care a păstrat-o 
perfect timp de 12 secole. 

Pentru a o proteja contra acțiunii distrugătoare a insectelor şi 
pentru a o menţine atât de elastică, hârtia pe care s-a scris această 
carte a fost înmuiată în tinctura galbenă ce se extrage din rășşina 
arborelui hinoki (Ritinospora obtusa). 

Pe vremea lui Hei-jo (806 - 809), s-au înființat ateliere 
imperiale pentru a produce hârtii de toate sorturile pentru nevoile 
palatu 

1 Vezi A. Renker, op. cit., p. 68. 


Lui şi ale templelor. Dezvoltarea își continuă drumul în măsură 
atât de mare, încât Gen Kei (877 - 884) consideră că din această 
industrie ar putea să realizeze un venit destul de substanţial pentru 
casa imperială și ca urmare stabilește prima impunere a meșterilor 
papetari, care se plătea în natură. Așa, de exemplu, atelierele din 
districtul Minon trebuiau să furnizeze anual împăratului 

2000 de coli de hârtie din cânepă în formatul 832X416 mm și 
937 kg de hârtie din coajă de dud. 

În acelaşi timp se pun bazele primei „normări” şi „dirijări” a 
fabricaţiei, astfel că în curând deosebim în „fabricația” japoneză 
următoarele sortimente: 

Mafushi, care se fabrica din cârpe de cânepă și era destinată 
cancelariei imperiale; 

Mashishi, produsă din puzderiile de cânepă rezultate de la filare 
pe care o foloseau funcționarii de stat; 

Kokushi și Dashi, din coajă de dud; 

Hishi, rezultată din prelucrarea mitsumatei (Edgeworthia 
papyrifera). 

La acestea se adăugau încă vreo şase subgrupe în funcție de 
grosime şi calitate. 

În ultima vreme, mai precis prin secolul al XVI-lea, scoarța de 
dud începe să fie folosită tot mai puțin, fiind înlocuită cu mitsumata, 
precum şi cu kozo (Broussanetia papyriferd) şi gampi 

(Wickstraemia canescens), fără ca acest lucru să modifice prea 
mult modul de pregătire a materiei prime în vederea măcinării. 

Între timp „inovațiile” în fabricaţia hârtiei nu întârzie să apară. 
Maiurile manuale sunt înlocuite cu șteampuri de lemn, acționate cu 
roți de apă; epurarea pastei măcinate și spălarea ei se fac cu multă 
minuţiozitate; pasta îngroşată, înainte de a fi trasă în coli, se albește la 
soare, apoi se fierbe - tot în vederea albirii - într-o leșie preparată din 
cenușa unei plante din familia poligonaceelor; în sfârşit s-a trecut şi la 
încleierea hârtiei. În vederea acestui ultim scop, în pasta de hârtie, 
înainte de formarea foilor, s-a introdus o soluţie lipicioasă preparată 
din coajă de Nori-Noki sau rădăcină de hororo 1. 


Cu toate că japonezii au construit uzine mari pentru fabricarea 
hârtiei, dotate cu utilaj modern, acestea nu au reușit să desființeze 
atelierele mici în care membrii unei familii, ajutați numai de vecini, 
continuă să producă, cu aceleași metode primitive, hârtiile «ubțiri. 

1 Vezi A.B 1 a ne h e t, op. cit., pp. 21 - 23. 

Calitatea acestor hârtii subțiri şi delicate, cărora li s-a dat 
denumirea de hârtii de mătase, rivalizează încă cu cei mai puternici 
concurenți, bucurându-se, atât ele cât şi artiștii care le produc, de toată 
stima din partea consumatorilor. 

Să ne întoarcem însă privirile spre apus... 

Cum a reușit hârtia să treacă dincolo de frontierele apusene ale 
imperiului chinez? Pentru a răspunde, să revenim încă o dată în China, 
în anul 750 e.n. 

Acum are loc războiul cu musulmanii de pe țărmurile 
îndepărtatului râu Exus (azi Amudaria). 

Data memorabilă a bătăliei de pe malul Talasului, pe care 
izvoarele arabe o fixează cu precizie în iulie 751, este confirmată de 
cronicarul chinez Tang-şu, care în Povestirile militare scrie: „Generalul 
Gao-Sien-dză, coreean din naștere, după ce cu patru ani mai înainte i-a 
făcut prizonieri pe hanul turcilor şi pe prințul din să (Taşkent), a fost 
bătut definitiv de arabi, în luna a şaptea din anul 751, lângă Hăn-lo-şul 
(vechiul Kangli din valea râului Talas) 2. 

Dar ce i-a făcut pe împărații Chinei să acorde atâta importanță 
evenimentelor ce se petreceau la mii de kilometri depărtare de 

1 Vz F. Hirth, Die Erfindung, pp. 14 - 15. 

2 Vezi A. BI a ne h et, op. cit., p. 26. 

Capitala lor? Ce i-a determinat să-și trimită armatele ca să se 
amestece în certurile pentru putere dintre prinții localnici? La toate 
aceste întrebări, răspunsul e unul singur: „Marele drum al mătăsii” sau, 
cu alte cuvinte, menținerea în stăpânirea lor a celei mai mari artere 
comerciale care asigura schimburile de mărfuri între Extremul Orient 
şi lumea apuseană. 

Acest drum începea la Tsang-an și ducea spre apus prin 
teritoriul Guansu până la Dun-huang. Aici el se ramifica în două 


drumuri principale care duceau la Kaşgar: drumul de sud şi drumul de 
nord. Primul urma țărmul sudic al bazinului fluviului Tarim, trecând 
prin Khotan şi larkand; cel de-al doilea trecea prin Turfan, Kucea și 
Aksu. Din Kaşgar, drumurile comerciale se raenificau spre Fergana și 
Bactria, iar de acolo spre Parţia şi India”». 

Câte nu s-au petrecut pe nesfârșşita întindere a acestui drum 
care aducea viață pustiurilor pe care le străbătea! Pe acest drum a 
venit în China și vestitul Marco Polo (1254 - 1323) precum şi spătarul 
Milescu al nostru (1621 - 1714). 

Pe acest drum se scurgeau caravanele care duceau spre apus 
mătase, hârtie, ceramică, obiecte de fier şi de lac și care se întorceau cu 
cai, cămile, covoare, confecţii de lină, sticlă, pietre prețioase și multe 
alte lucruri care se bucurau de mare trecere la curte sau în casele 
aristocrației. Şi mai venea ceva la fel de căutat pe însoritul Mare drum 
al mătăsii: sclavii cumpăraţi din târgurile din apus care cunoșteau 
atâtea meşteşuguri folositoare - dacă ajungeau cu viață până la 
centrele chinezești 2. 

Acestea erau motivele principale care au justificat, secole de-a 
rândul, trimiterea oştilor pentru a menţine în stăpânirea imperiului cel 
mai important nod al acestui drum: orașul Kaşgar. Multă hârtie 
fabricată de meșterii chinezi s-a cărat pe spatele cămilelor pe 
nesfârşita întindere a acestui drum. Urmele ei s-au păstrat, de-a lungul 
veacurilor, prin toate forturile care asigurau, din etapă în etapă, 
securitatea caravanelor. Hârtiile descoperite 

1 Istoria universală, vol. II, pp. 493 - 494. 

— Ibidem, p. 509. 

De Aurel Stein în Dang-huan și Niya nu sunt oare o dovadă a 
transportului hârtiei pe acest drum? Cam în aceeași vreme (1901), 
exploratorul suedez Sven Hedin scoate la iveală din orașul mort 
Lou-lan, așezat în bazinul Tărâmului, alte documente care ar fi fost 
scrise între anii '200 şi 252 1; în orice caz prima hârtie datată în mod 
clar de către autorul ei ne trimite în anul 264 2. Paul Pelliot a găsit, pe 
varianta nordică a acestui drum la Turfan, manuscrise pe suluri de 
hârtie, conţinând texte în caractere sanscrite, datând din secolele III și 


IV e.n., 3 precum și un manuscris ebraic datat din secolul al VIII-lea4. 

Pe drumul care ducea din Kaşgar, traversând Munţii Hinducuş, 
s-au descoperit, în localitatea Serinda, o mulțime de documente 
aparținând secolului al VI-lea 5. 

1 Vezi A. Conrad y, Die chinesischen Ilandschriften und 
sonstigen Kleinfunde Sven Hedin'se în Lott Lan, Stockholm, 1920. 

Vezi D. Hunte r, op. cit., p. 82. 

3 Vezi A. Blum, op. cit., p. 13. 

— Vezi Berger et Schwab, Le plus ancien manuscrit bebreit, în 
„Journal asiatique” II, 1913, p. 139. 

5 Vezi A. Blum, op. cit., p. 14. 

În sfârşit, tot pe acest drum a ajuns cu siguranță şi acea hârtie 
de care vorbeşte eruditul Kasiri, prin anul 650 e.n. 

Din text reiese că „primul care a folosit hârtia la Mekka a fost 
Omar”. Dar vestitul calif a fost în Mekka prin anul 83 al Hegirei (710 
e.n.), deci cu siguranţă că a utilizat hârtia de proveniență chinezească 
1. 

lar dacă în anul 751 armatele lui Gao-Sien-dză au trebuit să-şi 
părăsească morții şi prizonierii pe țărmul Talasului, istoria hârtiei nu 
are ce regreta: între cei vii, rămași captivi în mâinile arabilor, au fost 
câțiva meşteri papetari de profesiune, originari din districtul 
Dzan-iang2. Ei ştiau prea bine că întoarcerea acasă din sclavie era un 
lucru imposibil, precum și faptul că multă hârtie fabricată de ei fusese 
trimisă spre regiunile în care erau ei acum. Deci arabii aveau nevoie de 
hârtie și ei ştiau să o fabrice, asigurându-şi, poate, prin aceasta, şi o 
viață mai puţin amară. 

Dar pentru a deschide ateliere de fabricat hârtie nu erau 
suficiente numai cunoștințele meșterilor chinezi și cererea de hârtie 
din partea consumatorilor. Mai trebuiau materii prime și apă, care se 
găseau din abundență la Samarkand, marele centru arab al țesătorilor 
de in şi cânepă. Lanurile de in şi cânepă furnizau din abundență 
materia primă, în timp ce numeroasele canale care slăbăteau oraşul şi 
câmpia din jurul lui asigurau apa necesară 3. 

1 Vezi C.M. B riq u et, Le papier arabe au moyen âge et sa 


fabrication, în Briquet's Opuscula, p. 163. 

2 Vezi A. W y Lie, op. cit., p. 5. 

3 Vezi D. Hunter, op. cit., p. 60. 

Unii autori, plecând de la etimologia cuvântului kaghiz prin care 
arabii desemnau hârtia, au dedus că primele hârtii din Samarkand ar fi 
fost produse din coajă de dud. Acest lucru ar fi fost justificat - după ei - 
de faptul că, în limba chineză, cuvântul Guo-dză înseamnă „hârtie din 
coajă de dud”. Dar simplul fapt că arabii au adoptat pentru a defini 
hârtia un cuvânt care ne-ar putea duce cu gândul la coaja de dud, nu 
este un argument convingător. 

Numai din exemplele pe care le-am dat până acum în legătură 
cu terminologia adoptată de diferite popoare - între care și al nostru -, 
pentru noțiunile papetare, se poate deduce, în cazul arabilor, că 
termenul kaghiz, pe care-l foloseau pe vremuri pentru hârtia de dud 
importată din China, a fost menținut pentru a defini hârtia din m şi 
cânepă, deci un produs diferit ca structură 1. 

Faptul că arabii credeau că hârtia chinezească pe care le-o 
aduceau caravanele era făcută din ierburi şi plante ne este confirmat 
de Raşid el Din care, în Istoria mongolilor din Persia, scria că „hârtia se 
face din ierburi și plante care nu cresc pe la noi” 2. În acest „nu cresc 
pe la noi” mai putem vedea şi grija neguţătorilor chinezi care, probabil, 
întrebaţi fiind de nenumărate ori, cum și din ce se fabrică hârtia și 
pentru a nu divulga secretul fabricaţiei, au apelat mai mult ca sigur la 
formula „din plante care nu cresc decât în China”, retezând astfel orice 
intenţie de copiere a fabricaţiei ei. 

Aşa a început fabricaţia hârtiei în Samarkand, odată cu debutul 
unei noi etape, deosebit de importante în istoria „artei albe”, şi anume: 
etapa care a deschis drumul hârtiei până pe meleagurile noastre. 

Arabii n-au căutat să-şi asume paternitatea acestei invenții şi 
într-una din cronicile lor găsim menţiunea că „primii care au fa 

1 Vezi A. B 1 a ne h e t, op. cit., pp. 33 - 34. 

2 C.M. Briquet, Le papier arabe... p. 164. 

Bricat hârtia în Khorasan au fost lucrători din China” 1. Acelaşi 
lucru îl scria şi Istâkhri, în jurul anului 950, în Cartea drumurilor și 


împărăţiilor, precizând că primele ateliere au fost înființate de chinezi 
la Samarkand 2. Detalii mai multe și mai precise ni le furnizează 
povestitorul Tâalibi (961 - 1038) care, pe la începutul secolului al 
XI-lea, scria că: „printre specialităţile Samarkandului, pe care trebuie 
să le menționez, figurează lumile; ele au înlocuit sulurile de papirus 
egiptean şi pergamentul de care se foloseau pe vremuri pentru a. Scrie, 
fiindcă ole sunt mai frumoase, mai plăcute și mai comode de folosit. Nu 
se mai întâlnesc (la fel de frumoase) decât acolo și în China. 
Fabricaţiailor a fost adusă din China în Samarkand de către prizonieri; 
şi Zijad, fiul lui Saiih, a fost acela care i-a luat pe aceşti prizonieri, în 
mijlocul cărora s-au găsit și unii care știau a fabrica hârtia. Apoi 
fabricaţia s-a dezvoltat şi ea a satisfăcut întreg necesarul consumului 
ilocal, până când a devenit, pentru populația din Samarkand, obiectul 
unui comerț important. Așa s-a răspândit hârtia, pentru binele 
oamenilor, în toate țările lumii” 3. 

Arabilor le-a revenit misiunea istorică de a aduce în Occident 
măreaţa invenţie a poporului chinez. Până la îndeplinirea integrală a 
acestei misiuni - despre care vom vorbi în cele ce urmează - să 
reținem ca încheiere cuvintele eruditului arab Djahez, care, în anul 869, 
scria că: 

„Hârtia din Samarkand este pentru Orient ceea ce e papirusul 
egiptean pentru Occident” 4. 

4J.Karab ace k, op. cit., p. 28. 

— Vezi H. Alibaux, Les origines du papier, Paris, f.a., p. 77. 

— Cf. J. Karabacck, op. cit., p. 26 fi H. Alibaux, op. cit., p. 83. 

4 J. Karabacck, op. cit, p. 23. Prin Occident, Djahez înțelegea 
apusul califatului arab (Egipt și nordul Africii), unde încă pe vremea lui 
se folosea papirusul. În Occidentul european papirusul nu se mai 
utiliza de două veacuri. 

„La Şatiba... se fabrică o hârtie cum nu se găsește în tot 
universul civilizat”. 

EL-EDRISI 

În lumea arabă 

Mergând în pas cu hârtia ajungem în imperiul arab, la scurtă 


vreme după ce Abbasizii au reușit să răstoarne lunga domnie a 
Omiazilor (750 e.n.), la capătul unei rivalități a cărei vechime o 
depășea pe aceea a islamului. Deşi purtau încă turbane negre, în semn 
de doliu pentru sfinţii lor martiri Ali Hassan şi Hussein, la scurtă vreme 
după macabrul banchet cu care şi-au început domnia 1 noii stăpâni au 
adoptat vechile moravuri de lux şi desfrâu de la curţile persane, lăsând 
în grija asupriţilor respectarea preceptelor lui Mahomed. 

Mansur (754 - 775), succesorul lui Abul Abbas, a părăsit 
Damascul pentru a-şi construi o capitală nouă la Bagdad, lângă ruinele 
Cresiphonului, vechea capitală sasanidă 2. La scurtă vreme după 
schimbarea capitalei, hârtia din Samarkand își face 

1 Abu! 

— Abbas i-a masacrat pe toţi bărbaţii din familia Omiazilor pe 
care i-a putut prinde; cadavrele lor aşezate grămadă și acoperite cu un 
covor de piele i-au servit drept masă pe care a ținut banchetul victoriei 
- N.R. 

— H.G. Wells, Esquisse de l’histoire universelle, Paris, 1925, p. 
307. 

Intrarea oficială în cancelaria califatului pentru a participa la 
luptele interne și la comploturile care au procedat urcarea pe tron a lui 
Harun al-Rașid (786 - 809). Harun al-Rașid nu a fost numai califul unui 
înfloritor imperiu real aflat în plin avânt, ci de asemenea şi căpetenia 
unei nemui-itoare împărăţii din lumea basmelor; el a fost Harun 
al-Raşid al celor o mie și una de nopți ale Bagdadului. Pe vremea lui, 
într-o curte imperială de o bogăţie fără margini, într-un oraş uriaş - 
prin care treceau toate căile comerciale care legau apusul de răsărit, 
din toate colțurile lumii arabe au început acum să se adune aici filosofi, 
savanți, poeți şi literați cărora califul le acorda un azil neprecupeţit. Și 
în timpul în care oștile cailifului jefuiau, în numele semilunii, Asia Mică, 
India şi lurkestanul pentru a îngrămădi aur cât mai mult în vistieria 
imperială, Bagdadul a devenit părintele adoptiv al ştiinţei ai cărei 
creatori au fost grecii, evreii şi indienii. Filosofii, cu Aristotel în mână, 
căutau să afle unde se termină ficțiunea religioasă şi unde începe 
adevărul științific; matematicienii din școalla lui Mahomed ibn-Musa 


pun bazele algebrei și trigonometrici, descoperă sinusul, tangenta şi 
cotangenta; fizicienii inventează pendulul și scriu tratate despre optică; 
astronomii calculează unghiul eclipticei şi procesiunea echinocţiilor; 
medicii - pe vremea în care, în Europa, biserica interzicea practicarea 
medicinei - aplicau anestezice în operații deosebit de dificile; chimiștii 
descoperă alcoolul, potasa, nitratul de argint și câțiva acizi minerali; 
iar pentru toți cei arătați mai sus, meşteşugarii din Samarkand 
trebuiau să fabrice hârtie, din zori. Și până în noapte. Și dacă imperiul 
musulman a fost calificat de unii drept „barbar”, pe considerentul că 
niciodată nu a reuşit să se organizeze într-un stat stabil și progresiv, 
fiind măcinat în permanenţă de intrigi şi de atentate caracteristice 
monarhiilor absolute., poporului arab, care a propagat și dezvoltat 
moştenirile culturale şi ştiinţifice ale antichităţii, trebuie cu siguranță 
să i se dea un alt calificativ. Căci dacă operele lui Euclide, Arhimede, 
Ptolemeu, Aristotel, Teofrast și Hipocrate au ajuns până la noi, acest 
lucru 

1F.Funke,op.cit., p. 39. 

Îl datorăm în mare măsură arabilor care au tradus în limba 
arabă versiunile siriene ale acestor opere. 

Nu vrem să exagerăm afirmând că prezența hârtiei a creat 
această capacitate intelectuală a arabilor, dar trebuie să admitem că, în 
orice caz, ea a contribuit, şi încă într-o măsură destul de mare, la 
menținerea: şi dezvoltarea acestei capacități. Arabilor le revine, fără 
doar și poate, marele merit că au înțeles, de la bun început, ce auxiliar 
prețios pot găsi, pentru expresia geniului lor, în hârtie. Drept 
consecinţă, ila insistența marelui vizir Djafar, în anul 795 ia naştere, la 
Bagdad, al doilea centru de fabricaţie a hârtiei din imperiul musulman. 
În amintirea acestui eveniment, unul dintre sorturile de hârtie produse 
de arabi a primit denumirea de E'l-Djafarij, adică hârtia lui Djafar 
Putem presupune că ia baza fabricaţiei acestei hârtii stăteau sforile de 
cânepă, mai ales dacă ne referim și la mărturia lui Raşid el Din care, în 
Istoria mongolilor din Persia, ne spune că: „hârtia folosită pe vremea 
lui Harun ail-Rașid era făcută din funii vechi şi era diferită, din punct 
de vedere calitativ, de hârtia obișnuită din Khorasan produsă din cârpe 


de in „2. În secolul al IX-lea se înființează al treilea centru la Tihama, pe 
coasta de sud-vest a Arabiei. După mărturiile lui Mukkadasi, Damascul, 
vechea capitală a Omiazilor, urmează ila rând pentru a produce acea 
hârtie căreia popoarele Europei occidentale îi vor da numele de charta 
damascena 3. Faptul că hârtia din Damasc a ajuns atât de cunoscută se 
datorează probabil „târgului papetarilor” care, după relatarea 
călătorului Ibn Batuta, se ţinea acolo anual și la care participau o 
mulțime de neguțători greci 4. Secolului al X-lea îi este dat să vadă 
hârtie ieşită din manufacturile Tiberiadei, precum și ale orașelor 
Tripoli, Hama sau Membidj (fostul Bambyce) din Siria. Dar, în curând, 
teritoriul Asiei Mici se dovedeşte neîncăpător și atunci hârtia pătrunde 
şi în Egipt. Existenţa fabricaţiei de hârtie în 

1 Vezi J. Karabacek, Das arabisebe... pp. 32 - 34. 

2A.Blanehet,op.cit,pp.28- 29 și F. Hoyer, op. cit., p. 12. 

3 Vezi Raşid el Din, Histoire des Mongols de la Perse, în 
traducerea lui E. Quatremere, vol. I, Paris, 1836, pp. 132 - 136. 

4 Vezi C.M. Briquet, Le papier arabe... p. 164. 

Secolul al X-lea în patria papirusului este confirmată, pe de o 
parte, de Ta-Alibi, iar pe de altă parte, de Mukkadasi care, vorbind, 
prin anul 988, despre produsele acestei țări și despre mărfurile pe care 
le exportă, nu mai menționează papirusul - aşa cum a făcut-o Ibn 
el-Kadel cu 80 de ani în urmă - ci numai hârtia. Atelierele egiptene au 
început să producă hârtie în cantități atât de mari și la un preț atât de 
convenabil, încât, prin anii 1035 - 1042, călătorul persan Nasiri 
Khosran este uimit văzând că la Cairo 

„Neguţătorii de fructe, mirodenii şi mărunțișuri au marfa gata 
ambalată, sau o ambalează pe loc, în hârtia de care dispun din belşug” 
1. 

Amplasamentul exact al atelierelor din Egipt nu s-a putut 
determina. Considerăm însă că este logică ipoteza lui Karabacek, după 
care fostele ateliere de fabricat papirus s-au „reprofilat” în ateliere 

A.B 1a neh et, op. cit., p. 29 ṣi A.B 1 u m, La route du papier, 
Grenoble, 1946, p. 12. 

De fabricat hârtie K în orice caz, marele târg de desfacere a 


hârtiei se ţinea cu siguranţă >la Cairo, unde una dintre străzile orașului 
purta numele de „strada papetarilor 1, iar un caravanserai, de la 
marginea orașului, pe acela de „Hanul neguţătorilor de hârtie 
Pământului egiptean îi mai revine un merit mare din punctul de vedere 
al fabricaţiei hârtiei arabe: el a reușit să păstreze cele mai vechi 
documente scrise pe hârtie, aşa cum a păstrat, timp de milenii, 
papirusurile faraonilor şi ale culturii alexandrine. Cantităţile enorme 
de manuscrise pe papirus şi pe hârtie descoperite în iarna lor 1877 - 
1878 pe lângă Medinet el Fayum (vechiul Arsinoe) şi în regiunea 
El-Uşmunein, care aparțin unei perioade cecuprinde aproape trei 
milenii 3, au permis să se reconstituie cu exactitate lupta dintre 
papirus şi hârtie, terminată cu victoria acesteia din urmă. 

Aceste documente în număr de câteva mii sunt păstrate la Viena, 
formând aşa-zisa „Colecţie a arhiducelui Rainer”; pe baza lor s-a putut 
alcătui tabloul sinoptic alăturat în care, în dreptul secolului căruia îi 
aparțin documentele, sunt arătate numărul de piese scrise pe papirus 
şi numărul celor scrise pe hârtie, din totalul documentelor descoperite 
la El-Uşmunein 4. 

1 Vezi J. Karabacck, op. cit., p. 31. 

1 A. Blanchet, op. cit., p. 30. 

— Vezi J. Karabacek, Führer durch die Ausstellung, în 
„Mitteilungen aus der Sammlung Papirus Erzherzog Rainer”, vol. I, 
Wien, 1887, p. 12. 

— Idem, Das arabische... pp. 11 - 12. 

Între documentele din „Colecția arhiducelui Rainer”, papirusul 
cu nr. 845 prezintă un interes deosebit. Papirusul conține o epistolă 
scrisă pe la mijlocul secolului al IX-lea de către un anonim, prin care 
acesta cerea să i se indice numele unui „generos binefăcător, care a 
ajutat în viață un om nenorocit, pentru a-i transmite expresia 
recunoştinței sale”. Până aici nimic interesant, doar că scrisoarea, 
înainte de saluturile de politețe, începe cu cuvintele: „cer iertare 
pentru papirus” K Dar, întrucât papirusul respectiv părea, prin 
dimensiunile îşi conservarea sa perfectă, să fie de o calitate excelentă, 
scuza scriitorului nu viza decât faptul că mai folosea încă papirusul 


pentru scris. De aici concluzia că, în secolul al IX-lea, hârtia era un 
obiect de ilux şi că unele personalități considerau folosirea ei ca un 
lucru ieşit din comun și demn de invidiat în privința materiei prime 
din care fabricau meșteșugarii din Egipt hârtia, nu trebuie să uităm că 
valea Nilului a fost, din cele mai vechi timpuri, o mare producătoare de 
țesături de in 3. De aici, mulțimea de cârpe vechi care au permis o 
dezvoltare atât de mare a fabricaţiei de hârtie. În plus, așa cum ine 
informează Abd el-Latif din Bagdad care a vizitat Egiptul prin anul 
1200, „beduinii şi felahii și toți acei care, în generali, scormoneau 
mormintele egiptene în căutare de comori, ridicau linţoliile şi 
bandajele de pe mumii; ei le foloseau pentru a-și face îmbrăcăminte 
sau le vindeau celor care făceau din ele hârtii, destinate prăvăliilor de 
delicatese” 4. Revenind la hârtia arabă, este necesar să ne ocupăm și de 
aceea fabricată începând cu al doilea mileniu al e.n. În Africa, pe 
coastele l'ezului şi Marocului, abia cucerite de Almoravizi5. Niciun text 
din vremea aceea nu ne informează când a început să se practice 

— Cf. ]. Kar abace k, Fiibrer durch... p. 226. 

2 Vezi A. B 1 a ne h et, op. cit., p. 32. 

3 Vezi Rohault de F1 eury, Lettre sur les etoffes cgyptiennes, în 
„Revue srclieologique”, 1870, p. 217. 

Sylvestre de Sacy, Relation de l'Égypte par Abdallatif, Paris, 
1810 p. 198. 

Dinastie berberă, care a domnit în Maroc și o parte din Spania 
de la 1055 la 1147 şi a fost fundată de Abdallah ibn-Yassin. 

Aici «arta pe care Almoravizii o cunoșteau cu siguranţă de foarte 
multă vreme. Atașamentul lor față de hârtie rezultă în mod logic, dacă 
ne gândim ila felul în care au protejat și dezvoltat literele și artele. 
Totuşi, existenței unui mare centru de producție papetară la Fez, 
capitala regatului (lor, îi vom găsi confirmarea abia în ultimele zile de 
domnie a acestei dinastii, şi anume într-o povestire transmisă de 
Abul-Hassan, a cărei acțiune se întâmplă în iarna anului] i45 tt46. Pe 
atunci zidurile Fezului erau asediate de oștile cumplitului Abd 
el-Mumin, al doilea emir din dinastia Almohazilor i. Înverşunarea lui 
Abd el-Mumin împotriva oricăiui lux în cultul lui Alah și lupta lui 


pentru a readuce moravurile musulmane la austeritatea propovăduită 
de Mahomed erau bine cunoscute în toată lumea arabă. 

Dar bolta principală a moscheii din Fez era o minune de 
dantelărie cizelată în piatră, care reține şi astăzi admiraţia vizitatorilor. 
Cum ar fi putut fi salvată această parte a clădirii de furia duşmanilor în 
cazul în care orașul ar fi fost cucerit? 

Soluţia s-a găsit; locuitorii Fezului au acoperit întreaga boltă a 
moscheii cu hârtie, pe care au spoit-o apoi cu var. 

Rezultatul: orașul a fost cucerit, dar moscheea a fost salvată3. 

Odată cu prăbușirea Almoravizilor, în locul lor s-au ridicat 
Aknohazii, învingătorii lor. 

Este interesant că acești „sălbatici” Almohazi, care au ras din 
temelii tot ce li se părea că s-ar abate de la preceptele profetului, au 
cruțat cu siguranţă toate „morile” de hârtie, din moment ce aflăm, din 
surse arabe, demne de încredere, că, prin anul 1184, la Fez funcționau 
peste 400 de astfel de mori. O serie de alte documente arabe ne 
informează de existenţa, în secolul al XI-lea, a mai multor mori de 
hârtie și la Ceuta 4. 

1 Dinastie berberă fundată de Mohamed ibn-Tumerţ, care a 
domnit în nordul Africii şi în Spania între 1147 şi 1269. 

2 Cf. A. Blanchet, op. cit., p. 45 şi C.M. B r i q u e t, Le papier 
arabe... p. 164. 

3 Vezi J. Karabacek, Das arabisebe... p. 40. 

4 Vezi C.M. Briquet, La fabrication... p. 6. 

Până atunci să urmărim ce s-a întâmplat cu hârtia pe vremea 
Almoravizilor şi a urmaşilor lor Almohazi, în partea cealaltă a 
regatuluiilor, respectiv dincolo de Gibraltar. 

Când au devenit stăpâni pe sudul Spaniei, Almoravizii au găsit 
aici tradiții vechi stabilite de emirii din familia Omiazilor, pe care au 
căutat să le mențină; de la Abd ei-Rahman al III-lea (912961) au 
moştenit vestita şcoală de medicină din Córdoba, iar de la Hakim al 
II-lea (961 - 976 - o bibliotecă uriașă al cărei catalog număra aproape 
900 de file 1. 

La curtea acestui emir poezia a ajuns să fie atât de apreciată, 


încât scrisorile intime se scriau în versuri2. Această atmosferă de 
cultură nu putea să nu favorizeze și industria hârtiei. 

Este păcat că nu cunoaștem unde s-a fabricat hârtia pe care s-au 
scris cărțile din biblioteca emirului Hakim. S-ar putea ca o parte dintre 
ele să fi fost scrise chiar pe hârtie fabricată în Spania, în timp ce altele 
au fost achiziționate din bibliotecile Orientului. Toate referinţele 
contemporane inclusiv ale lui Ibn abd-Rabbihi (860 940), la care te 
trimit acei care vor să stabilească vechimea fabricaţiei hârtiei în Spania, 
nu amintesc niciun cuvânt despre producţie, ci numai de larga ei 
utilizare la curtea califatului din Córdoba 3. Singurul fapt cert ce se 
poate afirma este că, pe vremea Almoravizilor, fabricaţia hârtiei a 
ajuns pe o treaptă atât de înaintată, încât la numai șase ani după 
cucerirea Spaniei de către ei (1144), şeicul El-Edrisi (1099 - 1164) a 
putut să scrie că: Șatiba 4 (Xativa) e un oraş frumos cu castele a căror 
splendoare şi măreție au devenit proverbiale; aici se fabrică o hârtie 
cum nu se găseşte în tot universul civilizat, care se expediază spre apus 
şi răsărit J. Mai târziu, vorbind despre țesături prețioase, se exprimă 

1 Vezi F. Hojer, op. cit., p. 18. 

Cf. A, B1 a ne h e t, op. cit., p. 46. 

— Vezi H. Bockwitz, op. cit., p. 16. 

Şatiba era situată lângă Valencia, cam pe amplasamentul 
actualului San Felipe. 

5 Cf. J. Karabacek, Das arabische... p. 62. 

Astfel: „iar în ceea ce priveşte fineţea şi albeața lor, nu se poate 
găsi vreo diferenţă între ele şi hârtie” 1. 

Altă mărturie despre fabricaţia timpurie a hârtiei în Spania ne-o 
aduce Petru Venerabilul, abatele de Cluny (1092 - 1156) care, pentru a 
combate religia ebraică şi islamismul, pleacă în anul 1141 la Toledo, 
unde îşi procură Talmudul, Coranul şi o biografie a lui Mahomed2."... 

Întors în Franţa, scrie o lucrare, plină de greşeli şi exagerări -, 
dar în care există o frază importantă pentru istoria hârtiei, și anume: 

„În cer (spune evreul) Dumnezeu citeşte cartea Talmud. Dar ce 
fel de carte e aceasta? E oare la fel cu acelea pe care le citim noi în 
fiecare zi, respectiv e făcută din piele de berbeci, de țapi, sau de viței, 


sau din scoarță, sau din trestii care cresc în mlaștinile Orientului? Sau e 
făcută din cârpe vechi, sau chiar dintr-un material mai ordinar și e 
acoperită cu semne trasate cu pană de pasăre sau cu calamus din bălți, 
înmuiat în vreo cerneală oarecare” 4? în afară de enumerarea 
materialelor folosite pentru scris, din fraza sus-citată mai putem 
deduce și ordinea lor de preferinţă în ochii erudiţilor occidentali din 
secolul al XI-lea şi al XII-lea. Existenţa în Spania a numeroaselor mori 
de fabricat hârtie explică pe de altă parte abundența mare a cărților, 
fapt pe care îl relevă Maientius în anul 1120 atunci când scrie: 

„Libri papyracei quos minime dubito în Hispania e o tempore 
frecventissimos fuisse”. 5 

Cu aceasta, putem considera încheiată misiunea istorică a 
arabilor de a preda, în mâinile Europei, măreaţa invenţie născută pe 
țărmurile 

1 El-Edrisi, Dsscription de l'Afrique et de lEspagne, Leyde, 1866, 
p. 233. 

— Vezi M. Denii muid, Pierre le Venerable, și J.B. Bossuet, 
Discours sur l'Histoire universelle, vol. V, Paris, 1870, p. 445. 

— Vezi A. Blanchet, op. cit., pp. 48 - 49 

4 Ibidem, p. 47; textul original se găseşte în Petrologie latine, vol. 
189, p. 6Ub. 

5 Gr. Meermann, Gerardi Meermanni et doctorum virorum 
epistolae, atque observationes de chartaie vulgaris seu lineae origine, 
Hagae Comitum, 1767, p. 60. (Cărțile pe hârtie erau, pe vremea aceea, 
fără îndoială foarte numeroase în Spania.) 

Oceanului Pacific. Drumul nu a fost scurt de loc, căci, aşa cum 
am putut constata, dacă fabricaţiei hârtiei i-au trebuit șase secole ca să 
ajungă din China până la Samarkand, alte șase secole au trebuit să se 
scurgă pentru a ajunge din Samarkand în Scania medievală. 

Dar în acest răstimp, atât de lung, s-au mulțumit oare arabii să 
fabrice hârtia cu aceleași mijloace pe care le-au preluat de la 
prizonierii din armata lui Gao-Sien-dză? Ar fi greșit să se presupună că 
ei s-au mărginit la simplul rol de intermediari între culturile situate la 
extremităţile celor două continente. Importanța pe care au dat-o 


hârtiei reiese și din faptul că, încă acum aproape 1.000 de ani, ei au 
găsit cu cale să redacteze o lucrare, pe care putem să o considerăm ca 
fiind primul manual de tehnologie a hârtiei ce s-a scris vreodată în 
lume. 

Acest lucru reiese cât se poate de limpede din capitolul XI din 
Umdet cl-Kuttâb | în care dascălul arab anonim îi învață pe ucenicii săi 
următoarele: 

— „la sfori de cânepă din calitatea bună și albă de Siria şi 
desfă-le în câlţi pe care apoi îi piepteni cu un pieptene până când de în 
moi ca părul despletit. la apoi lapte de var făcut din var nestins de 
calitatea cea mai bună și mai albă și ține în el câlții timp de o noapte, 
până dimineața. Frământă apoi materialul cu cele două mâini ale tale şi 
aşterne-l la soare până se usucă. După aceea, introdu din nou câlții în 
lapte de var - dar nu acela de care te-ai folosit mai înainte, ci într-unul 
proaspăt - și lasă-i încă onoapte, până dimineața. Frământă-i iar cu 
mâna ca și prima dată şi lasă-i apoi vreo trei zile să stea la soare 2. 

O dată ce materialul s-a albit complet, îl tai cu cuțitul și îl speli 
mapă curată timp de șapte zile, având grijă să schimbi apa zilnic. Apoi, 
după ce a dispărut orice urmă de var, vei măcina câlții 

Titlul complet al lucrării e: Umdet el-Kuttâb va ucide dsavi 
el-albâb, adică: Sprijinul scriitorului și armura celui inteligent: cf. C.M. 
Briquet, Le papier arabe... p. 162. 

2 După alte copii trebuia să stea la soare cinci sau chiar șapte 
zile. Probabil noile reţete au fost adaptate condiţiilor climaterice locale. 
- N.A. 

Într-o piuă de piatra având grijă să-i menții tot timpul umezi; în 
sfârşit când ai obținut o pastă moale și fină, deci care nu mai conţine 
niciun nod și nicio bucată nemacinata, baga pasta într-un vas cu apă 
curată și clăteşte-o multă vreme, până când devine asemănătoare cu 
mătasea. Acum, pentru operaţia următoare, îţi vei alege o formă de 
dimensiuni convenabile. 

Forma e făcută din fire de trestie de Samar a căror împletitură 
se aseamănă cu aceea a plaselor pescăreşti. Lungimea și lățimea 
ciurului variază după mărimea colii pe care vrei să o obţii. 


lei deci pasta preparată din sfori de cânepă şi o amesteci cu apă 
multă într-o cadă mare până ce ea devine o soluție lăptoasă, absolut 
uniformă; scufunzi forma în această soluţie, o mişti înainte și înapoi şi 
treci ușor cu mâna pe deasupra pentru ca pe toată suprafața să se 
depună aceeași grosime. După ce ai egalizat astfel pasta, o laşi să stea 
pe formă până ce ajunge la îngroșarea (consistenţa) pe care o vrei; 
preiei foaia de pe formă pe o planșeta și cu ajutorul ei o aplici pe un 
perete neted și curat unde o laşi până ce se usucă și cade singură jos. 

Acum, ia făină din calitatea cea mai fină și mai albă, precum şi 
amidon din cereale. Amesteca separat făina și separat amidonul în apă 
rece până nu rămâne niciun grăunte nedesfăcut. Pune apă să fiarbă. 
Când a fiert bine, toarn-o peste făină și amidon și amestecă-le 
împreună până când obţii o soluţie uniformă. Așteaptă acum ca soluția 
să se limpezească. la foaia de hârtie şi freac-o pe una dintre feţe cu 
mâna pe care ţi-ai muiat-o în această soluţie. Apoi întinde coala pe o 
trestie persana, ca să se usuce. Acum poți să o umezești la fel şi pe 
partea cealaltă, având grijă să o lași să se usuce bine. 

Numai dacă ai urmat această învățătură, obţii o foaie care să te 
mulțumească și pe care poţi apoi să o lustruiești 1. În legătură cu acest 
manual de tehnologie primitivă a hârtiei, considerăm că este 
interesant de semnalat că, în Chma, patria hârtiei. 

1 Cf. C.M. Biriquet, Le papier arabe... pp. 166 - 167; lustruirea 
hârtiei se făcea cu piatră de agat sau onix. 

Primul tratat despre fabricarea ei, intitulat Tien gung cai u, a 
fost scris de Sung Ing-sing de-abia în anul 1634 în acest tratat se afla 
de asemenea și cel mai vechi desen chinez care înfățișează o imagine 
dintr-un atelier de papetărie. Din acest desen se poate deduce cât de 
mic a fost progresul realizat, timp de 15 secole, de China, față de ceea 
ce au realizat arabii într-un timp incomparabil mai scurt. 

Dar arabii nu s-au mulțumit numai cu atât. În afară de procedeul 
de încleiere arătat mai sus, au trecut la folosirea cleiului din făină de 
orez (Hadj), precum și a soluţiilor de gumă arabică (Ketâra), în care se 
scufunda coala pentru a obține o încleiere în profunzime. 

De la forma ţesută din trestie de Samâr (Juncus acutus), au ajuns 


la utilizarea ciurului făcut din fire subțiri de aramă aşezate în paralel şi 
care, din loc în loc, erau întărite cu fire transversale (poduleţe - de la 
termenul italian ponticelli) 2. 

Nu știm din ce motive au ţinut arabii să se specializeze și în 
fabricarea hârtiilor cu aspect antic, întrucât este de presupus că pe 
vremea aceea nu începuseră încă să vină arheologii ca să caute 
documente vechi. Cu toate acestea, chiar în Umdet el-Kuttâb găsim 

O completare interesantă, din care învăţăm că, pentru a obţine o 
hârtie cu patină antică, nu avem decât să înmuiem hârtia proaspăt 
fabricată în zeamă de smochine uscate amestecată cu puțin amidon de 
cereale. 

În sfârşit, prin secolul al XII-lea (de unde rezultă şi vechimea 
mare a lucrării Umdet el-Kuttâb), în locul măcinării într-o piuă de 
piatră, aşa cum se făcea pe vremea lui Țai Lun, arabii au introdu» 
pietrele de moară acționate cu roţi de apă, între care se făcea 
măcinarea pastei3. De la aceste pietre de moară, utilizate în toate 
atelierele din Fez şi Spania, a rămas termenul de „moară de hârtie”. 

1 Vezi D. Hunter, op. cit., p. 91. 

— Ibidem. 

vezi J. Karabacek, Das arabische... p. 51. 

Care s-a folosit apoi în toată Europa, deşi între timp pietrele de 
moară au fost înlocuite cu șteampuri. 

În privinţa formatelor şi calităţilor uzuale, fabricate în morile de 
hârtie arabe, ar fi de semnalat formatul, mare 1 099 X 733 min și 
formatul mic de 61 X 91 mm, cunoscut sub numele de „hârtia 
păsărilor”, dat fiind că se folosea pentru a scrie pe ea depeşele ce se 
încredințau porumbeilor călători. Această hârtie era și deosebit de 
subţire - pentru vremea aceea - ea cântărindi mai puţin de 50 g/m2?... 
AA... 

Odată cu transmiterea „secretului” de fabricație în mâinile 
popoarelor europene, arabii ne-au dăruit şi termenul rizme prin care 
desemnau un top de hârtie2 și pe care spaniolii l-autransformat în 
resma, italienii în risma, francezi în rame, nemţii în ries și căruia în 
tipografiile noastre i se spune şi astăzi, râs. 


1 Vezi J. Karabacek, Führer durch... p. 12; pentru comparaţie, 
menționăm că hârtia obișnuită de ziar cântărește 50 52 g/m! 

— Vezi A.B 1a ne h et, op. cit., p. 42. 

„Ex instrumentis în chetriis papiri scriptis, nulla omnino proba 
tio assumatur” 1 

Din constituția regatului sicilian, secolul al XII-lea 

Bucurii şi necazuri medievale ste foarte curios că, deși erau atât 
de apropiați de sursele de fabricație a hârtiei (centrele maure de la 
Șatiba și apoi de la Girona și Manresa), creştinii din Spania maură, 
precum și cei din Spania catolică (formată din regatele Asturia, Leon, 
Navarra, Castilia şi Aragon) au acceptat cu foarte mare reținere să 
treacă la folosirea ei. 

Începutul, aşa cum poate era şi de aşteptat, a fost făcut prin 
intercalarea unor coli de pergamino de pano (pergament din cârpe) 
între colile de pergamino de cuero (pergament din piele). 

Aşa, de exemplu, la mănăstirea Santo Domingo de Silos, de lângă 
Burgos, se găsește un codex intitulat Breviarurn et missale 
mozarabicum. Din cele 157 de file, care compun codexul, primele 38 
sunt formate din „pergament din cârpe”, adică din hârtie. Hârtia este 
foarte albă şi groasă, aproape ca un carton. După studiul diferitelor 
rugăciuni care sunt cuprinse în acest codex, s-a putut deduce că 
manuscrisul 

1 Pe documente scrise pe hârtie nu se dă niciun fel de aprobare. 

Poate fi datat pe la începutul secolului al XI-lea. Ceea ce justifică 
această ipoteză e faptul că textul se referă la o liturghie mozarabă, cu 
siguranță anterioară anului 1036 când ritul mozarab a fost abolit2. 

Valoarea considerabilă a acestui document rezidă, pentru noi, în 
faptul că el reprezenta cea mai veche lucrare europeană scrisă pe 
hârtie din cele descoperite până în prezent3. 

Un alt manuscris, nu mai puțin interesant, găsit tot la 
mănăstirea din Silos, este Glosarul latin, scris cu caractere vizigote, 
care astăzi este păstrat la Biblioteca națională franceză. După studiile 
paleografice făcute de diferiți specialiști, caligrafierea lui s-ar plasa 
între anii 1090 şi 1120. Acest glosar are tot o formă de codex și 


numără 223 de file, scrise pe ambele fețe pe câte două coloane. 
Caracterele vizigote sunt specifice epocii în care specialiștii au plasat 
scrierea lui. Ca şi Breviarul mozarab, glosarul prezintă particularitatea 
că foile de hârtie sunt intercalate între foi de pergament4. Cu alte 
cuvinte, din exemplele de mai sus, se poate deduce că încă nimeni nu 
se încumeta să scrie o carte întreagă exclusiv pe hârtie; de altfel, era şi 
prea de curând venită ca să-și poată permite să ocupe integral locul 
pergamentului. 

Dar, în afară de neîncrederea izvorâtă din noutate și care ar 
justifica în oarecare măsură intrarea atât de anevoioasă a hârtiei în 
Occidentul catolic, mai erau desigur şi alte motive care îi făceau pe 
exponenții culturii medievale să se abțină de la folosirea ei, și anume: 

— Hârtia era, în ochii lor, o născocire arabă, deci păgână; în plus, 
ea era fabricată şi folosită în mare măsură de evrei, deci de necreștini; 

— Hârtia era mai puțin rezistentă ca pergamentul şi aproape tot 
atât de scumpă. 

1 Vezi F e r o ti n, Histoire de l’abbaye de Silos, Paris, 1897, p. 
275. 

2 Ritul mozarab sau mostearab e un rit creştin, de origine 
orientală care a fost menținut în Toledo, până în anul 1036. 

5 Vezi A. B 1 u m, op. cit., p. 22. 

4 Vezi A. Blum, Les origines... p. 24 şi L. D e 1 is 1 e, Melanges de 
paleographie et de bibliographie, Paris, 18S0, p. 108. 

În legătură cu proveniența arabă a hârtiei, cele arătate în 
capitolul precedent stat suficiente. Privitor la fabricarea și folosirea ei 
de către evrei, este de subliniat că, dintr-o serie de documente ale 
epocii, rezultă clar că, în atelierele și morile de hârtie din Spania lucrau 
în special evrei. Unul dintre cele mai edificatoare documente, în acest 
sens, îl constituie contractul de concesionare a unei mori de hârtie, 
semnat în anul 1243 de evreul Salomon Bonatus, și care e păstrat în 
arhivele Casei de Aragon 1, precum şi ordonanţele emise în anii 1238 
şi 1273 de Iacob I (1243 - 1276) regele Aragonului, prin care acesta 
stabilește pentru fabricanţii din Şatiba 2 un impozit pentru fiecare top 
(râs) de hârtie fabricat, în ultima dintre aceste ordonanțe, intitulată: 


Derechos reales impuestos a los Judios que en Xativa fabricaban papei 
(Redevenţe regale impuse evreilor care fabrică hârtia din Șatiba), se 
scrie textual: „Hotărâm și dispunem pentru veșnicie ca voi şi ai voştri 
din comunitatea maură din Șatiba să nu fiți obligați să ne plătiţi și nici 
noi sau ai noştri să nu vă poată cere decât trei dinari regali de Valencia 
pentru fiecare top (râs) de hârtie pe care o produceţi. Dat în Șatiba în 6 
februarie 1273”. 

Din ordonanța arătată mai sus reiese clar că, făcând excepţie de 
la regula generală, regele Iacob I a înţeles, de la bun început, să treacă 
peste prejudecățile impuse de biserica creștină și să profite de toate 
avantajele pe care le putea oferi hârtia. Ca urmare, pe lângă perceperea 
taxelor pe această industrie, care probabil că a spont simțitor 
veniturile Casei de Aragon, a admis introducerea hârtiei în cancelaria 
regală încă pe timpul în care era fabricată de arabi. Acest lucru ni-l 
confirmă numeroasele hârtii vechi din arhiva Casei de Aragon care 
sunt marcate cu turbane și iatagane, atestând astfel originea lor arabă 
3. 

Utilizarea în paralel a pergamentului şi hârtiei ne-o confirmă, 
prin acte oficiale, şi regii Castiliei. Așa, de exemplu, în ordonanțele 

1 Vezi A. Blum, La rotite... p. 42. 

Calif atu 1 Valenciei a fost cucerit în anul 1233 de Iacob I, regele 
Aragonului. Vezi A. Blum, La routep. 43. 

Emise în anul 1265 de Alfons al X-lea (1252 - 1284) cel înţelept, 
rege al Castiliei, se spune: „Cartas las unas factas en pergamino de 
cuero e las ostras en pergamino de panoa (unele cărți sunt făcute din 
pergament, în timp ce altele sunt făcute din hârtie) 

Dar să revenim la problema noastră. Cum au ajuns evreii să 
cunoască valoarea hârtiei și să o fabrice în morile din Şatiba? Pentru a 
răspunde la întrebare, să ne reamintim în primul rând de manuscrisele 
în ebraică și arameică, datate din secolul al VIII-lea, pe care Pelliot, 
respectiv Aurel Stein, le-au descoperit în orașele acoperite de nisip 
înșirate de-a lungul Marelui drum al mătăsii2. 

Aceste documente, scrise pe o hârtie care se înrudeşte mult cu 
hârtia modernă, atestă că evreii au circulat pe vremuripe drumul care 


ducea spre Imperiul Ceresc şi că hârtia (fabricată de chinezi sau de 
arabi) le era mai mult decât familiară 3. 

Prin intermediul erudiţilor sirieni, evreii, ca şi arabii, au ajuns să 
cunoască operele filosofilor și înțelepţilor Eladei. Dar nu numai că 
le-au cunoscut, ci le-au și tradus în ebraică, aşa cum a făcut Samuel bar 
lehuda ben-Thibbu (secolul al XIII-lea) cu operele lui Aristotel4. În 
plus, tot ei au fost aceia care au tradus mai târziu aceste opere, din 
arabă şi ebraică, în limba latină, pentru a ajunge în acest fel la 
îndemâna Occidentului. Această muncă de traducere probabil că a 
ajuns, la un moment dat, atât de solicitată, încât, pe vremea maurilor, 
la Toledo exista o şcoală de traducători evrei în care, după mărturia 
savantului medieval Albert, zis cel Mare (1193 - 1280), „Filosoful 
israelit Avendar traduce din arabă în latină și maximele de logică ale 
lui Aristotel” 5. 

Această muncă intelectuală cerea un material care să-i permită 
înregistrarea ei în scris. Dar pentru aceasta nimic nu era mai potrivit 
ca hârtia de care se serveau arabii atât de bine. De fapt toate 

1 Vezi A. Blum, Les origines... p. 22. 

— Vezi capitolul VIII. 

S Vezi Berger et Schwab, op. cit., p. 139. 

4 Vezi A. Blum, La route... p. 43. 

— E. Renan, Averroes et l'averroasme, Paris, 1852, p. 158. 

Traducerile în ebraică sau latină, existente în bibliotecile din 
Toledo și din Escurial, sunt scrise exclusiv pe hârtie, fabricată prin 
secolul al XIII-lea. 

În manufacturile de pe malul lacului Tiberiadei, evreii au învățat 
repede să o și producă şi este de presupus că, şi în celelalte ateliere şi 
mori care au urmat expansiunea musulmană, de-a lungul Afiicii de 
nord, ei au fost meşterii care o produceau, lăsând supușilor lui Alah 
grija noilor cuceriri. După cât se pare, califii Almoravizi au fost de 
acord cu această repartiție de atribuţiuni și ca urmare comunitatea 
evreilor din Şatiba s-a bucurat de oarecare protecție din partea 
califatului. 

Nu același lucru se poate spune despre Almohazi, care s-au 


purtat mult mai dur, determinând o parte din comunitatea din Șatiba 
să caute azil în Catalonia și Aragon 1. 

Acestor comunități evreieşti refugiate, care au ajuns deosebit de 
înfloritoare în special în localitățile Girona și Manresa din Catalonia, li 
se datorează înființarea morilor de hârtie despre care am amintit la 
începutul acestui capitol. 

După începutul făcut de Iacob I, Petru al III-lea, care s-a urcat pe 
tronul Aragonului în 1276, le dă fabricanţilor de hârtie din Șatiba, în 
anul 1281, o serie de privilegii deosebit de importante care reies din 
ordonanța cunoscută sub numele de Pro papiro Xative. 

Ordonanța spune - că noi, Petru, prin graţia lui Dumnezeu, rege 
al Aragonului... cedăm pentru veșnicie evreilor din comunitatea maură 
din Şatiba pietre pentru a fabrica hârtia şi dreptul de a depozita hârtia 
111 magazine şi de a o vinde, în oraşul sus-arătat, persoanelor de orice 
condiţie și că niciunul dintre ei să nu fie obligat să lucreze hârtie nici la 
moara pe care noi am construit-o la Șatiba, nici în oricare alta pe care 
am vrea să o construim în viitor... (urmează înșirarea drepturilor de 
vânzare a hârtiei, precum şi obligația papetarilor de a plăti pentru 
fiecare top de 

1 Vezi M. Graetz, Les Jttifs d'Espagne, în traducerea lui G. Stennc, 
Paris 1812, p. 302. 

Hârtie doi dinari regali și un obol de Valencia, în plus peste cei 
trei dinari stabiliți de Iacob I) ... 

Dat la Alcira în 18 ianuarie 1281". 

Dar, se pare că, după această mare victorie a hârtiei, trebuia să 
urmeze și o perioadă mai amară, determinată fie de nerespectarea 
tehnologiei de fabricaţie, fie de introducerea, alături de cârpe, şi a altor 
materii prime mai puţin rezistente. 

Cert este că, prin anul 1338, asistăm la primul necaz întâmpinat 
de hârtia fabricată în Spania care, în trecut, ajunsese atât de celebră. 
Ordonanţa lui Petru al IV-lea de Aragon (1336 - 1387) spunea clar că: 
„având în vedere că registrele și caietele cancelariilor şi notarilor în 
care se înscriu și se înregistrează documentele publice autentice, 
precum și cele ale persoanelor particulare s-au destrămat în timp 


foarte scurt; că foile se desfac în straturi și că actele adunărilor și 
tribunalelor nu mai pot fi scrise în condiţii bune” obligă, pe de o parte, 
fabricanţii de hârtie „să readucă hârtia la forma și calitatea veche” iar, 
pe de altă parte, să plătească penalizări deosebit de mari pentru orice 
defect calitativ sau fraudă care s-ar constata 2. 

Frica de concurența pergamentului, care căuta să profite de 
orice slăbiciune a hârtiei, i-a determinat, probabil, în măsură mai mare 
decât penalizările regale, pe meşterii din Şatiba să acorde din nou 

O atenție mare calităţii hârtiei. Presupunem acest lucru, întrucât 
în Spania nu s-a ajuns totuși la interzicerea folosirii hârtiei pentru 
actele publice, aşa cum vom vedea că s-a întâmplat în alte țări. De 
aceea, pentru a face față cererilor de hârtie, numărul morilor din 
Spania a tot crescut, astfel că, în secolul al XVIII-lea, ajunge la peste 
200, iar calitatea hârtiei spaniole s-a menținut în general la înălțimea 
vechilor tradiţii 3. 

Încheind istoria fabricaţiei hârtiei în Spania, ajungem la punctul 
nevralgic al unei vechi dispute din istoria hârtiei. Cu toate că 

1A.Blanehet,op.cit.,p.53. 

— Vezi Gr, Mcerînann,op.cit., p. 60. 

3 Vezi M. Koops, op. cit., p. 174. 

Nimeni nu contestă vechimea producției de hârtie din peninsula 
iberică, unii autori socotesc că și Italia ar avea dreptul să ridice 
problema întâietății în producţia de hârtie. 

Italia din acea vreme era fărâmițată în mici regate, principate, 
ducate și republici, ce se măcinau între ele în lupta pentru supremație. 
După dominaţiile succesive ale goților, Bizanțului și longobarzilor, 
tuturor aventurierilor, mai mari sau mai mici, care ajungeau să pună 
mâna pe putere, nu le era greu să-și ticluiască un arbore genealogic 
care să justifice - cel puţin în ochii lor - aspiraţiile de a reface gloria și 
puterea Romei. lar deasupra tuturor, pe vastele ruine ale Romei, se 
constituise statul pontifical care îi binecuvânta sau îi excomunica pe 
acești regi şi prinți, în funcție de modul în care înțelegeau să se supună 
autorității papale. 

În aceste timpuri, mai precis în anul 1071, Roger, fiul lui 


Tancrede de Hauteville, cucerește Sicilia, unde domneşte cu titlul de 
mare conte între anii 1071 şi 1101. Am subliniat acest eveniment, 
întrucât cel mai vechi document scris pe hârtie ce s-a descoperit în 
Italia aparține respectivei epoci. Este vorba de un ordin scris în limbile 
greacă şi arabă, semnat de Adelaida, a treia soţie a lui Roger, prin care 
se dă dreptul de concesiune a unor saline situate prin împrejurimile 
localității Castro Giovannil. Această cartă, care se găseşte astăzi în 
Arhivele de stat din Palermo, este scrisă pe o coală de hârtie de culoare 
albăstruie, iar susținătorii tezei italiene 

O consideră ca cel mai vechi specimen de hârtie fabricat în 
Europa. În aceeaşi categorie au fost incluse, din eroare, şi faimoasele 
diplome grecești pe care le-a emis, între anii 1139 şi 1140, regele 
Roger al II-lea al Siciliei (1101 - 1154); am spus „din eroare” întrucât, 
aşa cum s-a constatat la o analiză mai atentă, aceste diplome nu au fost 
scrise pe hârtie, ci pe vellum, adică pe pergament preparat din piele de 
vițel's. 

1 Vezi Giuseppe la Mantia, îl primo documento în carta existente 
în Sicilia, Palermo, 1908. 

2 Vezi A. Blum, Les origines... p. 20. 

Un alt document care ar putea fi de importanță capitală pentru 
hârtia siciliană este o cartă a regelui Roger al II-lea prin care acesta 
autorizează construirea unei manufacturi de hârtie. Acest privilegiu a 
fost acordat „fratelui” Simon şi mamei luil. Din păcate, din niciun 
document ulterior nu reiese că manufactura respectivă s-ar fi construit 
vreodată. 

Aceasta nu înseamnă că hârtia, căreia sicilienii îi spuneau charta 
cuttunea (hârtie din bumbac) nu ar fi fost folosită şi încă pe scară 
foarte largă în Sicilia. Această răspândire, care la un moment dat se 
pare că a atins proporții destul de mari, o atestă constituţia regatului 
sicilian, în care se prevedea că „documentele scrise pe hârtie nu sunt 
considerate ca legale”, precum şi ordinul emis în anul 1145 de același 
Roger al II-lea, prin care el dispunea ca „toate documentele oficiale, 
scrise pe hârtie, să se retranscrie pe pergament” 2. În categoria 
vechilor documente care ar îndreptăţi Italia să-şi revendice titlul de 


prima fabricantă a hârtiei europene, se mai poate menţiona și registrul 
scris de notarul Giovanni Scriba între anii 1154 şi 1166 și care se 
găseşte în arhivele notariale din Genova 8. 

Toate documentele vechi pe care le-am trecut în revistă atestă 
într-adevăr că în Italia hârtia a fost cunoscută pe la sfârșitul secolului 
al XI-lea şi prima jumătate a secolului al XII-lea. Totuşi niciunul dintre 
ele nu confirmă că această hârtie ar fi fost fabricată pe pământul Italiei. 
Este de presupus, și aceasta e părerea majorităţii cercetătorilor 
moderni, că hârtiile pe care s-au scris documentele menționate sunt de 
proveniență arabă şi că fabrica lui Simon în Sicilia nu s-a construit 
niciodată. 

Această ipoteză este puternic susținută de faptul că, timp de 
peste un secol, mai precis până în a doua jumătate a secolului al 
XIII-lea, când se menţionează pentru prima dată existența morilor de 
hârtie 

1 Vezi C.M. B riq u et, La fabrication du papier... p. 6. 

— C. P a o 1 i, Programma scolastico di Paleografia latina, 
Firenze, 1892, p. 54. 

Vezi Amari, Atti della Società îi guri di Storia, Genova, 1873. 

Din Fabriano, nimic nu mai atestă că în Italia ar fi existat vreo 
preocupare legată de fabricaţia hârtiei. 

Este drept că, din prima jumătate a secolului al XIII-lea s-au 
păstrat în arhivele din Florența, Siena, Neapole și Veneția, unele 
registre din hârtie cu însemnări ale diferitelor corporații 
meșteșugărești sau că, în cartea de cheltuieli a unui oarecare 
Biccherona din Siena, se menționează printre cumpărături și o carte 
mică, din hârtie de bumbac 1, dar toate aceste „rarități” nu pot să te 
ducă cu gândul la un atelier local de fabricat hârtia. 

Ar fi cu totul surprinzător și inexplicabil ca o industrie locală 
creată prin secolele XI și XII să fie întreruptă pentru un interval de 
peste 120 de ani. În paranteză, menționăm că în Spania continuitatea 
folosirii hârtiei este atestată de miile de documente păstrate în special 
în arhivele Casei de Aragon, a căror vechime urcă până la începutul 
secolului al XII-lea 2. 


lată pentru ce, putem să ne asociem fără grijă acelora care 
susțin că prima fabricaţie de hârtie din Europa s-a făcut pe teritoriul 
Spaniei. Pentru cel care ar vrea totuși să readucă pe tapet manufactura 
lui Simon din Sicilia, e bine să facem precizarea că privilegiul acordat 
de Roger al II-lea este contemporan cu informaţia, dată de geograful 
El-Edrisi, despre renumele la care ajunseseră morile de hârtie din 
Șatiba. 

Dar ce reprezintă morile de hârtie din Fabriano, despre care am 
amintit mai înainte? 

Dintr-un act de donaţie semnat de Temperanza d'Albatuccio, 
aflăm că aceasta a dat, în anul 1278, o moară de hârtie călugărilor din 
Montefano. Cinci ani mai târziu, aceiași călugări mai primesc o moară 
utilată pentru „a măcina cârpe şi a face hârtie” 3. 

Dacă asociem aceste două dovezi la informaţiile care 
semnalează că fabricaţia de hârtie ar fi început la Fabriano, după unii 
prin 

1C.Paoli,op.cit.,p.55. 

— Vezi Reinado deparma, Archivo de la Corona de Aragon en 
Barcelona, vol. 19, p. 99. 

8 A. Blanchet, op. cit., p. 60. 

1263 1 și după alţii în anul 1276 2, putem să acceptăm că, în a 
doua jumătate a secolului al XIII-lea, Italia a văzut apariția primelor 
hârtii fabricate pe pământul ei. Alte oraşe ca Bologna în 1293 şi ceva 
mai târziu Padova și Genova au urmat exemplul celor din Fabriano. 
Totuşi, întreaga activitate a morilor italiene, și în special a celor din 
Fabriano, se relevă de-abia în prima jumătate a secolului al XIV-lea. 
Cercetările lui Amelio Zonghi s-au soldat cu aflarea numelui a şase 
maeştri care fabricau hârtia între anii 1307 şi 1324. 

Din evidenţa ținută de notarul Matteo de Mercatuccio, reiese că, 
în cursul unui singur an (1320), s-au depus, pentru înregistrare, 
douăzeci de contracte de locaţie sau de asociere ad artem chartarum 
operandam et exercendam, adică pentru a produce hârties. Dacă cei 
din Fabriano au învăţat fabricaţia hârtiei de la cruciații italieni 
reîntorși din Orient sau de la prizonieri arabi e un lucru pe care nimeni 


nu l-a putut elucida până acum. 

Cert este că în scurtă vreme, fabricaţia de hârtie din Fabriano 
ajunge să fie renumită în toată lumea mediteraneană și hârtiile cu 
filigranele meșterilor fabrianezi încep să ia drumul Veneţiei pentru ca, 
prin anul 1365, 20 de baloturi să ajungă până în Franţa, la Montpellier. 

Dar meşterii din Fabriano nu s-au mulţumit numai cu titlul de 
primi fabricanți de hârtie din Italia. Ei au adus în scurtă vreme 

O serie de îmbunătăţiri în fabricaţie care au făcut ca hârtia din 
Fabriano să depășească calitativ pe aceea a vecinilor lor din Șatiba. 
Plecând de la aceeași materie primă, adică de la cârpe de in şi cânepă, 
ei au introdus măcinarea cu şteampuri, ceea ce a permis obţinerea 
unei fibre mult mai scurte, încleierea cu gelatină și în sfârşit marcarea 
hârtiei cu filigrane. 

1 Vezi H.B. Bockwitz, op. cit., p. 22. 

2 Vezi A. Zonghi, Le antiche carte fabrianese all'Exposizione 
generală Italiana di Torino, Fano, 1884, p. 5 şi A. Renker, Weg und 
Werden... p. 65. 

3 Vezi A. Blanchet, op. cit., p. 61. 

Să ne apropiem un moment de șteampurile metalice cu care se 
făcea măcinarea, respectiv transformarea cârpelor în pastă. Pentru 
acei care s-au plimbat pe la Abrud și Zlatna, noţiunea nu e nouă, cu 
singura diferență că destinaţia celor din Munţii Apuseni era de a 
mărunți un minereu. Pentru ceilalți, vom folosi descrierea pe care ne-a 
lăsat-o Bartole în urma vizitării morilor din Fabriano, prin anul 1340. 

„Ceea ce poartă denumirea de şteamp sau moară cu berbeci este 
o cuvă din lemn sau din piatră, de două ori mai lungă decât lată, al 
cărei fund e căptușit cu o placă metalică ce se numește platină. Această 
placă primeşte lovitura a doua până la patru maiuri de lemn, ferecate 
la unul din capete, care sunt puse în funcțiune de un arbore orizontal 
prevăzut cu came. Aceste came sunt astfel aranjate, încât ridică și lasă 
să cadă, rând pe rând, maiurile respective de la un capăt spre celălalt al 
căzii. Această cădere succesivă produce nu numai măcinarea, ci și o 
deplasare înceată a materialului care, după ce trece pe sub toate 
maiurile, s-a transformat în pastă” 1. 


1 Cf. C.M. B r! q u et, La fabrication du papier... p. 16. 

Este curios că, deşi posedăm o descriere atât de exactă a 
şteampurilor, primele desene referitoare la ele s-au lăsat aşteptate 
vreme destul de îndelungată. Aşa, de exemplu, cel mai vechi desen al 
unei roți de mână care acționează trei șteampuri ni l-a lăsat Jacques 
Besson în lucrarea Theatre des Instruments mathématiques et 
mécaniques, publicată la Lyon în anul 1579; în anul 1607 Vittorio 
Zonca din Padova ne desenează un şteamp orizontal acționat hidraulic. 
Un astfel de şteamp apare și în China, prin anul 1634, așa cum rezultă 
din desenul introdus de Sung-Ying-hsing în lucrarea Tien gung cai-u i. 

Revenind la problema calităţii, trebuie să arătăm că, spre marea 
satisfacție a hârtiei ieşită din mâinile celor care o fabricau la Fabriano, 
laudele cumpărătorilor la adresa ei nu mai contenesc. Tradiţia de a 
fabrica hârtie excelentă a fost transmisă de cei din Fabriano, din tată în 
fiu, încât, după trei secole de la începutul fabricaţiei ei, se mai găseau 
încă unii, ca Angelus Rocca sau Marius Grapaldus, care să laude 
„albeaţa fără rival a hârtiei fabrianeze, precum şi excelenta ei încleiere” 
2. 

Dar, în curând, așa după cum spațiul Italiei se dovedește prea 
mic şi ca urmare hârtia începe să ia drumul Franței, 
Constantinopolului „et aliis insuper orbis partibus” 3, și spațiul din 
Fabriano devine neîncăpător pentru meşterii lui. 

De aceea, aceştia părăsesc Fabriano și răspândesc arta albă mai 
întâi în Italia lor, iar mai târziu - aşa cum vom vedea - prin alte 
meleaguri ale Europei. 

Primul care pleacă este meşterul Pace; el înființează, prin anul 
1340, două mori: una la Padova și alta la Treviso, în care toți lucrătorii 
sunt originari din Fabriano. Morile din Treviso ajung atât de vestite, 
încât, după 26 de ani de la înființarea morii lui Pace, asistăm la ședința 
Senatului venețian prin care acesta acordă. 

1 Cf. D. Hunter, op. cit., pp. 155 şi 159. 

— Cf. A. Blanchet, op. cit., pp. 62 - 63. 

Şi în alte părți ale lumii. 

Celor din Treviso, monopolul colectării cârpelor și maculaturii 


de hârtie din întreg cuprinsul cetăţii lor. 

Meşterul Polese pleacă la Bologna. Aici, în anul 1389, apare o 
reglementare a formatelor, greutăţii colilor şi a preţului. Aceste date au 
fost gravate pe o placă de marmură care s-a plasat în piața orașului 
alături de tabloul cu unitățile de măsură care puteau fi folosite în mod 
legal. 

Pe această placă de marmură se putea citi următorul text: 
„Queste sieno le forme del Chumune de Bologna, deche grandega dene 
essere le charte de Babaxe che se farano în Bologna esso destreto 
cheme qui de sotto edivixado”: 2 

1 Vezi A. Z o n g hi, op. cit., p. 6. 

1 Cf. A. Blum, Les origines... p. 39 („Că acestea sunt formatele 
comunei din Bologna și ce mărime trebuie să aibă hârtiile din bumbac 
care se vor face la Bologna şi în districtul ei, ca cele arătate mai jos...”). 

Imperiale... 740 X 500 mm (transformarea e făcută de noi) 
Realle 615 X 446 mm 

Meqane 515 X 345 mm 

Recute 450 X 315 mm 

Din această reglementare s-ar părea că meşterul Polese nu a 
luat, odată cu arta de a fabrica hârtie, și bunele tradiții meșteșugărești 
ale celor din Fabriano. Căci dacă în Fabriano, Treviso sau Padova 
hârtiei nu i-a fost dat să aibă decât bucurii şi satisfacţii, reglementarea 
din Bologna i-a adus şi mari necazuri. Într-adevăr, reglementarea 
prevedea, în continuare, că orice hârtie care nu se încadrează în 
condiţiile de calitate impuse, precum și aceea prost încleiată vor trebui 
distruse imediat, odată cu aplicarea unei amenzi. Pentru a evita 
certurile şi discuțiile, fabricanţii au fost obligaţi să marcheze hârtia 
prin trei semne: două pentru calitatea superioară şi al treilea pentru 
cea inferioară. În plus, peste ambalajul hârtiei inferioare se aplică o 
cruce mare roșie, ca să se evite astfel orice inducere în eroare a 
cumpărătorului. 

Şi acum, în încheierea acestei părți, ca o compensare a faptului 
că am acordat Spaniei titlul de vechime, vom adăuga că Italiei îi revine, 
în mare măsură, meritul de a fi răspândit fabricaţia hârtiei în Europa și, 


în special, în Elveţia și Germania. 

O veche, foarte veche veste despre fabricaţia de hârtie ne vine 
din Franța. Un act datat din anul 1189, prin care episcopul Raymond 
Guillaume din Lodeve îl autoriză pe Raymond de Popiar să 
construiască „una sau mai multe mori de hârtie”, undeva pe râul 
Herault din Languedoc 1. Niciun document ulterior nu stabilește însă 
dacă această moară s-a construit sau nu. 

La fel de discutabilă este și informaţia transmisă de autorul 
Cronicilor din Livradois, după care primele mori de hârtie din Franța 
s-ar fi construit pe valea râului Valeyre, în apropiere de Ambert, de 
către cruciații din Auvergne, reîntorși în patrie după captivitatea 

Vezi Le livre et les arts... p. 27 şi C.M. Briquet, La fabrication... 
pp. 6-7. 

Lor în Siria1. În schimb se ştie cu siguranță că, în anul 1388, şi-a 
făcut apariția, în regiunea Saint-Julien de lângă Troyes, moara de 
hârtie „La Pieile” 2. 

Este de presupus că, în foarte scurtă vreme, pe lângă moara „La 
Pieile” au luat ființă şi alte mori, o dată ce, într-unele din scrisorile lui 
loan al II-lea cel Bun (1350 - 1364), se găsesc diferite aluzii la morile 
de hârtie din Troyes şi Essones care își marcau produsul, după 
calitatea şi destinaţia lui, cu filigrane în formă de cap de bou, şarpe, 
stea, cruce sau coroană. 

De asemenea, un document din anul 1357 vorbeşte despre 
închirierea unei mori de hârtie numitului Colins dou paupier 
(papetarul) cu condiţia „qu'il ne pourrait muier le moulin a papier a un 
autre moulin” s, pentru ca, prin anul 1376, să asistăm la înființarea 
unei mori la Saint-Cloud. 

Cu tot acest început târziu, ar fi greşit să ne închipuim că în 
Franța medievală hârtia nu s-a întrebuințat de loc. Că era prea puţin 
folosită este adevărat, dar dintr-o serie de informații rezultă că, prin 
intermediul neguţătorilor levantini și în special al grecilor, hârtia a 
ajuns, pe la sfârşitul secolului al X-lea, în Veneţia și de aici în Franţa şi 
Germania. Dar această hârtie, căreia cei care o vindeau i-au dat, poate 
ca reclamă, numele de pergamena graecai, a făcut mai degrabă un 


prost serviciu decât să ajute la aprecierea și răspândirea ei. Când 
afirmăm acest lucru, ne gândim la ordinul dat de Frederic al II-lea, 
regele Siciliei şi împăratul Germaniei e, în care, prin sentința quoniam 
incipiebat vetustate consumi, interzice folosirea hârtiei pentru 
documente oficiale și dispune - la fel ca și Roger al II-lea al Siciliei - ca 
toate actele oficiale, scrise pe 

1 Vezi C oh e n dy, Notes sur la papeterie d'Auvergne, Clermont, 
1862, p. 5. 

2 Vezi Pietrisson de Sain l-A u b i n, V origine de l'industrie 
papetiere de Troyes, în „Le Bibliographe moderne”, nr. 24, 1928 - 
1929. 

3 A. B1 u m, Les origines... p. 30 (că el nu putea să schimbe 
moara de [fabricat] hârtia într-altă moară). 

4 Vezi A. Renker, Weg und Werden... p. 42. 

3 Frederic al II-lea a fost rege al Siciliei (1197 - 1250) şi împărat 
al Germaniei sau Imperiului Romano-German (1212 - 1250). 

Pergamena graeca, să se retranscrie pe pergament obișnuit în 
termen de cel mult doi anil. 

În plus, din anii 1318 şi 1331, deci anterior înființării morii „La 
Pieile”, deținem documente prin care doi notari din serviciul regelui 
Franţei îşi iau angajamentul să nu scrie niciun act pe charta bombycina. 
Această charta bombycina, care se traduce, ca și charta cuttunea, prin 
hârtie de bumbac, a dat naștere la o serie de discuţii și comentarii, 
despre care vom vorbi mai târziu. 

Cu toate aceste interdicții, datorate, în special, fanatismului 
religios medieval care îndemna lumea să condamne și chiar să distrugă 
orice lucru sugerat de civilizația ebraică sau musulmană, și cu tot 
prețul încă destul de ridicat al hârtiei, lipsa pergamentului a făcut ca 
scribii timpului să apeleze totuşi la serviciile ei, folosind-o în paralel cu 
pergamentul. Natural, la redactarea documentelor, rolul minor, al 
conspectului, revenea hârtiei, în timp ce pergamentului i se păstra 
rolul de purtător al actului oficial. 

Exemplul clasic al acestei distribuții de roluri între hârtie și 
pergament ni-l oferă documentele faimosului proces intentat de Filip 


al IV-lea cel Frumos (1285 - 1314), regele Franţei, Ordinului 
templierilor. Acest ordin cu caracter militar și religios a fost fundat de 
Hugues de Payens în anul 1118 şi membrii lui s-au distins în special în 
luptele din timpul cruciadelor; în scurtă vreme templierii au acumulat 
averi imense, devenind nu numai bancherii papii de la Roma, dar și o 
forță care tindea să o eclipseze pe aceea a regelui Franţei. Invidios pe 
renumele lor şi atras de bogăţiile lor, pe care voia să pună mâna, Filip 
cel Frumos îi arestează în anul 1309 pe Jacques de Molay, care deţinea 
pe vremea aceea funcția de mare maestru al ordinului, precum și pe 
toţi cavalerii templieri ce se găseau pe teritoriul Franței, acuzându-i de 
practicarea magiei negre. Sentința dată a fost clară: toți cavalerii, în 
frunte cu Jacques de Molay, au fost arși pe rug, în timp ce averea lora 
intrat în patrimoniul coroanei. Ceea ce este important din punctul 
nostru de vedere, e faptul că tribunalul a admis ca toate minutele înche 

1 Vezile. Livre et les arts... pp. 25 - 26. 

late în timpul interogatoriului să fie scrise pe hârtie, cu condiţia 
ca redactarea definitivă a procesului-verbal și a sentinței să se 
transcrie pe pergament. Așa a luat naștere un celebru sul de 
pergament care, cu cei peste 22 în ai lui, deține recordul în lungime X. 
În timpul acesta hârtia a început să câştige încetul cu încetul teren, în 
dauna pergamentului, şi în Germania. Sursa principală din care se 
aproviziona piaţa germană o constituia târgul din Veneţia și, în măsură 
mai mică, mai târziu, papetăriile franceze2. Despre începutul 
fabricaţiei hârtiei germane s-au spus multe lucruri. Unii, ca, de 
exemplu, Bodemann, au plasat primele mori la Köln şi Mainz pe la 
începutul secolului al XIV-lea 3, în timp ce alții susțin că dreptul de 
prim fabricant i s-ar cuveni orașului Ravensburg 4. Augsburg și 
Ratisbon de asemenea şi-au prezentat candidatura la acest titlu. Cert 
este că nici unii dintre acei care au căutat să creeze hârtiei germane o 
istorie cât mai îndepărtată în timp nu au reușit să aducă vreo probă 
istorică pentru a-și susține ipoteza. În plus, în cazul morilor din 
Ravensburg, Augsburg sau Ratisbon, cercetările moderne au dovedit 
că punerea lor în funcțiune s-a făcut în anii 1407, respectiv 1488 și 
1539 5. 


Ca urmare, în lipsa altor probe istorice, a apărut un nou 
candidat, recunoscut astăzi de toată lumea, şi anume orașul Nürnberg, 
unde în anul 1390 se pune în funcțiune moara de hârtie a lui Ulman 
Stromer (1328 - 1407), urmată la scurtă vreme (1398) de moara 
călugărilor benedictini din Chemnitz 6. 

În legătură cu existența morii lui Stromer, ne-au rămas o serie 
de dovezi certe, și anume: 

— O gravură din Cronica lui Schedel în care e reprezentată 
această moară situată la porţile orașului; 

1 Vezi Le livre et les arts... p. 24. 

Vezi Wattenbach, Das Schriftwesen im Mittelalter, Leipzig, 1825, 
p. 119. 

3Cf.A.Blanehet,op.cit.,p. 72. 

4 Vezi A. Renker, Weg und Werden... p. 65. 

— Vezi A.B lanehet,op.cit,p.72. 

8 F. H o y er, op. cit., p. 26. 

— Actul prin care consilierul municipal Stromer cumpără 
moara din Gleismiihl (Nürnberg), cu dreptul de a fabrica în ea „hârtie 
sau orice alt lucru” 1; 

— Memoriile lui Stromer în care putem găsi originea acelor 
tradiţii privitoare la „păstrarea secretului de fabricaţie”, care existau 
prin fabricile noastre de hârtie, până înainte de naţionalizarea lor. 
Ideea lui Stromer de a face o moară proprie de hârtie era firească, dacă 
ne gândim la nenumăratele lui drumuri făcute în Italia în calitate de 
comerciant de hârtie 2. 

Dar să-i dăm mai bine cuvântul lui Stromer care să ne 
povestească ce a făcut el în anul 1390. 

— „În numele lui Cristos, amin. În anul Domnului 1390. 

Eu, Ulman Stromer, am început să fac, pentru prima dată, hârtie 

1 Die Chroniken der frankischen Știidte Nürnberg, Leipzig, 1862, 
p.81. 

Vezi A. R e a k e r, Weg und Werden... p. 66. 

Din cârpe, în ziua sfântului loan, în solstițiul de vară; și am făcut 
o roată (de moară) la Gleismiihl, iar Clos Obsser a fost primul om care 


a venit la lucru”. Urmează descrierea în amănunt a felului în care s-a 
jurat Clos să nu facă hârtie, în toată viaţa lui, decât pentru stăpânul lui 
şi pentru moștenitorii acestuia și să nu învețe pe nimeni „secretele 
artei sale”. 

Câteva zile mai târziu, Georg Tirmann, al doilea angajat al morii, 
jura la fel, dar, ceva mai prudent decât Obsser, limitează valabilitatea 
jurământului la numai 10 ani. 

Tirmann este luat apoi ca martor când doi lucrători italieni, 
Franciscus de Marchia și fratele său Marcus depun, la angajare, 
jurământul să nu lucreze decât pentru Stromer şi să nu facă niciun 
ucenic „dincoace de Munţii Lombardiei”. 

În organizarea morii lui Stromer s-ar părea că Tirmann și 
italienii se ocupau cu „tehnologia de fabricaţie”, în timp ce Clos Obsser 
era constructorul roților de apă. În această calitate el a trebuit, cu 
ocazia construirii celei de-a doua roți, să depună un nou jurământ 
după care: „das nymant kain mulwerk zu papir mach” 1. 

Treburile morii de hârtie au început însă să se încurce rău de tot 
cu ocazia construirii celei de-a treia roți. Nu ştim exact ce a intervenit, 
dar din memoriile lui Stromer s-ar putea desprinde că moara aducea 
venituri frumoase şi că italienii tare ar fi vrut să pună mâna pe ea, 
înainte de a deveni mai rentabilă prin adăugarea celei de-a treia roți. 

Cert este că italienii își încetiniseră lucrul foarte mult, 
propunându-i lui Stromer, pe de o parte, să mai angajeze lucrători din 
Lombardia, iar pe de altă parte, să le vândă lor moara la preţul de 200 
de florini la care mai adăugau o cotă-parte din producţia de hârtie. 
Cearta dintre ei s-a agravat, ajungând până acolo, încât Stromer i-a 
închis pe Franciscus și pe Marcus într-un turn vechi, unde i-a ținut 
patru zile; probabil că i-ar fi ținut şi mai mult dacă nu intervenea, în 
favoarea italienilor, lucrătorul Fritz Amman care, între timp, a devenit 
unul dintre oamenii de bază ai întreprinderii. 

1 Să nu-i facă nimănui nicio moară de fabricat hârtia. 

A urmat procesul, în timpul căruia cei doi italieni se angajează, 
în fața tribunalului din Nürnberg, „să nu se opună la construirea altei 
roți”. 


În cele din urmă, prin 1394, italienii părăsesc lucrul, iar Stromer, 
Sătul probabil de fabricaţia hârtiei, arendează moara sa cu trei roți lui 
Tirmann care se angajează, prin contract, „să transforme în hârtie, pe 
cheltuiala lui, toate cârpele ce i se vor da la prețul de un sfert de florin 
pentru fiecare balot” 1. 

În ceea ce priveşte fabricaţia hârtiei la moara lui Stromer, să-l 
ascultăm pe Hans Sachs cum explică gravurile executate de Jost 
Amman: 

„În moara mea aduc cârpe de-a gata iar apa multă învârteşte 
roata; întreagă nicio cârpă nu mai scapă și-apoi adaug în pastă multă 
apă; 

Acum fac foi, iar dac-aștepţi puţin Le storc, cu presa, apa ce-o 
conțin; 

Apoi le-atârn să se usuce-n soare să iasă albe ca zăpada la 
culoare”. 

1 Die Chroniken der... pp. 77 - 91. 

Cu aceasta credem că putem încheia istoria hârtiei medievale, 
rugând cititorul să rețină că, pe la finele evului mediu, hârtia se 
producea deci în Spania, Italia, Franța și Germania, țări care asigurau și 
necesitățile restului Europei. 

După unii autori, la numărul ţărilor producătoare de hârtie ar 
trebui inclusă și Elveţia, unde este posibil ca doi meşteri din Lom. 
Bardia, asociaţi cu un englez, să fi construit o moară cam tot pe vremea 
aceeal. Noi nu am menţionat-o, întrucât existența acestei mori 
elvețiene timpurii nu mai este atestată de nicio altă sursă de 
informaţie. 

În tot cazul, emigrarea meșterilor fabricanți de hârtie din Italia a 
atins, se pare, la un moment dat, proporții îngrijorătoare, periclitând 
însăşi existența producţiei italiene, o dată ce putem constata că, prin a 
doua jumătate a secolului al XV-lea, numeroase orașe s-au grăbit să 
emită diferite ordonanţe prin care căutau să limiteze aceste plecări 3. 

Cu toată această expansiune a fabricaţiei de hârtie, de-abia către 
sfârşitul evuhii mediu se poate vorbi despre o victorie a hârtiei asupra 
pergamentului. Situaţia din această perioadă este cântată de Louis 


Festeau astfel: 

„Le sage Écrit sur parchemin Sur coquille l'amant griffonne; 

L'excellence use du velin. 

Et les rois de la couronne* *, înțelegând prin „couronne” hârtia 
de cea mai bună calitate care era marcată printr-un filigran în formă de 
coroană. 

Dar chiar dacă unii regi ca, de exemplu, Ioan al II-lea cel Bun 
(1350 - 1364), au favorizat începuturile fabricației de hârtie în Franța, 
admițând la curtea lui şi „coroana de hârtie”, urmașii lui 

Vezi C.M. B r i q u e t, Papiers et filigranes de Genes, 1818, pp. 35 
- 40. 

4 Vezi A. B 1 a ne h e t, op. cit., p. 64. 

S Cf. J. Grand Cartere t, Papeterie et papetiers de l’ancien temps, 
Paris, 1913, p. 6 (înțeleptul scrie pe pergament, îndrăgostitul zgârie pe 
scoică, excelența foloseşte velina, iar regii scriu pe coroană). 

se pare că au renunțat la ea destul de repede, mulțumindu-se 
numai cu coroana de pe cap, de vreme ce, în biblioteca lui Carol al 
V-lea cel înţelept (1364 - 1380), proporția de cărți scrise pe hârtie față 
de cele scrise pe pergament era de 1 la 28 1. 

De această răspândire lentă a hârtiei nu pot fi învinuiți decât 
obscurantismul și fanatismul religios. Societatea umană oferă însă 
suficiente exemple care dovedesc că, atunci când un anumit lucru sau 

O anumită situație convine maselor, ea poate fi frânată printr-un 
decret religios sau imperial, dar în niciun caz nu poate fi oprita 
realizarea unui deziderat justificat din punct de vedere economic. Așa 
s-a întâmplat şi în cazul hârtiei. În timp ce în Orient era ieftină, în 
Occident era mult mai scumpă și se vindea aproape la același preț cu 
pergamentul, lucru care reiese suficient de limpede din 

1 Vezi L. Delisle, Recherches sur la librairie de Charles V, Paris, 
1907. 

Registrele de cheltuieli ale contesei Mahaut d'Artois | precum și 
din jurnalul cheltuielilor regelui loan al II-lea cel Bun, de pe timpul 
când era prizonier în Anglia. Acest preţ ridicat s-a menținut până pe la 
sfârşitul domniei lui Carol ai VI-lea (1380 - 1422), așa cum reiese 


dintr-un act de vânzare-cumpărare încheiat în anul 1415 între 
comercianții de hârtie și Universitatea din Paris 2. 

Dar de ce era hârtia atât de scumpă? 

Prima cauză a acestui preț, aproape prohibitiv, a fost costul 
ridicat al cârpelor de in şi cânepă, iar a doua, taxele pe care trebuiau să 
le plătească fabricanţii de hârtie, încă neorganizaţi în bresle, care, în 
comparație cu taxele impuse pergamentarilor, erau mult prea mari. 
Probabil că prima cauză va provoca nedumerirea cititorilor. Cum 
puteau să fie scumpe nişte cârpe sau zdrenţe care, nemaifolosind la 
nimic, trebuiau aruncate? 

1 Vezi A. Blum, La route... p. 15. 

„Idem Les origines... p. 34. 

Pentru a putea răspunde ta, această întrebare va trebui în 
primul rând să cercetăm i „baza de materie primă” a cârpelor, plecând 
de la premisa cât se poate de logică și justă că hârtia a putut deveni 
comună atunci când şi cămașa și lenjeria care furniza cârpele au 
devenit comune... Din inventarele făcute în special cu ocazia 
arestărilor, ca şi din diferitele stampe ale epocii, aflăm că 
îmbrăcămintea obișnuită din evul mediu era formată din ţesături de 
lână sau din blănuri. Cămașa de in a fost considerată, până la sfârşitul 
secolului al XIV-lea, un articol de mare lux chiar de către nobilime. Ca 
urmare, ea era păstrată cu multă grijă; ca să nu se uzeze, nobilul o 
dezbrăca noaptea şi se mulțumea să doarmă în pielea goală 1. Cămașa 
de noapte a apărut abia pe la finele secolului al XV-lea, dar despre o 
răspândire a ei nu se poate vorbi decât în secolul al XVI-lea2. 

Albiturile şi. Cearşafurile erau la fel de rare și uzanţa lor a 
pătruns doar în înalta societate şi de-abia prin secolul al XV-lea3. În 
aceste condiţii, era normal ca şi colectorii de zdrențe să caute să 
stoarcă maximul de profit de pe urma unei materii prime, ieri fără 
valoare și astăzi atât de solicitată. Acest dezechilibru, între cerere și 
ofertă, a devenit la un moment dat atât de mare, încât cârpele au 
format un preţios obiect de contrabandă, fiind vândute peste graniţă în 
țările în care colectorii puteau să obțină un preț mai convenabil. O 
mulțime de documente din epoca respectivă ne informează despre 


certurile, fără de sfârșit, dintre colectorii de cârpe şi fabricanţii de 
hârtie și numai autoritatea - prinț sau Senat trebuia să intervină, 
pentru a apăra existența propriilor mori de hârtie. 

Autoritățile orașelor şi ale statelor din Italia au înţeles, se pare, 
de la bun început, să sprijine morile de hârtie pe linia asigurării lor cu 
materie primă. După ce Spania nu a mai vrut să furnizeze's Vezi J. 
Quicherat, Histoire du Costume en France, Paris, 1875, p. 200. 

2 Vezi Luce Simeon, Histoire de Bertrand du. Guesclin et de son 
&poque, Paris, 1876,pp. 75 - 79. 

e Vezi C.M. B ri q u e e, La fabrication du papier... p. 37. 

Cârpe Italiei \ primii care „au dat tonul”, cunoscând avantajele 
pe care comerțul lor le-ar avea de pe urma hârtiei, au fost venețienii şi 
ca atare, printr-un decret emis, în anul 1366, de Senatul din Veneția, 
s-a interzis cu desăvârşire vânzarea cârpelor altcuiva decât 
fabricanților de hârtie din Treviso 2. 

Dar, tentația unui câştig mai bun fiind prea mare, decretul, după 
cât se pare, nu prea a fost respectat; aşa că asistăm din nou la 
reclamațiile celor din Treviso care riscau să-și închidă morile. Drept 
rezultat, magistratul din Treviso primeşte, în anul 1374, o scrisoare 
prin care se confirmă dispoziţiile decretului din 1366 şi care sună 
astfel: 

„Luând cunoştinţă, din plângerile voastre, că niște străini au 
vrut să transporte cârpele, din care se face hârtia, de la Treviso la Frâul, 
vă informăm că magnificul senior Francesco de Savorgnan ne-a cerut 
un raport în scris asupra acestui fapt; noi i-am răspuns că această 
luare a cârpelor de către străini este imposibilă, întrucât ordonanțele 
noastre o interzic” 3. 

La Genova victoria fabricanţilor de hârtie a fost și mai mare. 
Mareşalul Boucicault, care a guvernat orașul în numele regelui Franţei 
de la 1401 la 1409 şi apoi în numele ducelui de Milano până în 1420, a 
atribuit unui oarecare Damiani privilegiul de a colecta sfori vechi și 
cârpe din cetatea Genovei. În acest privilegiu se precizează că „acela 
care nu aparține sus-zisei meserii (achizitor de cârpe și sfori) să nu 
poată vinde cârpe vechi și sfori vechi... sub pedeapsa unei amenzi de 4 


florini pentru fiecare contravenţie”. La revolta fabricanţilor de hârtie 
împotriva acestei decizii, guvernatorul a numit o comisie de anchetă. 
Raportul celor patru membri ai comisiei a fost dezbătut în sfatul celor 
bătrâni (Senat) care a aprobat ca fabricanţii de hârtie să-și poată 
organiza singuri colectarea cârpelor, cu condiţia ca să nu le folosească 
decât la fabricarea hârtiei. Această hotărâre, pe lângă că le-a dat o 
satisfacție deosebită, i-a 

1 Vezi A.B 1 ane h et, op. cit., p. 66. 

— Vezi L. Bailo, Sulle primo cartiere în Treviso per Nozze 
Brunelli Devide, Treviso, 1887. 

3 Cf. A. Blum, Les origines... p. 35. 

Încurajat să ceară şi un statut; statutul aprobat, la 16 aprilie 
1481 de către dogele Genovei, a dat dreptul ca fabricanții de hârtie să 
se constituie într-o corporație, cu toată opoziția colectorilor de cârpe şi 
a pergamentarilor 1. 

Mai rămânea de rezolvat problema impozitelor. Şi în acest 
domeniu tot autoritățile italiene au fost primele care au înțeles 
necesitatea reducerii și chiar anulării lor. 

Datorită acestui important sprijin, morile italiene ajung să poată 
vinde hârtia, pe la sfârșitul evului mediu, la un preț a cărui cifră 
absolută nu ne poate spune nimic, dar care transformat în pergament 
dă un echivalent net favorabil hârtiei: cu preţul unei foi de pergament 
se puteau cumpăra douăsprezece foi de hârtie de aceeași mărime. A 

Același lucru a încercat să-l facă şi loan al II-lea cel Bun în 
Franţa. Dar, ordonanţele de scutire de taxe emise de el nu au fost 
respectate de nimeni. 

La 11 martie 1415, asistăm la plângerea unor cetățeni din 
Troyes, Barthelemy Recent și Le Camus, precum și a unor locuitori din 
Paris, Jacques le Chesnay, Jean Deligant, Martin Mousse și Jean le 
Boucher, toți fabricanți şi neguțători de hârtie, din care rezultă că li se 
pretinde un impozit enorm de 12 dinari regali pe livră (0, 45 kg). Ca o 
consecință a acestei plângeri, cei arătați mai sus sunt luaţi sub 
protecția Universității din Paris, care obţine ca și în cazul 
pergamentului - privilegii speciale privind achiziționarea hârtiei. 


Dar rezolvarea definitivă a problemei nu se realizează în Franța 
decât în anul 1565, când Universitatea din Paris obține de la Carol al 
IX-lea (1560 - 1574) scutirea integrală de impozite. Au trebuit să 
treacă deci opt secole de la Harun al-Rașid al Bagdadului până când şi 
Europa occidentală să înţeleagă ce instrument puternic de 
popularizare îl oferă hârtia pentru dezvoltarea gândirii şi propagarea 
culturii umane. 

1 Vezi A. Blum, Les origines... pp. 33 - 36. 

— Ibidem p. 96. 

Ex tela bombycina et bombice ipso chartam conficere” 1 

NEON ALLATIUS 

Legenda bumbacului şi misterul filigranelor u putem părăsi 
hârtia din evul mediu, fără să ne oprim puțin asupra unor probleme 
care au frământat mult specialiştii din secolele XVIII şi XIX. Este vorba 
în primul rând de materia primă din care se fabricau hârtiile 
medievale, iar în al doilea rând de rostul şi semnificația filigranelor cu 
care cei vechi își marcau hârtia fabricată. 

Să începem aşadar cu prima problemă, care de fapt s-a născut 
din întrebarea: la ce dată şi în ce ţară s-au folosit, pentru prima oară, 
cârpele de in şi cânepă pentru fabricaţia hârtiei? 

La această întrebare, plecând de la afirmaţia atât de categorică 
şi de nediscutat după care: „În anul Domnului 1390. Eu, Ulman 
Stromer, am început să fac, pentru prima dată, hârtie din cârpe”, 
aproape toți specialiştii din secolul trecut, în frunte cu Alabillon, 
Montfaucon şi Tiraboschi 2 au găsit răspunsul: cârpele de in 

Din cârpe de bumbac și chiar din bumbacul ca atare se făcea 
hârtie. 

Vezi G. Tiraboschi, Storia della letteratura italiana, vol. V, 
Venezia, 1823. 

Şi cânepă au început să fie folosite, pentru prima dată în 
Germania, pe la sfârşitul secolului al XIV-lea. 

Barrois ajunge chiar să tragă concluzia că, „printre cauzele care 
i-au dus pe oameni să caute mijloace mecanice pentru multiplicarea 
copiilor vorbirii scrise (tiparul), trebuie să vorbim, în primul rând, de 


descoperirea hârtiei din în făcută în Germania” Dar până la această 
„descoperire germană” din ce se făcea hârtia? „Din bumbac”, va fi 
răspunsul acelorași specialişti. lar în privința dovezilor iată-le: Roger 
al II-lea al Siciliei nu a interzis oare folosirea chartei cuttunea? 
Biccherona din Siena nu a plătit opt dinari notarului Bonfilio pentru 
plata unius libri parvi de bombyce? Meșterii fabricanți de hârtie din 
Fabriano nu erau denumiți magister chartarum bombycinarum? 2 
Părintele Teofi! nu scria oare în secolul al XII-lea despre toile 
pergamenam graecam quae fit exlana ligni3? Notarii regelui Franţei nu 
se jurau că nu vor mai scrie niciun act pe charta bombycina? Și 
nenumărate exemple de acest fel se mai pot aduce, toate atestând, în 
aceeași măsură, că până la Stromer hârtia pe care se scria era făcută 
din bumbac. 

lar ca ultim argument, pe care dinadins l-am lăsat la urmă, - 
spun, în continuare, acei specialiști - fiindcă exclude orice posibilitate 
de discuţie și de dubiu, vă vom cita un text scris de Leon Allatius, fostul 
bibliotecar al Vaticanului prin anul 1661: 

„În toată Grecia, deşi se ţese pânză de in care, când este prea 
uzată de timp, se transformă pentru a fi folosită pentru diferite scopuri, 
nu cu astfel de cârpe destrămate se făcea hârtia, ci numai din cârpe de 
bumbac şi chiar din bumbacul ca atare” 4. 

„Dar Petru Venerabilul nu a spus oare că hârtia din Şatiba era 
făcută «exrasuris veterum pannorum», adică din cârpe vechi? 

1 Barrois, Bibliothèque protypographique, Paris, 1830, p. 37. 

1 Vezi C. Mai a gol a, Di Sperândio e delle cartiere, Modena, 1883, 
p. 17. 

3 Cf. A. Blanchet, op. cit., p. 39 (foi de pergament grec [hârtie] 
care se face din lână de lemn [bumbac]). 

Gr. M ce r în a n, op. cit., p. 179. 

„A spus, dar n-a ştiut bine ce spune”, va răspunde Mabillon. 

„Deci şi arabii au fabricat hârtie numai din bumbac?” 

„Da, numai din bumbac”. 

„Dar chinezii?” 

„Din bumbac şi din coajă de dud”. 


„Dar cum se poate deosebi o hârtie făcută din bumbac de una 
fabricată din cârpe de in şi cânepă?” 

„Cele două hârtii diferă între ele în măsura în care bumbacul 
diferă de in şi cânepă”, ne răspunde grav Tiraboschi1. În fața acestei 
explicaţii „ştiințifice”, ce am mai avea de zis? Pentru a pune capăt 
interminabilelor discuţii contradictorii, eruditul olandez Gerard 
Meerman a propus, în anul 1762, societății din Göttingen, să deschidă 
un concurs internaţional, la care să fie invitaţi toți specialiștii timpului, 
şi aceluia care va prezenta cel mai vechi specimen de hârtie fabricată 
din cârpe de in şi cânepă să i se ofere un premiu, destul de important. 
Ca urmare a acestei invitaţii, la concurs au fost prezentate o mulțime 
de documente scrise pe hârtie, urmând ca juriul să decidă care dintre 
ele erau scrise pe hârtie din cârpe și care pe hârtie din bumbac. 
Rezultatele acestor analize, precum și concluziile trase de Murray, care 
deținea funcția de secretar al juriului, au fost consemnate într-o 
lucrare 

1 G. Tiraboschi, op. cit., p. 77. 

Deosebit de voluminoasă publicată în 1767 la Haga, sub titlul: 
Gerardi Meermani et doctorum virorum ad cum epistolae atque 
observationes de Chartaie vulgaris seu lineae origine 1. 

Ca să ne formăm o idee despre metodele de cercetare ale acelei 
epoci, să-l lăsăm pe Meerman să ne spună cum s-a procedat cu unul 
dintre specimenele cele mai dubioase: 

„Noi eram patru, din care trei buni specialiști în materie, şi 
trebuia să examinăm această hârtie; privind-o la lumina zilei, am văzut 
că fibrele sunt în întregime de bumbac; apoi am smuls, de pe marginea 
foii particule de lână sau bumbac. Dar asta nu era totul. Am mai 
examinat o carte de astronomie scrisă în Persia, unde veţi recunoaște 
că hârtia din cânepă nu s-a cunoscut, și am constatat că hârtia, din 
lucrarea trimisă de Velâsquez, i se asemăna foarte mult, deşi era mai 
puţin densă. 

Deci, hârtia folosită pe vremea regelui Alfons cel înțelept? era 
din bumbac” 3. 

Cu ocazia examinării unei hârtii trimise de Senckenberg, 


Meerman scrie: 

„Recunosc că această hârtie este foarte bine măcinată, ceea ce te 
face să crezi că ar fi făcută din cânepă, dar pe de altă parte, prin fineţea 
ei, se apropie mult de hârtia din bumbac; am încheiat analiza cu 
presupunerea că aveam în față o hârtie mixtă, compusă din cele două 
materii” 4. 

Unul dintre corespondențţii lui Meerman, Ducarrel, îi scrie din 
Londra, la 11 februarie 1763, că de câteva luni caută zadarnic pe 
cineva care să-i spună ce diferență există între hârtia din bumbac și 
cea din cârpe5. De data aceasta, răspunsul nu îl mai dă Tiraboschi, ci 
însuși J.P. Murray, care îi spune că: „Hârtiile din 

1 Scrisorile şi cercetările asupra hârtiei obişnuite (produse) din 
în făcute de Gerard Meerman și alți specialiști. 

2 Este vorba de Alfons al X-lea, zis cel înţelept, regele Castiliei 
(1252 - 1284). 

8 G r. Meerman, op. cit., p. 82. 

— Cf. C.M. B ri q u e t, La legende paleograpbique du papier de 
coton, în Briquet's opuscula, p. 112. 

5 Vezi Gr. Meerman, op. cit., p. 99. 

Bumbac, dacă le pipăi cu degetul sau dacă le priveşti la lumină, 
par să aibă un caracter care le trădează natura lor, adică un fel de 
moliciune ce vine de la lâna de bumbac și care le dă o oarecare 
asemănare cu pergamentul; de aici și numele folosit în Spania de 
pergamenus panni. În plus, hârtia din bumbac e mai friabilă şi nu 
suportă să fie îndoită de atâtea ori, ca aceea din cânepă. Aceasta din 
urmă e mai flexibilă, se lasă întinsă mai bine, este mai densă şi mai 
tare... 

În general hârtia din bumbac are fibrele mai dese... şi e mai 
gălbuie decât aceea de cânepă”. 

Dar aceste deosebiri erau prea copilăreşti ca să-l poată satisface 
măcar pe Meerman. De aceea, se pare că și în mintea lui a încolţit la un 
moment dat îndoiala, căci, la 4 aprilie 1763, îl vedem spunând: 

„Trebuie să sperăm că se vor găsi chimiști pricepuţi care să 
separe particulele de hârtie și să descopere un reactiv sigur care să 


diferențieze fiecare gen de material. Eu am făcut apel în zadar, până în 
prezent, la chimiștii noştri şi, dacă până la urmă nu voi găsi niciunul, 
mă tem că epoca și locul invenţiei hârtiei din cânepă nu se vor 
cunoaște niciodată”. 

Din păcate, Meerman a murit fără a reuși să-și găsească 
chimistul căutat, cum de altfel nu au izbutit nici urmașii lui imediaţi. 
De aceea îl vedem pe Bodemann reluând, în anul 1805, chestiunea, 
pentru ca să descopere cele zece caracteristici speciale ale hârtiei din 
bumbac și cele cinci caracteristici ale hârtiei din cânepă. 

După Bodemann, numai pipăirea şi privirea la lumină a unei 
hârtii sunt cu totul insuficiente pentru a-i putea determina natura 
intimă a constituţiei sale. De aceea, el va face apel la „reactivi obiectivi”, 
cum ar fi apa şi focul. Ar fi interesant de ştiut câți amatori a putut găsi 
Bodemann care să accepte să-şi trimită documentele rare pe care le 
dețineau, pentru a le supune analizei 

1 Vezi H. Bode în an n, Auch ein Worth über die Schwandner 
sebe Urkunde vom Jahre 1243 und über die Anfangs Epoche des 
Gebrauchs des Leinenpapiers în deutschen Kanzleyen, Nürnberg, 
1805. 

Cu aceşti „reactivi obiectivi”. Pe de altă parte, să încercăm să ne 
imaginăm figura unui naiv care, după ce a vrut să servească ştiinţa 
trimițându-i un astfel de document, primește înapoi un plic ce conţine 
puţină pastă şi cenuşă, însoțit de indicaţia că hârtia a fost fabricată din 
cânepă sau din bumbac. 

Desigur că, dacă toate aceste amintiri din trecut, referitoare la 
metodele folosite de oamenii din secolele precedente, ne fac astăzi să 
zâmbim, ar fi cu totul greșit să-i judecăm prin prisma cunoștințelor 
noastre actuale. În fond, ei au fost de bună-credinţă în căutarea unui 
adevăr, deschizând astfel drumul cercetărilor de laborator, în care 
microscoapele şi efectele luminii polarizate au luat locul pipăitului şi 
privirii hârtiei în transparenţă. Ei au ridicat problema, iar chimiștii 
moderni au rezolvat-o. 

Datorită cercetărilor întreprinse în special de J. Wiesner şi J. 
Karabacek, astăzi deosebirea dintre o fibră de bumbac și o fibră de in 


sau cânepă o pot determina - cu ajutorul microscopului - toţi 
laboranţii din fabricile noastre de hârtie. Cercetările moderne au 
dovedit că toate documentele vechi păstrate în arhivele din Elveţia 
(anii 1275 - 1339) 1; toate actele deținute de arhivele Casei de Aragon 
sau ale dogilor din Veneţia şi Genova (secolele XI-XIII); toate 
manuscrisele arabe ce erau datate în ani numărați de la Hegira 2; toate 
hârtiile dezgropate la El-Uşmunein și Fayum 3, ca şi sulurile de hârtie 
descoperite de Aurel Stein, Sven Hedin sau Paul Pelliot prin pustiurile 
tibetane (secolele II-VIII) 4, toate, dar absolut toate, erau făcute din 
hârtie fabricată din m și cânepă. 

Dar atunci ce se întâmplă cu hârtia din bumbac? 

„Nu se întâmplă nimic, odată ce ea nici nu a existat”, ne răspund 
la unison Josef Karabacek şi J. Wiesner 5. „lar dacă totuși grecii au 
fabricat vreodată o astfel de hârtie - continuă ei - a fost 

1 Vezi C.M. Briquet, La legende paleographique... p. 113. 

— Vezi Manuscrisul oriental din anul 424 al Hegirei (1032). 

— Vezi J. Wiesner, Vber die altesten... pp. 25 - 26. 

— Vezi capitolul VIII. 

5 Vezi J. W i e'sn ei, op. cit., p. 7. 

Un caz cu totul izolat. Dar chiar și în acest caz, este mai uşor de 
admis că grecii au măcinat cârpe din bumbac decât că ar fi folosit 
bumbacul propriu-zis, căruia oricum i-ar fi putut da o întrebuințare 
mult mai rațională, încredințându-l ţesătorului” 1. 

Dacă lucrurile stau așa, de unde au apărut atâtea denumiri de 
charta cuttunea, bombycina, bambagina, di bambace, care toate te duc 
cu gândul la bumbac? 

Într-adevăr, folosirea acestor expresii - care i-au pus în derută 
pe oamenii lui Meerman - este foarte curioasă. Și aceasta cu atât mai 
mult, cu cât, în Italia de exemplu, chiar pe vremea când știm precis că 
Senatul Veneţiei a dat decrete privind colectarea cârpelor, deci în 
secolul a XIV-lea, încă îi mai vedem pe notarii din Pisa înregistrând 
acte comerciale pe charta di bambace 2. 

Pentru a explica aceste denumiri s-au emis două ipoteze, care 
par să fie suficient de fundamentate. 


După prima, s-ar părea că, la începuturile apariţiei hârtiei în 
Europa, din cauza asemănării ei cu pânza de bumbac şi pentru a o 
deosebi de papirusul care încă se întrebuința, i s-a dat denumirea 
convențională de hârtie de bumbac, fără ca prin aceasta să se caute să 
se indice materialul din care era fabricată, în sprijinul acestei ipoteze, ]. 
Karabacek citează relatările unor călători din secolele XIII și XIV 
privitoare la unele hârtii chinezeşti care cu siguranţă că nu au fost 
făcute din bumbac, ci din coajă de dud. 

Aşa, de exemplu, Marco Polo (1254 - 1323) scrie: „din coaja 
acestui arbore (dud) ei fabrică charta di bambace”. 

Wilhelm Rubrouck scrie de asemenea, prin anii 1253 - 1255, că 
„moneda din Kathay este din hârtie de wampasio” 3. 

Comparaţia este exprimată mai clar în primul caz şi mai puțin în 
al doilea, dând a înțelege că naratorii au fost nevoiţi să folo 

1 Vezi A. Blanc het, op. cit., p. 40. 

1 Vezi J. Karabacek, Das arabisebe Papier... p. 45. 

3 Ibidem, p. 44. 

Sească această denumire pentru a nu lăsa niciun dubiu că ar fi 
putut fi vorba de papirusul egiptean. 

După a doua ipoteză, aceste denumiri s-ar putea explica, pe baza 
etimologică, în felul următor: „r 

Unul dintre cele mai vechi centre de fabricaţie a hârtiei a fost 
orașul Membidj de pe coasta Siriei, căruia grecii îi spuneau Bambyx, iar 
romanii Bambyce. Și, după cum hârtiei fabricate în atelierele din 
Damasc i s-a spus charta damascena, hârtiei din Membidj i s-a zis 
charta bambycina. O eroare de copiere sau poate obișnuința 
pronunțării cuvântului bombyx (bumbac), care era mult mai comun, a 
transformat bambycina în bombycina și de aici erorile oare au 
urmat... 

În privinţa etimologiei cuvântului cuttunea, se pare că, din 
acelaşi izvor, din care am preluat cuvântul râs (din rizme), și pe 
aceeași cale, s-a transformat cuvântul Kattan, care în limba arabă 
înseamnă „cârpă mică”, în cattanea și de aici în cuttunea2. 

Dacă lucrurile stau așa, ar mai fi de pus o singură întrebare, și 


anume: ce diferență au văzut atâția oameni de specialitate de pe 
vremea lui Meerman care, uitându-se la o hârtie şi smulgându-i fibrele 
de pe margine, au ajuns totuși să afirme că aceasta ar fi o hârtie 
modernă (deci din cârpe), iar cealaltă - o hârtie veche pe care o 
presupuneau că ar fi fost făcută din bumbac? 

Răspunsul este următorul: diferența de măcinare a cârpelor, sau, 
cu alte cuvinte, diferența de lungime a fibrelor ca rezultat al măcinării 
pastei de hârtie, precum și diferența de încleiere. Într-adevăr, toate 
hârtiile vechi de fabricaţie chinezească, arabă sau spaniolă au fibrele 
mult mai lungi decât cele de fabricație mai 

1 Vezi E.M. T h e în s-o n, op. cit., p. 36; N.V. Pigulev. Skaia are 
anumite rezerve față de această explicaţie, întrucât dintr-un număr 
mare de documente siriene din secolul al XIII-lea, care au fost scrise pe 
hârtie din cârpe de in a descoperit unul, datat din anul 1243, care 
analizat la microscop s-a dovedit a fi scris pe hârtie fabricată din fire 
de bumbac. Vezi DamianP. Bogdan, Din paleografia slavo-română, în 
Documente privind istoria Rommiei, Introduducere, vol. I, Editura 
Academiei R.P.R., Bucureşti, 1956, p. 125. 

— Vezi C. P a o 1i, op. cit., p. 32. 

Nouă și de aici identificarea lor eronată cu fibrele de bumbac. 
Tabloul alăturat poate să ne dea o idee despre lungimea fibrelor 
hârtiilor fabricate în diferite epoci, cunoscând că cifrele din tablou 
reprezintă procentul de fibre de anumită lungime, raportat la totalul 
fibrelor considerate sută la sută4. 

În privinţa încleierii, nu trebuie să uităm că cleiul animal a luat 
locul cleiului din amidon într-o epocă destul de recentă. De aceea, era 
normal ca o hârtie împâslită din fibre cu lungimi diferite și încleiată 
prin alt procedeu să apară, privită în transparenţă, ca și când ar fi 
plecat de la o bază de materie primă diferită. De fapt, în orice laborator 
de fabricaţie care dispune de o formă grătar și 

O cadă se vor putea ușor obține, din aceleași cârpe, prin 
conducerea în anumit fel a măcinării, fie coli asemănătoare cu cele din 
secolul al VIII-lea, fie cu cele din secolele XIV sau XV. 

În concluzie, să reținem că legenda bumbacului în fabricaţia 


hârtiei medievale rămâne o poveste frumoasă, în timp ce în toate 
atelierele din Troyes, Fabriano, Şatiba, Fez, Cairo, Samarkand și China, 
ciocanele șteampurilor își vedeau de măcinarea cârpelor și sforilor din 
m și cânepă. 

Şi acum să trecem mai departe la „misterioasele” filigrane, care 
şi-au făcut apariţia pe colile de hârtie prin secolul al XIII-lea. 

1 Cf.A.Blanehet,op.cit.,p.37. 

Dar ce sunt, în primul rând, filigranele? Poate că cititorul își 
reamintește că unealta principală prin care pasta măcinată se 
transformă în foaie de hârtie era forma sau ciurul, ale cărei dimensiuni 
depindeau de mărimea foii ce se intenționa a se produce. Forma era 
compusă dintr-un cadru pe care erau întinse fire paralele de mătase, 
rafie, bambus și mai târziu din sârmă de arama așezate la o distanță de 
unul până la doi milimetri; acestea erau consolidate prin alte fire, 
aşezate perpendicular pe primele şi la o distanță mult mai mare ce 
varia de la doi la cinci centimetri, pe care le-am denumit poduleţe. 

Acest grătar de fire îşi lăsa amprenta uşoară pe coala de hârtie 
care, privită în zare, apărea vărgată, respectiv liniile întunecate 
alternau cu liniile mai străvezii (ce se formau în dreptul firelor). Dacă, 
pe vremuri, pe o astfel de formă, a unui meșter oarecare se așeza, 
întâmplător sau intenționat, un fir străin, amprenta lui apărea și pe 
coala de hârtie. De aici ideea: firului străin suprapus i s-a dat un contur 
determinat şi pentru ca să nu se plaseze oricum pe suprafaţa formei, 
acest contur a fost lipit, pe sârme, cu cositor. Amprenta pe coala de 
hârtie a acestui contur, care imita figuri geometrice simple (cruci, stele, 
cercuri) sau figuri ornamentale mai complicate (flori, coroane, litere, 
animale), poartă denumirea de filigran. 

Întrucât forma, mărimea şi amplasamentul lor pe coală au variat 
în decursul timpului de la un fabricant la altul, studiul filigranelor 
poate duce la deducţii interesante și uneori sigure asupra datei şi 
locului de fabricație a unei hârtii vechi și, ca urmare, chiar asupra 
autenticității unui document oarecare. De aceea, aşa cum vom vedea, 
în decursul timpului, o serie de cercetători, între care merită să-i cităm 
pe Vallet de Viriville | C.M. Briquet2 şi Sotheby *, au înţeles să 


consacre o bună parte din activitatea lor acestor filigrane. 

1 Vezi Vallet de Viriville, Notes pour servir à l’histoire du papier, 
în „Gazette des Beaux-Arts”, vol. II, III, IV, Paris, 1859. 

8 Vezi C.M. Briquet, La fabrication du papier, p. 43 şi urm. 

— Vezi J. Sotheby, Principia Typograpbica, London, 18585. 

Ce semnificație aveau aceste semne curioase care se vedeau 
numai prin transparenţa hârtiei şi care au apărut, după cât se pare, la 
scurta vreme după ce s-a realizat prima formă din fire metalice? upa w. 
Krisch, ele ar fi marca sau emblema asociaţiilor şi breslelor papetarilor 
din diferite orașe. Acest lucru ar putea să fie perfect valabil, dar numai 
după data înființării primei corporaţii respectiv din anul 1481 
(Genova). Or, filigranele au apărut mult mai devreme; astăzi se 
presupune că cel mai vechi filigran ar fi crucea greacă a papetarilor din 
Bologna de prin anul 1282 2. În tot cazul, dacă această informaţie este 
pusă de unii sub semnul îndoielii, din lucrarea De insignis et armis, 
publicată, în anul 1475 e Bartolus Severus de Alphanis, supranumit 
Saxoferrato, aflăm la în anul 1340, la morile de hârtie de lângă Padova 
hic quod Iwetfolmm chartaie habet suum signum perquod significatur, 
cuius se dificil est charta (foaia de hârtie poartă semnul distinctiv 
propriu fiecărui atelier care a produs hârtia) 3. 

După C.M. Briquet ele ar indica amplasamentul morilor, 
recunoscându-se, în multe dintre ele, blazonul orașelor sau al statelor 
în care a fost fabricată hârtia respectivă. Dar după același autor, tot 
prin ele se marca sortimentul sau formatul hârtiei 4. 

Privitor la indicarea atelierului de fabricaţie, Bartole ne spune 
că în Fabnano erau foarte multe mori de fabricat hârtia și că fiecare era 
specializată pentru producerea unui anumit sortiment. De aceea 
pentru a cunoaște sortimentul și odată cu aceasta și moara distinctP 
fOill Wrtie efau Prevăzute cu un «ligran 

2 4717 cvISER 7 he raiăon dkre *f medieval fapermarks, London, 
1903. Vezi A. Blum, Les ongmes... p. 41. 

F -, B1; n, chet>. °P; pp62 - 63, - D. Todericiu, Filigranele bârp 
302 E 1539 - 1841 în»Cel-a Hârtie”, nr. 8, 1962. 

1 Vezi C.M. Briquet, De la valeur des filigranes de papier comme 


moyen dedeterrmner | age et la provenance des documents non dates, 
Geneve, 1892. N artole, Consilio, tractatus et quaestiones, Lyon, 1533 
cf. 

Briquet, La fabrication... p. 45. 

În privința calității indicate prin filigran, putem cita ordonanța 
oraşului Ravensburg, în care se precizează că turnul corespunde unei 
hârtii superioare, capul de bou uneia mijlocii, iar cornul de vânătoare 
unei hârtii ordinare. 

În Franța, chiar din primul an al funcționării morii din Troyes 
(1338), apare o ordonanță care îi obligă pe meşteri să marcheze 
calitatea şi formatul hârtiei, prin anumite semne, prevăzându-se şi o 
serie de sancțiuni, corporale și bănești, pentru cei care ar marca hârtia 
eronat în vederea unei fraude. 

Cu toată dispoziția dată, la vreo 60 de ani de la înființarea 
primei mori din Troyes, asistăm totuși la „marea durere” a primarului 
Louis de Tignonville, din Troyes, care constată că meşterii papetari 
folosesc semnele altora pentru a marca „hârtia proastă și mijlocie cu 
semnul celei mai bune, spre marea decepţie a populaţiei”. Drept 
consecinţă. 

„Am ordonat și ordonăm în continuare acelor muncitori ca 
hârtia să se facă în lungimea și lățimea ale căror mărimi le-am stabilit 
noi sau reprezentantul regelui în Troyes, și că nici unii să nu facă 
hârtie mai bună decât alții şi fiecare să aibă semne diferite, pentru a-şi 
însemna hârtia şi pentru a o contrasemna prin mijlocul cel mai 
potrivit” |. 

Ne putem acum ușor imagina furia lui Jean Pietrequin, papetar 
din Troyes, căruia nu numai primarul sau delegatul regelui, ci însuși 
episcopul din Langres personal i-a dat dreptul să folosească licornul și 
capul de bou pentru hârtiile lui, când a constatat că Pierre Bertrand și 
Jean Bourbon, din Musy-sur-Seine, au îndrăznit să-i „fure” prețioasele 
mărci. Un asemenea delict nu putea să rămână nepedepsit și ca urmare 
litigiul a ajuns atât de sus, încât a trebuit să fie rezolvat printr-o 
hotărâre a parlamentului. 

lar dacă lucrurile au ajuns atât de sus, era de așteptat ca să 


apară, în scurtă vreme, şi ordonanţe regale pentru a reglementa 
folosirea filigranelor. 

Începutul îl face Carol al VI-lea (1380 - 1422) prin decretul 
trimis celor din Troyes în anul 1409, pentru ca mai târziu să apară or 

1 Cf. A. Blum, Les origines... p. 40. 

Donanţa semnată de Henric al III-lea (1574 - 1589), în care se 
prevedea: 

„Că fiecare meşter își va face și va imprima numele său pe foi, 
cât şi pe topuri sau ambalaje și pe fiecare foaie se vor pune cele două 
inițiale, a numelui şi prenumelui meşterului, care le va fabrica”. 

Cu alte cuvinte, din ordonanța de mai sus ar reieşi că filigranele 
cu care trebuia deci să se indice calitatea, formatul, atelierul și epoca în 
care s-a fabricat hârtia au provocat, la un moment dat, atâta 
încurcătură, încât a fost necesar să se legifereze obligația ca meșterii 
să-şi pună inițialele numelui lor. Este epoca în care apar deci 
monogramele, care mai de care mai artistice şi mai complicate, pentru 
ca prin 1688 să se extindă obligaţia notării anului de fabricaţie, sub 
amenințarea unei amenzi de 500 de livre. 

În Italia, filigranele au ajuns într-o vreme aproape la fel de 
valoroase ca şi sigiliile, insistându-se în mod deosebit că: „Fabricator 
chartarum potest probiberi uti signis alterius fabricator” 2 (folosirea 
semnelor altui fabricant este cu desăvârşire interzisă). 

Dar toate aceste reglementări se pare că nu au făcut până la 
urmă decât să încurce și mai rău problema - simplă la început - a 
filigranelor. Bieții meșteri papetari nu știau ce să mai inventeze pentru 
ca, printr-un singur filigran, să rezolve toată problema identificării 
unei hârtii. Aşa s-a ajuns la executarea aceluiași filigran în mărimi 
diferite şi la plimbarea lui de-a lungul și de-a latul colii. Ca urmare, față 
de regula generală care prevedea plasarea mărcii la mijlocul colii, „afin 
que la marque n empeche point l'ouvrage de l'impression” 3, ele vor 
apărea când la o margine, când pe la colțuri, când pe ambele margini 
deodată 4. 

De aceea, aproape n-ar mai trebui să ne mai mire că, în acest 
„haos” al filigranelor, unii, ca, de exemplu, Bayley, au presupus că ele 


n-ar fi altceva decât niște semne mistice, a căror înţelegere 

1 Cf. A. Blum, op. Cât; p. 38. 

1 Ibidem, p. 40. 

* e. M. Briquet, La fabricaţia?... P. 44 (pentru ca filigranul să na 
împiedice de loc munca de tipărire). 

— Vezi Vallet de Viriville, op. cit., pp. 227 şi 230. 

S-a pierdut cu timpul. Totuşi Bayley pătrunde „simbolismul” 
unora dintre ele, așa cum ar fi, de pildă, semnul cocoșului care ar 
reprezenta „ivirea zorilor, deci aurora” 1. 

În legătură cu ideile lui Bayley care sunt uneori chiar foarte 
ingenioase, trebuie să arătăm că, din cele expuse mai înainte, respectiv 
din ordonanțele și regulamentele citate, reiese clar că niciodată nu a 
putut fi vorba despre vreo astfel de interpretare a filigranelor. lar dacă 
totuși unii vor spune - şi pe drept cuvânt - că nu se poate nega că, în 
special în evul mediu, alegoria și simbolismul au jucat un rol destui de 
important în gândirea umană, le vom răspunde că umilii fabricanți de 
hârtie erau atât de departe de preocupările mistice - apanajul 
literaților şi gânditorilor vremii - încât nu îi vedem, în niciun fel, 
popularizând nişte idei care le erau cu totul străine. 

Ca urmare, să dezbrăcăm filigranele medievale de „misterul” în 
care le-a învăluit Bayley și să le lăsăm așa cum le-au creat meşterii lor: 
nişte semne prin care se urmărea să se marcheze calitatea, formatul și 
proveniența hârtiilor fabricate de ei. În încheierea acestui capitol, dat 
fiind că odată cu el ne despărțim de tot ce a legat istoria „artei albe” de 
aceea a evului mediu, considerăm că este util să trecem fugitiv în 
revistă și sculele de care s-au folosit strămoşii noştri medievali pentru 
a scrie. 

Evident că instrumentele care slujeau pentru scris au trebuit 
să-și schimbe pe parcurs forma şi natura lor, în funcție de materialul 
pe care se scria. Or, aşa cum am văzut, în evul mediu s-au folosit atât 
tăblițele cerate, preluate de la romani, cât și papirusul, pergamentul şi 
apoi hârtia. 

Pentru tăblițele cerate, stilul ascuţit la un capăt și turtit la 
celălalt, confecționat din os sau metal, era deosebit de potrivit. Cu 


vârful lui se trasau caracterele, iar cu capul turtit se netezea din nou 
suprafața cerii pentru a şterge ce s-a marcat. 

Pentru a scrie pe papirus, calamusul primitiv din trestie, care 
s-a folosit în țările orientale, a fost abandonat, întrucât se uza prea re 

1 R. Bayley, A new light on the Renaissance, London, 1904, p. 76. 

Pede, chiar dacă trestia era importată din Memfis sau Armenia, 
unde se zice că se recolta cea mai bună calitate. În locul lui s-a recurs la 
început la penel, pentru a-l înlocui și pe acesta cu calamus de bronz, 
strămoșul peniței noastre moderne. 

Pentru pergament și hârtie s-a dovedit că pana de pasăre este 
cea mai ieftină şi mai potrivită. Cei mai pretenţioşi o luau de la barză 
sau de la corb, ea fiind mai greu de procurat, în timp ce modeştii s-au 
mulțumit cu pana de gâscă 1. Pregătirea unei pene pentru scris era o 
operaţie destul de migăloasă. Întâi pana se freca cu nisip sau cenuşă 
pentru a se curăța de pielițe. Apoi se încălzea spre a înlătura grăsimea 
ce a mai rămas și pentru a se face pana mai elastică. În sfârșit ultima 
operație era ascuţitul prin care vârful penei căpăta 

O formă asemănătoare cu penițele metalice 2. Această ascuţire a 
penelor a impus crearea, ca accesoriu obligator, a cuţitului tăietor de 
pană şi cele două instrumente şi-au trăit împreună epoca lor de glorie 
până pe la începutul secolului al XVI-lea. Primele utilizări ale peniţei de 
fier, care continuă să fie folosită până în zilele noastre, datează încă din 
secolul al XIV-lea. 

Alături de pană şi peniță, care presupun folosirea cernelii, cei 
vechi mai utilizau plumbul, pentru liniatul pergamentului sau al hârtiei. 
Amintirea acestui material s-a păstrat în denumirea de bleistift pe care 
nemții o dau și astăzi creionului, precum şi în arhaicul nostru plaivaz. 

Plumbului i se dădea o formă de creion şi, cu începere din 
secolul al XII-lea, instrumentul era ornat cu flori de crin, cruce sau 
semilună. Închiderea minei de plumb într-un tub subţire de lemn, 
exact în genul creionului actual, datează din primii ani ai secolului al 
XV-lea. 

Răzătoarea pergamentului era încă una dintre uneltele 
indispensabile ale unui scrib. Cu ajutorul ei se rădeau cuvinte, rânduri 


1 Vezi Le livre et les arts... pp. 29 - 30. 

2 Vezi D.P. Bogdan, op. cit., p. 131. 

Pagini întregi, având grija ca, după răzuire, pergamentul să se 
lustruiască din nou pentru a putea primi alt text. 

Buretele îmbibat cu apă era folosit pentru a şterge pana sau 
penița, precum şi scrierea absolut proaspătă de pe un pergament. 
Toate instrumentele scribului, inclusiv călimara, erau ţinute într-o 
trusă de scris, care se purta atârnatăi la șold și constituia un semn de 
mare mândrie. Această trusă trebuia să facă parte din „zestrea” 
oricărui novice, şi regulamentul unor mănăstiri prevedea chiar 
obligativitatea prezentării la lecţii cu două truse „în stare absolut 
bună” 1. 

Stareții mănăstirii Grande Chartreuse, situată în Alpi în inima 
masivului Grande Chartreuse (Isere), pretindeau, prin anul 1100, ca 
trusa unui novice să cuprindă: pene de gâscă, cretă, cuţit, compas, riglă, 
stil, plumb, două tăblițe de lemn, două râzătoare și două călimări. 

Călimara, spre deosebire de aceea folosită de romani, care avea 
o formă de vas alungit, în evul mediu semăna cu o pâlnie mică, 
pievăzută cu o ureche cu care se agăța de brațul scaunului sau al 
pupitrului de scris. 

Cât despre cerneală, compoziţia ca și calitatea ei s-au modificat 
foarte mult. Romanii o pregăteau din negru de fum, clei şi apă și era 
foarte proastă. Pliniu a mai îmbunătăţit-o puţin, adăugându-i oțet 
pentru a o face mai aderentă. 

Ceva mai târziu a început și folosirea cernelii de sepia, precum 
şi a unei soluţii, importată din Orient, care era foarte asemănătoare cu 
tușul chinezesc. 

În secolul al XII-lea, dintr-un amestec de sulfat de fier şi cărbune 
din ghindă de stejar, se fabrica o cerneală de bună calitate, destul de 
apropiată de-a noastră. Este de remarcat că cernelurile folosite prin 
secolele XV şi XVI au rezistat mai slab la acțiunea timpului ca cele din 
secolele VIII şi XIV 2. 

1 Le livre et les arts...pp. 31 - 33. 


— Ibidem, p. 33. 

Scrisul pe hârtie nu a impus crearea de instrumente și materiale 
noi. Acest lucru desigur că a fost de la bun început un avantaj și, din 
toată zestrea scribului, numai răzătoarea de pergament a rămas fără 
utilizare. Dar au trebuit să treacă secole până la inventarea gumei de 
şters şi cu siguranţă că la acest lucru a contribuit în mare măsură 
cauciucul adus de spanioli din America Centrală şi popularizat în 
Europa secolului al XVIII-lea de savantul francez Charles-Marie de la 
Condamine. 

„Grevele și neînțelegerile continue dintre muncitorii manuali şi 
patron m-au făcut să caut un mijloc mecanic cu care să înlocuiesc mâna 
de lucru”. 

LOUIS ROBERT 

Tiparul şi urmările lui 

Ne despart numai câteva secole de epoca în care Petru Eremitul 
şi urmașii lui îndemnau masele de oameni să-și coasă o cruce pe haină 
şi să plece la cruciadă pe drumurile, fără de întoarcere, ale Orientului; 
au trecut şi timpurile în care cavalerii rătăcitori luptau cu oricine le 
ieşea în cale, pentru a-şi salva aleasa inimii de farmecele vrăjitorului 
Merlin sau de-ale puternicului Feston; singurul lor vestigiu continua să 
rătăcească doar prin Spania lui Cervantes, neînțeles de nimeni, nici 
chiar de credinciosul său scutier, Sancho Panza. 

În locul unei educaţii tiranice pe care biserica a impus-o maselor, 
încep să apară setea de acțiune și, în special, dorinţa de a cunoaște cât 
mai mult. 

Se pare că oamenii doreau o educaţie care să le elibereze 
spiritul și gândirea din încătușarea obscurantismului medieval, în 
vederea formării unui om care să aibă o opinie și un drept de a vorbi. 
Controversa violentă dintre papa Grigore al IX-lea (1227 - 1241) şi 
împăratul Frederic al II-lea (1212 - 1250); exilul papilor de la Avignon 
(1309 - 1377), disensiunile şi dezordinile născute în sânul papalității 
în timpul secolului al XIV-lea au fost unele dintre evenimentele care au 
stimulat formarea acelui spirit ce îndrăznea să critice liber deciziile 
unei autorităţi, indiferent dacă ea era laică sau religioasă. 


Începuturilor timide ale unui Wyclif (1324 - 1384), care a cerut 
să-și poată citi măcar Biblia în limba lui maternă, le-a urmat lupta 
dârză a lui Jan Huss (1369 - 1415) şi a discipolului său Ieronim din 
Praga (1374 - 1416). 

lar dacă osemintele lui Wyclif au fost scoase din mormânt și 
arse şi dacă Huss şi Ieronim au fost arşi de vii pe rug, flăcările lor au 
luminat drumul spre gândirea şi conștiința liberă a umanităţii din 
acele vremuri. 

În locul cruciadelor pentru cucerirea Sfântului mormânt, papa 
Martin al V-lea lansează în 1420 „cruciadele” pentru „distrugerea 
wyclifiților, husiţilor și tuturor ereticilor din Boemia” (1420 

1431)... 

Dar, printre noii cruciați, se pare că circulau mai mult „predicile” 
lui John Ball (1330 - 1381) şi cupletul Pe vremea când Adum sapa. Și 
Ev a torcea, unde erau gentilomii? decât textele bulei lui Martin al 
V-lea. 

Căci John Ball le spunea oamenilor că „lucrurile nu vor merge 
bine atâta vreme cât bunurile nu vor fi comune tuturor și cât timp vor 
fi oameni de rând și gentilomi. Cu ce drept cei cărora le zicem seniori 
sunt mai mari decât noi? Ce au făcut ei ca să merite acest titlu? De ce 
ne țin în iobăgie? Ei sunt îmbrăcaţi în haine scumpe și în blănuri de 
hermină, în timp ce noi umblăm în zdrenţe. Ei au vin, mirodenii și 
pâine albă, iar noi mâncăm pâine din ovăz şi paie şi n-ayem de băut 
decât apă chioară. Ei au plăcerile şi palatele somptuoase, iar noi 
n-avem decât munca și suferinţa, în ploaia și în vântul de pe ogoarele 
lor. Și totuși din munca noastră îşi trag aceşti oameni toate bunurile pe 
care le au” 1. 

În înţelesul suflului nou, nici ştiinţa nu mai putea să fie îngrădită 
de dogme și nici obligată să se transmită într-ascuns, de la om la om; 
ea trebuia să devină un şuvoi bogat din care să-și poată astâmpăra 
setea de a cunoaşte un număr tot mai mare de oameni. 

Dar pentru a potoli această sete, oamenii trebuiau să știe să 
citească și mai ales să aibă ce citi. Or, nu din atelierele copiștilor 
puteau ieşi cărți multe și ieftine; se ivise necesitatea unei noi metode 


de multiplicare a scrisului, iar materialul pe care să se poată executa 
această multiplicare - adică hârtia - exista de multă vreme. Așa a 
apărut tiparul. lar dacă Gutenberg a fost sau nu inventatorul lui este un 
lucru cu totul secundar. Important este faptul că, pe la începutul 
secolului al XV-lea, tiparul a trebuit să-și facă apariţia în Europa, ca o 
consecință naturală și necesară a epocii noi pentru care se pregătea 
omenirea: Renaşterea. 

Acest lucru apare evident dacă ne gândim că, în aceeaşi vreme 
în care Gutenberg (1400 - 1468) îşi turna literele mobile la Mayenţa, la 
Haarlem în Olanda, un oarecare Coster (1370 - 1440) tipărea tot cu 
litere mobile, iar la câţiva ani diferență apar la lumina zilei și primele 
tipărituri italiene (1465) 1. 

Despre importanța descoperirii tiparului pentru mersul înainte 
al omenirii s-au scris multe lucrări. Credem că este de ajuns să 
amintim că, în progresul culturii umane, tiparul este pus pe aceeași 
treaptă de importanţă, ca și formarea graiului articulat sau inventarea 
scrisului. 

Din considerație pentru această rudă apropiată a hârtiei şi în 
special pentru faptul că tiparul şi hârtia s-au ajutat şi perfecționat 
reciproc, mergând mână în mână şi în pas cu progresul societății 
omeneşti, credem că e cazul să ne oprim asupra anumitor amănunte. 

— Unii autori susțin că descoperirea caracterelor mobile de 
tipărit s-ar datora chinezului Pi Seng; cf. J.H. Ainsworth, Paper the fifth 
wonder, Wisconsân, 1959, p. 182. 

Cine este inventatorul tiparului? 

În ceea ce priveşte Europa, părerile celor de specialitate se 
împart, așa după cum am arătat, între olandezul Coster și germanul 
Gutenberg. Nu este cazul să stabilim cine are dreptate, lăsând această 
grijă pe seama celor care se ocupă de istoria artei grafice. Ceea ce vrem 
să semnalăm este doar faptul că ideea multiplicării scrisului nu este 
proprietatea secolului al XV-lea, ci mult mai veche și că ea a apărut în 
toate cazurile în care omenirea a simţit nevoia să reproducă acelaşi 
text într-un număr cât mai mare de exemplare. 

Peceţile şi ştampilele s-ar putea considera că au format 


începutul; a urmat apoi multiplicarea prin matrițe a tăblițelor de lut 
„despre care am amintit la timpul său. Interesantul disc de argilă 
descoperit în Creta la Faistos, a cărui vechime urcă cel puțin în secolul 
al XVII-lea î.e.n. Şi ale cărui caractere hieroglifice sunt imprimate cu 
poansoane diferite pentru fiecare semn, arată că, încă într-o vreme de 
care ne despart multe milenii, munca unor scribi se apropia. Mai mult 
de tipografie decât de scriere Referindu-ne la tipăritul pe hârtie, 
documentele existente ne trimit să-i căutăm începutul în Japonia, prin 
anul 765 e.n. 

Este vorba de un ordin de pe vremea împărătesei Shotoku 
(765770), intitulat Mukti-shoko-gyo, care s-a tipărit în mai multe 
exemplare cu ajutorul unor matrițe de lemn2. Din păcate niciun 
exemplar din această lucrare nu s-a păstrat până în zilele noastre, așa 
că majoritatea cercetătorilor s-au oprit la anul 770 ca dată memorabilă 
care a marcat, în Japonia, începutul tiparului pe hârtie. Ce s-a petrecut 
în Japonia în acele timpuri ca să se simtă nevoia multiplicării unor 
texte prin tipar? 

Sunt două versiuni asupra acestei cauze. 

După unii, prin anul 735, a izbucnit în Japonia o teribilă 
epidemie de vărsat. Văzând că anii trec şi numărul morţilor este în 
continuă creştere, împărăteasa Shotoku a chemat la curte 116 preoți 
ale 

1 Vezi G. Glotz, op. cit., pp. 434 - 435. 

Vezi F. Hoyer, op. cit., p. 9. 

Căror rugi și incantații trebuiau să alunge spiritele rele și 
demonii care au adus epidemia. După câte se pare, demonii nu s-au 
lăsat atât de uşor convinşi, ci şi-au condiționat plecarea în schimbul 
unui lucru mult mai greu de realizat, şi anume: ei ar fi pretins să se 
confecționeze un milion de pagode mici de lemn, cu trei etaje, în care 
să se introducă textul unor formule magice care să fie purtate de toţi 
acei pe care împărăteasa voia să-i salveze de la îmbolnăvire. Or, dacă 
confecționarea milionului de pagode era o problemă rezolvabilă, căci 
multă lume știa să sculpteze în lemn, scrierea milionului de dharani 
era deosebit de grea, o dată ce ştiutorii de carte se puteau număra pe 


degete. Necesitatea a impus găsirea metodei de a ieşi din impas. S-au 
confecționat matrițe de lemn (după alţii de os sau aramă) și timp de 
şase ani s-a tipărit milionul de dharani, pe hârtie1. 

Acest eveniment este descris în istoria familiilor imperiale din 
Japonia și în cronicile locale ale templelor budiste în care s-au 

1 Vezi A. Renker, Papier und Druck, p. 16. 

Depozitat - pentru sfințire - micile pagode cu textele tipărite, 
înainte de a se distribui populaţiei. 

Că totul nu este o legendă, o dovedește numărul destul de mare 
de dharani păstrate până în zilele noastre în muzeele din Japonia. 
Hârtia pe care s-au tipărit era făcută exclusiv din cânepă nealbită și 
avea şapte linii de apă pe centimetru, atestând prin aceasta că ea a fost 
fabricată în Coreea 2. 

Este posibil ca cifra de un milion să aibă numai un sens figurativ 
pentru a da populaţiei impresia că s-au executat un număr imens de 
rugăciuni şi de formule magice. 

După alții, motivul care a determinat pe împărăteasă să 
tipărească aceste dharani ar fi fost consecința remuşcărilor în urma 
imensei vărsări de sânge ce a avut loc pe vremea ei, pentru oprimarea 
revoltei lui Emi Oshikatsu contra puterii imperiale 3. 

Cunoscând totuși obiceiurile și tradiţiile caselor imperiale, 
credem că mai degrabă frica de duhurile rele decât remușcările pentru 
ucideri în masă au determinat-o pe Shotoku să aducă Japoniei cinstea 
de a scoate la lumina zilei primele tipărituri pe hârtie. Tot printre 
tipăriturile executate pe hârtie, în primele începuturi ale acestei arte, 
este de semnalat cunoscuta Sutra de Diamant descoperită în anul 1900 
de Aurel Stein în „Templul celor 1.000 de Buda” din localitatea 
Tun-Huang. 

Acest templu, care de fapt este format dintr-o mulțime de grote 
aşezate de-a lungul unei văi adânci dintr-un masiv stâncos, a fost 
păstrătorul timp de 1.500 de ani al unei biblioteci imense, formată 
aproape din 15.000 de opere. 

Faptul că ele s-au păstrat în condiții excepţionale se datorează 
măsurii luate de un călugăr budist anonim și anume de a zidi, în anul 


1035, grota în care au fost depuse manuscrisele, lăsându-le 

vezi Fuji vara Teikan, Koko niki nichi roku, Tokyo, 1797, cf. 

D. H un ter, op. cit., p. 71. 

2 D. Hunter, op. cit., pp. 66 - 70. 

— Revolta populară condusă de Oshikatsu a izbucnit în al 
cincilea an de domnie a împăratului Tempei-Hoji, respectiv în anul 
764. 

În paza celor 1.000 de statui ale lui Buda, din care două au o 
înălțime de peste 30 m. 

Textul Sutrei de Diamant a fost tipărit pe un sul de hârtie de 
peste 5 m lungime și 32 cm lățime, format din şapte coli lipite între ele. 
Pentru tipărirea fiecărei coli, s-a folosit o matriță de lemn în care au 
fost gravate semnele. Anul în care s-a făcut imprimarea textului a fost 
uşor de determinat, întrucât „tipograful” Uang Chih a avut grijă ca, la 
sfârşitul lucrării, să noteze: „Tipărit, la 11 mai 868, de către Uang Chih 
pentru distribuire la mulţi, pentru ca amintirea părinţilor lui să 
rămână în veșnică cinstire”. 

Faptul că, în țările care ne-au lăsat cele mai vechi specimene de 
tipărituri, arta imprimării nu a ajuns la o dezvoltare mare deși hârtia 
pe care o fabricau s-ar fi pretat deosebit de bine la tipărit 

— Scrierea făcându-se cu tuș şi cu pensulă - se explică prin 
greutatea deosebit de mare a gravării în lemn a unei matrițe de 
mărimea unei coli de hârtie. Este limpede că de o compunere a textului 
din caractere individuale nici nu putea fi vorba, de vreme ce pe vremea 
aceea scrierea chineză număra aproape 40.000 de glife. 

În plus, necesitatea difuzării unui text în masă nu a apărut decât 
ocazional, întrucât numărul literaţilor era destul de redus. 

Acest gen de imprimare „în bloc” a fost folosit şi în Europa 
medievală, rezumându-se la multiplicarea desenelor care ornau 
diferite manuscrise, fără ca acest lucru să poată duce la o răspândire a 
scrierilor, aşa cum a fost posibil după inventarea literelor mobile. 

Numai măreața invenţie a acestor litere, cu ajutorul cărora se 
putea deci compune orice text, a dus la realizarea unor cărți ieftine şi 
în număr suficient pentru satisfacerea necesităților de cunoaștere ale 


vremii. 

— Vezi B. L au fe r, Printing în ancient China, Chicago, 1933, p. 
24 şi L i u Ku o-o h un, op. cit., p. 36. 

2 Cf. A. Renker, Papier und Druck, p. 17. 

Este curios că istoricii burghezi au înțeles, în general, să 
marcheze sfârşitul evului mediu şi începutul Renașterii, cu anul 1453, 
anul cuceririi Constantinopolului de către Mahomed al II-lea 
(14511481), sultanul turcilor. Or, dacă prin Renaștere înțelegem acea 
mişcare artistică, ştiinţifică şi literară care şi-a luat avântul în secolele 
XV şi XVI, este de necontestat că aportul tiparului, care a dus la 
răspândirea în masa a operelor marilor clasici ai antichităţii, a fost 
mult mai hotărâtor decât faptul că o capitală şi-a schimbat stăpânul. 

Hârtiei și tiparului le revine o parte din meritul formării unor 
Ariosto (1474 - 1533), Machiaveli (1469 - 1527), Rabelais 
(14941553), Ronsard (1524 - 1585) sau Tasso (1544 - 1595), pentru 
a nu cita decât câteva nume din vestita pleiadă a celor care au dus la 
formarea limbilor și literaturilor moderne. 

Am insistat asupra aportului hârtiei la avântul cultural al 
Renașterii pentru că este limpede că fără hârtie epocala invenţie a 
tiparului nu ar fi fost posibilă. 

Posibilitatea multiplicării cărților a dus implicit la creşterea 
consumului de hârtie, odată cu modificarea rețetei ei de fabricaţie. De 
fapt, dacă hârtia bine încleiată era atât de potrivită pentru caligrafiere, 
calitatea primelor tipărituri cu litere mobile, făcute pe această hârtie, a 
scos în evidență necesitatea fabricării unei hârtii absorbante și 
suficient de opace pentru a putea fi imprimată pe ambele feţe. 

Cu alte cuvinte, când Johann Gutenberg își turna literele la 
Mayenţa (1448), avea la dispoziţie o hârtie fabricată din cârpe de in şi 
cânepă, încleiată cu gelatină obținută din copitele şi coarnele 
animalelor. Cârpele și cleiul dădeau o suprafață opacă bine adaptată la 
scrisul cu pana de gâscă, dar cu totul inaptă pentru imprimare. N-a fost 
deci poveste că Gutenberg a cerut fabricanţilor de hârtie să-i producă o 
hârtie specială adaptată nevoilor sale. Modificarea hârtiei la noile 
condiții impuse de tipar s-a făcut foarte ușor și cu aceasta începe epoca 


de glorie a artei albe. Morile pe care le-am găsit în funcțiune la finele 
evului mediu nu mai puteau satisface cererile pieţei. O serie de țări își 
dau seama că nu mai pot rămâne la cheremul importului de hârtie. Ca 
urmare, în paralel cu înființarea morilor noi pe întreg cuprinsul 
Europei, apar şi invențiile şi inovațiile în tehnologia ei de fabricaţie, cu 
scopul vădit de a creşte randamentul și capacitatea de producție a 
vechilor ateliere casnice. 

Să trecem în revistă această etapă nouă, apărută în viaţa hârtiei 
acum cinci secole, începând, în primul rând, cu răspândirea fabricaţiei 
ei. 

Primul popas, dincolo de hotarele Franţei şi ale Germaniei, să-l 
facem în Anglia unde, prin anul 1494, John Tate construieşte o moară 
de hârtie la Stevenage în Hertfordshire. Am spus, prin anul 1494, 
întrucât prima mărturie despre existența acestei mori ne-o dă Wynkin 
de Worde care, atunci când a tipărit, în anul 1494, lucrarea De 
proprietățibus Rerum a lui Bartolomaeus, a consacrat hârtiei 
întrebuințate un poem compus din 13 strofe, între care: 

„And John Tate the yonger, Joye mote he broke. 

Wich late hath în Englande doo make this paper thynne That 
now in our English this boke is printed inne...” 1 

După Tate, moara următoare este construită la Dartrord 
(Hertfordshire) de germanul Spielmann. Nici anul punerii în funcțiune 
a acestei mori nu este bine cunoscut; amintirea ei ne-a rămas tot 
într-un poem scris, în anul 1588, de Thomas Churchyard, care în 
versuri simple, dar deosebit de frumoase, descrie întreaga fabricaţie, 
precum şi părerea literaţilor vremii despre hârtie. 

Din poemul lung al lui Churchyard am ales doar trei strofe care 
ilustrează cele spuse mai înainte: 

„Ridic în slăvi pe omul ce-a născocit hârtia Căci numai ea e-n 
stare virtuțile s-arate. 

Ea face să apară cărți noi şi ține-n viață Ce scris-a mai de seamă, 
trecut-antichitate. 

1 Cf. A. Blanchet, op. cit., pp. 112 - 133 (şi John Tate cel tânăr, fie 
el fericit, care a fabricat în Anglia, ultima data aceasta hârtie subţire pe 


care s-a tipărit acum această carte în limba noastră engleză). 

Greşelile umane și viciile-ascunse 

Să fie măcinate ca zdrenţele-ntr-o moară. 

Sub lovituri de șteampuri să se transforme omul și orice pată 
neagră din inimă să-i piară; 

Să ia o formă nouă şi-un drum cinstit în viață la proaspăt să 
apară în noua-i entitate iar când şuvoi de ape spăla-vor orice pată va fi 
alb ca hârtia, de bună calitate” 1. 

Să-i lăsăm pe Spielmann și pe Churchyard să spele pasta de 
cârpe şi petele de Pe sufletele oamenilor şi să ne îndreptăm pașii spre 
plaiurile ţării noastre, care, alături de Polonia și de Suedia (1532), 
ocupă locul următor în ordinea cronologică a fabricaţiei de hârtie din 
Europa. Acest loc de frunte se explică ușor, dacă ținem seama de starea 
culturală înaintată a Ardealului, precum şi de legăturile sașilor cu 
Germania, unde, între timp, fabricaţia hârtiei şi tiparul au luat un avânt 
deosebit. 

După cum o atestă datele istorice, cea mai veche moară de 
hârtie din principatul Transilvaniei era în funcțiune în anul 1534 - 
urmată fiind, la scurtă vreme (1539), de moara de hârtie construită la 
Brașov de Johann Flux şi Johann Benkner2. Întrucât fabricației de 
hârtie din ţara noastră i-am rezervat în această lucrare un loc deosebit, 
vom continua drumul spre răsărit pentru a citi un act de proprietate 
din care reiese că, pe râul Utcea de prin gubernia Moscovei, a existat 
moara de hârtie a lui Fedor Savin care a dispărut, fără să ştim din ce 
motive, în anul 1576. Până la înființarea acestei mori şi după dispariţia 
ei, nevoile papetare ale Rusiei au fost asigurate, după cum a reieşit şi 
din studiul filigranelor, de către moriile italiene, pentru ca după aceea 
să vină rândul hârtiei franceze, germane şi olandeze4. Dovadă că 
moara 

1 Cf. A. Blanchet, op. cit., p, 113. 

— Vezi D. T o de r ei u> Din istoria fabricării hârtiei în Ţările 
Româneşti în „Celuloză şi Hârtie”, nr. 4, 1962, p. 151. 

— Vezi N. P L i h a ce v, Bumaga i drevnitia bumajnaia melnițâi v 
moskoskom Gosudarstv, S. Pg1891, p. 12. 


— Vezi N.P. L h a ce v, Poligraficeskoe Znacenie bumajnii, 
vodeanân znakov, S. Pg, 1897/99. 

Lui Savin a început probabil producția de hârtie prin anul 1564 
ne-o dă italianul Rafael Barbarini, ambasadorul reginei Elizabeta 
(1533 - 1603) a Angliei, care în anul 1564, scrie următoarele: „Ruşii au 
reuşit de asemenea să se ocupe de hârtie şi chiar să o producă, deşi 
încă nu pot să o folosească prea bine, întrucât nu au ajuns la deplina 
însușire a acestei arte” 1. 

Aproape la un secol după dispariția morii lui Fedor Savin, mai 
precis prin anul 1655, îl vedem pe patriarhul Nifon că se hotărăște să 
finanţeze construcția unei mori de hârtie la Zelionaia Sloboda tot în 
gubernia Moscovei. Primul meşter care a condus această moară a fost 
Ivan Samoilov, în timp ce „tehnologul” ei era Vasili Burțev. La scurtă 
vreme, locul lui Burțev este luat de „specialistul consacrat în fabricaţia 
de hârtie”, Lucian Șpilkin. Moara lui Samoilov devine din ce în ce mai 
prosperă și, în decembrie 1656, o vedem expediind la tiparniţa din 
Moscova o cantitate de 75 de baloturi de hârtie. Dar, la trei luni după 
aceea, adică prin martie 1657, o catastrofă distruge întreaga moară. 
Topirea bruscă a zăpezilor a făcut ca toată munca celor care au 
construit moara să fie luată de apele umflate ale râului Pekra, afluentul 
Moscovei. 

!I. Malkin, Istorica bumaghi, Moscova, 1940, p. 66. 

După Lihacev, se pare că industria de hârtie din vechea Rusie nu 
s-a restabilit înaintea perioadei 1670 - 1680. 

Prin anul 1674, meşterul neamț Johann von Schweden 
construiește o moară nouă, la 20 de verste de Moscova, la confluenţa 
Pekrei cu Moscova, în timp ce, din ordinul țarului Alexei Mihailovici 
(1645 - 1676), se construieşte, pe malul lăuzei, prima moară de hârtie 
aparținând statului. 

Cu Petru cel Mare (1721 - 1725) se redeschide o eră nouă în 
istoria hârtiei ruse. În 1716 şi 1720, se construiesc morile mari de 
lângă Petrograd, la care prin ucaze speciale se introduc filigranele 
(ancora sau un grup de patru ancore), precum și formatele colilor și 
prețul lor de vânzare (ucazele din 1719 şi 1723) 1. 


Alte mori, din ce în ce mai mari, încep să fie construite lângă 
Petrograd, Voronej, laroslav și Kaluga, astfel încât, în a doua jumătate a 
secolului al XVIII-lea, numărul morilor mari din Rusia se ridică la 23 

Pentru a avea o idee despre diferența de mărime dintre morile 
vechi și cele noi, este interesant de arătat că, în timp ce moara 
finanțată de patriarhul Nifon a costat 400 de ruble, moara pusă în 
funcțiune la Petrograd în 1727, s-a ridicat la 195 875 de ruble3. Bogată 
în apă, precum și în culturi de in şi cânepă, Olanda nu putea să rămână 
multă vreme numai importatoare de hârtie din ţările învecinate. De 
aceea, aşa cum era de aşteptat, vedem că în anul 1586 cetățenilor Hans 
van Aelst și Jan Lupaert, ambii originari din Dordrecht, li se acordă 
privilegiul să construiască câte o moară pentru „fabricarea hârtiei 
albastre, albe şi tuturor celorlalte sorturi4. Dar acesta a fost doar 
începutul, întrucât evenimente de mare însemnătate istorică se petrec 
prin anul 1685. Edictul din Nantes, prin care Henric al IV-lea (1589 - 
1610) acorda, în anul 1598, protestanților din Franţa dreptul de a-și 
exercita meseriile și cultul calvinist, precum și dreptul de a avea 

3IMalkin,op.cit.,pp.90-91. 

1 Vezi M. K o o p’s, op. cit., p. 219. A Cf. A. Blanchet, op. cit., pp. 
163 - 164. 

— F. Hoyer, op. cit., p. 29. 

Şcoli şi universități, a fost revocat de Ludovic al XIV-lea (1643 - 
1713) în anul 1685. Ca o consecință imediată a acestei măsuri, un mare 
număr de protestanți, printre care mulți meşteri în fabricarea hârtiei, 
şi-au găsit azilul în Olanda. Şi de unde până atunci Franța ocupa locul 
întâi ca producătoare și exportatoare de hârtie, la scurtă vreme, după 
revocarea edictului, asistăm la desființarea, aproape completă, a 
centrelor de producţie papetară din regiunile Angoulâme și Perigord 1. 

Aşa a plecat meşterul Vinant, care conducea renumita moară de 
hârtie din regiunea Angoumois ce număra peste 500 de lucrători, şi 
odată cu el mulți alții, până când, cu toate eforturile olandezilor de a 
reține lucrătorii specializați, o bună parte nu și-au mai găsit loc în 
Olanda și au plecat mai departe în Anglia și Suedia 2. Pe vremea în care 
a dispărut moara lui Fedor Savin, deci în anul 1576, îşi face apariţia 


prima moară de hârtie din Danemarca, în 1590, astronomul Tycho 
Brahe (1546 - 1601), ale cărui observații i-au permis lui Kepler (1571 
- 1630) să-și enunţe legile sale asupra mișcării planetelor, 
construieşte o a doua moară daneză pe insula Hven 3. 

În Olanda, prin forţa lucrurilor, morile de apă au fost înlocuite 
prin mori de vânt. Pentru a folosi cât mai bine această forță, care se 
caracterizează prin intermitenţă, s-a ajuns să se înlocuiască șteampul 
cu moara olandeză (holendrul) despre care vom vorbi cu mai multe 
amănunte mai târziu. 

Calitatea superioară a pastei obţinute în moara olandeză, 
precum și folosirea apei de ploaie, colectată în rezervoare mari, sau a 
apei filtrate au făcut ca, în secolul al XVIII-lea, Olanda să ajungă în 
fruntea tuturor țărilor producătoare de hârtie, devenind în acelaşi 
timp şi sursa principală de la care... Franţa a început să importe hârtia 
4. 

1 Vezi R. Eseourrou, Le papier, Paris, 1941, p. 8. 

5 Vezi M. C h. Weis s, Histoire des refugies protestants de 
France, vol. II, F! aris, 1878, p. 144. 

3 Vezi F. H o y er, op. cit., p. 28. 

— Vezi C.M. Briquet, La jabrication... pp. 15 - 18. 

În sfârșit este uşor de imaginat că încetul cu încetul, în funcție 
de nevoile și de condiţiile locale, fabricaţia de hârtie a ajuns să se 
răspândească în toate țările europene, pentru ca în anul 1690 să o 
vedem traversând Oceanul Atlantic, spre a se amplasa şi în continentul 
nord-american. 

Meritul instalării primei mori de hârtie în America îi revine 
meșterului german Wilhelm Rittinghausen care și-a construit moara la 
Germantown în apropiere de Filadelfia 1. 

Din punct de vedere istoric, epoca pe care am trecut-o în revistă 
în acest început de capitol se caracterizează prin „dezvoltarea 
producției meșteşugăreşti; la un nivel dincolo de care ea nu mai este în 
stare să asigure necesarul mereu sporit de mărfuri”. Cu alte cuvinte: 
„Se ajunge la o situaţie în care modul de organizare feudali sau 
cooperatist de până atunci al industriei nu mai poate satisface cererea 


de produse care creşte odată cu crearea de noi pieţe” 2. Acum se 
dezvoltă schimbul, creşte concurența pe care breslele nu mai sunt 
capabile s-o stăvilească, meseriașii încep să se diferențieze, negustorii! 
începe să se transforme în capitalist industriali, iar meșteșugarul, 
pierzându-și orice independenţă, devine cu timpul un simplu muncitor 
salariat. În munca desfășurată în atelierul capitalistului. Se introduce 
treptat și diviziunea manufacturieră a muncii3, încredințându-se 
fiecărui muncitor o operaţie simplă în care este mai priceput, iar 
întreprinderea, funcționând în aceste condiţii, pe baza diviziunii 
muncii manuale a lucrătorilor săi, se transformă în manufactură. 

Natural, apariția manufacturilor corespundea unei etape mai 
dezvoltate a micii producții de mărfuri, care depășea nevoile 
economiei feudale. 

1 Vezi A. Renker, Weg und Werden... p. 57; J.H. A în sw or th, op. 
cit, p. 150 (Ainsworth i-a transformat numele lui Rittinghausen în 
Rittenhouse). 

K. Mari și F. E n g e 1 s, Manifestul Partidului Comunist, în Opere 
alese în două volume, vol. I, ed. A II-a, Editura Politică, București, 1955, 
p. 12. 

5 Urmarea cea mai apropiată a diviziunii muncii a fost naşterea 
manufacturilor, ramuri industriale crescute în cadrul regimului de 
breaslă (K. M-ar x și F. Engels, Opere, vol. III, Editura Politică, București, 
1955, pp. 57 5$. 

Această diviziune a muncii este ilustrată, în mod strălucit, în 
regulamentul funcționării morii de hârtie din Regensburg, elaborat în 
jurul anului 1580 şi descoperit în arhivele orașului, în anul 1898, de 
C.M. Briquet. 

Prescripţiile lui furnizează date atât de complete și de exacte 
referitoare la organizarea muncii în fabricaţia veche de hârtie, încât 
orice completare ar fi de prisos. 

Regulamentul începe cu atribuţiile meșterului de fabricaţie care 
veghează ca sortatorii de cârpe, morarii (preparatorii de pastă), 
formatorii (cei care formau coaie), storcătorii (care lucrau la presele 
de stors), lustruitorii și ambalatorii să-şi îndeplinească sarcinile lor 


zilnice. 

În plus, meşterul trebuia să controleze clasarea cârpelor pe cele 
trei calități din care se producea hârtia de scris, hârtia sugătoare şi 
cartonul, să completeze cu oameni locurile de muncă unde lipsea un 
om, să noteze consumul de clei și să execute el personal, foarte atent, 
operaţia de încleiere pentru ca „hârtia să fie pătrunsă de clei, dar să nu 
se destrame”; să aibă grijă ca hârtia terminată să se ambaleze repede 
în topuri pentru ca „să nu o apuce răcoarea nopții sau a dimineţii”. 

Sortatorii trebuiau să separe în primul rând cârpele albe de cele 
colorate şi negre. În continuare, ei scoteau toate obiectele străine 
(agrafe, copci, nasturi), îndepărtau țesăturile din lână „care fac hârtia 
păroasă”, spălau cârpele murdare și alimentau beciurile de macerare 
„pentru ca fabricaţia să nu se oprească din lipsa cârpelor”. Morarii se 
îngrijeau ca şteampurile să fie încărcate corect și să întoarcă des 
cârpele pentru ca să fie măcinate uniform. Pentru hârtii fine, 
măcinarea se făcea timp de 24 de ore după care „dacă pasta nu era 
suficient de bună, trebuia să se continue cu baterea ei”. Formarea 
colilor de hârtie de către formatori trebuia să se facă cu atenţie. Pentru 
aceasta, se scotea rama cu vârful degetelor, ca „să nu rămână urmele 
degetelor pe coala de hârtie”; pâslele pe care se prelua coala de pe 
formă trebuiau să fie întotdeauna bine spălate „și nu cu apă prea caldă”; 
cada în care se dilua pasta „să nu fie prea plină şi pasta să se amestece 
foarte des ca hârtia să nu iasă prea groasă sau prea subțire”. 

Toate colile prost formate se imputau celor care le-au lucrati. 
Toți aceşti muncitori unilaterali care o viață întreagă făceau aceeași 
operație simplă ajungeau, prin forța lucrurilor, la o înaltă dibăcie, care 
îi făcea foarte greu de înlocuit. Acești muncitori specializaţi, a căror 
muncă concura la realizarea produsului finit, formau „mecanismul viu 
al manufacturii”, respectiv muncitorul combinat2. 

În concluzie, „mașina specifică a perioadei manufacturiere 
rămâne însuși muncitorul colectiv, combinat dintr-un mare număr de 
muncitori parțiali”. Acest „muncitor colectiv posedă toate calită 

1 Vezi A. Blanchet, o;, cât., pp. 77 - 79. 

2 Vezi Karl Marx, Capitalul, voi I, p. 358. 


Ţi le productive în același grad înalt de virtuozitate și le 
cheltuiește în același timp în modul cel mai economic prin aceea că 
foloseşte toate organele sale, individualizate în muncitori distincți sau 
în grupuri de muncitori distincte, în mod exclusiv pentru funcțiunile 
lor specifice. Unilateralitatea și chiar imperfecțiunea muncitorului 
parțial se transformă în perfecțiune a sa, atunci când el devine unul din 
membrele muncitorului colectiv” 1. 

De aici rezulta implicit și greutatea înlocuirii muncitorilor 
„dibaci”, şi marea forță pe care o reprezenta muncitorul colectiv, 
precum şi breslele papetarilor care cuprindeau toţi muncitorii colectivi 
dintr-o anumită regiune. 

În legătură cu „regulamentele de funcționare” ale 
manufacturilor din secolele XVII-XVIII din Franța, Lacroix, în lucrarea 
Istoria papetăriei din Angoulême, ne informează că: 

— În breasla lucrătorilor papetari 2 nu se admitea niciun ucenic 
care să nu fi fost fiul unui muncitor membru al breslei; 

— Ucenicia era plătită, și suma obținută, la care se adăuga o 
redevență suportată de patronul care angaja ucenicul, se împărțea 
între muncitorii manufacturii; discuţiile dintre patron şi muncitori se 
făceau prin intermediul unui şef de colectiv care era ales de muncitorii 
respectivi; cei care se abăteau de la îndatoririle întovărășirii puteau fi 
amendaţi, iar neplata amenzii echivala cu excluderea din breaslă; o 
manufactură în care patronul nu se supunea deciziilor breslei era pusă 
„în interzicere”; aceasta însemna că niciun muncitor nu mai avea voie 
să meargă la lucru, asigurând astfel un faliment sigur al patronului. 
Muncitorii care ar fi trecut peste hotărârea breslei şi s-ar fi dus, în 
continuare, să lucreze la acel patron erau trecuţi în categoria 
„blestemațţilor” şi nu erau acceptaţi în niciun alt colectiv; 

1 Vezi Karl Marx, Capitalul, vol. I, p. 367... 

2 întrucât muncitorii din manufacturi depăşiseră etapa 
organizăriibreslașe, organizarea lor în breaslă nu este decât o rămășiță 
a vechii organizări. 

La zilele de repaus de sărbători, se adăugau: ziua de 
înmormântare a unui „tovarăș” din breaslă, precum şi avansarea unui 


ucenic sau unui lucrător din manufactura respectivă; 

— Orice lucrător membru al breslei, dacă trecea în vizită pe la 
altă moară, primea un ajutor bănesc și dreptul să participe la snasa 
comună. Drept compensație, în timpul vizitei el trebuia să manipuleze 
o jumătate de iballot de hârtie. Din istoria papetăriilor aflăm, în 
legătură cu acest obicei, de cazul unui muncitor care a trăit, din acest 
ajutor colectiv, timp de 40 de ani, colindând din moară în moară. Dar 
acesta a fost un caz cu totul izolat, în sfârșit, în Germania ucenicul 
avansat muncitor era pus să jure că nu va renunța la niciunul din 
drepturile breslei şi că nu va accepta introducerea vreunei modificări 
de regulament sau vreunei noutăți în tehnologia de fabricaţie. 

În general, întreaga perioadă manufacturieră din industria 
hârtiei, până prin anul 1800, se caracterizează prin lupta continuă a 
muncitorilor papetari împotriva represiunilor patronilor care căutau 
să profite de orice slăbiciune a breslei pentru a câștiga un drept și, cu 
aceasta, un venit în plus 

Această luptă tradițională s-a încheiat odată cu introducerea, în 
anul 1820, a unui nou regulament stabilit de Canson în moara lui din 
Annonay. La opoziția și nemulțumirea muncitorilor, care nu au vrut să 
accepte noul regulament, Canson a răspuns prin concedierea tuturor şi 
angajarea unor lucrători străini. Acest act al lui Canson a produs o 
mare senzaţie în rândul patronilor, care s-au grăbit să ia exemplu 
pentru a scăpa de breslele organizate. 

Ce l-a putut determina pe Canson să ia această măsură, care cu 
câțiva ani mai înainte ar fi dus, cu siguranţă, la ruinarea lui? Răspunsul 
e simplu. Între timp, a apărut mașina continuă de fabricat hârtia. Ca 
dovadă, el a dat foc puţinilor de lemn în care se 

1 Cf. C.M. Îi r i q u e t, La fabrication... pp. 23 - 24. 

1 Cf. K. Mirx, op. cit., p. 441. 

Amesteca pasta şi, în anul 1822, a pus în funcțiune prima 
maşină continuă din Franța, pe care a importat-o din Anglia 1. 

Dar asupra acestei probleme vom reveni puțin mai târziu, căci, 
între timp, „paralel cu creşterea forțelor de producție şi cu 
transformările legate de aceasta, are loc nu numai o întoarcere a 


ştiinţei cu fața spre practică, ci şi o serioasă dezvoltare; a tehnologiei 
de producție” 2. 

Această dezvoltare a tehnologiei prin introducerea mașinilor nu 
trebuie înțeleasă că s-ar fi făcut în scopul ușurării muncii fizice a 
lucrătorilor. Menirea mașinilor era „să ieftinească mărfurile și să 
scurteze acea parte a zilei de muncă de care muncitorul are nevoie 
pentru sine însuşi, pentru a prelungi cealaltă parte a zilei lui de muncă, 
pe care el o dă capitalistului în mod gratuit”. 

Maşinile erau deci „un mijloc pentru producerea de plusvaloare” 
s. Ca urmare, asistăm la înlocuirea, rând pe rând, a tuturor fazelor, care 
cereau o muncă specializată, cu mașini și agregate care să asigure 
această plusvaloare. 

Care erau fazele din procesul tehnologic al unei manufacturi de 
hârtie care cereau un timp lung de execuţie şi o muncă specializată? 
Cunoscând acum procesul tehnologic de fabricaţie, aceste faze se pot 
deduce ușor. Ele sunt: 

— Macerarea cârpelor, care se făcea în beciuri boltite şi dura de 
la 40 la 60 de zile, în funcţie de condiţiile climaterice locale; această 
operație se considera încheiată numai în momentul în care nu se mai 
putea ține mâna între cârpe decât câteva secunde, din cauza 
temperaturii ridicate, obținută prin încingerea cârpelor ajunse în stare 
de putrefacție 4; 

— Formarea foilor individuale prin cufundarea ciurului în 
puţina plină cu pasta diluată; 

1 Vezi C.M. B ar i q u e t, op. cit., p. 25. 

2 Istoria filosofiei, vol. I, Editura Ştiinţifică, Bucureşti, 1958, p. 
291, 

5 K. Marx, Capitalul, vol. I, p. 386. 

— Vezi C.M. Briquet, La fabrication... p. 15 

— Uscarea foilor de hârtie în aer liber, care depindea deci în 
mare măsură de anotimp şi de gradul de umezeală al atmosferei; 

—  Încleierea hârtiei prin imersiune în clei animal; calitatea 
încâeierii depindea de asemenea de anotimp; iarna cleiul îngheţa, iar 
vara se usca prea repede, fără să pătrundă suficient în coală. 


Cum s-a reușit să se treacă peste aceste impasuri care frânau 
atât de mult producția de hârtie şi o scumpeau în același timp? în 
problema măcinării am arătat că papetarii olandezi care nu aveau la 
dispoziție decât energia vântului trebuiau să lucreze cu mari 
întreruperi. Dar vântul era prea puţin constant și prea puțin 
controlabil și ca atare ei puteau face față cu mare greutate concurenţei 
meșterilor germani care dispuneau, din belșug, de ape curgătoare 
repezi care le învârteau, zi şi noapte, fără întrerupere, roţile de apă. 
Deci papetarii olandezi trebuiau să găsească o metodă practică de 
măcinare a cârpelor care să fie mult mai productivă şi, în același timp, 
să necesite un consum de energie mult mai redus. Pe la sfârșitul 
secolului al XVII-lea, un olandez necunoscut a conceput ideea 
măcinării cârpelor cu ajutorul unui cilindru rotativ prevăzut cu cuțite 
metalice şi acestui agregat i-a dat denumirea de holendru sau moară 
olandeză. 

Holendrul era format dintr-o cadă de lemn alungită, rotunjită la 
ambele capete, în oare se învârtea un cilindru mare și puternic făcut 
din trunchiul unui copac gros și pe care erau fixate la început vreo 30 
de cuțite din oţel. Sub cilindru, fixată pe fundul căzii, era o Patină 
confecționată din piatră sau turnată din metal. Materialul ce trebuia 
măcinat trecea între platină şi cuţitele cilindrului, fiind menținut într-o 
mişcare continuă prin rotirea cilindrului şi prin căderea peste un prag 
ridicat, aşezat în spatele lui. Capacitatea mare de măcinare a 
holendrului a dus la eliminarea fazei de macerare a cârpelor, scurtând 
prin aceasta ciclul de fabricaţie a hârtiei cu cele 40 - 60 de zile cât lua 
această operație. 

Prima enunțare publică a acestei descoperiri capitale pentru 
fabricaţia hârtiei s-a făcut în anul 1682 de către Johann joachim Becker 
din Frankfurt, care, în Nărrisebe Weisheit und Weise Narrheit 
(înțelepciune nebunească și nebunie înțeleaptă), scria: 

„Nu ştiu cine a conceput arta de a face hârtie, dar știu că este o 
invenţie subtilă şi minunată. În mod obișnuit cârpele sunt măcinate în 
şteampuri multiple şi cu mult zgomot. Eu am văzut însă la Semdamm 
în Olanda un gen nou de moară de hârtie, care nu lucrează cu 


şteampuri primitive, ci folosind un cilindru, în care, într-un timp scurt 
şi fără greutate, cârpele sunt transformate în pastă” 1. 

Cum au aflat de noua descoperire, nemții au făcut tot ce au putut 
şi au copiat holendrul pentru a înlocui cu el, prin anii 1710 - 1712, 
Vechile lor şteampuris. 

Primul desen al holendrului este redat în lucrarea Vollstăndige 
Miihlen Baukunst (Arta construcției de mori complete), scrisă de 
Leonhardt Cristoph Sturm în anul 1718. 

Pentru a avea o idee despre productivitatea holendrului de pe 
vremea aceea, vom apela la Keferstein din Saxonia ca să ne spună că, 
prin anul 1725, „holendrul din Freiburg producea într-o zi tot atâta 
pastă cât produceau opt căzi cu şteampuri în opt zile” 3. Nici operaţia 
de formare a foilor de hârtie nu mai putea rămâne în forma primitivă, 
folosită în producția manufacturieră. 

Primul pas, timid ce e drept și fără importanţă din punctul de 

1 Cf. D. Hunter, op. cit., pp. 162 - 163. 

S Vezi H. Bockwitz, Zur Kulturgeschichte des Papiers, în „Die 
Chronik der Feldmuhle”, Stettin, 1935. 

— Cf. D. Hunter, op. cit., p. 164. 

Vedere al productivităţii şi organizării muncii, a fost făcut de 
către Baskerville din Birmingham, în anul 1750, prin înlocuirea 
ciurului format din sârme paralele, care marcau hârtia cu linii de apă, 
cu o sită împletită din sârmă de bronz 1. Hârtia produsă cu o astfel de 
sită nu mai avea niciun marcaj, ci apărea uniformă și asemănătoare cu 
pergamentul. De aici, denumirea de velină care i s-a dat şi pe care a 
păstrat-o până în zilele noastre, deşi, între timp, procesul ei de 
fabricație s-a modificat radical. 

Al doilea pas, mult mai hotărâtor, îl face în anul 1798 cetățeanul 
Nicolas Louis Robert însoţit de Leger Didot, proprietarul manufacturii 
de hârtie din Essones. Era ziua de 9 septembrie a anului 1798, când cei 
doi cetățeni din Essones şi-au îmbrăcat hainele cele mai bune și s-au 
urcat în diligenţa care i-a dus la Paris. Aici, primul lor drum a fost la 
Ministerul de Interne unde au lăsat următoarea cerere: 

„Cetăţene ministru. 


Subsemnatul Nicolas Louis Robert am lucrat câţiva ani într-una 
din principalele mori de hârtie din Franţa. A fost visul meu să simplific 
operația de formare a foii pentru a o putea produce cu infinit mai 
puţine cheltuieli și, în plus, să o pot face de o lungime 

1 Vezi R. Sinclair, Paper, the Story of an Industry, London, 1955, 
p. 32 şi Paper its Making... p. 5. 

Extraordinară fără ajutorul vreunui muncitor, ci folosind numai 
mijloace mecanice. 

Prin muncă îndelungată, datorită experienţei mele și a unor 
mari cheltuieli, am obținut un succes deplin, creând o mașină care a 
depășit toate așteptările mele. Maşina produce, cu economie de timp și 
de cheltuieli, o hârtie extraordinară având, după dorinţă, o lungime de 
12 până la 15 m. În câteva cuvinte v-am arătat avantajele maşinii mele 
pe care am construit-o în moara cetățeanului Didot, manufacturier din 
Essones. 

Aici e momentul să spun că în cetăţeanul Didot am găsit un 
mare sprijin pentru construirea acestei mașini. Atelierul, muncitorii şi 
chiar punga lui mi-au stat tot timpul la dispoziţie. 

Eu vă cer, cetățene ministru, patentarea invenţiei mele, care 
să-mi fie astfel asigurată ca proprietate și să lucreze numai pentru 
mine. Averea mea nu îmi permite să plătesc acum taxele acestui patent, 
pe care doresc să-l obțin pentru 15 ani, precum și costul construirii 
unui model. De aceea, cetățene ministru, vă implor să numiţi o comisie 
care să examineze opera mea şi, având în vedere imensa utilitate a 
invenției mele, să-mi elibereze, gratuit, patentul solicitat. 

Robert” 1 

Din respect pentru adevărul istoric, se impune să arătăm 
cauzele care l-au determinat pe Robert să conceapă mașina, iar pe 
patronul Didot să o finanțeze. Adevăratul motiv nu a fost interesul 
pentru ceva nou, ci, aşa cum recunoaşte Robert într-o scrisoare, 
„grevele și neînțelegerile continue dintre muncitorii manuali și patron 
m-au făcut să caut un mijloc mecanic cu care să înlocuiesc mâna de 
lucru” 2. 

1 Cf. D. Hunter, op. cit., pp. 344 - 345. 


— Ibidem, pp. 341 - 342. 

Acesta a fost deci motivul care l-a determinat să construiască la 
început un model mic și apoi unul mai mare cu ajutorul cărora a 
fabricat două coli lungi de hârtie, înainte de a depune cererea de 
patentare. 

Comisia numită de ministrul de Interne a hotărât să acorde lui 
Robert suma de 3.000 de franci pentru a construi o maşină nouă, care 
să fie montată la Conservatorul de arte și meserii și pe care membru 
comisiei să poată experimenta „cu mâini proprii” fabricarea hârtiei. 

Principiul mașinii construite de Robert nu diferă cu nimic de 
mașina actuală de fabricat hârtia; foaia se formează pe o sită fără 
sfârșit, ţesută din fire de bronz și acționată de două valțuri care se 
rotesc în același sens; sita reține deasupra ei materialele fibroase, 
permițând în același timp ca apa să se scurgă prin ochiurile ei. Pentru a 
împiedica căderea pastei de pe sită, pe marginile ei s-a montat o bandă 
elastică confecționată din piele de țipar (anghilă). 

Odată cu mișcarea de înaintare, în direcția lungimii, sita mai 
avea omișcare transversală uşoară, ca o scuturare, pentru a asigura 
împâslirea cât mai bună a fibrelor. 

Cum ajungea pasta de hârtie deasupra sitei? 

Pentru aceasta, puţina, în care era depozitată pasta, era 
prevăzută cu o roată cu cupe, a cărei învârtire asigura, pe lângă o 
agitare continuă a materialului, și aruncarea lui peste sita mobilă 1. 

De pe sită, coala de hârtie era luată cu grijă și introdusă între doi 
cilindri de presare, îmbrăcați în pâslă (gautsch) care storceau mecanic 
apa din foaia de hârtie, făcând-o astfel suficient de rezistentă ca să 
poată fi înfășurată pe un cilindru, tăiată la dimensiunile dorite şi 
preluată manual pentru a fi atârnată la uscat. 

Maşina era acționată cu o roată de mână. 

Deşi Robert vorbea de o lungime extraordinar de mare a foii de 
hârtie: „după dorinţă”, este limpede că această lungime era luni 

1 Cf D. Hunter, op. cit., p. 81. 

Tată de posibilitatea preluării colii cu mâna pentru a o atârna în 
vederea uscării; căci lui Robert nu i-a trecut prin minte să usuce coala, 


în continuare, pe cilindrii încălziți. 

Dar buna înţelegere dintre Robert şi Didot încetează, odată cu 
începerea discuţiilor privitoare la cumpărarea patentului. Didot voia 
să aibă şi el dreptul de folosire a mașinii, pe când Robert dorea să-l 
păstreze numai pentru el. Între cei doi au loc, certuri și de aici 
despărțirea, nu înainte ca Didot să-şi fi făcut rost de toate planurile 
mașinii. Planurile ajung în curând în mâna lui John Gamble, cumnatul 
lui Didot, proprietar al unei mori de hârtie din Anglia. Gamble, 
înțelegând repede importanţa descoperirii, se asociază cu fraţii Henry 
şi Sealy Fourdrinier și, în scurtă vreme (1802), cheltuind 60.000 de lire, 
reconstruiesc mașina după aceste planuri. Maşina fraților Fourdrinier 
avea o sită fără sfârşit, lungă de 8, 6 m şi lată de 1, 3 m, care putea 
produce aproape 500 kg de hârtie pe zi. 

Ca şi la mașina lui Robert, hârtia se prelua după presare și se 
tăia, în vederea uscării, numai manuall. 

Simpla recunoaștere a celor 60.000 de lire cheltuite a făcut ca 
mașina de hârtie să poarte - de atunci și până astăzi - numele de 
Fourdrinier, în locul numelui lui Robert, cum ar fi fost cazul, în anul 
1803, Bryan Donkin aduce unele îmbunătățiri mașinii, ce 

O fac să ajungă la forma în care, în scurtă vreme, o vedem 
instalată la morile imperiale ale lui Alexandru I (1801 - 1825) de la 
Petrovski Dvoreţ de lângă Petrograd. 

Geniala invenţie a lui Robert, care, alături de holendrul olandez, 
a revoluționat întreaga fabricaţie de hârtie, a început să preocupe, din 
ce îrț ce mai mult, specialiștii. 

În anul 1809 asistăm, în moara lui John Dickinson din 
Hertfordshire, la construirea primei mașini continue cu sită cilindrică. 

1 Vezi R. Sinclaif, op. cit, p. 33; după unii autori, maşina 
Fourdrinier a fost construită în anul 1504 (A. R e n k e r, Weg und 
Werden... p. 82) și patentată în 1806 (D. Hunter, op. cit., p. 480). 

La această mașină, sita lungă, fără sfârșit a lui Robert, a fost 
înlocuită cu un cilindru de diametru mare, acoperit cu o sită metalică 
țesută care se învârtea, scufundat fiind pe jumătate, în pasta de hârtie; 
apa se scurgea în interiorul cilindrului, de unde apoi, printr-un sistem 


ingenios, era evacuată, în timp ce pe suprafața sitei se forma textura de 
hârtie; aceasta era apoi preluată, cu ajutorul unei flanele, şi presată 
între cilindrii, îmbrăcaţi cu pâslă, ai presei de stoarcere. 

Mai târziu, prin anul 1824, aceluiași Dickinson îi vine ideea să 
construiască o mașină formată din mai multe site cilindrice, ale căror 
straturi individuale, suprapuse şi presate, să permită fabricarea 
continuă a cartonului. Sistemul acesta s-a păstrat până în zilele noastre 
la mașinile de fabricat carton din straturi multiple (duplex, triple x). 

În anul 1821 apare încă o noutate, menită să completeze tocmai 
ceea ce îi lipsea mașinii lui Robert, pentru a se obţine într-adevăr o 
coală de hârtie oricât de lungă: Thomas Bonsor Crompton atașează 
mașinii cu sită lungă primii cilindri uscători. La început, ei erau 
încălziţi cu foc1. Focul se făcea înăuntrul cilindrilor, fiind alimentat cu 
lemne sau cărbune. În anul 1850 încălzirea cilindrilor s-a făcut cu abur, 
aşa cum se face şi în zilele noastre. 

Tot Crompton mai adaugă la sfârşitul mașinii un cuţit-foarfece, 
pentru tăierea hârtiei uscate în coli, la formatul dorit2. 

O astfel de mașină completă, cunoscută sub denumirea de 
mașină cu sită lungă, în care toate fazele, de la formarea foii până la 
tăierea colilor, se desfăşurau în mod continuu, a fost importată în anul 
1822 de Canson; mașina, fiind instalată la Annonay, a luat locul 
lucrătorilor specializaţi, care îi creaseră capitalul, şi i-a îngăduit apoi 
patronului să treacă, fără teamă, la concedierea lor. 

1A.Renker, Weg und Werden... p, 82 (după Renker, invenţia 
lui Crompton s-a realizat în 1811). 

S D. Hunter, op. cit., pp. 346 - 350. 

„V iespile ne învaţă cu al i ti. T poate fi făcută din fibrele 
lemnului, fără folosirea cârpelor sau a bumbacului..." 

REAUMUR 

Viespile ne-au învăţat... 

Abricația hârtiei a dobândit odată cu introducerea mașinii 
continue o dezvoltare pe care nu o mai puteau stăvili decât materia 
primă şi piața de desfacere. 

În privinţa pieţei de desfacere, este de subliniat că hârtia şi-a 


cucerit toate drepturile de înregistrator al scrisului şi tiparului, așa 
încât cererea de hârtie a devenit întotdeauna mai mare decât 
capacitatea de producție a fabricilor, în schimb situația materiei prime, 
respectiv a cârpelor de in şi cânepă, era deosebit de grea. De altfel nu 
este de mirare că întreaga istorie a hârtiei europene, de la primele ei 
începuturi până în secolul al XIX-lea, a fost străbătută ca de un fir roşu 
de problema procurării acestor cârpe. 

Diferitele ordonanţe emise de autorități nu au făcut decât să 
interzică plecarea cârpelor dintr-o regiune în alta, sau dintr-o ţară în 
alta, fără să contribuie cu nimic la creşterea lor cantitativă. De 
altminteri este limpede că de o creştere a disponibilului de cârpe nu 
putea fi vorba decât în condiţiile ridicării nivelului de trai al maselor, 
adică practic vorbind: un consum mai mare de cămăși și aşternuturi de 
pat. Un asemenea lucru însă nu prevedea nicio ordonanţă și nici nu 
intra în sfera de preocupare a legiuitorilor. 

La această lipsă „justificată” a cârpelor, se mai adăugau din când 
în când și alte neajunsuri cauzate de diferite accidente. Așa, de 
exemplu, prin secolul al XVI-lea, aproape toate morile de hârtie din 
Franța au trebuit să fie închise din cauza unei epidemii de ciumă, 
provocată de cârpele importate prin Marsilia. Pentru a stăvili flagelul, 
autoritățile au dispus, spre marea desperare a fabricanţilor de hârtie, 
arderea tuturor stocurilor de cârpe din Marsilia şi din întreaga regiune 
Provence. 

Criza cârpelor a devenit atât de generală în toată Europa prin 
secolul al XVIII-lea, încât la Parma, de exemplu, prin Editto sopra le 
fabbriche e commerzio della carta, din 27 martie 1762, statul s-a 
obligat să colecteze prețioasa materie primă, să o sorteze pe calități şi 
să o distribuie în mod organizați morilor de hârtie. Producătorii de 
hârtie solicitau de la organizaţia de colectare cantităţile de cârpe 
necesare, stocajul lor fiind strict interzis. Vinderea cârpelor în afara 
ducatului era admisă numai după ce era asigurată aprovizionarea 
tuturor fabricilor propriil. 

În Anglia s-a lansat în mod special un soi de timpuriu S.O.S., un 
adevărat „Salvaţi cârpele voastre”, căci pe hârtia de scris a apărut 


filigranul Save rags2. Colectorii de cârpe recomandau ca, în fiecare 
casă, „să se facă un sac pentru cârpe, care să fie atârnat sub polița pe 
care stă Biblia”. Dar asta nu e totul, încă din anul 1666, Parlamentul 
englez a interzis îngroparea morţilor în linţoliu de in sau cânepă. În 
Anglia, morţii puteau fi îngropați numai în ţesături de lână. Norocul lor 
că lâna nu era potrivită pentru fabricarea hârtiei. 

1 Vezi A.B 1 a ne h e t, op. cit., pp. 66 - 67. 

Salvați cârpele. 

Prin acest edict parlamentar, morile de hârtie au fost o bună 
bucată de vreme salvate, căci numai într-un singur an s-a putut colecta 
o cantitate de 90.000 t de cârpe 1. 

Ca să avem o idee ce a însemnat această cantitate de cârpe, este 
suficient să ştim că o moară de hârtie obişnuită cu șteampuri consuma 
anual o cantitate de 3.000 t de cârpe, din care prin sortare se rețineau 
pentru fabricaţie 2000 t. Din această cantitate rezultau 300 de topuri 
de hârtie (rame) de o greutate de 5 66, 3 kg fiecare. 

Într-o astfel de moară lucrau un meşter ajutat de trei lucrători 
calificaţi, plus trei lucrătoare care se ocupau cu sortarea şi spălarea 
cârpelor. Producţia zilnică pe echipă revenea deci la o ramă, 
echivalentă cu circa 6 kg de hârtie uscată 2. 

Fabricanţii americani de hârtie nu şi-au bătut prea mult capul cu 
procurarea cârpelor. Ei n-au făcut apel nici la sprijinul autorităților, 
nici la lozinci care să îndemne populaţia să-și „salveze cârpele”. Era 
incomparabil mai simplu, și mai ales mai ieftin, să importe mumii din 
Egipt. Rog cititorul să nu-și imagineze că ar fi vorba de vreo glumă de 
prost gust. Calculul businessmanului american era foarte simplu. 
Fiecare mumie egipteană era înfășurată în vreo 15 kg de bandaje, de in 
curat. Asta, în ceea ce priveşte mumiile umane. Clinii sacri, pisicile, 
ibişii şi crocodilii mumificați cântăreau mai puţine kilograme de 
bandaje, dar totuşi suficiente ca prețul mediu al cârpelor de in cu tot 
transportul lor până în America, să nu depășească 1, 5 cenți pe 
kilogram, față de 2 până la 3 cenți, cât revenea kilogramul de cârpe 
colectate în Statele Unite. În plus, mumiile mai conțineau o cantitate 
apreciabilă de rășini aromatice, între care tămâia ocupa un loc de 


frunte şi asta se putea vinde în biserici, la un preţ atât de bun, încât 
cârpele reveneau aproape gratuit. 

Lotul era să treci peste sentimentul de profanare a unor vestigii 
antice, să nu-ți pese de faptul că bandajele cuprindeau o sumedenie 

1 Vezi D. Hunter, op. cit., pp. 310 - 311. 

— Cf. M. Briq a et, La fabrication... p. 23. 

De, inscripții a căror descifrare poate ar fi fost de mare folos 
istoricilor şi, să nu te gândeşti că din ele - fără nicio măsură de 
dezinfecție - produci o marfă în care cetățenii îşi vor ambala poate 
alimentele. Dar niciuna dintre aceste probleme nu intra în 
preocuparea capitalistului. Un cent și jumătate, față de doi-trei cenți 
era supremul argument. T 

Drept consecință, vapoare întregi încep, prin anii 1855 - 1856, 
să transporte din necropolele milenare egiptene mii și zeci de mii de 
mumii, pentru a le depune, la fabrica de hârtie din Onondaga. 

Dacă patronul fabricii din Onondaga socotea că această acțiune 
nu avea nimic deosebit și care să iasă din comun, nu la fel judecau și 
consumatorii. În editorialul ziarului „Daily Standard” din 19 august 
1856, putem citi următoarele: 

„Un magnat din Onondaga, adorator al Vulturului de aur (dolar) 
şi nu al Ibisului egiptean, a scos pe piață «hârtie făcută din linţoliile 
mumiilor». Poate ceva să ilustreze mai bine caracterul practic al 
acestei ere şi intensul mercantilism al Americii? 

Materialist feroce, care trece peste sentiment, peste concepțiile 
şi obiceiurile lumii, acest american vede fibre în orice mort mumificat 
al Egiptului. El nu se interesează şi nici nu vrea să primească niciun fel 
de sfat moral, nicio învățătură politică, sugestie artistică sau istorică pe 
care le-au păstrat și acumulat generaţiile de conducători, războinici, 
arhitecți și mecanici ai renumitului stat ai Lumii Vechi. 

El vrea fibre și nimic altceva decât fibre. El vrea să treacă 
giulgiul Cleopatrei prin moara de hârtie, la fel de liniștit ca şi când ar fi 
vorba de cămașa, unui concetățean oarecare. El doreşte să aibă faraoni, 
dar transformați în cât mai multe baloturi de «pelur», 
«corespondență» sau «velină satinată». El nu vrea să știe nimic de 


prima lege contra sclavilor dezertori, nici despre carierele de granit ale 
Nilului sau despre piramide. El vrea să întrebe mumiile, pe scurt, 
numai despre fibrele lor și să-l informeze dacă moara lui nu ar fi 
funcționat mai încet în cazul în care ar fi întârziat la achiziţionarea 
acestor fibre. Dacă soția lui Putifar ar vrea să-i șoptească la ureche o 
confesiune intimă | el ar întrerupe-o cu o frază decisivă: «fibrele 
dumitale doamnă, căci moara mi se opreşte» „2. 

Nu ştim ce efect imediat a avut apelul din editorialul lui „Daily 
Standard. Cert este că după câţiva ani, mai precis în intervalul 1861 - 
1866, vedem că fabricantul Stanwood își alimentează moara lui din 
Gardiner, din statul Mâine, tot cu bandaje smulse de pe mumii. În plus, 
odată cu mumiile, el acceptă să i se livreze şi tone întregi de papirusuri, 
care, măcinate împreună cu bandajele mumiilor, dădeau o hârtie bună 
de ambalaj, ce satisfăcea complet nevoile măcelarilor și ale băcanilor. 

Spre norocul mumiilor, care nu apucaseră încă calea Americii, 
dar spre marea desperare a familiilor muncitorilor care și-au pierdut 
pe cei dragi lor, din cauza cârpelor nedezinfectate, a izbucnit o teribilă 
epidemie de holeră care i-a secerat pe capete pe toți acei care lucrau în 
moara din Gardiner. Stanwood însă a scăpat, în paranteză fie zis, nici 
mumiilor rămase în Egipt nu le-a fost hărăzită o soartă mai „umană. 
Colonialiștii englezi, prea bigoți ca să accepte o Biblie tipărită pe hârtie 
confecționată din giulgiuri mortuare, le-au folosit drept combustibil, 
aruncându-le, timp de 10 ani, în focarele locomotivelor care erau în 
serviciul căilor ferate din Egipt3. 

Toate soluţiile mai mult sau mai puţin „ingenioase”, adoptate de 
autorități sau de fabricanțţii de hârtie pentru a-şi asigura bunul mers al 
producţiei, nu puteau rezolva în mod definitiv problema atât de 
arzătoare a materiei prime. În plus, veştile după care azi 38 de mori 
din ducatul Veneţiei şi-au închis porţile din lipsa cârpelor 4, pentru ca 
mâine alte mori engleze, germane, olandeze şi elveţiene să le urmeze 
exemplul, nu erau cu nimic mai liniştitoare. 

1 Putifar a fost ofițer la curtea egipteană şi stăpânul lui Iosif. 
Soţia lui a vrut să-l seducă pe Iosif; întrucât acesta a respins-o, l-a pârât 
soțului ei că losif ar fi încercat s-o dezonoreze. Putifar, credul, l-a 


aruncat pe Iosif în închisoare. 

— ]. Munse 11, Chronology of Paper and Papermaking, Albany N. 
Y 1870 pp. 42 - 46. 

3 Vezi D. Hunter, op. cit., pp. 382 - 384. 

4 Vezi A. Blanchet, op. cit., p. 66. 

Chimistul Berthollet (1748 - 1822), punând în evidență 
acțiunea clorului ca agent de înălbire a cârpelor colorate, a încercat să 
ușureze fabricaţia hârtiei destinată scrisului. 

Dar acest lucru nu a modificat cu nimic balanța generală a 
cârpelor. Creșterea producţiei de hârtie de scris s-a realizat în 
detrimentul hârtiilor de ambalaj şi problema trebuia iarăși luată de la 
începuti. 

Zadarnice erau şi calculele interminabile făcute de M. Koops 
pentru a demonstra că, dacă s-ar putea colecta o treime din cârpele 
existente, s-ar ajunge la o producție de atâtea și atâtea tone. Toate 
acestea erau pe hârtie, iar cârpele stăteau prin gospodăriile oamenilor, 
fără ca să ajungă, decât cu mare greutate, în holendrele morilor. Şi era 
nevoie de hârtie. Ca urmare, este logic să ne așteptăm la cercetări 
îndreptate spre găsirea altor materii prime care să poată substitui 
parțial sau total cârpele deficitare. De la bun început am dori să 
precizăm un lucru, și anume: oamenii nu căutau fibre noi în scopul de a 
găsi ceva mai bun decât fibrele de in şi cânepă, ci ceva care să se poată 
găsi din abundență și să se poată transforma în hârtie la un preț de 
cost mai acceptabil. Cu alte cuvinte, în toată această căutare, elementul 
principal călăuzitor era cantitatea şi nu calitatea fibrelor 2. 

Primele începuturi ale substituirii, măcar parțiale, a cârpelor le 
face în anul 1684 Edward Lloyd, care propune introducerea azbestului 
măcinat în pasta de cârpe 3. 

Ideea lui Lloyd a fost pusă în practică prin anii 1727 - 1730 de 
către Franz Ernst Briickmann (1697 - 1753), care a tipărit câteva 
exemplare din lucrarea de geologie: Magnolia. Dei în Locis 
Subterraneis... pe o hârtie fabricată cu foarte mult adaos de azbest4. 
Primul care sugerează folosirea lemnului pentru fabricaţia hârtiei 

1 Vezi R. Escourrou, op. cit., p. 8. 


2 Vezi M. Koops, op. cit., p. 236. 

3 „Philosophical Transactions”, Nov-lan., 16S4 - 1685, pp. 823 - 
824. 

4 Vezi D. Hunter, op. cit., p. 316 şi A. Renker, Weg und Werden... 
p. 70. 

A fost cunoscutul naturalist și fizician René Antoine Ferchault 
de Réaumur (1683 - 1757), care, studiind viaţa viespilor, a observat că 
specia Hymenopterus din familia vespidelor îşi construiește cuibul 
dintr-un material foarte asemănător cu hârtia, cu deosebirea că 
materia primă de la care pleacă o constituie fibrele de lemn, Aceste 
observaţii au fost comunicate, de către Reaumur, Academiei franceze 
la 15 noiembrie 1719, într-un referat în care el scria: „V iespile 
americane produc o hârtie la fel de fină ca şi a noastră; pentru a o 
produce, ele extrag fibre din lemnele obişnuite care cresc piin regiunea 
lor. De la ele putem învăţa că hârtia poate fi făcută din fibrele lemnului, 
fără folosirea cârpelor sau bumbacului și pare că ne invită să încercăm 
dacă n-am putea produce şi noi o hârtie bună şi fină, folosind anumite 
specii de lemn. 

Dacă noi am dispune de un lemn similar cu acela pe care îl 
folosesc viespile americane pentru a-şi fabrica hârtia lor, am putea 
produce o hârtie deosebit de albă, întrucât acest material e foarte alb. 

Printr-o măcinare şi-mărunţire intensă a fibrelor de lemn, aşa 
cum fac viespile, şi prin adaosul secreției subțiri pe care o produc ele, 
s-ar putea realiza o hârtie foarte fină. Aceste cercetări nu ar trebui 
neglijate, fiindcă insist că ele ar putea fi foarte importante. Cârpele din 
care ne fabricăm hârtia nu sunt un material economic și fiecare 
producător de hârtie știe că această materie primă devine, din ce în ce, 
mai rară. În timp ce consumul de hârtie creşte în fiecare zi, producţia 
de in rămâne aproape constantă. De aceea, să învăţăm de la viespi cum 
putem trece peste aceste dificultăți”. În continuare, iveaumur scria: 
„Dar toate speciile de viespi pe care le cunosc din regatul nostru nu fac 
o hârtie atât de bună calitativ ca cele care crăiesc în Canada. La prima 
privire, şi chiar după o examinare îndelungată a suprafeţei acestei 
hârtii, oricine ar putea accepta că cuibul acestei viespi este opera unei 


mâini omenești pricepute. Suprafața ei se aseamănă atât de mult cu 
hârtia noastră, încât cu foarte mare greutate poți să găseşti vreo 
deosebire între ele. Ea are același luciu, iar culoarea este identică cu a 
unei hârtii vechi, care la început a fost albă”. 

Réaumur nu a făcut hârtie din lemn. A fost doar primul care a 
sugerat acest lucru și ne-a învăţat că în istoria hârtiei, dacă, pe lângă 
om, admitem și regnul animal, gloria primei fabricaţii de hârtie revine 
fără doar şi poate viespilor. Și ar mai trebui să adăugăm că viespea, 
prin calitatea hârtiei din care își fabrică cuibul, îi face de rușine pe 
mulți fabricanți din rândul oamenilor. 

Ceea ce distinge totuși din capul, locului pe cel mai prost 
fabricant de hârtie de viespea cea mai perfectă este faptul că el a 
produs hârtia în mintea sa înainte de a o produce din fibre2. În fond ce 
face viespea? Ea îşi alege un lemn bine uscat, de preferință scânduri, 
bătute de vânt și, ploaie. Din ele, ea retează cu fălcile câteva fibre pe 
care le macină apoi în mandibule, umezindu-le cu o secreție. Proprie 
specială, produsă în acest scop. Totul se transformă într-o pastă, 
identică cu pasta modernă din care se fabrică hârtia, din care îşi 
construiește celulele cuibulvi. Întrucât secreția viespii e rezistentă la 
umezeală, și hârtia fabricată cu ea devine hidrofugă. 

Comunicarea lui Reaumur a stârnit un mare interes atât în 
rândul oamenilor de știință, cât și al fabricanţilor de hârtie. Dar mai 
uşor este să spui: fă cum face viespea, decât să introduci în practică 
această recomandare. 

Ca urmare, până la descoperirea acestor posibilităţi, oamenii au 
încercat să utilizeze şi alte materiale, care, din punctul de vedere al 
desfacerii în fibre, ridicau probleme ceva mai uşor de rezolvat. Așa, de 
exemplu, naturalistul flamand Albert Seba propune prin anii 1734 - 
1765 că, dat fiind că țara lui nu dispune de arborii proprii fabricaţiei 
de hârtie, ar trebui să treacă la folosirea algelor 

1 Cf. D. Hunter, op. cit., pp. 313 - 315 şi în Mémoires pour servit 
i-l bistoire des insectes, vol. VI, Amsterdam, 1748 şi A. Ren ker, Weg 
und Werden... p. 69. 

— Vezi K. Marx, Capitalul, vol. I, pp. 207 - 208. 


Manne ale căror tulpini sunt formate din fibre lungi și tari, din 
care ușor s-ar putea produce hârtia 1. 

Odată cu această propunere, se pornește o adevărată avalanșă 
de reţete de fabricaţie de hârtie din partea multor oameni, indiferent 
dacă, prin natura funcţiei lor, aveau sau nu vreo legătură cu fabricaţia 
hârtiei. 

Astfel, în anul 1741, Jean Etienne Guettard (1715 - 1786) scrie o 
serie de articole în care propune să se treacă la folosirea confervei 
(mătasea broaștei), plecând de la observaţia că, atunci când seacă 
bălțile, pe suprafața uscată a pământului se depune o textură foarte 
asemănătoare cu hârtia. Într-unul din articole, el adaugă o serie de 
mostre de hârtie fabricate din coajă de lemn, frunze, diferite plante şi 
arbuşti şi, cu această ocazie, scrie: „Astfel de cercetări mi-au plăcut 
întotdeauna și am dorit să pot fabrica hârtii experimentale. Nu am fost 
în stare până acum să-mi îndeplinesc dorința, dar sper că într-o bună 
zi o voi vedea totuşi realizată. În afară de cele arătate, Guettard mai 
propune folosirea gogoșilor omizilor obișnuite. 

Despre folosirea mătăsii broaștei a scris şi englezul John Strake 
(1732 - 1799) o lucrare care cuprinde cele observate de el în cursul 
unei vizite făcute în anul 1764 în Italia, în orașul Cortona de pe malul 
lacului Trasimene. El afirmă că, din cele văzute, hârtia fabricata din 
acest material este foarte proasta și că ar fi de preferat să se folosească, 
în acest scop, arbuștii de mătură 2. 

Cam pe vremea în care Strake se plimba pe malurile lacului 
Trasimene, eruditul transilvănean loan Fridvalski (1730 - 1784) 
propune guvernului o serie de „inovaţii tehnice”, printre care folosirea 
plantelor anuale de genul rosaceelor sau al altora înrudite cu ele, la 
producerea hârtiei. „Neînţeles de mulți dintre compatrioţii săi, având 
desigur şi unele idei greşite, lucru ușor de explicat ținând seama că era 
un autodidact în «Științele tehnicii». 

* 6Z! D-H unt e r, op. cit., P. 316 şi A. Renker, Weg und Werden... 
p. 70. 

Vezi J Strake, Letter on the Origin of the natural Paper of 
Cortona, with other Observattom relative to the Uses and excellent 


Quauties of the Conferva of PUny, Pisa, 1764. 

Fridvalski este atacat de cunoscutul mineralog Born, în lucrarea 
acestuia din urmă intitulată Voyage mineralogique, publicată la Paris 
în anul 1780, între altele, pentru «eronata sa idee» de a fabrica hârtia 
din plante. Mai mult decât atât, faptul că a îndrăznit să lanseze idei mai 
îndrăzneţe i-a atras lui Fridvalski şi calificativul de om «neinstruit»”. 

Timp de şase ani, respectiv din 1765 până în 1771, Jakob 
Christian Schăffer (1718 - 1790) scrie o lucrare vastă, în șase volume, 
care depăşeşte ca conţinut tot ceea ce s-a scris până atunci2. 

Lucrarea lui Schăffer, cuprinde rezultatele experimentărilor 
proprii şi, dacă ţinem seama de o serie de aplicaţii care persistă până 
astăzi în fabricaţia hârtiei - în timp ce alte experienţe se reiau -, putem 
să-i acordăm lui Schăffer calificativul de pionier în fabricarea multor 
fibre vegetale. 

Experiențele lui, făcute cu şteampuri mici, la scară de laborator, 
nu au fost împinse până la finisarea hârtiei. Ele s-au oprit la stadiul de 
formare a colii, având ca unic scop să verifice aptitudinea diferitelor 
materiale de a se transforma în hârtie. Începutul l-a făcut cu cuiburi de 
viespi, pentru ca apoi să atace toată gama. Materialelor vegetale, care 
i-au putut sta la dispoziţie: vrejuri de cartofi, mlădițe de viță-de-vie, 
paie, rumeguş etc., ajungând până la turbă's. Între timp, în ajutorul 
celor care se ocupau de folosirea diferitelor plante pentru fabricarea 
hârtiei, le vine chimistul Karl Wilhelm Scheele (1742 - 1786) care, 
continuând experienţele lui Berthollet, pune la punct, în anul 1744, 
procedeul de albire cu clor al pastelor papetare. 

Datorită acestui fapt apare, în Europa, prima carte completă, 
tipărită pe hârtie fabricată din alt material decât cârpele. Este vorba de 
culegerea de poeme a lui Pelee de Varennes, intitulată Les loi 

D. Todericiu, Un precursor al tehnologilor moderni, în „Celuloză 
şi Hârtie”, nr. 10, 1962, p. 367. 

2 Vezi J. C h. Schäffer, Versuche und Muster ohne alle Lumpen 
oder doch mit einem geringen Zusatze derselben Papier zu machen, 
Regensburg, 1765 - 1771. 

„Vezi A. Renker, Weg und Werden... p. 70 


sirs des bords du Loing ou recueil des pieces fugitives, 
imprimată la Montargis în anul 1784. Hârtia pe care s-au tipărit 
poemele lui P. De Varennes a fost fabricată dintr-un amestec de iarbă, 
coajă de tei și „alte plante fibroase” 1. 

Doi ani mai târziu se publică la Londra operele lui Charles 
Michel de Villette, într-o ediție deosebit de interesantă pentru lucrarea 
noastră. Primul volum a fost imprimat pe hârtie din coajă de tai; al 
doilea volum s-a tipărit pe hârtie fabricată din tulpină de nalbă (Althea 
officinalis), de către Leorier Delisle care, în prefața cărții, scrie: „Am 
încercat să fac hârtie din toate plantele, cojile de copaci și vegetalele 
obişnuite şi hârtiile atașate la sfârșitul acestui volum sunt rezultatul 
experiențelor mele. Am vrut să dovedesc că aceste materiale pot 
înlocui cu succes cârpele care devin pe zi ce trece tot mai rare”. 

Spre deosebire de hârtiile lui Schăffer, care sunt formate 
dintr-un amestec de diferite fibre cu fibre de in şi bumbac, hârtiile lui 
Delisle, așa cum rezultă din raportul întocmit la 18 noiembrie 1786 - 
la cererea Academiei de Științe - de către Berthollet și Lavoisier (1743 
- 1794), nu conțin nicio urmă de in sau cânepă 2. 

Se pare că informaţia lui Strake privind caâitatea proastă a 
hârtiei fabricate de italieni, din mătasea broașştei, nu s-a bucurat de un 
credit prea mare, o dată ce Senger reia experienţele şi, în anul 1799 
„publică la Leipzig o carte întreagă pe hârtie fabricată din acest 
material. În textul lucrării, Senger pretinde că cea mai veche hârtie 
naturală, precum și cea mai veche tehnologie de fabricaţie că hârtiei o 
putem învăţa de la mătasea broaștei3. 

Ceea ce caracterizează toate experimentările sau propunerile 
arătate până acum este faptul că ele fie că au rămas simple propuneri, 
fie că au apelat la materiale care erau departe de a putea concura 

1 D. Hunter, op. cit., pp. 326 - 327. 

— Ibidem, pp. 327 - 331. 

Vezi G.A. Senger, Die alteste Urkunde der Papierfabrikation in 
de & Katur entdeckt nebst Vorschlăgen 211 netten Papierstoffen, 
Dortmund und Leipzig, 1799. 

Cu cârpele din punct de vedere calitativ şi în plus nu se găseau 


nici în cantități abundente. 

Primul care a trecut la introducerea în fabricaţie a unor fibre noi, 
cu care a reușit într-adevăr să obţină o creştere de producţie, a fost 
Mathias Koops. Chiar dacă, dedicat fiind numai experienţelor „a 
neglijat afacerile morii sale de hârtie - care, după trei ani de 
experimentări, a ajuns la faliment, lui Koops îi revine meritul de a se fi 
adresat acelor plante care se găseau din belșug: paiele și lemnul de 
diferite specii. 

În anul 1800, Koops publică cartea Historical Account... la care 
am făcut de multe ori apel în lucrarea noastră, pe „hârtie produsă 
exclusiv din paie”. În cuprinsul acestei cărţi, Koops îşi exprimă 
satisfacția că, prin publicarea ei, l-a putut combate pe Breitkopf din 
Leipzig, care susținea că hârtia din paie nu se poate folosi pentru 
tipărituri. 

În plus, din toate informaţiile pe care le-am putut culege până în 
prezent, tot lui Koops i s-ar datora refolosirea maculaturii de hârtie 
scrisă sau nescrisă. Pentru aceasta a aplicat, la moara lui din 
Neckiner-Bermondsay, un procedeu de descernelizare a maculaturii 
care i-a permis ca, de la data de 1 mai a anului 1800, să poată 
transforma săptămânal, „fără adaos de alte cârpe, 700 de baloturi de 
maculatură într-o hârtie perfect albă și curată” 1. Prima ediție a 
lucrării lui Koops cuprinde şi o anexă formată din șapte pagini care s-a 
tipărit pe „hârtie făcută numai din lemn existent în această regiune, 
fără niciun amestec de cârpe, maculatură, coajă de copaci, paie sau alte 
substanțe vegetale, din care ar putea fi făcută hârtia sau din care s-a 
făcut ea vreodată”. 

Ediția a doua a lucrării s-a tipărit în anul 1801 la Londra pe o 
„hârtie refăcută din hârtie veche şi scrisă”, la care s-a adăugat din nou 
un apendice de 16 pagini scrise pe hârtie fabricată exclusiv din lemn. 
Hârtia nu are nici filigran, nici semne de apă. În fine, a treia ediţie, de 
altfel cea mai rară dintre toate, întrucât s-a scos într-un tiraj extrem de 
redus, a fost tipărită, tot în 

1 Vezi M. Koops, op. cit., p. 251. 

Anul 1801, pe hârtie făcută din paie. Am avut ocazia să studiem 


unul dintre aceste rare exemplare ale lucrării lui Koops. El este păstrat 
la Muzeul cărţii din Biblioteca „Lenin” din Moscova. 

Primele şi ultimele două file sunt nescrise şi sunt fabricate din 
hârtie din cârpe nesatinată, marcată cu linii de apă şi cu filigranul 
„NECKINER MILL 1801”. 

Următoarele cinci file, care cuprind titlul lucrării și prefața 
adresată regelui George al III-lea (1760 - 1820), sunt tipărite pe hârtie 
din paie, cu linii de apă şi fără niciun filigran; hârtia are o culoare 
galbenă specifică paielor nealbite - este aspră la pipăit, dar tiparul este 
foarte citeţ. 

Urmează apoi paginile 1 - 246 tipărite pe hârtie asemănătoare 
cu cea de sus, dar formată pe sită împletită, deci fără linii de apă; apare 
în schimb din nou filigranul cu denumirea morii. 

De la pagina 246 la pagina 273, tipăritura continuă pe o hârtie 
fabricată exclusiv din pastă de lemn, formată pe o sită împletită și 
nefiligranată. Hârtia, groasă de circa 80 - 85 g/m’, este curată, albă, 
dar prea neregulată, pentru ca tiparul să se poată imprima în condiții 
bune. 

În total, în cursul anilor 1800 - 1801, Koops a obținut trei 
patente, și anume: 

— Extragerea cernelii de tipar și de scris din hârtie; fabricarea 
hârtiei din paie şi puzderii de cânepă; fabricarea hârtiei din diferite 
specii de lemn și coajă de lemn. Ceea ce vrem să precizăm în legătură 
cu hârtia din lemn a lui Koops este faptul că desfacerea fibrelor 
lemnului se făcea pur mecanic, fără niciun fel de atac chimic. 

Cu alte cuvinte, avem de-a face cu o pastă mecanică la fel cu 
aceea care se foloseşte în prezent la fabricarea hârtiilor de ziar şi a 
unei game întregi de hârtii din grupa de scris și tipărit. 

Nu cunoaștem prin ce mijloc mecanic a reușit Koops să 
defibreze lemnul. Probabil cu foarte mari greutăţi, o dată ce, la fiecare 
ediție din lucrarea lui, anexele scrise pe hârtie din astfel de pastă 
cuprind întotdeauna un număr foarte redus de file. 

Producţia în cantități mari a pastei mecanice din lemn de 
răşinoase (brad şi molid) a fost posibilă numai cu începere din anul 


1840, când Friedrich Gottlob Keller din Hainichen (Saxonia) a lansat 
ideea construirii primului defibrator. 

Fiind prea sărac, Keller nu a putut să-și valorifice ideea de 
„transformare a oricărui lemn într-o pastă, prin șlefuirea lui cu o piatră 
şi cu adaos de apă”, așa cum propunea el în cererea de patentare 
înaintată în anul 1840. 

Drept urmare, construirea primei maşini propusă de Keller a 
realizat-o câțiva ani mai târziu fabricantul de hârtie Volter 1. În această 
mașină, defibrarea lemnului se făcea cu ajutorul unei pietre cilindrice 
mari care se învârtea cu vreo sută de rotații pe minut, în timp ce 
lemnul rotund, curăţit de coajă, era apăsat pe piatră, cu ajutorul unor 
prese hidraulice. Aceasta a fost mașina care a deschis drumul hârtiei 
de ziar ce se produce în prezent în cantități care se numără în zeci de 
milioane de tone. 

Începutul fabricaţiei acestei hârtii, dintr-un amestec de 60% 
pastă mecanică şi 40% pastă din cârpe, i se datorează lui F.G. Kuehn 
din Alt-Chemnitz şi s-a realizat în anul 1857. 

Patentul, împreună cu construcția defibratorului la scară 
industrială, a fost preluat, în 1847, de J.M. Voith din Fleidenheim 
(Württemberg), care cu timpul le-a adus o serie de perfecționări, fără 
ca prin aceasta să se abată cu ceva de la principiul defibrării mecanice 
așa cum a fost conceput de Keller. În privinţa tehnologiei de fabricaţie 
a pastei, credem că e cazul să amintim de aportul adus de Volter în 
1867, care a introdus sortarea ei calitativă. Nici construcția 
defibratoarelor nu s-a limitat la tipul „primitiv” în care presele 
hidraulice  apăsau lemnul pe piatră. Ele s-au perfecționat 
transformându-se în unități care asigură un proces continuu de 
fabricație, complet automatizat, în care apăsarea lemnului se face prin 
şenile asemănătoare cu cele de tractoare (sau alte sisteme) şi în care 
motoare de câteva mii de kilowațţi acționează un singur defibrator. 

1 A. Renker, Weg und Werden... p. 70. 

Dar pasta mecanică era prea slabă, dat fiind că lemnul în 
structura lui, pe lângă fibrele rezistente de celuloza, conține, aproape 
în acelaşi procent, alte substanţe organice nelegate în fibre, între care 


locul cel mai important îl ocupă lignina. Deci pentru a obține fibre 
bune şi rezistente, capabile să formeze o textură bine împâslită de 
hârtie, trebuia să se elimine lignina, printr-un procedeu oarecare. Dar 
cum să scapi de ea, când, dacă ne uităm la structura lemnului, ea pare 
atât de strâns legată de fibra de celuloză? 

Este clar că această separare nu se mai putea face prin niciun 
procedeu mecanic, ci trebuia găsită o substanță chimică care să fie 
capabilă, în anumite condiții de temperatură și presiune, să dizolve 
această lignină. 

Odată cu descoperirea acestei substanţe, s-a deschis încă o eră 
importantă în istoria fabricației hârtiei: era pastelor chimice, începutul 
acestei ere l-au deschis Hugh Burgess și Charles Watt la fabrica din 
Baxmoor (Hertfordshire - Anglia), în anul 1851. Ei au reuşit să separe 
fibrele de celuloză prin fierbere cu sodă caustică la temperatură înaltă. 
Dar nimeni în Anglia nu a înţeles importanţa acestei descoperiri şi cei 
doi chimiști pleacă în America unde, în anul 1854, își brevetează 
invenţia, cunoscută de atunci sub denumirea de procedeul-sodă. 

O întâmplare face ca, în anul 1857, frații Benjamin și Richard 
Tilghmann din Manayunk (Filadelfia) să descopere că materiile 
intercelulare ale lemnului, în speţă lignina, pot fi dizolvate cu ajutorul 
acidului sulfuros, fără ca, în același timp, să fie atacată și fibra 
prețioasă de celuloză. 

Întâmplarea la care ne-am referit s-a petrecut la Paris, unde cei 
doit frați făceau niște experienţe cu ajutorul acidului sulfuros ce era 
depozitat în butoaie de lemn. Întrucât nu aveau la dispoziţie 
indicatoare de nivel, pentru a putea cunoaște nivelul acidului, au 
perforat din loc în loc butoaiele, astupând apoi găurile cu dopuri din 
lemn de molid. 

Nu mică le-a fost surprinderea când, după un timp oarecare, au 
observat că toate capetele dopurilor, când erau în contact cu acidul“, 
au devenit moi și pufoase. 

Iniţial, nu au dat o importanţă prea mare acestei observații, dar 
reîntorși la Manayunk au refăcut, prin anul 1863, experienţa, folosind 
de data aceasta acid sulfuros la presiune și temperatură înaltă. Au 


rezultat fibre de celuloză, dar din păcate de culoare roșcată. Ce se 
întâmplase? Analiza chimică a dovedit că, în timpul procesului de 
dezincrustare a lemnului, o parte din acidul sulfuros s-a transformat în 
acid sulfuric care se făcea vinovat de această colorare nedorită. 

Experiențele fraților Tilghmann au fost reluate de suedezul Carl 
Daniel Ekman și de englezul George Fry care, transformând acidul 
sulfuros cu ajutorul carbonatului de calciu sau magneziu într-un 
bisulfit de calciu, respectiv de magneziu, au obținut o soluție de 
dezincrustare a lemnului ce ducea, tot în condiţii de fierbere ia 
temperatură şi presiune înaltă, la obținerea unei celuloze deschise la 
culoare, care putea fi folosită, fără niciun fel de tratament de albire, la 
fabricarea multor sortimente de hârtie de scris și tipărit. Metoda lor 
este cunoscută în lumea producătorilor de hârtie, sub denumirea de 
procedeul sulfit. Procedeului i s-au adus o serie de îmbunătăţiri de 
către Alexander Mitscherlich (1794 - 1863) şi apoi de cuplul 
Ritter-Kellner, pentru ca să ajungă, în cele din urmă, la forma pe care 
şi-a păstrat-o apoi până în zilele noastre. Acest procedeu, capabil să 
producă o celuloză deschisă la culoare, are totuşi un mare neajuns. 
Fiind acid, impune folosirea de instalaţii confecționate din materiale 
antiacide care sunt scumpe şi cer o întreținere deosebit de atentă și de 
costisitoare. 

Dahl continuă cercetările pentru a găsi o soluție dezincrustantă 
bazică sau neutră care să permită construirea instalaţiilor din oţei 
obișnuit, fără nicio măsură specială de protecție. În anul 1878, îi 
reuşeşte acest lucru, lansând al treilea procedeu de bază din fabricaţia 
celulozei, cunoscut sub numele de procedeu sulfat, întrucât agentul 
chimic folosit erau sulfatul de sodiu. Patentul de fabricaţie a acestei 
celuloze l-a obţinut Dahl de-abia în anul 1884 1. 

Celuloza obținută prin acest procedeu de dezincrustare este 
colorată în brun, dar în schimb este deosebit de rezistentă, fiind 
indicată în special pentru fabricarea hârtiilor de ambalaj și a sacilor 
din hârtie. 

Datorită instalaţiilor mai ieftine cât şi posibilităţii de recuperare 
a unei bune părți din chimicalele folosite la fierberea lemnului, 


procedeul sulfat și-a câștigat repede adepţii în dauna procedeului 
sulfit. 

Considerăm că ne putem opri aici cu descrierea procedeelor de 
fabricare a celulozei, asigurându-l pe cititor că, între timp, industria 
aceasta nu a bătut pasul pe loc, ci a progresat, făcând să apară şi alte 
procedee (sulfit neutru etc.), fiecare având avantajele şi dezavantajele 
lui şi fiecare fiind mai potrivit pentru un anume scop determinat. În 
acelaşi timp au mai apărut şi pastele semichimice sau 
chimicomecanice în care dezincrustarea parțială este completată cu 

O defibrare mecanică, în scopul de a economisi cât mai mult 
noua materie primă: lemnul, care, la o producție mondială de peste 70 
de milioane de tone de hârtie, a început să dea și el serioase semne de 
Criză. 

În ce constă în fond fabricaţia celulozei din lemn? O fază, 
denumită „prepararea lemnului”, constă în depozitare, în vederea 
condiționării lui: cojirea, pentru a elimina sursa principală a viitoarelor 

1 Vezi A. Renker, Weg und Werden... p. 71. 

Impuritățţi, și tocarea în nişte mașini mari și puternice, în care 
un disc rotativ, prevăzut cu mai multe cuțite, toacă lemnul pentru a-l 
reduce la dimensiunile unor aşchii lungi de 2 - 3 cm. În paralel cu 
prepararea lemnului, se face pregătirea soluţiei de fierbere (denumită 
impropriu leşie), după metode care sunt specifice procedeului de 
fabricație adoptat. 

Lemnul cu leşia se întâlnesc apoi în jierbătoarele de celuloză 
care sunt, în general, niște recipienţi uriași al căror volum poate ajunge 
la câteva sute de metri cubi şi în care, la o temperatură ce depăşeşte 
130° şi o presiune mai mare ca 5 atmosfere (în funcție de 
caracteristicile soluţiei), se petrece acea dezincrustare, prin care 
fibrele de celuloză se separă de „încrustaţiile” care le-au însoțit o viață 
întreagă. Pentru ca celuloza să fie cât mai aptă fabricării hârtiei, 
urmează o serie de spălări succesive şi apoi de sortări, totul 
sfârşindu-se pe maşina de tras celuloza, unde ea se transformă în coli 
groase, similare cu cartonul, luând astfel mai ușor drumul spre 
fabricile de hârtie. 


Maşina de tras celuloza sub formă de coli uscate nu diferă 
principial cu nimic de mașina de fabricat hârtia pe care deja o 
cunoaştem, în cazul fabricilor „integrate'”, în care fabricaţia de hârtie se 
face în continuarea fabricaţiei de celuloză, natural că mașina de tras 
nu-și mai are rostul și locul ei este luat de pompe care transportă, în 
stare de pastă umedă, celuloza respectivă la locul de consum. Pentru 
fabricarea hârtiilor albe, de tipul velinei, celuloza mai suferă un 
tratament de albire, care se face, în general, cu agenţi de înălbire pe 
bază de clor. 

În felul acesta s-a născut materialul nou, ce s-a dovedit capabil 
să înlocuiască cârpele, încheind astfel glorioasa lor carieră, care a 
durat aproape optsprezece secole. Desigur că, dacă avem în vedere 
lungul proces tehnologic prin care trece lemnul pentru a deveni pastă 
chimică - adică celuloză -, precum și faptul că, din întreaga cantitate 
de lemn, circa jumătate se pierde prin eliminarea încrustațiilor, 
ajungem ușor la concluzia că celuloza este un material mult mai scump 
- dar totodată incomparabil mai rezistent decât pasta mecanică. 

De aici urmează arta fabricantului de hârtie care va căuta ca, din 
amestec de celuloză şi pastă mecanică, să facă diferitele sortimente de 
hârtie cât mai adecvate întrebuințţării lor şi cât mai ieftine posibil. 

Este bine de reţinut că una dintre indicaţiile care duc la 
clasificarea calitativă a unei hârtii este cantitatea procentuală de 
celuloză ce intră în componența ei. Această cantitate variază de la 
100% la hârtiile veline sau de ambalaj rezistent, până la 12 - 15% la 
hârtiile de ziar. Datorită faptului că pasta mecanică nu are o capacitate 
de împâslire satisfăcătoare, nu se fabrică niciun fel de hârtie folosind 
exclusiv acest material. 

Fiindcă am vorbit de sortimente de hârtie, care diferă între ele 
prin compoziție, preparare, finisaj şi greutate, arătăm, cu titlu 
informativ că, în fabricaţia actuală de hârtie, se pot deosebi peste 
16.000 de sortimente, din care aproximativ 200 sunt de uz general. 

Odată cu modificarea structurală a hârtiei, prin înlocuirea 
cârpelor cu pastele chimice şi mecanice din lemn, în care rășinoasele 
ocupă primul loc, așa cum era de așteptat, locurile de frunte în 


producţia de paste papetare l-au luat țările care dispun de păduri 
bogate în conifere, precum: U.R.S.S., Suedia și Finlanda în Europa, iar în 
America de Nord, S.U.A. Și Canada, care toate împreună fabrică astăzi 
aproape 80% din întreaga producție mondială. Cu aceasta, era 
cârpelor practic s-a terminat. De ele nu se mai amintește decât în cazul 
fabricaţiilor de hârtii speciale și cantitățile produse sunt mai mult 
decât neglijabile, dacă le raportăm la producţia globală de hârtie. 

Odată cu încheierea acestei ere, în care cârpele au servit cu 
credinţă și în măsura în care au putut progresul culturii umane, este 
cazul să ne oprim încă puţin asupra lor, pentru a le aduce câteva 
cuvinte de laudă. Asta nu de dragul de a ne conforma dictonului latin 
De mortuis nihil nisi bene (despre morţi nimic altceva decât bine), ci 
fiindcă din niciun alt material oamenii nu au reușit încă să fabrice o 
hârtie superioară celei din cârpe. De altfel, acest lucru este ușor de 
explicat, dacă ne gândim că inul și cânepă au un conținut de celuloză 
pură între 60 şi 90%, iar oumbacul atinge chiar 91% 1. 

Care sunt calităţile hârtiei din cârpe şi în special a celei fabricate 
manual ce o fac să se distingă de cele mai bune hârtii fabricate din 
paste de lemn pe mașina cu sită lungă? 

Pe scurt, aceste calităţi sunt: 

Prin faptul că fibrele dintr-o puţină primitivă sunt distribuite 
fără nicio preferință, coala de hârtie preluată pe sita manuală se 
caracterizează printr-un aranjament egal al fibrelor în toate direcţiile. 
De aceea, hârtia produsă va avea aceeași rezistență, dila 

1 Vezi D. H u n ter, op. cit., p. 309. 

Tare şi contracție în orice direcție s-ar măsura ea. Acest lucru 
este deosebit de important în special pentru imprimarea unor desene 
de înălță calitate, în mai multe culori. 

Hârtia din cârpe este deosebit de rezistentă în timp, datorită 
faptului că fibrele de in și cânepă din care e formată nu au suferit un 
atac chimic puternic, cum se întâmplă în cazul celulozei. Dar acest atac 
chimic nu poate să nu ducă, în ultimă instanţă, şi la degradarea fibrei 
propriu-zise, deşi producătorii fac tot posibilul ca să reducă la 
minimum această degradare. Prin urmare, dacă vrem ca o hârtie pe 


care se înregistrează documente de valoare să reziste cât mai mult 
timp (bancnotele, renumite prin numărul de mâini prin care trec, sau 
hârtia din care se fabrică țigaretele sau pe care se imprimă desene 
artistice) nu facem nicio greşeală dacă vom continua cu colectarea şi 
cu prelucrarea „îmbătrânitelor” cârpe. În încheierea acestui capitol, ar 
mai trebui adăugat un lucru. Trecând la fabricarea hârtiei din lemn și 
calculând imensa suprafață a pădurilor de rășinoase de pe glob, 
oamenii au fost convinși că, odată cu aceasta, s-au rezolvat toate 
problemele privind materia primă necesară acestei fabricații. 
Socotelile lor însă nu au putut rezista nici măcar un secol, față de 
dezvoltarea colosală pe care a avut-o industria de hârtie în prima 
jumătate a secolului al XX-lea. 

Omenirea de astăzi a ajuns la un asemenea nivel, îl icât este de 
neconceput să treacă o zi fără să se facă apel la cantități imense de 
hârtie. Cu titlu de amuzament, sugerăm cititorilor să-şi imagineze ce 
s-ar întâmpla numai într-o singură zi, în țara noastră, dacă, printr-un 
farmec oarecare, hârtia ar dispărea total. Fără să punem la socoteală 
surpriza celor care se trezesc că nu au niciun leu în buzunar sau a 
fumătorilor rămaşi fără ţigări, să ne gândim numai la dispariţia 
biletelor de tramvai și de tren, a ziarelor, a ambalajelor de tot felul, a 
caietelor și a cărților. 

Această legătură indestructibilă dintre activitatea umană zilnică 
şi hârtie, care nu-și găseşte pereche cu niciun alt produs industrial 
uman, a făcut ca cererile de hârtie să fie tot mai mari, în special în 
perioada de după cel de-al doilea război mondial. 

S-au calculat din nou rezervele de lemn din păduri, s-au făcut 
propuneri de economisire a lemnului de la alte întrebuințări pentru a-l 
dirija spre hârtie, s-au propus replantări masive de păduri. Dar toate 
acestea s-au dovedit că nu pot rezolva „criza de lemn”, mai ales dacă 
ținem seama de faptul că un molid plantat astăzi devine apt pentru 
fabricaţia de pastă de-abia peste 40 - 60 de ani. Dacă răsfoim orice 
revistă tehnică de specialitate „Celuloză și Hârtie”, observăm că, în 
fruntea preocupărilor cercetărilor moderne, stă economia de lemn. 
Această problemă e dezbătută pe toate fețele şi aduce din nou pe tapet 


propunerile făcute de cercetătorii, de care ne desparte un secol, în 
legătură cu rezolvarea crizei de cârpe. 

Cum să se economisească lemnul? 

Prin folosirea unui procent cât mai mare de pastă mecanică în 
rețetele de fabricaţie a hârtiei și prin scurtarea ciclului de 
dezincrustare a lemnului la fierberea celulozei, spun unii. 

Prin recuperarea fibrelor din maculatură - deci din hârtiile 
uzate - în procent cât mai mare și prin adaosul în pasta de hârtie de 
substanțe minerale, cum ar fi caolina, adaugă alţii. Folosirea altor 
specii de lemn, ale căror resurse încă nu sunt epuizate, ca, de exemplu, 
fagul. 

Fabricarea celulozei din plante anuale, care constituie o rezervă 
practic inepuizabilă, o dată ce ele se regenerează în fiecare an. În 
consecinţă, s-a pornit atacul asupra ierburilor de tip alfa și esparto ce 
cresc prin Africa de Nord, asupra paielor de toate sorturile și asupra 
stufului ce crește în apele stătătoare ale bălților. 

Întrucât în această campanie un loc de frunte îl ocupă și 
cercetătorii noștri, vom reveni asupra subiectului în cadrul capitolului 
rezervat istoriei hârtiei din patria noastră. 

Până atunci ar fi bine să ne mai gândim la un lucru important, 
legat de rolul hârtiei de înregistrator al scrisului, expresie grafică a 
limbii și gândirii umane. 

Piatra şi tăblițele de lut ne-au păstrat inscripţii și scrieri de care 
ne despart peste şase milenii; tăblițele de lemn, pergamentul, 
papirusul şi huunul mayaşilor poartă și ele texte cu o vechime 
respectabilă ce se numără tot în milenii. 

Hârtia de cârpe, după câteva secole, dă unele semne de oboseală 
care impun luarea unor măsuri deosebite de manipulare, pentru a 
împiedica totala ei destrămare. 

Cum stăm, din acest punct de vedere, cu hârtia noastră produsă 
din lemn? Destul de prost, va fi primul răspuns, deoarece fibrele din 
celuloză și pastă mecanică din lemn îngălbenesc repede și, sub 
acțiunea timpului, „îmbătrânesc” nemaiasigurând împâslirea atât de 
necesară menţinerii unei foi de hârtie în forma ei. 


Oricine ia în mână o carte, scrisă acum o sută de ani pe astfel de 
hârtie, îşi dă seama cât de fragilă a devenit ea şi, în același timp, cât e 
de casantă; și asta, în condiţii de bună păstrare. Ce s-ar fi întâmplat 
dacă hârtia respectivă ar fi stat în umezeală? în acest caz după câţiva 
ani nu se mai alegea nimic din ea. 

Ce e de făcut pentru a asigura durabilitatea măcar a 
documentelor? O soluţie, pe care am şi discutat-o, ar fi folosirea, în 
acest scop, a hârtiei din cârpe. Dar această hârtie e rară şi scumpă; unii 
au sugerat introducerea unor chimicale, cum ar fi rășinile pe bază de 
uree - formaldehidă. Acest adaos de răşini lungește într-adevăr viața 
hârtiei și o face mai rezistentă la umezeală, dar cu rezultate care sunt 
departe de a se apropia măcar de materialele pentru scris folosite de 
antichitate. 

Alții, mai precauţi, propun reeditarea periodică a diferitelor 
lucrări de valoare. 

Biochimistul italian Mario Pinzuti aplică - se pare cu destul 
succes - un procedeu, cu totul original, pentru conservarea cărților şi 
manuscriselor vechi, prin injectarea unor vitamine în colile de hârtie. 
Această injectare ar avea avantajul că reuşeşte să oprească 
descompunerea hârtiei cauzată de pierderile de proteine şi de 
substanţe zaharoase din fibrele naturalel. 

1 Vezi Injection de vitaminei pour les vieux manuscrits, în 
„Science et vie*, ar. 550, iulie 1963, p. 32. 

În sfârşit, o altă veste îmbucurătoare, care trebuie încă verificați 
din punctul de vedere al rezultatelor, ne-o dau savanții atomiști ai 
secolului nostru. După ei, ca o concluzie a cercetărilor profesorului 
Libby, adăugarea unei anumite cantităţi de carbon radioactiv (C1%) în 
pasta de hârtie va face ca hârtia să devină practic indestructibilă în 
timp x. 

Confirmarea acestei afirmaţii, prin cercetări practice şi de 
laborator, care, cu siguranță, se vor face în viitor, „va lua o piatră de pe 
inima” celor care se gândesc cu îngrijorare la milioanele de opere 
scrise pe hârtie din lemn, destinate să piară, în cazul în care nu s-ar 
descoperi o metodă eficace de conservare a lor. 


4 Vezi Papier immortel, în „Science et vie”, nr. 497, februarie 
1959,p.19 

„Netăgăduit de folositoare ar fi tăcerea unei fabrice de hârtie la 
noi în ţară”. 

GHEORGHE ASACHI 

Pe meleagurile patriei noastre storia materialelor de scris din 
patria noastră, xncepând cu piatra, pentru a ajunge la hârtia de astăzi, 
a fost la fel de frământată ca şi istoria poporului format pe plaiurile 
aşezate în jurul arcului carpatic. 

Era şi normal ca cele două istorii să meargă mină în mână, o 
dată ce am văzut că, la toate popoarele, evoluția materialelor folosite 
ca suport al scrierii a precedat sau a însoţit evoluţia lor culturală. Şi, 
deoarece pământuil din nordul Dunării a fost străbătut de nenumărate 
popoare, cu culturi și civilizaţii atât de diferite, este de așteptat ca aici 
să găsim vestigiile aproape ale tuturor felurilor de materiale de scris 
pe care le-am trecut în revistă în această lucrare. lar dacă unele dintre 
ele au dispărut, vinovate de acest lucru nu pot să fie făcute decât 
mileniile care au trecut peste ele şi obiceiurile nou veniţilor de a 
distruge tot ceea ce li se părea că este opera vechilor stăpâni. 

Pentru a vedea numărul mare de popoare care s-au perindat pe 
meleagurile noastre, nu este necesar să ne îndepărtăm până în 
timpurile „preistorice” ale vânătorilor de reni sau în epocile ce i-au 
precedat pe aceştia. Ne vom mulțumi să începem cu legendarul drum 
al lui Senusret al III-lea (Sesostris), care, acum 4.000 de ani, „a cucerit 
o jumătate de lume”, marcând trecerea lui până în Colchida 1 cu 
statuile uriașe pe pieptul cărora era gravat: „Am cucerit această ţară 
prin puterea brațului meu”! Tot atât de legendară este și fuga 
argonauțţilor lui Iason din aceeași fabuloasă Colchidă, așezată pe 
țărmul Pontului Euxin, ca să scape de urmărirea barbarului rege Actes, 
care voia să-și recapete copiii și vestita lână de aur. Amintirea 
popasului fugarilor a păstrat-o doar străvechiul nostru Tomis, pe 
locurile căreia apriga Medeea l-a „tăiat' * în bucăți pe fratele ei Absyrt. 

Dar drumul corabiei Argo nu a rămas fără urmări: pe dâra lăsată 
pe apele Pontului au apărut, prin secolul al VII-lea î.e.n., corăbiile 


egeene ca să pună bazele Histriei 5 şi Callatisului, Mangalia de astăzi. 
Nou veniții nu mai căutau nici legendare lâni de aur, nici „povești” 
legate de hiperboreenii, în țara cărora iarna cădeau din cer o mulțime 
de „pene albe” şi ai căror eroi puteau călători purtaţi pe o săgeată de-a 
lungul întregului pământ6. 

Nu de asta aveau nevoie colonii trimişi de Milet și de celelalte 
cetăți elene. Aurul câștigat din comerțul dintre metropolă şi geții 
localnici era cel puțin la fel de valoros ca și „lâna de aur” pretinsă de 
Pelias din lolcos. 

Mai târziu, prin anii 514 - 513 î.e.n., Darius al perșilor, socotind 
că nu avea altceva mai bun de făcut decât să recucerească ţara sciților?, 
a venit şi el pe meleagurile noastre, pentru a face cale 

1 Denumirea veche a litoralului răsăritean al Mării Negre. 

5 Herodot, II, 104 - 106. 

S Tomis în limba elină are înţelesul de tăiat. 

— Vezi Ovidiu, Tristele, Cartea a III-a, Elegia a IX-a, în tălmăcirea 
lui 

E. Camilar, Editura Tineretului, București, 1957, p. 76. 

6 Vezi Istoria universală, vol. I, p. 667. 

— Vezi Herodot, IV, 31. 

7 Vezi Istoria universală, vol. II, p. 7. 

Întoarsă, încărcat cu o „pradă de război” conipusă dintr-o 
pasăre, un şoarece, o broască și cinci săgeți. 

Lisimah (306 - 281 î.e.n.), regele Tracici, a încercat și el să-și 
extindă autoritatea asupra Pontului de vest. După ce prin lupte grele a 
reuşit să învingă rezistența înverșunată a orașelor greceşti de pe 
țărmul mării şi după ce a mâncat din blide de lemn la masa lui 
Dromihete, încercarea lui de a cuceri ţara geților s-a soldat cu un eșec 
lamentabil 2. 

Apoi, în anul 106 î.e.n., a urmat stăpânirea dominaţiei romane, 
asupra acelei Dacii, în care un Burebista și mai târziu un Decebal au 
luptat să formeze un stat care să se poată opune expansiunii Romei. 

Cetățile grecești de pe litoralul Mării Negre, între care și 
Tomisul Medeei, au căzut mai demult sub ocupaţia romană, iar unul 


dintre solii Romei, fără să-și fi dorit acest lucru, Ovidiu (43 - 17 î.e. N), 
ne povesteşte despre suferințele geților: 

„Vin şi vin ca vântul, barbari necunoscuţi în cetele pletoase 
gonind pe caii iuți. 

Şi zbârnâie în vânturi cumplitele săgeți. 

Şi-i cotropesc barbarii pe liniștiţii geți... 

Văzduhul sângerează spre Istru, ca un rug. 

Vin cetele sarmate şi pământenii fug. 

Din biata îl or strânsură s-alege vunt și praf. 

Vin cetele sarmate la-ngrozitorul jaf. 

Trec cete peste Istru în groaznic uragan şi-i jefuit de sânge 
sărmanul pământean... 

lar când se-ntorc spre Istru năvălitori sarmați. 

Duc vite şi duc care și mii de prinşi legaţi; 

Trec prinșii şi se uită furiș, uciși de dor Spre țarina săracă și 
spre căminul lor...” 3 

Au urmat apoi migraţiunile popoarelor nomade. lar dacă ele au 
prefăcut în ruine îşi cenușă majoritatea așezărilor daco-romane 

1 Vezi Herodot, IV, 131. 

2 Vezi Istoria universală, vol. II, p. 211. 

S Ovidiu, Tristele, Cartea a III-a, Elegia a X-a, p. 80 (tălmăcirea 
lui 

E. Camilar). 

Şi au dezorganizat viaţa culturală a Daciei, n-au putut distruge 
elementul autohton. 

Influențele pe care le-am trecut (fugitiv în Revistă şi-au lăsat 
urmele scrise pe aproape toate materialele de scriere folosite de 
omenire. Pe stânca naturală, Traian a ţinut să imortalizeze, în acea 
Tabula Traiana de la Porţile de Fier, evenimentul trecerii Dunării 
pentru cucerirea ţării dacilor; grecii de pe țărmurile Pontului ne-au 
lăsat de la Histria până la Callatis nenumărate inscripții pe 
monumentele și pe stelele funerare dăltuite din lespezi de piatră; 
papirusul adus de corăbiile greceşti din însoritul Egipt a fost cu 
siguranță multă vreme confidentul intim al colonilor din cetăţile de pe 


litoralul Mării Negre, de vreme ce vestigiul lui s-a păstrat, în condiţii 
climatice atât de vitrege, până în zilele noastre, în mormântul 
descoperit de arheologi la Mangalia, în anul 1959 1; pe cioburi de 
ceramică scriau dacii pentru ca de la romani să ne rămână cărămizile, 
din care își clădeau castrele, imprimate cu ștampila legiunii respective. 

Dacă exemplele ce le-am dat până acum privind folosirea pietrei, 
cărămizilor și ceramicii ca material de scriere ne trimit în antichitate, 
trebuie să arătăm că tradiţia folosirii acestor materiale s-a păstrat în 
tot decursul evului mediu, ajungând până prin secolele XVII și XVIII. 

Aşa, de exemplu, din anul 943 putem cita cunoscuta piatră a 
„jupânului Dimitrie”, iar din secolele IX-XI, inscripţiile rupestre de la 
bisericuța din Basarabi, ale căror reproduceri se pot vedea în Muzeul 
arheologic din Constanţa; pe unul din stâlpii bisericii domnești din 
Rădăuți a fost scris un act al lui Bogdan al III-lea (1504 - 1517), iar pe 
peretele de piatră al mănăstirii Probota a fost pictat pomelnicul lui 
Petru Rareş (1527 - 1538). În privinţa tăbliţelor cerate, descoperirile 
arheologice ne atestă larga lor întrebuințare odată cu colonizarea 
Daciei de către.ro 

1 Papirusul descoperit la Mangalia, datat între secolul I î.e.n. Și 
secolul X e.n., este unul dintre cele mai vechi papirusuri descoperite pe 
teritoriul european. 

2 Vezi D.P. Bogdan, op. cit., p. 130. 

Mani. Pentru exemplificare, ne vom mărgini la cele patru tăblițe 
cerate, descoperite între anii 1786 și 1855 la Alburnus Maior 
(Roşia-Montană), care conțin mărturii de o importanţă excepţională 
privitoare la sclavajul din epoca aceea. Ar mai fi chiar de precizat că 
aceste tăblițe sunt documente unice pentru întregul Imperiu Roman și 
aduc informaţii care se pot găsi numai în unele papirusuri descoperite 
în nisipurile Egiptului K Dovada păstrării tradiţiei scrisului pe lemn 
ne-o oferă pomelnicul mănăstirii Moldoviţa, din anul 1417. 

Asupra pergamentului se cade să ne oprim ceva mai mult, 
întrucât, timp de secole, a fost materialul pe care s-au scris hrisoavele, 
actele de proprietate şi cărțile religioase pe întreg teritoriul patriei 
noastre. 


În Transilvania, pergamentul a fost folosit în exclusivitate până 
la începutul celui de-al doilea sfert al secolului al XIV-lea, când își face 
şi hârtia prima ei apariţie 2. 

Între tipurile de pergament folosit se remarcă două, şi anume: 
tipul sudic (de provenienţă italiană), preparat din piele de capră sau 
oaie şi lustruit numai pe partea interioară a pielii, și tipul nordic 
(teutonic), care era prelucrat pe ambele feţe. Întrucât, pe la sfârşitul 
secolului al XIII-lea şi începutul secolului al XIV-lea, scrierea şi practica 
de cancelarie au luat proporţii mân în Transilvania, pe lângă importul 
de pergament asistăm și la înjghebarea unei producţii indigene. 

Începutul, făcut de meşteri laici veniți din străinătate, a 
continuat în secolul al XV-lea, şi mărturiile scrise care atestă dările 
mari pe care le plătea un meșter pergaminarius sunt cea mai bună 
dovadă a situaţiei înfloritoare la care a ajuns această meserie. 

Pppl Tudor Istoria sclavajului în Dacia romană, Editura 
Academiei ucureşti, 1957, p. 31; pentru documentare vezi G. Popa, 
Tablele cerate descoperite în Transilvania, București, 1890. 

v) /CZlvta Paleosra-a ldtmă e «referire la Transilvania [secolele 

XU-XV), în Documente privind istoria României, Introducere,vol. 
I, Editura Academiei R.P.R., București, 1956, p. 173. 

Atelierele din Braşov, Sibiu, Cluj sau Bistrița, ale căror 
proprietari erau cetățeni de vază care se bucurau de multă preţuire, 
produceau pergament încă prin secolul al XVI-lea în ţările române. 
Calitatea pergamentului, mai slab la începuturile fabricației sale (aspru 
şi rigid), se îmbunătățește, cu timpul, ajungând la o calitate cu adevărat 
superioară în secolul al XV-lea. 

Pe la mijlocul secolului al XIV-lea monopolul pergamentului 
începe să fie tot mai mult înlăturat de hârtie, care s-a introdus în 
sertarele scribilor datorită unui puternic atu: prețul ieftin de achiziție 
Pentru ilustrarea acestui lucru, este suficient să arătăm că, bunăoară, 
în 1395, cu preţul unei singure foi de pergament se puteau cumpăra 25 
de coli de hârtie 1. 

În Țara Românească şi Moldova, se foloseau mai ales două feluri 
de pergament. Primul era prost lucrat, adeseori cu locuri unde 


cerneala nu prindea, cu găuri rotunde sau ovale, cu tăieturi și 
suprafață inegală, atestând, din plin, neîndemânatica folosire a 
cuțitului răzuitor în timpul fabricaţiei. Al doilea era bine lucrat, uneori 
subțire ca o foiţă de hârtie şi catifelat, de tipul velin. 

Un astfel de pergament velin ni-l oferă hrisovul lui Vladislav I 
(1364 - 1377), destinat mănăstirii Vodița, sau scrisoarea lui Mircea cel 
Bătrân (1386 - 1418), adresată satelor mănăstirii Tismana. Între cele 
mai frumoase și mai bine albite pergamente se poate situa cel pe care 
s-a caligrafiat, în anul 1493, Evanghelia lui Ștefan cel Mare (1457 - 
1504), aflată la Biblioteca naţională din München. 

Recordul de mărime îl dețin două dintre fâșiile de pergament ce 
alcătuiesc sulul hrisovului Buzeștilor din 10 iunie 1656, a căror 
lungime măsoară 81, respectiv 83 cm. 

Din documentele descoperite până în prezent reiese că, până în 
anul 1458, toate actele şi privilegiile de proprietate s-au scris exclusiv 
pe pergament. Începând din anul 1458, pergamentul alternează cu 
hârtia astfel, încât pe vremea lui Radu cel Mare (1495 - 1508) 
constatăm că, din 56 de acte provenite din cance 

1 Vezi S. J a k 6, op. cit., pp. 174 - 177. 

Laria domnească, 40 sunt scrise pe pergament şi 16 pe hârtie. 

În textele mai vechi, pergamentul este cunoscut sub denumirea 
slavonă de koj adică piele - confundându-se de multe ori cu pielea 
propriu-zisă. Aşa, de pildă, în hrisovul din 25 octombrie 1530, destinat 
mănăstirii din Sinai de către Vintilă, domnul Ţării Româneşti (1532 - 
1535), grămăticul își semnează numele astfel: „Și eu smeritul Bogdan 
grămătic, fiul lui Dumitru, am cumpărat pielea și am scris hrisovul”. 

De-abia prin anul 1603, și în special pe vremea lui Vasile Lupu 
(1634 1653), apare denumirea de pargamin sau pargamintu. Preţul 
ridicat de achiziţie al pergamentului s-a reflectat şi în paleografia 
slavo-română, prin folosirea palimpsestelor, deşi nu xn aceeași măsură 
în care s-a utilizat în paleografia latină medievală. 

Aşa, de exemptlu, pe un pergament din veacul iall XV-lea, după 
răzuire, s-a scris „actul moldovenesc fals” cu data de 3 februarie 1455. 

Un exemplu interesant de palimpsest ni-l oferă foaia a doua din 


Evanghelia lui Ştefan cel Mare, scrisă în 1502 şi păstrată la Biblioteca 
națională din Viena, care, după răzuire, a rămas nescris 1. 

Încetul cu încetul, la început achiziționată din import, apoi 
fabricată în ţară, hârtia a început să se afirme tot mai mult, ocupând 
locul deținut, timp de secole, de pergament. 

Nici în țara noastră hârtia nu s-a bucurat, la început, de o 
primire prea caldă. Fragilitatea ei, în comparaţie cu a pergamentului, 
i-a atras multe necazuri. Actele oficiale încă pretindeau numai 
pergament și ca atare nu trebuie să ne mire că, în anul 1358, regele 
Ludovic I (1342 - 1382) a admis să i se scrie un act „în lipsa 
pergamentului, pe hârtie nedurabilă”. Numai cancelariile comitatelor 
din Transilvania redactau, prin secolul al XIV-lea, pe lurtie importată 
din Italia, „actele care nu reclamau o formă scrisă durabilă. La acest 
lucru - deci la răspândirea utilizării 

1 Vezi D.P. Bogdan, op. cit., pp. 120 - 123. 

Hârtiei prin intermediul comitatelor - au contribuit, în mare 
măsură, unele din reformele regilor din Casa de Anjou prin care s-a 
impus consemnarea în scris a pricinilor chiar și în acele domenii ale 
organizării administrative şi judiciare în care, până atunci, ele se 
rezolvau în bună parte pe cale orală, în secolul al XV-lea domeniul de 
folosire a hârtiei se extinde și în cazul registrelor, protocoalelor, 
cărților de socoteli și conceptelor 1. 

În Țara Românească și în Moldova, deşi nu s-a descoperit încă 
de pe vremea aceea niciun act scris pe hârtie, s-ar putea presupune, 
aşa cum face Gh. lonescu2, că printre primii care au folosit-o a fost 
Vladislav I (1364 - 1377). Această ipoteză se bazează pe considerentul 
că în veacul al XIV-lea hârtia a fost utilizată în statele slave din sudul 
Dunării. Stracimir, ţarul bulgar din Vidin, o folosea, în mod curent, în 
corespondența cu Brașovul ai cărui neguţători se bucurau - pe baza 
unui privilegiu special - de libertate în comerţul cu cetatea Vidin. Or, 
între Vladislav și Stracimir erau relaţii strânse, atât politice cât și 
familiale3. În aceste relații superioritatea înclina, din toate punctele de 
vedere, de partea lui Vladislav, care n-ar fi putut admite să fie mai 
prejos ca ruda ţi vecinul său în nicio privinţă. 


lar dacă folosirea hârtiei în corespondenţă era pe vremea aceea 
considerată ca un lux princiar, s-ar putea presupune că şi Vladislav, 
dacă nu şi Nicolaie Alexandru Voievod (1352 - 1364), tatăl său, şi-a 
permis acest lux. 

Dacă această ipoteză, bazată pe elemente subiective de prestigiu, 
poate fi discutată, nu la fel stau lucrurile în cazul lui Mircea cel Bătrân. 
Pentru el există și dovada materială, și anume scrisorile trimise de 
Mihail fiul şi asociatul la domnie (din 1408) al lui Mircea, care toate 
sunt redactate pe hârtie. Tot de pe acea vreme 

1 Vezi S. Jako, op. cit., pp. 178 - 180. 

2 Vezi G h. Ionescu, Contribtițiuni la studiul începuturilor 
întrebuințării hârtiei în cancelariile Valahiei (Ţării Românești) și 
Moldovei, în „Studii și cercetări de istorie medie”, anul II, vol. I, 1951, 
pp. 77 - 90. 

3 Sora voievodului Vladislav era căsătorită cu ţarul Stracimir. 

Este folosită pentru prima dată hârtia în cancelaria Țării 
Romiînești, pentru a transmite ordine către slugile domnești din 
interiorul ţării. 

Cu datare absolut certă - 30 ianuarie 1431 - este privilegiu 
vamal acordat brașovenilor de Dan al II-lea (1420 - 1431), & ia. Până 
la sfârşitul secolului al XV-lea, actele pe hârtie privind corespondența 
cu Brașovul devin foarte numeroase. 

Primul act oficial (hrisov) scris pe hârtie datează tot de pe 
timpului Mkcea cel Bătrân şi este dat, în Tis mana la 23 noiembrie 
1406 mănăstirii cu același nume și egumenului Nicodim. Apoi, până ia 
Alexandru Aldea (1431 - 1436) nu mai găsim nimic, afară de e 
„poruncă dată sătenilor din Boruşi ca „să fie ascultători față de Voicu, 
care este din casa Domnului”, precum și de altă poruncă prin care i se 
ordonă lui Bratu Sumarin să dea înapoi calul pe care l-a luat de la Lalu 
căci „altfel de va cuteza să facă peste porunca domnească... ştia el ce va 
veni” 1. 

În Moldova, cea mai veche corespondenţă scrisă pe hârtie este 
scrisoarea din anul 1404 a boierului Ulrich pârgarul şi Giurgiu vistierul 
adresată în limba germană judelui Bistriței. Dacă asupra datei acestui 


document există îndoieli2, rămâne să considerăm ca cel mai vechi act, 
ce s-a scris pe hârtie pe plaiurile moldovenești, scrisoarea din 11 iulie 
1428 a llui Alexandru cel Bun (1400 - 1432). Expresia de „hârtie” (în 
forma hârtiiu) apare pentru prima dată în scrisoarea adresată de 
brăileni, buzoieai şi râmniceni lui Ștefan cel Mare, în martie 1481 „că 
îţi strici cerneala şi hârtia” 3. 

Numele hârtiei apare şi în onomastică, așa cum rezultă din 
documentul din 24 octombrie 1513, dat de Neagoie Basarab 
(15121521), prin care întărește mănăstirii Glavacioc şi egumenului 
Ilarion stăpânirea asupra moșiei Neagra, a patra parte „cât au fost ţinut 
Cârstiian dvornic și, după dânsul, Vlad Hârtie Spătar” 4. 

1 G li. Ion eseu, op. cit., pp. 79 - 82. 

— Se precizează că scrisoarea ar putea fi tot atât da bine datată 
în anul 1504; cf. G li. Ionescu, op. cit., p. 84. S Vezi D.P. Bogdan, op. cit., 
p. 124. 

4 Cf. G h. lonescu, op. cit., p. 84. 

Aşadar am ajuns să avem și un spătar Hârtie; în același timp 
hârtia nu putea să ajungă la îndemâna poporului, care de fapt, prin 
grija stăpânirii”, nici n-ar fi ştiut să o folosească neștiind nici să scrie, 
nici să citească. 

Totuşi, într-o măsură oarecare și desigur foarte mică, hârtia se 
pare că a contribuit la îmbunătățirea traiului celor mai mici. lată 
despre ce este vorba. Pe vremuri, din cauza prețului ridicat al 
pergamentului, tranzacţiile de vânzare-cumpărare se făceau oral, 
apelându-se la martori. În cazul unor diferende între cei din popor şi 
cei din clasa boierilor, primii nu put» au căpăta dreptatea din lipsa 
unei dovezi scrise. Ei își puteau susține cauza „doar cu gura” şi cu 
proba martorilor. „Bine”, vor spune unii. „În fața judecății nici boierul 
nu-şi putea susține cauza decât tot «doar cu gura». 

Asta e adevărat. Doar că una era valoarea „gurii” unui boier 
(chiar şi „gurile” lor erau clasificate după rang) şi alta valoarea „gurii” 
unuia din popor. Şi pentru a cunoaște aceste valori nici nu trebuie să 
ne îndepărtăm prea mult în trecutul țării noastre. Documentul din 25 
iunie 1744, de care ne despart peste 200 de ani, este destul de explicit 


când spune: „Pârvul Cantacuzino biv vei spătar, drept 6 boieri mici; 
Panait biv vei cămăraș la ocne, drept 6 banil şi Zaharie egumenul de la 
mănăstirea Vălenilor drept 6 boieri mici” 2. 

Cu alte cuvinte, mărturia celor trei enumeraţi mai sus valora cât 
mărturia a 18 boieri mai mici. Câţi neguţători sau țărani trebuiau să fie 
aduși ca martori pentru a echivala acum cu cei 18 boieri mici. Grea 
socoteală. Și fiindcă era atât de grea, nici nu s-a mai încercat să se 
elaboreze nişte „indici de echivalență” şi, ca (urmare, în lipsa lor, cei 
mici „vrând-nevrând” trebuiau să piardă orice proces. 

1 Biv vei spătar - fost mare comandant al oștilor; biv vei 
cămăraș - fost mare administrator (pe seama domnului), ban - 
dregător delegat cu administrarea unor judeţe. 

Gh. Ionescu, op. cit., pp. 87 - 89. 

A apărut hârtia ieftină. Deci la o serie de tranzacții se puteau 
încheia zapise (acte scrise), care oricum erau o dovadă greu de 
tăgăduit în cazul unei neînţelegeri ulterioare. Nu vrem prin asta să 
încercăm măcar să pretindem că, prin această măsură, au încetat 
abuzul de putere şi împilarea; realitățile dovedesc doar destul de 
convingător contrariul. 

Totuşi au fost şi unele cazuri în care - așa cum apare în 
hrisoavele domneşti - cutăruia, care s-a judecat cu un mare boier, i s-a 
întărit dreptul de proprietate asupra obiectului în discuţie, fiindcă: 
„arătând zapisele ce avea la mâna lui, boierul a rămas de lege şi de 
judecată”. 

Or, fără ajutorul hârtiei, și acest caz rar s-ar fi rezolvat tot aşa 
cum s-au rezolvat nenumăratele cazuri, mai mult sau mai puţin 
cunoscute. 

Cine furniza hârtia necesară cancelariilor administrative și 
atelierelor de caligrafiere ale textelor bisericeşti din mănăstiri? 

Din studiul filigranelor aflate pe vechile manuscrise rezultă că, 
de la primele începuturi, sursa de aprovizionare o formau morile de 
hârtie italiene. Într-adevăr, pe toate scrierile domnești adresate 
braşovenilor de Dan al II-lea (1420 - 1431) şi până la ultima perioadă 
de domnie a lui Vlad Dracul (1443 - 1446), apare filigranul care 


reprezintă trei movile sau trei munţi, ce caracterizează hârtia 
venețiană din epoca respectivă. Se pare că hegemonia hârtiei italiene 
nu a durat prea mult, întrucât prin secolul al XVI-lea începe să apară pe 
piață hârtie fabricată în morile din Germania şi Polonia. Identificarea 
provenienţei acestei hârtii nu este o treabă prea uşoară, deoarece, 
pentru a câștiga încrederea consumatorilor, fabricanţii au aplicat 
filigrane contrafăcute după cele italiene. În sfârșit, prin veacul al 
XVII-lea întâlnim și o hârtie groasă și lucioasă a cărei denumire de 
„turcească” ar părea să indice şi țara în care s-a fabricat. Totuşi 
lucrurile nu stau chiar așa. Din documentele timpului reiese că această 
hârtie filigranată cu „semiluna” a fost produsă în morile venețiene, 
care s-au folosit de 


1 Vezi D.P. Bogdan, op. cit., pp. 126 - 127. 

Această falsificare pentru a-și putea plasa marfa în Turcia și în 
țările de sub suzeranitatea turcă. 

lar fiindcă veni vorba de falsificări, este cazul să amintim și de 
anumite mori „fantomă” care lucrau într-ascuns, pentru a se eschiva de 
la plata dărilor și care își marcau hârtia produsă cu filigrane din cele 
mai curioase. Așa, de exemplu, documentul de pe timpul lui Radu cel 
Mare (1495 - 1508), prin oare acesta comandă, în anul 1502, unor 
ateliere transilvănene să-i confecționeze câteva ceaune de aramă, 
poartă ca filigran o mână întoarsă, având deasupra o stea. Or, filigranul 
acesta nu se poate identifica la nicio moară cunoscută. 

Cu titlu de curiozitate arătăm că în ceaunul cel mai mare 
trebuiau să încapă doi boi întregi ca să poată fi fierți deodată J. 

Consumul tot mai ridicat de hârtie, indice important al 
răspândirii scrierii şi pătrunderii acesteia în cercuri tot mai largi ale 
societăţii, i-a făcut pe mulți meșteri fabricanți de hârtie, de peste 
hotare, să-și îndrepte privirile spre Ţările Române. 

Cu siguranță că informațiile privitoare la posibilitățile de 
desfacere şi la câştigul ce-l pot realiza au fost suficient de atrăgătoare, 
o dată ce, așa cum am arătat la timpul său, țara noastră ocupă un loc de 
frunte în ierarhia vechimii fabricării hârtiei în Europa. 


Din cercetările întreprinse până în prezent se constată că cea 
mai veche dată din istoria fabricaţiei hârtiei pe pământul patriei 
noastre se referă la existența unei mori la Orlat, lângă Sibiu, prin anii 
1534 - 1539 2. 

Din păcate, cu toate cercetările întreprinse, datele privind 
această moară de hârtie sunt destul de sumare. Unii presupun că 
filigranul, reprezentând o arbaletă, ar fi marca acestei mori din Orlat. 
Totuşi, presupunerea este îndoielnică, o dată ce arbaleta apare pe 
hârtii pe 

1 Vezi Magasin fur Geschiente, vol. II, 1846, pp. 122 - 123 
(originalul documentului se află în arhivele Brașovului). 

1 Vezi D. Todericiu, Din istoria... p. 151. 

Care s-au redactat documente datate cu începere de-abia din 
anul 1602 K 

În mod cert se ştie în schimb că, în anul 1539, Johann Fuchs 
(Fluxen) şi Johann Benkner înființează o moară de hârtie la Braşov, 
aducând pentru conducerea ei pe maistrul Johann Frih (Friick), care 
până atunci lucrase în Polonia 2. 

Acest eveniment este consemnat în cronica lui Hyeronimus 
Ostermeyer, autor sas din secolul al XVI-lea, astfel: „În acest an, 1539, 
s-a întemeiat aici o moară de hârtie, de către un polonez numit Hanes 
în tovărășie cu Johann Fuchs și Hans Benkner” 3. 

Prin urmare, aceasta ar fi prima moară de hârtie din 
Transilvania atestată istoriceşte și totodată prima moară de hârtie din 
tot sud-estul Europei. 

Vezi D. Foaericiu, Filigranele hârtiilor fabricate în perioada 
1539 - 1841, în „Celuloză și Hârtie”, nr. 8, 1962, p. 302. 

„Vezi N. Cartojan, Istoria literaturii române vechi, vol. I, 
București, 1940, p. 51; Şi e. M. Briquet, La fabrication... p. 330. 

— D. Todericiu, Filigranele... p. 302. 

] VEZI r Silniontuu, Câteva date în legătură cu primele fabrici de 
hârtie din (ara noastră, în „Industria lemnului, celulozei și hârtiei”, nr. 
11 1954,p.421. 

De la această moară ne-au rămas cele dintâi filigrane aplicate pe 


hârtii fabricate la noi în ţară. Un act al lui Simion Movilă din 1602, 
păstrat în arhive, este scris pe o asemenea hârtie l. Majoritatea 
tipurilor de filigrane braşovene reproduc stema orașului - rădăcina de 
stejar şi coroana în cinci variante principale. Documentele din anii 
1547, 1549, 1555 şi 1569 datează aceste variante corespunzând unor 
imprimări diferite. 

Este interesant de semnalat că, printre primele hârtii fabricate 
la Brașov, în această epocă, figurează şi unele care poartă un semn 

1 Vezi Istoria României, vol. II, Editura Academiei R.P.R., 
București, 1962, p. 1045. 

Lipsit de vreo legătură cu armele orașului. Noul semn, apărut pe 
hârtie, pe care documentele redactate pe ele se datează ca provenind 
din anul 1550, are imaginea unei vulpi. Explicația semnului e simplă: 
meşterul care a fabricat hârtia era numitul Johann Fuchs, iar Fuchs în 
limba germană înseamnă vulpe. 

Filigranul obișnuit al Brașovului (rădăcina cu coroană) se 
menține pe hârtiile produse aici până în secolul al XVIII-lea, când este 
înlocuit printr-un nou tip de filigran, constând dintr-o inscripţie 
cursivă a numelui orașului. 

Amintirea acestei mori ne-o păstrează şi cronicile care descriu 
luptele din 17 iulie 1603 și iulie 1611 purtate de voievodul Radu 
Șerban (1601 - 1611) şi Moise Szekely, respectiv Gabriel Báthory, și în 
care se precizează că locul bătăliilor a fost lângă „moara de hârtie”. 

Prin anii 1573 - 1574, de la moara din Reutlingen 
(Wirtemberg), soseşte maistrul Berger zis Diavolul2, care preia 
conducerea fabricației unei mori de hârtie nou înființată de primăria 
oraşului din Sibiu. 

1 Gh. lonescu, op. cit., p. 78. A Vezi C.M. Briquet, La fabrication... 
p. 329. 

Hârtia fabricată la această moară în anul 1574 poartă în filigran 
armele orașului Sibiu (două spade încrucișate pe un scut încoronat) 
prezentat în mai multe variante, dintre care cele reproduse mai jos se 
întâlnesc mai des. 

Începând cu anul 1600 şi până la sfârșitul veacului al XVIII-lea, 


filigranul morii din Sibiu rămâne însă scutul încoronat, cu spadele 
încrucişate pe el. De-abia după anul 1780 el cedează locul filigranului 
de tip „nou' care reprezintă numele orașului cu litere de tipar. 

Un indiciu care ar părea să ateste existența unei mori de hârtie 
undeva prin Moldova - probabil pe la Baia - este actul datat din 

1 Vezi D.T o der i ei u, Filigranele... p. 302. 

4 august 1583, prin care voievodul Petru Șchiopul, pe vremea în 
care a ajuns domn al Moldovei (1582 - 1591), dăruiește, mănăstirii Sf. 
Sava de lângă Ierusalim, un loc în lași, pentru a se clădi pe el o biserică. 
Hârtia acestui document, în mărime de 330X220 mm, este foarte 
grosolană și poarta, în filigran, armele Moldovei. Din acest fapt, Hașdeu 
deduce că hârtia ar fi fost fabricată în Moldova, deoarece, după părerea 
lui, la acea epocă, armele naționale se puneau numai pe hârtia 
fabricată în ţara respectivă. Deci, după părerea lui Hașdeu, care nu a 
mai fost confirmată de niciun alt document, în anul 1583 ar fi 
funcționat o moară de hârtie în Moldova 2. 

În dorința de a fi cât mai obiectivi, credem că este bine să 
arătăm că, în „istoria filigranelor”, se întâlnesc nenumărate cazuri în 
care hârtiile se filigranau cu semne speciale, confecționate la cererea și 
după bunul plac al cumpărătorului. 

Între anii 1584 şi 1587 intră în funcțiune mai multe mori de 
hârtie la Cluj, dintre care prima este condusă de meșterul Gaspar 
Heltai3. 

O evoluție interesantă o prezintă filigranele de hârtie ale 
morilor din Cluj. De la moara pusă în funcțiune în anul 1584 ne-au 
rămas vreo cinci tipuri de filigrane. Primul, datând din anul 1584, 
poartă inițialele meşte 

1 Vezi Cr. Simion eseu, op. cit., p. 421. 

Vezi G. loan i ţi u şi N. Costache, Industria hârtiei în România, 
București, 1929, pp. 25 - 26. 

3 Vezi S. Jako, op. cit., p. 181. 

Rului producător aşezate deasupra stemei oraşului. În anul 
1597, apar alte două variante asemănătoare. 

În anul 1635 apare aceeaşi stemă a oraşului, mult înfrumusețată 


şi împodobită cu două steaguri ce fâlfâie pe turnuri. Această hârtie 
produsă în moara de la Mănăștur-Cluj este întâlnită până și în 
documentele oficiale ale cancelariei Vaticanului. 

În tot restul secolului al XVII-lea, filigranul reprezintă stema 
stilizată a orașului, iar începând cu anul 1797, odată cu intrarea în 
producţie a unei noi manufacturi, filigranul reproduce în litere cursive 
numele orașului. 

Pe la sfârşitul secolului al XVI-lea și prima jumătate a secolului 
al XVII-lea asistăm la un mare avânt al producţiei noastre de hârtie, 
odată cu înființarea morilor de lângă Sebeş, Aiud, Alba Iulia, Bistrița și 
altele, pe care le vom trece în revistă în cele ce urmează. Informaţiile 
privitoare la unele dintre aceste mori sunt foarte sumare şi, ca atare, 
vom insista mai mult asupra filigranării hârtiei produse de ele, 
considerând că acest lucru va fi de folos celor care ar vrea să plaseze în 
timp diferite documente nedatate. 

De la una dintre morile de lângă Sebeș, sau din Aiud (secolele 
XVI și XVII, cu intermitență), ne-a rămas filigranul grosolan și neprecis 
determinat care se întâlnește pe hârtia unor documente de stat 
ardelene din anii 1569 şi 1579. 

La Alba Iulia, sau mai precis în satul Micești din apropierea 
oraşului, funcționează în secolul al XVII-lea o altă moară de hârtie ale 
cărei două filigrane caracterizate prin inițialele meșterilor au un 
aspect neobișnuit de grosolan pentru epoca respectivă. 

Tot acestei perioade îi aparține și moara de hârtie de la Bistriţa, 
ale cărei hârtii poartă două tipuri de filigran, asemănătoare, prin stilul 
compoziţiei lor, cu filigranul hârtiilor din Cluj. În secolul al XVI-lea un 
astfel de tip de filigran se întâlnește şi pe hârtia fabricată la 
Gheorgheni. Aici va funcționa, începând cu anul 1514, o manufactură 
de hârtie ale cărei filigrane reuşite poartă, în litere de tipar sau cursive, 
numele localităţii respective, în răstimpul dintre anii 1550 şi 1800 mai 
funcționează în Transilvania, cu intermitenţă, mori de hârtie şi în alte 
localități a căror producție poartă filigrane grosolane cu armele 
nobililor pe al căror domeniu, sau cu al căror sprijin, fuseseră 
întemeiate. 


Producţia lor, relativ neînsemnată, este absorbită de consumul 
local. Odată cu dezvoltarea mijloacelor de producţie şi cu apariţia 
manufacturilor se întemeiază în Ardeal o serie de manufacturi de 
hârtie, printre care aceea din Bogata-Olt, noile ateliere de la 
Mănăștur-Cluj, Orlat (1770), Sibiu (1754), manufactura din Roșcani de 
lângă Deva (1753), din Făgăraș și Gheorgheni, precum și cele din 
Cârțișoara (Făgăraș) şi Prundul Bârgăului (1768). 

Filigranele acestor ateliere au mai toate o înfățișare 
asemănătoare, purtând numele localității şi stema acesteia, ca, de 
exemplu, atelierul din Bogata, sau numai numele localităţii, sau numele 
localității și calitatea hârtiei, indicată printr-un număr, ca filigranul 
atelierului din Orlat. Majoritatea acestor mori erau de fapt niște 
ateliere mici, care, neputând face față concurenței hârtiei importate 
din Austria şi Germania și fiscalismului excesiv introdus în 
Transilvania de Gabriel Bethlen (1613 - 1629), au fost nevoite să-şi 
închidă porțile. 

Un loc aparte între aceste manufacturi îl ocupă cea de la 
Prundul Bârgăului. Aici producția premanufacturieră, începută în anul 
1768, se transformă, în curând, în producție manufacturieră şi apoi 
industrială, continuându-se până în prezent cu singura întrerupere 
provocată de aruncarea în aer a fabricii de trupele hitleriste în 
retragerea lor din anul 1944. 

Cea de-a doua jumătate a secolului al XVIII-lea aduce 
consolidarea primelor manufacturi de hârtie din Ardeal care, prin anul 
1790, au ajuns vreo 12 la număr. Între acestea, locul de frunte îl ocupă 
manufactura creată în anul 1712 la Gheorgheni, urmată de cea din 
Făgăraș înființată prin anul 1725. 

Despre activitatea morii din Făgăraș, în Arhivele statului din 
Cluj se păstrează informaţii deosebit de interesante. Din aceste 
informaţii rezultă că, după o funcționare de zece ani, manufactura 
făgărășană îşi întrerupe temporar activitatea pentru a-și mări 
capacitatea de producție. Activitatea este reluată prin anul 1736 și 
continuă timp de un veac, până în anul 1835, când un incendiu 
năprasnic o distruge din temelii. 


Manufactura  făgărășană era adăpostită într-un edificiu 
dreptunghiular, destul de mare pentru vremea aceea, care era 
amplasat pe râul Sebeş, la circa o jumătate de kilometru în afara 
orașului. Moara cuprindea mai multe încăperi: un vestibul mare, din 
care se trecea pe de o parte într-o bucătărie cu vatră de piatră care 
avea alături 

O cameră de alimente, iar pe de altă parte, în camera meşterului. 
Existau de asemenea o cameră cu cuptor de zid și căldări metalice 
înzidite în el, prevăzută cu trei ferestre, precum și o cameră în care se 
macerau cârpele într-o vană de piatră. De aici, printr-o uşă, se trecea 
spre alte două încăperi care formau moara de hârtie propriu-zisă. 

Utilajul acesteia era constituit din trei roţi, acționate de apele 
râului Sebeş, care, prin intermediul unor grinzi masive de stejar, 
puneau în mișcare cele trei suluri ale destrămătorului de cârpe, 
prevăzute fiecare cu câte 48 de ciocane cu cuie. Capetele ciocanelor 
destrămau cârpele în puţini cu apă. 

În cadrul morii de la Făgăraş existau şi două ateliere cu 
cuptoare de cărămidă cu căldări, în care se prepara gelatina care se 
aplică pe colile de hârtie, prin imersiune, pentru a le încleia și a le da 
un luciu. 

Uscarea colilor avea loc în podul morii a cărui aerisire era 
asigurată, în acest scop, prin ferestre mari cu geamuri, prinse în ramă 
de lemn şi plumb 1. 

1 Vezi D.T o der i ei u, Din istoria... p. 151. 

Procesul tehnologic care se desfăşura în moară nu se deosebea 
cu nimic de cele care se foloseau în morile europene ale epocii și ca 
atare nu considerăm necesar să ne mai oprim asupra lui. Exploatată la 
început în regie de domeniul princiar, închiriată apoi pentru 450 de 
florini lui Johannes Houpmann, manufactura făgărășană de hârtie este 
din nou exploatată în regie - începând din anul 1762 - de 
administraţia ei, care îi procură materia primă, colectând anual o 
cantitate de 150 - 200 de măji (15.000 - 20.000 kg) de cârpe de in și 
cânepă. 

În ceea ce priveşte materialele auxiliare, este interesant de 


menționat modul în care erau procurate sau chiar fabricate pe loc. 
Înainte de anul 1756 se consumau, la Făgăraș, 1, 5 măji de alaun, 
precum și o cantitate apreciabilă de var procurat de la vărăriile 
existente din regiune; gelatina necesară încleierii și lustruirii hârtiei se 
fabrica pe loc, din picioare de berbec și de capră, la care se adăuga 
„băşică de morun”. 

În manufactură se produceau patru sorturi de hârtie, şi anume: 
„regală”, „de cancelarie”, „bibula” și „de tipar”, în afară de ultimul, 
celelalte sorturi de hârtie erau produse fiecare în trei calităţi, a căror 
specificaţie se poate vedea în tabelul de mai jos. 

Pentru a avea o idee de nivelul cu care se comercializa această 
hârtie, vom arăta, prin comparație, că în anul 1758 șase baloturi de 
hârtie „regală” valorau cât cinci vaci. 

Spre sfârşitul veacului al XVII-lea, manufactura din Făgăraș a 
început să fabrice încă două calități de hârtie, și anume din cârpe albe 
şi cârpe colorate. 

Documentele existente vorbesc despre organizarea muncii și 
despre personalul acestei manufacturi împreună cu cel al lucrătorilor 
şi ucenicilor în număr total de cinci. Din ele rezultă, că salariul anual al 
meșterului „fabricii” Johannes Houpmann echivala cu valoarea unui 
număr de cinci vaci. La acest salariu se adăuga un tain de 720 kg grâu. 

Dintre muncitori, unul era iobag eliberat, iar ceilalți iobagi 
fiscali, pentru ca 30 de ani mai târziu să constatăm că întreg personalul 
era format numai din oameni liberi. Deși între, timp tehnica de 
fabricaţie a hârtiei a evoluat, introducându-se „tava cu cuțite interioare 
în care se roteşte un sul sub cuțite, tăind zdrenţele foarte mărunt”, 
adică holendrul, manufactura nu s-a extins și și-a păstrat organizarea 
inițială. 

Printre filigranele hârtiilor ardelene, un loc aparte prin 
diversitatea lor, îl ocupă cele ale morii de hârtie şi, mai târziu, ale 
manufacturii din Făgăraş. În anul 1599, filigranul conţine iniţială 
orașului: un scut plasat pe pieptul vulturului, imperial cu două capete; 
în secolul al XVII-lea, vulturul cedează locul unui şoim zvelt, așezat pe 
litera F situată, la rândul ei, pe un vârf de munte; totul este încadrat 


într-un medalion aproape circular. Manufactura făgărăşană poartă în 
filigran, alături de numele orașului, o stemă alături de care figura un 
număr indicând calitatea hârtiei, și anul de fabricaţie a hârtiei. 

Manufactura din Roșcani ținea de domeniul Devei şi în ea îl 
găsim lucrând, prin anul 1750, pe meşteruil Mihail Konerth, care era 
„obligat prin contract să-i înveţe pe muncitorii iobagi meseria”. 

Cu toată prezența acestor manufacturi în număr destul de 
ridicat, hârtia indigenă nu acoperea nevoile pieței. Numai între anii 
1733 şi 1739 au fost importate peste 7.000 de Topuri de hârtie. Abia în 
anul 1845, odată cu transformarea atelierului din Orlat în „fabrică 
adevărată”, dotată cu mașini, în care lucrau 65 de oameni dintre care 
20 erau femei, începe să apară pe piață un excedent de produse 
papetare locale. 

În Ţara Românească, o serie de documente istorice atestă 
existența mai multor mori de hârtie pe la începutul veacului al XVII-lea. 
Una dintre ele funcționa în apropiere de Govora, alta la Călimăneşti, iar 
mai târziu a apărut „moara domnească”, înființată de domnitorul Matei 
Basarab (1632 - 1654), în apropiere de Târgoviște sau de Câmpulung, 
în anul 1640 l. 

Despre existența acestei mori ne vorbeşte Udrişte (Orest) 
Năsturel, marele logofăt al Ţării Românești care, în precuvântarea 
Mineului tipărit în 1643 în tipografia din Câmpulung, aduce mulțumiri 
lui Matei Basarab pentru „multele și bogatele binefaceri” şi-l roagă să-l 
mai ajute cu hârtie fabricată la „moara de hârtie domnească”. Pentru a 
sprijini activitatea morilor de hârtie, la 4 aprilie 1646. 

1 Vezi D. Todericiu, Din istoria... p. 151. După G h. lonescu, op. 
cit., p. 78, moara ar fi început să lucreze în anul 1643. 

— Gh.loaniţiușiN.Costaehe,op.cit.,p.26; G h. Ionescu, op. 
cit., p. 78. 

Matei Basarab dă poruncă, prin carte domnească, cămărașului 
de ia Ocnele Mari să lase „nesupărațţi de datoria strângerii de cârpe de 
hârtie” pe oamenii din Călimănești, pentru că „lucraseră la moara de 
hârtie până ce au isprăvit-o” 1. 

Atelierele de hârtie, care se cunoșteau sub numele de 


„harturghii”, încep să se înmulțească de-abia în secolul următor. În 
anul 1768 funcționa o astfel de întreprindere la Fierbinţi, pe Colentina, 
în imediata apropiere a Bucureştiului. 

În anul 1775, Alexandru Ipsilante (1774 - 1782) dă un hrisov 
prin care împuternicește pe Nicolae și Iane Lazăr din lanina să 
înființeze o harturghie pe apa Leuta a moșiei Batiște din județul Ilfov. 
Pe aceiași frați îi vedem, cinci ani mai târziu, deschizând și o tipografie 
la Fundeni, pe malul Colentinei. Se pare că la primele începuturi şi 
moara de hârtie ar fi fost construită tot la Fundeni şi de aici a fost apoi 
mutată la Batiştea, lângă Snagov3. Pentru a 

1 D. Todericiu, Din istoria... p. 153. 

2 Ibidem, pp. 151 - 153. 

3 Vezi G. Ioan i ți u și N. C o st a e h e, op. cit., p. 26. 

Încuraja mersul acestei „fabrici”, în august 1776, Ipsilante a 
scăzut birul anual la 4 lei pentru 40 de lucrători, a asigurat condiţii 
fiscale convenabile strângătorilor de cârpe „iertându-i de unele biruri 
şi corvezi” şi, în acelaşi timp, a micşorat vama ce se va plăti pentru 
hârtia vândută în Turcia în vederea concurării hârtiei venețiene; în 
plus, scutește total de taxe importul de cârpe. 

În schimbul acestor înlesniri, fraţii Lazăr se obligă să dea gratuit 
cancelariei domnești 40 de topuri de hârtie pe an. 

Deși datorită acestor măsuri hârtia produsă în ţară ajunge să 
concureze, pe piața otomană, hârtia fabricată în Veneţia, totuşi, după o 
scurtă perioadă de înflorire, producţia „fabricii” a început să scadă, 
pentru ca, în anul 1778, să asistăm la falimentul ei. 

Câțiva ani mai târziu, mai precis în anul 1796, domnitorul 
Alexandru Moruzi (1793 - 1796) încuviințează instalarea unei mori de 
hârtie pe apa Sabarului, lângă Ciorogiârila, pe ilocull zis Caţichi și 
căruia până în zilele noastre i s-a păstrat denumirea de „La moara de 
hârtie”. 

Această fabrică aparținea la început curții domnești și ca 
urmare livra toată hârtia pentru a acoperi necesarul logofeţiei 
divanului, vistieriei, divanului Craiovei, judecătorilor şi ispravnicilor. 
Pentru a proteja fabricarea hârtiei împotriva concurenței venețiene și 


germane, moara a fost scutită de orice taxe pe o, perioadă de cinci ani 
de la punerea ei în funcțiune. Lucrătorii străini au fost înlocuiţi, încetul 
cu încetul, prin săteni localnici, dintre care un număr de 50 nu plăteau 
nicio dare cârmuirii. 

În plus, Alexandru Moruzi a mai luat o măsură dictată de 
împrejurările în care a dat faliment moara fraților Lazăr de la Batiștea. 
În fond, s-a constatat că una dintre cauzele pentru care manufacturile 
muntenești se mențineau cu mari greutăţi, cu tot sprijinul primit din 
partea cârmuirii, erau concurența mărfurilor produse în Austria şi, în 
special, politica dușmănoasă a imperiului austriac, care făcea tot 
posibilul ca să distrugă orice încercare de industrializare a țării. Ca 
urmare, înainte de înființarea manufacturii de la Caţichi, Moruzi a 
cerut sultanului turc ca, în calitatea lui de protector al 

Ţării Româneşti, să dea un firman special de aprobare a 
refacerii manufacturilor din țară. 

În legătură cu tehnologia de fabricaţie, este important de 
semnalat că cercetătorii Institutului de cercetări al celulozei și hârtiei 
(ICOSH) au reuşit să reconstituie, pe baza inventarului care cuprinde 
elementele metalice ale instalaţiei acestei mori, atât procesul 
tehnologic cât şi schița holendrului, destul de complex pentru epoca 
aceea, cu care se făcea măcinarea pastei. După o scurtă perioadă de 
funcționare, această moară de hârtie a fost cedată pe un preţ foarte 
redus mitropolitului Dositei, cu condiţia ca „să angajeze un meşter 
priceput”. Prin această măsură, activitatea imprimex-iei mitropolitane 
se ușurează în mare 

Filigranele morii din Caţichi (în dreapta sunt inițialele 
voievodului Alexandru Moruzi) 

măsură şi toate cărțile de la 1796 la 1806 au fost tipărite pe 
hârtia de la Caţichi. Fabrica de la Caţichi supravieţuieşte până prin anii 
1824 - 1825, când trebuie să cedeze locul celor dintâi fabrici 
adevărate de hârtie care apar la noi în țară şi cu care se deschide epoca 
marii industrii mecanizate a hârtiei. 

1 Vezi A. F1 o nan, Manualul de Istoria Principatelor Române, 
Bucureşti, 1939, p. 168. 


Care este situația fabricaţiei de hârtie din Moldova? Am arătat 
că începuturile acestei fabricaţii ar data de prin anul 1583. De atunci, 
nu avem nicio informaţie despre existenţa vreunei industrii de hârtie 
pe plaiurile moldoveneşti. Singurul document oficial ne trimite în anul 
1841 pentru a asista la festivitatea de punere în funcțiune a fabricii de 
hârtie de la locul numit Cetăţuia de pe moşia Petrodava (lângă Piatra 
Neamţ), construită de aga Gheorghe Asachi. Din documentele epocii, 
aflăm că Asachi se gândea de multă vreme la o asemenea fabrică. Astfel, 
îl vedem în corespondenţă cu străinătatea, de unde avea să-și procure 
mașinile, informându-se de prețuri şi de specialişti care să poată pune 
pe roate fabricaţia. 

La 10 ianuarie 1840, când toate pregătirile erau gata, Asachi 
înaintează domnitorului Mihail Sturdza (1834 - 1884) o cerere 
aprobată la data de 23 ianuarie a aceluiaşi an. Între timp, maşinile 
comandate în străinătate au început să sosească, iar construcția 
fabricii era aproape pe sfârşite. Planul construcţiilor şi al instalaţiilor 
tehnologice a fost întocmit de Carol Mihalic de Hodocsin, primul 
director al Școlii de arte şi meserii din lași. 

La 1 mai 1841, Asachi, pentru a fi mai sigur de înlăturarea 
concurenței străine, de care totuşi nu a reușit să scape niciodată, cere 
domnitorului ca, prin „hrisov domnesc”, toate instituțiile 
administrative și judecătorești să fie obligate să folosească numai 
„hârtie moldoveancă”. I se aprobă și acest lucru cu condiţia „ca nici 
prețul să fie mai presus decât acel cu care se cumpără hârtia adusă de 
peste hotar, nici calitatea mai gios decât aceia”. În plus, pentru control, 
Asachi trebuia să aplice pe hârtie, în filigran, „anul fabricației şi stema 
Moldovei” 1. 

În sfârșit, soseşte şi mult așteptata zi de 8 noiembrie 1841, când 
fabrica a fost pusă în funcțiune şi din maşina ei a ieșit „întâie coală de 
hârtie velină cu marca Moldovei”. Pornirea mașinilor s-a făcut cu o 
deosebită solemnitate, care s-a consemnat într-un proces-ver 

1 Gh. Ungureanu, Fabrica de hârtie a lui Gheorghe Asachi de la 
Petrodava, Piatra Neamţ, 1933 - 1934, p. 3. 

Bal de către isprăvnicia ținutului și s-a trimis apoi ocârmuirii. 


Lata textul acestui „jurnal”. 

„Astăzi Sâmbătă 8 noiembrie anul 1841, fiind şi ziua onomastica 
a preaînălțatului domn, după poftire ci au adresuit către această 
isprăvnicie dumnealui aga Gheorghe Asachi, proprietarul fabricii de 
hârtie de la Cetăţui lângă Piatra, m-am adunat acei gios iscăliții spre a 
fi față la sfințire şi deschidere a lucrărilor acestei fabrici. Așadar după 
ce sfinția sa protoprezviterul ținutului au făcut cuvinttili rugăciuni și 
cu aghiazmă au stropit atât prelucrători cât şi zidirile, mașinile au 
pornit a lucra și fabricanţii au început a lucra fabricarea hârtiei care în 
curgire de trii suferturi au făcut ace întâie coală de hârtie velină cu 
marca Moldovei şi ţifra preaînălțatului domnului în veletul 1841. 

Şi această probă s-au arătat di toată adunarea ci era de faţă și di 
focurile slujitorilor ci era în apropiere fabricii ca un sămn de veselie. 
Pentru asăminea începuturi a propăşirei industriei naționale. 

Dat pentru că meșteșugul hârtiei ceri după aceasta câteva zile 
spre a face hârtia de scris de aceea nu s-au putut înscrii acest jurnal pe 
acea hârtie făcută de față, rămâind ca după optu zile să se trimită 
dipartamentului. 

După aceia atât iscălitul dregător cât şi adunarea au cercetat cu 
amănuntul toate părțile mehaniceşti lucru mărețu și totodată simplu, 
de care să arată jărtfile și ostenelile celi însămnătoare precum și 
nimerire măsurilor a dumisale proprietarului, care lucru totodată face 
cinste dumisale Mihaimic Cucumimi di Hotoveci director școlilor, 
mehainic di Ea despre a cărui plan s-au făcut toată aceasta fabrică 
vrednică a figura în oricare țară unde di mult sunt întemeiate asămine 
fabrici. Deci spre mărturia acestor lucrări s-au încheiat acest jurnal 
după formă, di pl cari să faci şi raport dipartamentului, dându-să 
întocmai copie întărită şi de dumnealui aga Asachi antreprenorul 
aceşti fabrici. 

Miclescu - vornic” 1 

Presa vremii, reprezentată prin „Albina Românească”, s-a grăbit 
să salute evenimentul printr-un articol redacțional publicat în numărul 
din 16 noiembrie 1841, în care scrie că în ziua inaugurării fabricii lui 
Asachi... „Bandiera naţională la zor de zi peste culmea acei zidiri 


măreţe s-au urat de pe stâncile învecinate, de buciumile păstorilor şi 
sâneţele plăieşilor”. 

Pe marginea acestei mici proprietăți se înalță un arc împodobit 
cu festoane de frunzar și cu stema ţării sub care se citea „despre 

O parte înscrisul: «întâia Fabrică a Moldovei» iar despre alta: 
«Fie o mie». 

lar după ce redă cu lux de amănunte întreg ceremonialul 
fabricației primei coli de hârtie de pe plaiurile moldovene, ziarul 
încheie arătând: 

„Această serbare ce se va păstra în analele industriei ţării s-au 
încheiat printr-o horă a lucrătorilor bărbaţi şi femei care s-au făcut 
împrejurul unui obelisc ce s-au înălțat acolo întru aducerea aminte 

1 G. loaniţiu și N. Costache, op. cit., p. 28. 

A acestei întâmplări şi carele va fi totodată și cadran de soare. 
Dar nu s-au stins încă bine sunetele muzicii şi „detunăturile 
înarmațţilor ce se aflau înșirați în preajma fabricii” că au şi apărut 
greutățile. Cu toate privilegiile domnești obținute - care se pare că nu 
erau prea respectate în țară - și cu toți „cei nouă fabricanți cu ale lor 
familii aduși din Virtenberg şi alte țări” Asachi trebuie să intervină din 
nou pentru ca Epitropia învățăturilor publice să emită în anul 1842 o 
circulară adresată școlilor, pentru a le face cunoscut că: „după 
hotărârea înaltei ocârmuiri având a se îndestula toate instanţele cu 
hârtie de scris de la fabrica moldovenească, asemenea dumneata ești 
îndatorat ca toate lucrările ce ai să se scrie pe asemenea hârtie, 
precum şi toţi şcolarii să întrebuinţeze tot de această hârtie...” 3. 

Grea a fost lupta lui Asachi cu firele concurenţei, ţesute abil, cu 
scopul de a încurca bunul mers al acestei industrii naționale. Mituirea 
şi corupția conducătorilor de instituții erau mai puternice decât 

1 D. Todericiu, Din industria... pp. 153 - 154. 

2 Arhivele statului laşi, Tr. 1764, op. 2013, dos. 1213, fila 47. 

1 Cf. G. loaniţiu şi N. Costache, op. cit., p. 27. 

Hrisoavele domnești; drept urmare, aceştia îi făceau necontenit 
şicane, iar între timp cumpărau hârtie străină, motivând acest lucru 
and prin proasta calitate a hârtiei, când prin incapacitatea fabricii de a 


le asigura hârtia la timp. În plus, pentru a i se pune cât mai multe 
piedici, nici vistieria nu-i achita sumele datorate pentru hârtia livrată 
autorităţilor. 

Cu chiu cu vai, anul 1863 mai vede fabrica în funcțiune şi, din 
analele statistice ale lui D.P. Marțian, aflăm că pe vremea aceea „se 
întrebuințau anual materiale în valoare de 5.000 de lei și se producea 
hârtie şi mucava de cârpe în valoare de 8 900 de lei; în fabrică erau 
ocupați 10 lucrători şi 4 femei, salariul maxim fiind de 3 lei şi 20 de 
parale pentru bărbați şi de 1 leu și 20 de parale pentru femei” 1. 

În anul 1856, Asachi mai înaintează o cerere către domn ca săi 
se încuviințeze fabricaţia hârtiei de timbru. Și întrucât această hârtie, 
în conformitate cu articolul 25 din legiuirea pentru facerea hârtiei de 
timbru, trebuia să fie de o calitate superioară, Asachi intră în 
corespondență cu câteva fabrici din străinătate, pentru a introduce 
mașini de mai nouă construcție, încât să poată fabrica pe zi una sută 
topuri, şi mai mult, hârtie de scris în asemănarea celei străine”. Pentru 
aceasta îi trebuiau 100.000 de florini sau 750.000 de lei. Pentru a 
putea investi această sumă el cerea un privilegiu de 25 de ani, 
începând din ianuarie 1857. Această cerere nu i s-a aprobat; la 13 
aprilie 1856 i se face cunoscut că le gouvernement n accepte plus de 
demandes potir des privileges2. Între timp, conducătorii Moldovei au 
„progresat”. Limba română nu mai era bună decât pentru încasarea 
dărilor; rezoluţiile se scriau în franțuzește și, odată cu aceasta, 
concurența străina a reușit să strivească umilul început al industriei 
naționale moldovene. Peste puțin timp, fabrica din Petrodava a dat 
faliment şi şi-a închis pentru totdeauna porțile's. 

1G. Io a ni țiu şi N. Cos la eh e, op. cit., p. 27. 

1 Guvernul nu mai acceptă cereri pentru privilegii. 

— Vezi G h. Un g u reanu, op. cit., p. 4. 

Dar, cu această ocazie, nu s-a mai ținut nicio festivitate; 
„sâneţele plăieșilor” au stat amuțite, protoprezoiterul nu a mai făcut 
„cuvânt 

1 rugăciuni şi „Albina Românească” n-a mai considerat necesar 
să consacre niciun rând acestui eveniment menit să producă bucurie 


numai în nodurile fabricilor concurente din Austria. Focul de paie al 
entuziasmului din 1841 s-a stins, lăsând în urma lui doar cenușa unei 
clase conducătoare corupte şi lipsite de orice sentiment patriotic. Am 
ținut să redăm unele amănunte din scurta istorie a fabricii din 
Petrodava pentru a ilustra cât mai bine aceste începuturi ale industriei 
noastre. 

am în aceeași vreme, și din aceleași motive, în Transilvania, 
fabrica „modernizată” de la Orlat este nevoită să-și închidă porțile, 
încheind, odată cu aceasta, şi epoca manufacturieră a fabricaţiei de 
hârtie din ţara noastră. 

„La dosar, spre ştiinţă”. 

Rezoluţia guvernamentală din 1S66 

La dosar, spre ştiinţă evoluţia din 1848, în care figura luminoasă 
a unui Bălcescu (18191852) propaga ideile noi despre libertate şi 
egalitate, combătând cu vigoare noţiunile conservatoare despre 
monarhie, religie organizată şi privilegiu social, urmată la scurtă 
vreme de Unire şi stabilirea capitalei țării la Bucureşti (1862), a găsit 
țara noastră într-un greu impas din punct de vedere al producției de 
hârtie. 

Fabrica lui Asachi de-abia „își mai trăgea sufletul”, în timp ce 
porțile manufacturilor din Muntenia erau de mult închise, neputând 
face față concurenţei străine; iar nevoia de hârtie era totuși atât de 
mare. De fapt, în tot răstimpul de la răscoala lui Tudor Vladimirescu 
(1821) până la Unire, în Ţările Române se înființează școli noi, apar 
ziare şi reviste, se tipăresc manuale și publicaţii științifice, se fac 
traduceri din limbi străine şi se publică opere originale. Este epoca de 
frământare şi creaţie spirituală românească, premergătoare a 
evenimentelor din 1848, în care mulțimea asuprită era îndemnată să 
înlăture regimul aristocratic format dintr-o mână de oameni care se 
menținea la putere, bizuindu-se pe sprijinul străinilor. 

Înţelegând necesitatea crescândă de hârtie, nu e de mirare că o 
mulțime de localnici şi de străini propun înființarea unor fabrici de 
hârtie pe diferite râuri ale ţării. 

Aşa îi găsim, în luna mai a anului 1864, pe Samuel Molnar şi pe 


Teodor Iliescu cerând autorizaţie de a înființa o fabrică în apropiere de 
București, pe o proprietate mănăstirească. Petiționarii au ales un loc 
pe Dâmboviţa, mai jos de moara Ciurel, în schimbul unei plăţi şi al 
cedării a 120 de pogoane de pământ. 

La răspunsul Consiliului de stat că cererea nu se poate aproba, 
întrucât „râul Dâmbovița urmează să devină navigabil”, cei doi asociați 
au cerut în anul 1865 un alt loc de pe râul Teleajen, pe terenurile 
mănăstirilor Zamfir şi Cotroceni, devenite proprietăți ale statului. 
Cererea a rămas fără răspuns. În anul 1866, Teodor Iliescu insistă din 
nou să i se vândă 50 de pogoane, din locul ales pe Teleajen, pentru ca 
cererea să-i fie respinsă pe motivul că „legea pentru înstrăinarea 
domeniilor statului nu se poate aplica până la constituirea comisiunii 
prevăzute într-însa” 1. 

În luna decembrie a anului 1865, Clement Heuthard d'Arcy cere 
autorizație de a înființa, cu concursul unui concern capitalist străin, o 
mare fabrică de hârtie, în apropiere de Bucureşti, prezentând în acest 
scop un proiect. 

Proiectul lui d'Arcy prevedea instalarea a doua fierbătoare 
sferice rotative, 15 holendre, două mașini continue pentru fabricarea 
hârtiei, având fiecare o capacitate de producţie anuală de 60.000 de 
topuri, trei calandre de satinat, două prese hidraulice etc. În convenţia 
propusă de petiționar se prevedea că guvernul îi dă dreptul să 
instaleze fabrica pe malul Argeşului, lângă mănăstirea Căscioarele, 
care între timp a fost transformată în penitenciar, angajându-se să 
folosească deţinuţii ca lucrători în fabrică. În plus, avea dreptul să sape 
canale și să deverse apele reziduale în Argeș fără contraplata vreunei 
despăgubiri. Pentru a asigura mâna de lucru, guvernul mai trebuia să 
se oblige că va avea grijă să mențină la 

O.loaaiţiu fi N. Costacht, of cât., p. 28. 

Penitenciarul din Căscioarele un număr minim de 100 de 
deținuți, al căror salariu va fi fixat de la început și pentru toată durata 
concesiunii, de către minister. Concesionarul se obliga să furnizeze, iar 
guvernul să cumpere de la această fabrică toată hârtia necesară 
autorităților civile şi militare, judeţene și comunale cu o reducere de 


10% faţă de preţurile plătite în 1865 de Imprimeria statului. Convenţia 
urma să fie încheiată pe 25 de ani de la data începerii lucrului, în care 
timp fabrica să fie scutită de orice impozit. După trecerea acestui timp, 
fabrica rămânea o întreprindere liberă, fără nicio obligație dintr-o 
parte sau alta, putând fi eventual chiar cumpărată de guvern la un preț 
ce se va stabili de către o comisie de experţi. În schimbul acestor 
drepturi, d'Arcy se obliga să depună o garanţie de 25.000 de franci. 

Referatul întocmit pe marginea ofertei lui d'Arcy a fost 
prezentat domnitorului Alexandru loan Cuza la data de 13 ianuarie 
1866, care a hotărât să se înceapă tratativele în vederea perfectării 
unui eventual contract. Guvernul însă căzu odată cu abdicarea lui Cuza 
(1866). Noul şef al guvernului a trimis convenţia pentru a fi studiată de 
ministrul de resort, care la data de 27 august 1866 a scris pe ea 
competenta rezoluție „la dosar, spre ştiinţă” 1. 

Nu se poate plânge fostul ministru că rezoluţia nu i-a fost 
respectată întru totul; convenţia a rămas „la dosar”, iar noi am arătat 
toate aceste lucruri „spre știință”. 

În octombrie 1872, Hector J. Lahousse, inginer din Praga, 
specialist în fabricarea hârtiei, scrie ministerului pentru a întreba dacă 
ar fi posibil să înființeze o fabrică de hârtie în țara noastră. 

Ministerul a răspuns imediat că a decis să „supună Camerilor un 
proiect pentru înființarea, pe cale de licitație, a unei fabrici de hârtie”. 
Două luni mai târziu, Socec propune și el înființarea unei fabrici de 
hârtie. În sfârşit, proiectul de lege a fost aprobat... în martie 1865, 
autorizându-se Ministerul de Interne să dea în antrepriză de 10 ani, cu 
începere de la 1 ianuarie 1875, furnitura de hâr 

1G. loaniţiu și N. Costache, op. cit., pp. 28 - 29. 

Ţie, necesară autorităților, „aceluia care se va angaja de a 
înfiinţa o fabrică şi a oferi preţurile cele mai avantajoase”. 

Această lege nu s-a aplicat, deoarece la trei licitaţii nu s-a 
prezentat niciun concurent sau cel puţin așa s-a spus comisiei că nu s-a 
depus nicio ofertă. Se pare că ofertanţii nu au înţeles încă suficient de 
bine spiritul vremii și „condiţiile speciale” pretinse de politicienii aflați 
la putere pentru ca o ofertă să poată fi acceptată, chiar cu „ochii 


închiși”. 

Acest „simţ politic” se dovedeşte în schimb a fi deosebit de 
dezvoltat la Ion C. Brătianu, care în timpul cât a deţinut funcția de 
prim-ministru (1876 - 1888) pregătește o lege mai „favorabilă”, 
inițiind, în același timp, şi înființarea unei societăți pe acțiuni în 
fruntea căreia este numit Constantin Porumbaru, unul dintre oamenii 
devotați primului ministru. Şi-acum treburile încep să meargă ca „pe 
roate”. 

În baza propunerilor societăţii, guvernul prezintă corpurilor 
legiuitoare un proiect pentru înființarea unei fabrici de hârtie în 
România. Nu mai era nevoie nici de licitaţie, nici de „prețurile de 
vânzare cele mai avantajoase”. Proiectul a fost promulgat la 17 
ianuarie 1881. Prin noua lege, guvernul a fost autorizat să 
concesioneze, pe timp de 12 ani, aprovizionarea hârtiei de scris și de 
tipar necesară serviciilor publice „Primei societăți române pentru 
fabricarea hârtiei”. Guvernul era autorizat să cedeze „pe veci şi gratuit” 
10 ha de teren pentru fabrică și cu o indemnizaţie „convenabilă” 
terenul necesar pentru canalele de aducțiune a apei curate şi de 
deversare a celor reziduale. 

Se garanta, în același timp, o furnitură de cel puțin 200 t de 
hârtie, la preţul care se va stabili prin înţelegere între guvern și 
societate, după media prețurilor din ultimii cinci ani. 

Fabrica era scutită de orice fel de impozite directe. În baza 
acestei legi, societatea se constituie definitiv cu un capital de 1.500.000 
de lei, iar statutele sale au fost aprobate prin decretul din octombrie 
1881. 

Aşa s-a născut la noi fabrica de hârtie „Letea” din Bacău, care a 
intrat efectiv în funcțiune în anul 1885 1. 

În răstimpul celor patru ani de la înfiinţarea societăţii „Letea şi 
până la punerea în funcțiune a fabricii, guvernul a aprobat diferite 
împrumuturi, care s-au ridicat la suma de 950.000 de lei, pentru ca în 
anul 1883, prin legea din 18 martie, administrația domeniilor statului 
să fie autorizată să dea în exploatare societății „Letea în fiecare an 150 
ha de pădure pe o perioadă de 40 de ani, la preţul iniţial de 180 de lei 


de hectar. 

În sfârşit, în anul 1885 a început fabricarea hârtiei din pastă de 
cârpe şi din pastă mecanică din lemn, pe mașina nr. 1, a cărei lățime de 
lucru era de 1,92 m. 

Celuloza necesară fabricii se importa. 

În prunul an de funcționare fabrica a produs 451 t de hârtie, din 
care 420 t au fost cumpărate de către stat pentru „a încuraja bunul 
mers al fabricii”. Începuturile fabricației nu au fost totuşi prea 
norocoase „cu tot sprijinul acordat de guvern”, întrucât în august 1887 
fabrica a fost distrusă de un incendiu. Reconstrucţia ei se termină abia 
în anul 1889, în luna iunie, după investirea unui capital de peste două 
milioane de lei, obținuți prin împrumut de la stat. 

Dar odată cu înlocuirea lui I.C. Brătianu din funcţia de 
prim-ministru (1888), steaua fabricii „Letea” a început să pălească, 
pentru ca, în octombrie 1890, să o vedem concediindu-și muncitorii şi 
închizându-șşi porţile. De fapt, această măsură, prin care sute de familii 
de muncitori au fost puse pe drumuri, s-a dovedit, prin evenimentele 
de tmai târziu, ca urmărea doar salvarea averilor acţionarilor societății 
„Letea”. Căci la scurtă vreme fabrica este arendată la început fraților E. 
Și A. Mirea, apoi unui oarecare J.N. Ionescu, pentru ca după aceea 
(1892) să fie preluata de societatea anonimă „Bistrița” formată din... 
foştii acționari ai societăţii „Letea”. 

În anul 1896, mașina nr. 1 de hârtie a produs 996 t. Acest succes, 
precum şi venirea la putere din nou a Brătienilor determină societatea 
„Letea” să exploateze din nou singură fabrica. În 1899 se 

1 Vezi G. loan i ți u şi N. Costache, op. cit., p. 30. 

Instalează încă două mașini noi (maşinile nr. 2 și 3), iar în anul 
1900 se pune în funcțiune o secție pentru fabricarea celulozei, pe 
procedeu sulfit, care în primul an produce 1 312 t de celuloză. 

Până în anul 1912 se instalează încă două mașini de fabricaţie a 
hârtiei cu capacități de producţie din ce în ce mai mari (mașinile nr. 4 
şi 5). Viața mașinii nr. 1 s-a încheiat dezastruos prin explozia, din 
noaptea de 8 - 9 august 1915, a unui cilindru uscător nou, care a 
dărâmat câteva săli, acoperind sub dărâmături maşinile de hârtie nr. 2, 


3 şi 4, instalate între timp. 

În timpul primului război mondial, fabrica a suferit pagube 
foarte mici, aşa că, în perioada de după război şi până la naționalizarea 
ei (1948), odată cu instalarea mașinilor nr. 6, 7 şi 8, veniturile încasate 
de acționarii societăţii „Letea” se ridicau anual la sume fabuloase. În 
ceea ce priveşte viața muncitorilor din fabrică, vom reveni cu câteva 
amănunte la sfârșitul acestui capitol, după ce vom trece în revistă și 
celelalte fabrici ce s-au construit în secolul industriei capitaliste de 
hârtie din ţara noastră (1848 - 1948). 

Am văzut că „simţul politic” al celor de la „Letea” i-a făcut să lege 
activitatea întreprinderii de activitatea guvernamentală şi că 
fluctuațiile perioadelor de înflorire și regres oglindeau întru totul 
venirea sau plecarea de la putere a partidului liberal. 

La ce ajutor se putea aştepta un antreprenor care ar fi vrut să 
deschidă o nouă fabrică în România de atunci, o dată ce tot sprijinul 
guvernamental era monopolizat de cei de la „Letea”? 

Soluţia au găsit-o destul de uşor frații Carol și Samuel Schiel, 
care, în anul 1882, întemeiază societatea anonimă pe acțiuni „Bușteni“, 
în care unul dintre principalii acționari era... casa regală. Suntem 
de-abia la un an de când principele Carol se încoronează rege al 
României, pentru ca să-l vedem, în calitate de copărtaş la beneficiile 
unei întreprinderi, sprijinind astfel „opera de culturalizare a tânărului 
regat”. Natural, construcția fabricii s-a făcut pe moşia Jepii a 
domeniilor coroanei. 

Sprijinul acestei noi puteri apărute pe arena politică a României 
s-a dovedit cel puţin la fel de eficace ca și sprijinul guvernamental al 
fabricii „Letea” din Bacău. În plus, continuitatea acestui sprijin s-a 
dovedit a fi mult mai sigură decât în cazul guvernului, care oricum, din 
când în când, tot se mai schimba. 

Ca urmare, şi întreprinderea a luat un avânt deosebit, pe care 
cifrele comparative de mai jos îl ilustrează destul de bine: 

Din cifrele arătate mai sus, reiese clar că fabrica a trecut uşor 
peste greutăţile inerente unui început de activitate „mulțumită în bună 
parte și casei regale, puternică îndrumătoare şi ocrotitoare a tinerei 


industrii din Valea Prahovei”. 

Această „îndrumare şi ocrotire” s-a materializat prin cedarea în 
arendă a pădurilor Retevoiul şi Susaiul din Munţii Bucegi, apoi prin 
vânzarea pădurilor din valea Ialomiței şi Brăteiului (1908), precum și 
prin construirea unei fabrici de celuloză (1904). În timpul războiului 
din 1916, fabrica, fiind în imediata apropiere a frontului, a fost în mare 
parte distrusă, încetându-şi aproape activitatea, pentru ca în anul 1922 
să reușească să depăşească, pentru prima dată, producţia realizată în 
1916. 

În anul 1930, odată cu urcarea pe tron a fostului rege Carol al 
II-lea, asistăm la o dispută interesantă între noul „îndrumător și 
protector” al fabricii și nenumărații frați Schiel care se aflau la 
conducerea ei. 

Carol, decis ca în cei zece ani de domnie să depună în băncile din 
străinătate - pe numele lui - cât mai mult aur, socotește că dividendele 
încasate de predecesorii lui sunt prea mici pentru ţelurile lui „măreţe” 
şi că situația Fabricii din Bușteni, construită pe terenurile coroanei, ar 
putea fi exploatată mult mai fructuos. Drept consecinţă, el cere un preț 
înzecit ca plată a chiriei terenului, convins fiind că el va fi acceptat de o 
fabrică care investise pe el peste 100.000.000 de lei. Dar socoteala 
de-acasă nu s-a potrivit cu cea din târg. Prevăzând că noua chirie 
regală este numai începutul șantajului conceput de „conducătorul 
destinelor regatului român”, fraţii Schiel intră în tratative cu prințul 
Cantacuzino zis Nababul, pentru a-i cumpăra o parte din moșia din 
Zamora, situată lângă fabrică, pe celălalt mal al Prahovei, pe care să 
mute toată fabrica. 

Carol, auzind de acest lucru, caută să refacă vechile relații 
„tradiționale” cu fabrica, invocând că la mijloc a fost o neînțelegere și, 
în schimbul unui pachet nou de acțiuni, se mulțumește cu vechea chirie. 
Acest act de „caritate” a fost consemnat într-un document 
comemorativ, păstrat în arhiva Fabricii de hârtie din Bușteni. 

Anul naționalizării industriei noastre a găsit Fabrica din Bușteni 
cu cinci mașini în funcțiune (mașinile nr. 3, 4, 5, 6 şi 7) şi cu maşina nr. 
8 de care este legat începutul acestei lucrări - montată, dar nepusă 


încă în funcțiune. 

Pentru a intra în zona bogată în lemn de molid a văii Bistriţei, 
societatea „Bușteni” pune în funcțiune în anul 1930, la Piatra Neamţ, o 
fabrică de celuloză cu două secţii, sulfit şi sulfat, dezafectând în același 
timp vechea fabrică de celuloză din Buşteni, în anul 1888, o nouă 
societate, în fruntea căreia se află I.V. Socec, pune în funcțiune Fabrica 
de hârtie din Câmpulung, situată la marginea oraşului Câmpulung. 

Sprijinită de-a treia forță din ţară, respectiv de băncile 
„Marmorosch Blank” şi „Creditul Industrial”, fabrica ajunge ca, în anul 
1913, să cuprindă: 

— O secție de pastă mecanică cu trei defibratoare; 

— O secţie de celuloză sulfit cu două fierbătoare; 

— O secţie de hârtie cu două mașini care puteau produce 6 300 
t de hârtie pe an. 

După primul război mondial, fabrica și-a continuat activitatea 
până în anul 1929, când prin producţia ei de calitate superioară a 
început să concureze serios fabricile din Bacău şi Buşteni. Intenţia 
foştilor patroni de a instala o nouă mașină de hârtie de capacitate mai 
mare nu mai putea fi tolerată de cei doi „mari” şi, ca urmare, asistăm la 
o tranzacţie „curioasă” astăzi, dar specifică metodelor de lucru 
capitaliste în care sub patronajul Oficiului de vânzare a hârtiei, 
înființat în anul 1903, se hotărăște ca Fabrica din Câmpulung să fie 
oprită, asigurându-se mai departe celor din consiliul ei de 
administraţie dividendele medii calculate pe ultimii cinci ani de 
funcționare. Muncitorii fabricii urmau să se descurce, cum puteau mai 
bine, o dată ce grija lor nu intra în câmpul de vedere al Oficiului. 

Ca nimănui să nu-i mai poată trece vreodată prin gând să 
pornească din nou fabrica, mașinile au fost demontate și repartizate ca 
„piese de schimb” pentru a asigura nevoile fabricilor rămase în 
funcţiune. În anul 1889, Esra Penhas pune în funcțiune o fabrică de 
hârtie şi carton din paie, în comuna Scăeni, pe apa Teleajenului, la 
câțiva kilometri depărtare de Ploieşti. 

Fabrica este nevoită la început să importe celuloza și pasta 
mecanică, cu care se amesteca hârtia din paie. Acesta este motivul 


pentru care în anul 1893 se construiește o secție anexă de fabricare a 
pastei de lemn în localitatea Cheia, situată la 60 km depărtare de 
Scăeni. În anul 1899, fabrica este cumpărată de bancherul bucureştean 
Zahareanu, care o închiriază unui antreprenor. 

Înainte de războiul din 1916, fabrica ajunge să lucreze cu două 
mașini de hârtie și patru mașini de mucava cu care putea produce 3 
600 t de hârtie și 1.000 t de mucava pe an. 

În timpul războiului, secția din Cheia este distrusă, pentru a nu 
se mai reface niciodată, iar după câtăva vreme, o tranzacţie, similară cu 
a fabricii din Câmpulung, îi asigură proprietarului un venit anual de 
3.000.000 de lei cu condiţia ca „să-şi țină porţile închise”. 

În anul 1906, Eichler, care avea întinse exploatări forestiere în 
județul Neamţ și prelucra lemnul în diversele sale fabrici de cherestea, 
se hotărăște să valorifice mai bine deşeurile rezultate din producția 
cherestelei, folosindu-le la fabricarea mucavalei și hârtiei de 
împachetat. 

Fabrica intră în funcţiune, în anul 1909, la Piatra Neamţ, în anul 
1921, ea este cumpărată de Aristide Blank şi, sub numele de Fabrica de 
hârtie și mucava Piatra Neamţ, este vândută de acesta unei societăți 
anonime, care completează instalaţiile cu o secție de fabricare a pastei 
mecanice și cu o maşină pentru producerea cartonului, montată în 
anul 1927. 

Printre fabricile din Vechiul Regat, înființate înaintea primului 
război mondial, urmează la rând - în ordinea vechimii - Fabrica de 
celuloză din Brăila. Fabrica a fost pusă în funcțiune în anul 1908 de o 
societate anonimă, care îşi propunea să fabrice celuloză din stuful din 
Delta Dunării. La scurtă vreme de la punerea în funcțiune, mai precis în 
anul 1913, neputând învinge greutăţile legate de exploatarea și 
prelucrarea stufului, ea se transformă în fabrică de celuloză din lemn 
de molid. 

În anul 1914 reuşeşte să producă peste 8.000 t de celuloză, 
pentru ca în timpul războiului să-şi încheie scurta existenţă, fiind 
complet distrusă. 

În perioada 1848 - 1948, în Transilvania, cu toate începuturile 


atât de promițătoare ale fabricaţiei de hârtie au rămas în funcțiune un 
număr foarte mic de fabrici a căror capacitate de producție era destul 
de redusă. 

Între acestea primul loc, în ordinea vechimii, îl ocupă Fabrica de 
hârtie din Prundul Bârgăului înființată - așa cum am mai amintit 

— În anul 1768. 

În răstimpul celor aproape două sute de ani de existenţă, ea a 
trecut prin diferite mâini, pentru ca în anul naţionalizării industriei să 
o vedem repusă pe picioare, după distrugerea ei de către trupele 
fasciste în retragere. Posesoare a unei mașini de fabricaţie, ea nu s-a 
putut dezvolta niciodată prea mult, limitată fiind de disponibilul de 
apă și de materia primă din împrejurimi. 

Sărbătorindu-și centenarul în anul 1954, Fabrica din Petrești 
şi-a început activitatea în 1854, având ca utilaj de bază o singură 
mașina de fabricat hârtia cu o producţie anuală de 600 t. 

Distrusă de un incendiu în 1856, ea reintră în funcțiune în anul 
1858, pentru ca în anul 1873 să fie vândută unei societăţi austriece. 
Această societate instalează maşina nr. 2 astfel că, în 1876, producţia 
fabricii s-a ridicat la 3.500 t pe an. Fabrica este completată în 

1880 cu o secție de defibrare mecanică a lemnului instalată în 
cătunul Buha din comuna Sebeş. 

În anul 1921 se înființează societatea anonimă „Petrifalău” ale 
cărei acțiuni sunt împărțite între Banca „Marmorosch Blank” și 
societatea vieneză „Neusiedler”. 

În anul 1926 s-a demontat mașina de hârtie nr. 2, înlocuindu-se 
cu mașina nr. 3 de construcție mult mai modernă și odată cu aceasta 
capacitatea de producţie a fabricii se ridică la 7 800 t pe an, capacitate 
care se menţine constantă până la data naţionalizării fabricii. La 
Zărneşti, în anul 1853, câţiva comercianți greci și români din 
Transilvania pun în funcțiune o mașină de hârtie, având ca materie 
primă cârpele. Concurată de fabricile austriece, moara dă falipient în 
1861 pentru ca trei ani mai târziu să fie cumpărată de Martin Copony 
din Brașov. Acesta înlocuiește folosirea cârpelor cu paie. Pasta 
mecanică începe să fie produsă în 1872. După ce mai montează o 


mașină de fabricație, Copony vinde, în anul 1918, fabrica unei societăți 
din Budapesta, de la care apoi a fost preluată de o societate anonimă 
română în 1921. 

La scurtă vreme sunt montate mașinile de hârtie nr. 3 și nr. 4 şi 
odată cu aceasta, printr-un „aranjament” guvernamental, fabrica intră 
sub tutela fabricii „Letea”, iar în fruntea ei ajunge unul dintre Brătieni. 

Alături de fabrica de hârtie, în 1889 se pune în funcțiune o 
fabrică de celuloză sulfit, cu o producţie anuală de 3.000 t. În anul 1921, 
fabrica este preluată de o societate anonimă ale cărei acțiuni se împart 
între Banca Ţărănească şi societatea „Fiduzia” din Zürich. 

Care era situația din punct de vedere tehnic și organizatoric la 
data de 11 iunie 1948, când, după cucerirea puterii politice de către 
clasa muncitoare, sub conducerea partidului, aceste fabrici au trecut în 
proprietatea socialistă a întregului popor? 

La fabrica de celuloză și hârtie „Letea'”, astăzi „Steaua Roşie” din 
Bacău, procesul de fabricaţie a celulozei se desfășura în clădiri vechi, 
insalubre, prost ventilate și iluminate, care ilustrau cum nu se poate 
mai bine grija față de om a foștilor patroni. 

În grotele subterane, unde se descărca celuloza, lucrau oameni, 
care într-o atmosferă încărcată cu gaze de bioxid de sulf - fără să vadă 
timp de 10 - 12 ore lumina zilei - încărcau cu furcile vagonetele de 
celuloză și le împingeau apoi, printr-un labirint de culoare, spre 
fabricaţia hârtiei. Afară manevrele vagoanelor de cale ferată și ale 
cisternelor de păcură se făceau cu boi, iar lipsa totală a oricărei noţiuni 
de securitate a muncii făcea ca atât bolile profesionale, cât și 
accidentele de muncă să fie extrem de numeroase. 

Fabrica de celuloză și hârtie din Zărneşti, astăzi „Nicolae 
Bălcescu”, disproporționat construită, cu o capacitate mare de fierbere, 
dar cu o lipsă permanentă de apă, abur şi energie electrică, producea o 
celuloză papetară și o celuloză pentru mătase artificială de proastă 
calitate, datorită unui utilaj ajuns la limita de uzură şi a unei tehnologii 
incomplet puse la punct. 

La fabrica de celuloză „C. Şi S. Schiel”, astăzi „Reconstrucţia”, din 
Piatra Neamţ, situația nu era cu nimic mai bună. De altfel, ca și la 


Fabrica de hârtie din Bușteni, lipseau aproape complet cadrele tehnice, 
întrucât foştii ingineri şi maiștri au plecat odată cu ultimele rămășițe 
ale trupelor fasciste în retragere. 

Despre fabrica de hârtie din Prundul Bârgăului ce să mai 
spunem, o dată ce, aruncată în aer și apoi aprinsă de trupele fasciste, 
zăcea într-un morman de ruine şi cenușă și doar din spusele 
localnicilor mai puteai să deduci că în acel loc a fost pe vremuri o 
fabrică de hârtie. 

Câteva elemente comune specifice capitalismului caracterizau 
situaţia în toate fabricile de celuloză şi hârtie de la noi. 

În primul rând, lipsa totală a grijii față de om; noţiunea de 
protecție a muncii era complet necunoscută ca urmare a faptului că 
niciunul dintre foștii conducători nu a fost tras la răspundere vreodată 
pentru viața sau infirmitatea unui muncitor. De fapt, cine ar fi 
îndrăznit să ia vreo hotărâre împotriva acestor mari magnați ai 
industriei, legaţi, prin tot felul de ițe, atât de abil țesute, de foștii 
conducători ai guvernelor și de casa regală. Să nu ne mire de loc 
amintirile lucrătorilor bătrâni, din Bușteni, de exemplu, despre palma 
trasă unui muncitor, tată a trei copii, de unul dintre fiii pa tronului, 
care l-a prăvălit în rezervorul de amestec al mașinii de hârtie nr. 3, 
unde, în câteva clipe, paletele agitatorului de pastă l-au rupt în bucăți. 
lar concluzia comisiei de anchetă: „accident în timpul şi din cauza 
serviciului” a fost considerată defavorabilă pentru patron, întrucât l-a 
obligat pe tânărul Schiel să plătească cheltuielile de înmormântare și 
despăgubiri familiei, „muncitorul fiind acela care l-a enervat pe viitorul 
patron”. În privinţa remunerării muncii, comparând salariile câştigate 
de muncitorii din alte țări aflate tot sub jugul capitalismului, care 
câştigau cam de cinci ori mai mult, se constată; cu satisfacție că 
„fabricile din România nu sunt grevate de salarii ridicate, ci din contră 
avantajate” 1. Care erau „măsurile” aplicate de foștii patroni pentru a 
realiza aceste salarizări „avantajate”? 

Moștenitori ai unei tradiţii care nu trebuia uitată, și anume ai 
„muncii de clacă” caracteristică Principatelor Române2, capitaliștii 
noştri au perfecționat-o prin „prelungirea fără măsură a zilei de lucru”. 


Ce putea să-i împiedice de la acest lucru? 

Legile? Pentru asta au avut grijă să nu se legifereze nicio 
limitare a timpului de lucru. 

Conştiința? De mult fusese înlocuită cu goana după profit 
suplimentar. 

Această goană după profit i-a dus la concluzia că munca 
femeilor şi copiilor, bine exploatată, poate înlocui cu succes, într-o 
mulțime de secţii de fabricaţie, munca bărbaţilor care oricum trebuia 
plătită ceva mai bine. 

În privinţa acestei munci îi rog pe pensionarii fabricilor noastre 
de hârtie să-și mai depene, din când în când, unele amintiri din 
copilăria lor, așa ca pentru „luare aminte”. 

Cei care mai trăiesc astăzi să le spună celor tineri despre 
angajarea lor la vârsta de 7 până la 9 ani, despre ziua lor de muncă 
începută la 6 dimineaţa și terminată pe la 9 seara; și să ne mai 
povestească aceşti bătrâni, care au prins și zorile societăţii de astăzi, ce 
se întăm 

1 Cf. G. loan i ţi u și N. Costache, op. cit., pp. 95 - 99 

— Vezi Kar 1 M ar x, op. cit., pp. 259 - 260. 

Pi a dacă ghinionul făcea ca o sită de la maşină să se rupă în 
cursul după-amiezii? Pleca oare acasă la 9 seara, după cele 15 ore de 
muncă? Nu. El trebuia să rămână în continuare până a doua zi de 
dimineață, când, în mod normal, lucrul începea din nou. lar pentru 
lucrul de noapte primea el ceva în plus? Nimic, fiindcă „era accidental” 
sau fiindcă „a rămas de bunăvoie ca să învețe de la cei mari cum se 
schimbă o sită”. 

Şi, când picat de oboseală, se furişa în „podul de brac” ca să 
ațipească puțin, să-şi amintească cei care au trecut prin aceste lucruri 
cu ce vorbe „calde și cu gesturi de „mângâiere” erau treziți. 

Când moş Popica de la fabricaţia I, sau nea Ionel de la centrala 
de forță, sau moş Raicu de la mașina nr. 8, ale cărui degete de la mâna 
dreaptă au rămas între valțurile presei, ne-au povestit despre cele câte 
au pătimit, am înţeles de ce Marx spunea că „Dante ar găsi că cele mai 
groaznice chinuri ale infernului, închipuite de fantezia sa, sunt 


întrecute de cele din această manufactură” 1. 

Şi femeile de la „Letea” - dacă mai trăieşte astăzi vreuna - ar 
avea multe să ne spună despre munca lor din „cârpărie”. Zdrenţele 
nespălate și nedezinfectate le treceau prin mână de dimineață până în 
noapte, într-o atmosferă de praf îngrozitor. Un singur avantaj prezenta 
această secție: niciun patron nu se încumeta să intre ca să le inspecteze 
lucrul; îi era teamă să nu se îmbolnăvească, doar prin simpla lui 
trecere. 

Şi ar mai fi atâtea și atâtea de spus despre acești „predestinaţi să 
nu fie capkailiști, sortiți să-și mănânce pâinea în sudoarea muncii lor” 
pentru a produce o hârtie, în care o parte din „apa de fabricaţie” era 
completată cu sudoare omenească și cu lacrimi. 

Aşa s-a fabricat hârtia în secolul capitalismului din ţara noastră 
şi tineretul de astăzi este dator să ştie că acestea nu sunt „poveşti. 

1 K. Marx, op. cit., p. 269. 

„La construirea noilor unități producătoare de celuloză şi hârtie 
se vor adopta cele mai moderne procedee și instalaţii, având un grad 
ridicat de automatizare și mecanizare... 

Din Directivele Congresului al III-lea al T.M.R. 

Io zilele noastre 

I despre „moştenire” am vorbit. se cu vine deci să spunem 
câteva cuvinte despre situația de astăzi şi de mâine a acestei 
„moșteniri”. 

Naţionalizarea principallelor mijloace de producţie a dat noi 
aripi ritmului de producţie și dezvoltării uzinelor noastre de celuloză 
şi hârtie. Prin acest act a fost posibil ca poporul muncitor, folosind 
statul democrat-popular ca principali instrument al construirii 
socialismului, să aşeze şi industria de celuloză și hârtie pe temelia 
relațiilor socialiste şi să asigure atât lichidarea definitivă a anarhiei 
producţiei, cât şi uriașa irosire de fonduri bănești, trăsături proprii 
capitalismului. 

Pe baza naționalizării s-a putut trece, și în această ramură 
industrială, la conducerea planificată şi la o vastă activitate economică 
şi organizatorică pentru înfăptuirea politicii de dezvoltare a tuturor 


forţelor de producţie, în vederea transformării industriei de celuloză și 
hârtie într-o industrie socialistă. 

Imediat după naţionalizare, muncitorii reduşi de foştii patroni la 
rolul de simpli roboți care nu trebuiau, să se „inițieze” în niciunul din 
„secretele” de fabricaţie ale hârtiei, au luat în mâini conducerea 
fabricilor, au învăţat să conducă planificat şi au avut grijă să ridice pe 
lângă ei cadre noi devotate şi bine pregătite tehnic. 

În fabricile noastre au început să se facă planuri chibzuite de 
aprovizionare, precum şi vaste planuri de reparații capitale, menite să 
repună în funcțiune agregatele distruse, și care, aduse la îndeplinire, 
au creat condiţiile dezvoltării viitoarei producții de celuloză şi hârtie. 

Conștienți de rolul important ce-i revenea hârtiei în munca de 
propagare a ideilor revoluționare și de culturalizare a masetlor, 
muncitorii au declanșat întrecerea socialistă între fabricile de hârtie 
sub lozinca, rostită de atunci de mii de glasuri: „hârtie mai multă și mai 
bună”. Şi primul drapel roșu de producţie a intrat, în anul 1950, pe 
porțile fabricii de celuloză, şi hârtie „Steaua Roşie” din Bacău. 

Dar acest an nu a marcat numai victoria celor de la „Steaua 
Roşie”; pe întreg sectorul industriei de hârtie s-a înregistrat și prima 
izbândă mare: s-a depăşit producția maximă de celuloză și hârtie 
realizată în vechiul regim burghezo-moșieresc. 

Datorită faptului că lumea a înţeles că necesarul de hârtie creşte 
pe măsură ce se răspândeşte instruirea şi se dezvoltă viața intelectuală 
şi socială a poporului, în vederea acoperirii acestui necesar au început 
să se investească în fabricile noastre fonduri din ce în ce mai mari. 

Obiectul principal al acestor investiții a fost, în primul rând, 
eliminarea strangulărilor din procesul de producţie. În vederea 
determinării soluțiilor optime și a eşalonării armonioase a lucrărilor, 
s-au înființat, în anul 1950, secţii de cercetări şi proiectări pe lângă 
institutele de specialitate ale industriei lemnului. Odată cu dezvoltarea 
ramurii, aceste secții s-au transformat într-un institut independent, cu 
un bogat program de activitate atât pe linia cercetărilor şi proiectărilor 
proprii, cât şi a colaborării cu celelalte institute din lume și, în primul 
rând, cu acelea din țările lagărului socialist. 


Planurile de dezvoltare şi de sistematizare elaborate în institut 
au fost traduse în viață de cei din fabrici. Locul creioanelor fi al 
compaselor il-au luat cazmalele şi târnăcoapele. 

La Fabrica de celuloză și hârtie - Zărneşti s-au pus în funcțiune 
„în scurtă vreme, secții noi de preparare a soluţiei de fierbere, de 
tocare şi sortare a demnului, de sortare şi spălare a celulozei, precum 
şi două mașini moderne de fabricație a hârtiei. Odată cu acestea, 
izvoarele din Piatra Craiului au luat drumul fabricii, iar cazanede noi 
de abur a le meșterilor de la uzinele „Vulcan“ au început să producă 
zilnic sute şi sute de tone de abur atât de necesar fabricaţiei de hârtie. 

La Fabrica din Bacău s-a dublat capacitatea de producție a 
celulozei şi s-au pus în funcțiune două mașini moi de fabricaţie a 
hârtiei de țigarete şi de condensatoare. 

Buștenenii nu s-au lăsat nici ei mai prejos. Lucrările uriașe de 
investiții au dus la dezvoltarea centralei termoenergetice, ia 
construirea unei fabrici noi de pastă mecanică, la captarea apelor din 
Zamora și Prahova, toate menite să asigure utilizarea la maximum a 
capacității mașinii nr. 8, producătoarea hârtiei pentru ziar. Fabrica de 
hârtie Bistriţa - Prundul Bârgăului, deținătoarea recordului de 
vechime între fabricile de hârtie din țară, a fost dezgropată din ruine. 
Reconstruită complet, cu utilajele reînnoite și completate, a devenit o 
fabrică nouă pentru producerea hârtiilor de scris și tipărit, 
continuându-și astfel rolul secular de pregătire a cadrelor de 
„fabricanţi” de hârtie în ţara Năsăudului. 

La fabrica de celuloză „Reconstrucția” din Piatra Neamţ, s-a 
mărit centrala termoenergetică pentru a asigura astfel energia 
electrică și volumul necesar celor două linii noi de fabricaţie a hârtiei 
dotate cu un utilaj de cea mai înaltă tehnicitate, în același timp la 
Ghimbav, lângă Braşov, mica fabrică de mucava, pierdută printre 
celelalte case de locuit ale comunei, s-a transformat într-o fabrică 
impunătoare pentru a asigura ţării nevoile de hârtie cretată şi de 
carton ondulat. 

Acestea au fost câteva dintre obiectivele acestui prim program 
de investiţii. În paralel, în toate fabricile s-a căutat ca, prin mecanizare, 


să se reducă ila maximum munca manuală, acordându-se lucrărilor cu 
caracter de protecția muncii și ale celor cu caracter social, o grijă 
deosebită. 

La numai zece ani de la naționalizare, în toate fabricile din 
sector, instalaţiile electrice au ajuns să fie refăcute după toate 
prescripţiile tehnicii moderne, piesele în mişcare să fie prevăzute cu 
apărătoare de protecție, recipienţii de presiune - atât de numeroși în 
această ramură industrială - să fie controlaţi periodic, cu alte cuvinte 
s-a făcut totul pentru ca accidentele de muncă să rămână de domeniul 
trecutului. 

Ziua de muncă de șase ore, antidoturile, echipamentele de 
protecție introduse în secţiile cu toxicitate sau cu muncă grea, 
concediile de odihnă cu trimitere în frumoasele stațiuni 
balneoclimaterice ale țării, cât și măsurile ide ventilaţie, iluminatul 
corespunzător și controdul medical preventiv au făcut ca bolile 
profesionale să dispară cu desăvtârşire din fabricile noastre. 

În paralel, se manifestă şi grija pentru femei şi tineret, prin 
reglementarea locurilor de muncă unde pot lucra, cât și prin reducerea 
corespunzătoare a zilei de lucru. 

Tinerii elevi ai şcolilor profesionale, veniţi la practică prin 
ateliere, ca să înveţe din experienţa celor vârstnici cum se fabrică 
hârtia și celuloza, nu mai trebuie să se furișeze prin „podurile de brac 
de altă dată, pentru a se odihni după o zi istovitoare de lucru. Cămine 
curate le stau la dispoziţie, alături de bibliotecă, club și sală de sport, 
noțiuni care pentru părinţii şi bunicii lor erau doar de domeniul 
basmelor şi al visurilor. 

Spiritul nou de muncă a înlăturat „secretele”. Astăzi, fiecare la 
lacul lui este un specialist. Procesele tehnologice, instrucțiunile de 
folosire a utilajelor, metodele de analiză și control nu mai sunt ţinute 
în case de fier; ele sunt afișate, la îndemâna tuturor, iar în şcolile de 
perfecționare se predau noţiunile teoretice pentru înţelegerea 
completă a fenomenelor și reacțiilor ce se petrec. 

Aceste metode noi de muncă - de neconceput într-un trecut de 
care nu ne despart prea mulți ani - au dus la lărgirea mișcării de 


inovaţii şi raționalizări. Muncitorii, cărora foștii patroni voiau să le 
hărăzească rolul de unealtă, au devenit spirite creatoare care se 
străduiesc să îmbunătăţească, zi de zi, calitatea produselor, să crească 
productivitatea agregatelor şi a muncii și să reducă preţul de cost. 

Miile de inovatori, care au adus fabricilor noastre economii de 
zeci de milioane de lei, sunt dovada grăitoare a noului spirit de muncă. 

Alături de aceste preocupări, în cluburile fabricilor se dezvoltă o 
intensă activitate culturală. Bibliotecile, însumând câteva sute de mii 
de volume, au luat locul cârciumilor care creşteau pe vremuri ca 
ciupercile otrăvite în jurul fabricilor, aşteptând ziua de sâmbătă (când 
se făcea plata), pentru a-i stoarce şi dramul de câștig realizat cu atâta 
trudă. lar dacă pe vremuri cârciuma îndeplinea menirea de afl face pe 
om să uite de necazurile săptămânii ce a trecut, astăzi locul ei este luat 
de bibliotecă, care are rolul permanent să-l pregătească pe om din 
punct de vedere profesional și cultural. 

Creşele şi căminele de zi se îngrijesc de creșterea și educaţia 
cuvenită copiilor ai căror părinți sunt la lucru. Noile locuinţe, 
construite din fonduri de investiţii sau din credite acordate de stat, 
oferă salariaților condiţii civilizate şi igienice de trai. 

Şi în faţa tuturor acestor realizări, precum și a celor care au 
contribuit la ele, stau perspectivele măreţe ale noului viitor al 
industriei de celuloză şi hârtie din țara noastră. 

Fără să pretindem că dezvoltarea intelectuală și culturală a unui 
popor depinde de numărul de kilograme de hârtie consumate anual pe 
locuitor, este totuși bine de ştiut că hârtia este unul dintre factorii cei 
mai caracteristici ai civilizaţiei noastre moderne, în răstimpul celor 
două mii de ani, multe materiale fabricate de om, în diferite scopuri, au 
dispărut, unele fiind uitate cu desăvârșire. Altele, ca să se mențină, au 
trebuit să evolueze atât de mult, încât cu greu mai poți să deduci - 
uitându-te la modelele de astăzi 

— Cum arătau înaintașii lor. În sfârşit, în ultima vreme au 
apărut materiale cu totul noi, între care masele plastice, plăcile de fibră 
şi plăcile aglomerate ocupă un loc de frunte. Numai hârtia s-a men 
ținut, fără niciun fel de modificare esenţială. Căci, dacă facem 


abstracție de metodele şi mijiloacele de producere ale ei, hârtia a 
rămas aceeași minune de simplitate, ca și pe vremea lui Ţai-Lun: o 
pâslă subțire formată din fibre elementare de origine vegetală. 

Doar că, între timp, de la rolul ei simplu de purtător al scrierii a 
evoluat atât de mult, încât, în mod practic, nu mai poți găsi astăzi 
niciun domeniu de activitate umană care să nu facă apel la ea. De aceea, 
în timp ce sputnicii şi navele cosmice colindă spaţiile interplanetare, 
iar undele herziene străbat și împâslesc tot învelișul atmosferic al 
Pământului, hârtia continuă să iasă, zi şi noapte, din calandrele 
mașinilor de fabricație care se învârtesc tot mai repede şi se 
construiesc cu lățimi de lucru tot mai mari. 

lar dacă hârtiei i-au trebuit o mie de ani să parcurgă distanța 
cuprinsă între Lei-yangul lui Țai-Lun şi Șatiba spaniolă, astăzi există 
mașini care pot aşterne pe acest drum - lung de 12.000 km 

— O coală de hârtie lată de 7 m, cât o şosea în mai puţin de două 
săptămâni. 

Creşterea vertiginoasă a consumului de hârtie, după 10 ani de la 
naţionalizare, a determinat să se constate că, oricâte investiţii s-ar face 
la fabricile preluate de la fostul regim, ele nu vor fi în stare să asigure 
un spor satisfăcător de capacităţi de producție, dezvoltarea lor fiind 
limitată în special de baza de materie primă și de apa de fabricaţie. Ca 
o ilustrare a rolului important pe care îl joacă apa, este suficient să 
amintim că, în fiecare secundă, o fabrică ca aceea de la Bușteni sau de 
la Zărnești, de exemplu, „înghite” în jur de 1.000 1 de apă. 

Pentru creşterea producţiei de hârtie trebuiau deci găsite 
amplasamente, în vederea construirii unor noi fabrici, şi alte resurse 
de materie primă. 

Grupuri de cercetători și proiectanți au început să colinde 
drumurile țării, iar rezultatul muncii lor a înscris pe harta ţării, alături 
de „tradiționalele” Buşteni, Bacău, Zărnești sau Piatra Neamţ, Dejul, 
Călărașii, Brăila; toate acestea îndeplinesc condiţiile necesare pentru a 
ocupa un loc de frunte în ierarhia fabricaţiei de celuloză și hârtie. Pe 
noile amplasamente constructorii au început să înalțe clădirile 
impunătoare menite să adăpostească fierbătoare de celuloză“, 


instalaţii de sortare şi de albire a ei, precum și uriașele mașini 
destinate să ducă la îndeplinire sarcinile de creştere a producţiei de 
hârtie. 

Înainte de a încheia, acum, la sfârşitul cărţii ar fi bine să ne 
reîntoarcem pentru câteva clipe înapoi, acolo de unde am pornit - la 
maşina nr. 8 a Fabricii de hârtie din Bușteni. 

De la ultima noastră vizită, din anul 1949, au trecut un număr de 
ani care par puţini, dacă îi raportăm la trecutul istoric al omenirii, şi 
foarte muilți, dacă ne gândim la viaţa celor care formează această 
omenire. 

De fapt, şoseaua care ne conduce spre Bușteni, cu vilele aşezate 
pe dreapta și pe stânga ei, nu s-a schimbat; la fel au rămas și mult 
seculara Prahovă, ea și codrii de pe Zamora îşi piatra Arsă; funicularul 
care leagă „moara veche” de Bolboci și Brăteiu continuă să transporte 
liniştit „truşeii” de lemn de la munte, în timp ce coșul înalt al fabricii 
păzeşte și acum intrarea de la fabricaţia I. Numai oamenii s-au 
schimbat. Foștii ucenici au devenit lucrători de înaltă calificare, iar cei 
vârstnici s-au retras ila pensie, ca să-și poată depăna în tihnă 
amintirile unei copilării grele și ale unei bătrâneţi liniștite. 

Să-i rugăm deci pe cunoscuții noştri din anuil 1949, să-și reia 
locurile de muncă pentru a parcurge, împreună cu ei, întregul proces 
tehnologic al fabricaţiei hârtiei de ziar moderne. 

Dar ce s-a întâmplat? Unii și-au regăsit repede locul în care au 
muncit o viață întreagă, lân timp ce alţii, nedumeriţi, îl caută și nu și-l 
mai găsesc. Am uitat să le atrag atenţia că, în locul „morii de pastă”, 
construită mai mult sub pământ decât deasupra lui, se înalță astăzi 
fabrica nouă de pastă mecanică și că numărul defibratoarelor ei a 
crescut, între timp, de la 3 da 6. 

Morarii de holendre, la rândul lor, degeaba își caută mașinile de 
care erau atât de mândri: era un lucru știut că „se fabrică hârtia în 
holendru”, dar că de îndemânarea lor depindea calitatea ei. În locul lor, 
astăzi funcționează mori conice ce asigură măcinarea celulozei în mod 
continuu, fără ca cel care conduce această operaţie să poată vedea cum 
arată măcar pasta. În locul mâinii morarului, care, luând un pumn de 


pastă, constata prin stoarcere dacă e măcinată sau nu, au apărut 
contoare, aparate şi alte „minunr care înregistrează, controlează și 
creglează singure întregul proces tehnologic. 

Cei care au coborât în subsolul mașinii ca să care cu braţele lor 
bracuil da „morișştiile de brac” privesc uimiţi; locul brațelor umane l-au 
luat instalaţiile automate de măcinarea bracului și pompele care 
asigură întoarcerea lui în procesul de fabricaţie. 

Şi, fiindcă s-au schimbat atât de multe, să o luăm încet dinspre 
valea Jepilor, pe unde se intră în fabrica nouă de pastă mecanică din 
lemn. 

Aici, pe partea dreaptă, sunt aliniate defibratoarele enorme, 
acționate de motoare electrice de 1.000 şi de 2000 kW, ale căror șenile 
verticale împing, zi şi noapte, „truşeii” de lemn pe piatra care se 
învârteşte cu 250 până la 310 rotații pe minut. 

Pompe mari aşezate la parter împing pasta măcinată da 
instalaţia de sortare, unde baterii de sortizoare rotative, așezate în trei 
trepte, separă aşchiile şi partea necorespunzătoare, dirijându-le spre 
rafinaioarele care vor completa ceea ce le-a scăpat defibratoarelor. 

Pasta bună se stoarce de apă prin sitele îngropătoarelor și de 
aici e pompată spre fabricaţia de hârtie. 

Între timp, celuloza, al doilea component de bază al hârtiei de 
ziar, este aruncată, balot după balot, în gura lacomă a unui hidropulper. 
Aici, celuloza agitată puternic de paletele mașinii și de vârtejul 
necruţător al apei, se destramă în fibre, pentru a putea fi pompată apoi 
în morile conice în care i se desăvârșeşte pregătirea. 

Această pregătire, sau măcinare, constă în turtirea și despicarea 
fibrelor elementare, astfel ca ele să se poată împâsli cât mai bine şi 
această pâslă să poată susține și pasta mecanică venită de la 
îngroșătoare. 

O pompă uriașă de amestec, alimentată cu celuloză, pastă 
mecanică, caolină și sulfat de aluminiu în procente bine stabilite. 

„Prepară” pasta de hârtie, care va lua drumul spre mașina de 
fabricaţie propriu-zisă. 

Acest colos lung de aproape 100 m este elementul cel mai 


marcant şi mai spectaculos din toată fabricaţia. 

Maşina de fabricat hârtia este compusă dintr-un număr imens, 
de organe în mişcare de rotație care sunt divizate în două părți 
distincte: partea umedă, pe sita şi între presele căreia se formează 
foaia de hârtie, și partea uscătoare, ai cărei cilindri - încălziţi cu abur - 
au rolul să usuce această foaie. 

Un calandru, compus din 10 valțuri suprapuse, aşteaptă la 
capătul părții uscătoare pentru a netezi hârtia proaspăt fabricată, 
deschizându-i drumul spre aparatul de înfășurare, care are grijă să 
strângă, în formă de sul, sutele de metri de hârtie pe care le debitează 
în fiecare minut mașina. 

Operaţiile ce urmează sunt mai „liniștite”. Din sulul mare se taie 
bobinele care, o dată ambalate, vor lua drumul spre mașinile de tipărit 
rotative. 

Cu drumul nostru, din secție în secție şi de la mașină la mașină, 
ne-a apucat seara. E ora schimbului, și, ca atare, este timpul să ne 
retragem cu toţii în „camera fumătorilor” pentru a ne aprinde ţigările 
şi pipele şi a relua discuţiile începute în „introducerea” acestei lucrări. 

Şi dacă același muncitor ne va pune din nou întrebarea: „Putem 
găsi undeva vreo carte în care să fie scrise toate câte le-am af. Lat în 
astă seară?” de astă dată îi vom putea răspunde: 

„Da, moș Petre, există și la noi o astfel de carte. Iat-o”. 

